
MILOS DUMBRACI 
Dieke de fier 


— Uite-i că vin, porci fără minte, mormăi în barbă, mai mult pentru el, 
masivul Ohjun si stranse mai tare lancea aramie. 


Saki nu răspunse nimic, nici ceilalți kanjeri din plutonul sau; doar 
scundacul Gano, eternul lor glumet,.chicoti mai mult din obisnuinta. Cativa 
aruncara cate o privire fugara catre Mut, dar acesta ramasese impasibil, cu 
steagul in jos, asa ca se linistira si incepura din nou sa se balanseze de pe 
un picior pe altul ca să nu intepeneasca. Asteptau de două ceasuri în ploaie 
şi deja mușchii începeau să-i furnice de la încordare, dar nu cârcoteau: erau 
kanjeri, vânătorii de elită ai Împăratului. 


Zveltul Saki îşi scutură părul negru de apă, apoi isi reaşeză coada peste 
umărul drept, grijuliu să nu murdărească vreuna dintre panglicile-decoratii. 
Era stângaci si tinea lancea invers decât restul grupului; din fericire era 
ofițer si de aceea încheia careul de războinici în colțul lui extrem, altfel ar fi 
trebuit să lupte cu dreapta ca să nu încurce formaţia. Îl enerva apăraia 
caldă ce şiroia din cerul verzui al acestui capăt sălbatic de lume, dar ei nu 
purtau niciodată coifuri, ca să se audă bine în timpul luptei cu zeii, când 
fiecare reacţie de-o clipă era vitală. 


— Crezi că o să apară vreunul? îi sopti Kivo, recrutul pe care îl asezase 
lângă el ca să îl supravegheze în luptă, nevoie care nu o simţea cu privire la 
ceilalți, veterani ai Campaniei de Răsărit. 


— Zeu? Nu prea. Cand am început erau mai multi, dar i-am imputinat, 
acum mai mult ne batem cu tribalii. Ai dracu” fanatici nu se lasă de credinţă 
şi trebuie să-i omorâm, slăvit fie Unicul Conducător. 


Kivo dădu să pună şi întrebarea evidentă, dar căpitanul îl fulgeră cu o 
căutătură aspră. Recrutul înghiţi în sec şi se întoarse din nou spre versant, 
privind sirurile nesfarsite de dușmani care clocoteau de-a lungul stâncilor, 

apropiindu-se cu racnete ritmate. Saki se uita in spate, peste randurile de 
infanterie usoara din ariergarda, catre Ochiul-Lui, calare pe mastodontul 
blindat adus cu greu de dincolo de mare. 


De ce era aici? Oare pentru ca decimatul corp expeditionar era depasit de 
localnici cu cinci-sase la unul, iar ambuscarea lor pe fundul pasului muntos 
le micsora si mai mult sansele de a scapa vreunul cu viata? Sau Gloria-Sa 
Împăratul aștepta apariţia unui zeu şi atunci vulnerabilitatea lor evidentă 
era doar o capcană? 


Oftă şi se uită la pedestraşii care alcătuiau centrul şi flancurile: săbieri, 
arcaşi şi sulițaşi veniţi pe corăbii uriaşe sau pe galere-de-dincolo tocmai din 
împărăție, dar si prastieri şi lancieri din triburile locale ce li se supusesera, 
unii de la inceput, altii de-abia dupa ce le ucisesera divinitatile. Frematau cu 
toţii, înspăimântați de hoardele ce îi incercuiau, şi se uitau cu speranţă si 
groază la Muti, asteptand sa vada daca suveranul îi trimite la moarte sau le 
mai daruieste o zi de viata. 


Acestia insa, la fel ca si Ochiul-Lui, nu dadeau nici un ordin, iar batalia 
începu asa cum se temeau: pe neașteptate. Se aflau in mijlocul trecătorii, 
asa cum fuseseră surprinși de apariţia triburilor muntoase, aşezaţi deci în 
şiruri mai degrabă pe lung decât pe lat. De obicei, faptul că erau aparati de 
armuri iar sălbaticii aproape goi îi făcea să câştige cu ușurință, dar acum 
aceştia aveau şansa să-i copleseasca prin simplul fapt de a-i izbi în flanc cu 
un val covârşitor, în timp ce imperialii nu puteau manevra. 


Din ambele laturi, dar si din fata, râuri de războinici acoperiţi cu blănuri 
se revărsară brusc asupra lor, cu zbierete de ură; pe stânga însă, celor 
văzuţi deja li se alătură încă o viitură de două-trei mii, aparuti prin 
surprindere de dincolo de coama versantului. Mutii reacționară si incepura 
să gesticuleze din steaguri; Împăratul nu-i abandonase, ci îi conducea din 
palatul său de dincolo de ocean. Rândurile de la margine se strânseră și 
alcătuiră un zid de scuturi metalice şi sulițe, pregătiți să încaseze șocul. Din 
spatele lor, la semnalul Mutilor, arcașii lansara rapid valuri de săgeți ce 
decimara din fugă turma de blănoși, dar nu-i opriră: erau mult prea multi. 


Kanjerii nu miscara: erau patru careuri de câte douăzeci de lăncieri 
excelenți, antrenați ani de zile si harsiti în nenumărate războaie pe trei 
continente, dar rolul lor nu era să lupte cu inamicii umani, ci să le vâneze 
zeii. Asa că aşteptau, nemiscati, si nici măcar nu se întoarseră cu fata spre 
flancul atacat. Tresăriră însă când se auzi vuietul şi trosnetul izbirii mareei 
barbare de stăvilarul de fier, și mijiră îngrijoraţi ochii sub corul haotic de 
urlete de durere, trosnete de sulițe și oase frânte, zbierete de ură şi spaimă si 
clinchete de arme ciocnite cu furie. 


Saki puse o mână pe umărul recrutului, iar Kivo pufni zgomotos, 
realizând că isi tinea de mult răsuflarea. Ceilalţi se uitară cu coada ochiului 

spre ei; Gano isi tuguie buzele si piui, iar veteranii rasera nervos, usurati mai 
degraba de calmul din privirea capitanului. Un grup de sabieri cu fetele 
negre de frica trecu vijelios pe langa ei pentru a se arunca in valtoare sia 
întări flancul stâng înainte de a se prabusi, apoi un.val de pietre lansate de 
peste munte de prastieri nevazuti căzu peste kanjeri. 


Aceştia isi puseră în cap scuturile rotunde mici, într-o singură mişcare 
sincronizată perfect, şi strânseră calmi din umeri. Trupurile le erau oricum 
protejate: pe la spate li se spunea cu invidie răutăcioasă, dar și cu teamă, 
”Pieile de Fier” pentru că erau acoperiţi de la gat până la tălpi cu plăcuţe de 
oţel cusute în piele, iar după ani de pregătire estimau cu urechea exact 
unde urma să fie loviți şi muşchii antrenați mutau şi adunau placutele în 
acel loc. Erau astfel niște armuri vii, simultan uşoare prin greutatea lor 
reală, dar si grele prin rezistenţa concentrată în punctul de impact. 


Simultan cu ploaia de proiectile, de peste stânci veni însă o surpriză 
mult mai periculoasă: un cârd de barbari călare pe fiare se năpusti în jos pe 
versant, căpătând un avânt zdrobitor pe măsură ce se apropiau de sirurile 
imperiale si-asa zguduite, aproape coplesite de atacatorii ce se aruncau 
acum la o parte din calea sarjei. 


— În numele Său, ce-s alea? şuieră Kivo. 


— Zuhe, băiete, îi răspunse plat vocea groasă a uriasului Ohjun. Un dar 
de coşmar al acestui continent sălbatic, ceva între un leopard de munte și 
un urs...n-ai vrea să fii în locul băieţilor noștri de acolo. 


— Sau a noastră dacă trec de ei, îl completă răutăcios Gano, miscandu- 
se niţel spre dreapta pentru a nu fi izbit de un sulitas dintr-un alt grup ce 
era zorit de Mutul lor către înfruntare. 


Aceştia erau şi ultimii dintre trupele ce puteau fi miscate ca rezervă, căci 
restul erau deja toţi inclestati în luptă. Saki privi către mastodontul din 
ariergardă, dar Ochiul-Lui era tot impasibil şi nemișcat. Apoi se întoarse 
spre zuhe si isi dădu seama că bătălia era pierdută: ostașii isi pierduseră 
curajul si se retrăgeau de-a valma, fără a mai păstra vreo formaţie, unii inca 
luptând, alţii deja fugind terifiati pe măsură ce erau doborâţi si sfasiati de 
fiare sau strapunsi de armele călăreţilor. Atunci însă toţi kanjerii din careu 
se înfiorară din crestet până în tălpi si căpitanul isi dădu seama că si 
dușmanii văzuseră că era momentul pentru lovitura de graţie, intrarea în 
confruntare a unui zeu. 


Mutul lor prinse viata si ridică steagul verde, aplecat uşor la stânga. Dar 
ştiau şi ei deja că trebuie să se reaseze grabnic; printre placutele de oțel erau 
tatuati complet cu linii serpuitoare întrerupte de mici simboluri, iar acum 
acestea începuseră să strălucească pe partea lor stângă. 

Atunci cand o divinitate plonjeaza in lumea asta, ea creeaza valuri la fel 
ca un inotator ce sare intr-un iaz. Nevazute pentru oamenii de rand, dar nu 
si pentru kanjeri, vânătorii de zei ai Împăratului, care au tatuajele sensibile 
la încărcătura de fulger ce pluteşte prin ceruri şi simt valuririle ei. Pregatiti 
suficient, pot ști exact din ce direcţie vine entitatea şi, după distanţa dintre 
valuri, cât de mare şi de iute este. 


Se desfasurara rapid şi luară poziţii în forma unei plase compuse din 
heptagoane intercalate, apoi îşi înfipseră adânc în tarana umedă lăncile de 
aramă. În centru se posta Saki, ales căpitan datorită intuitiei sale in 
manevrarea cu iuteala a plasei, împreună cu Ohjun, care oferea forță fizică 
brută, dar si cu Gano, cel mai bun în dirijarea încărcăturii prin rețeaua de 
lănci metalice. 


Faptul că spre ei se năpustea un zeu ostil nu însemna că restul bătăliei 
se oprise; cavaleria pe zuhe se apropia si mai avea putin pana cand îi va 
ajunge si nimici, dar nu aveau de ales: vor menţine poziţia pana vor muri 
sau vor fi salvaţi de vreun miracol. lar minunea veni odată cu făptura sacră: 
Ochiul-Lui ridică în sfârşit capul şi gesticulă brusc şi sacadat, trasând 
câteva simboluri complicate cu sceptrul de aur pe care îl purta. 


În acel moment, chiar între fiare şi ei se deschise o crăpătură masivă în 
aer, iar două galere-de-dincolo, blindate cu plăci de fier, alunecară în noroi 
tăind calea sarjei. Din ele se revărsară cu iuteala sute de imperiali acoperiți 
cu armuri şi înarmaţi cu halebarde, spade si scuturi masive, care opriră si 
doborâră cavaleriștii, masacrându-i. Alte trei nave apărură între versant si 
pedestraşii barbari, tăindu-le calea de retragere, si noi trupe grele se 
năpustiră din spate asupra tribalilor șocați. 


Si între nori se căscă fugar un hau, iar din el ieşiră două cetati-de-zbor, 
agatate sub cuburile masive cu esenta-de-zeu. Acestea trecura cu 
repeziciune peste coama muntoasa pentru a-i surprinde pe inamicii ascunsi 
acolo si începură să-i vâneze cu fulgere si bombe-de-trasnet. 


Dar Saki si camarazii săi nu aveau timp sa vadă toate astea: zeul picase 
în capcană şi venea drept spre careurile de vânători. Se comporta însă 
ciudat: nu încetinea deloc, de parcă nici nu avea de gând să lupte cu ei, ci 
accelera înnebunit drept spre cursa pe care era imposibil să nu o fi văzut 
deja. Nu numai Kivo aruncă o privire întrebătoare spre capitan, dar si 
ceilalți, prinzători cu experienţă: nici ei nu mai văzuseră asa ceva, desi 
capturaseră zeci de divinităţi până atunci. 


Saki se uită si el fugar la ceilalți trei ofițeri nedumeriti, apoi lăsă 
încărcătura fulgeroasă să curgă ceva mai larg, ca să nu se rupă la iuteala cu 
care venea creatura. Exact la timp, căci aceasta, nevăzută, îi izbi în plin. Se 
încordară cu toţii şi-şi fortara minţile pentru a nu pierde colțurile plasei: 
apăsarea fu mare, dar rezistară. Căpitanul întoarse grabnic orientarea 


VP MAGAZIN 


MILOS DUMBRACI Pieile de fier 


capcanei, oblic, iar cand simti cu tatuajele ca entitatea s-a incurcat in 
noduri si a pierdut controlul plonjonului, dar si ca navodul risca sa 
plesneasca impreuna cu mintile lor, isi smulse din pamant lancea, eliberand 
prada. 


Aceasta, dezorientata, se rostogoli in urmatorul careu, exact asa cum 
calculase el. De acolo fu aruncata la fel in al treilea grup, unde in sfarsit era 
destul de incetinita si slabita incat kanjerii stransera tare de plasa, ucigand 
zeul si imprastiindu-i resturile peste versantul opus. Cei din ultimul patrat, 
rezerva, erupsera in urale, in timp ce restul, epuizati de efort, se incovoiara 
gafaind greu sau cazura la pământ. 


Si lupta din jurul lor era pe cale de a se incheia. Trupele de soc debarcate 
îi nimiciseră pe barbari, care încercau să fuga catarandu-se pe stânci, vanati 
cu amuzament si spirit de răzbunare de arcași. De la flancul stâng până în 
centrul formaţiei lor, trecătoarea era acoperită cu nenumărate cadavre 
contorsionate şi răniți urlând, arme frânte si scuturi sfărâmate. Mutii 
gesticulau cu steagurile, reorganizând formaţii, iar Ochiul-Lui întorsese 
mastodontul călărit si se îndepărta împăcat: măreţul Împărat nu-i mai 
privea, isi câștigase lupta si acum se întorsese deja asupra problemelor civile 
de dincolo de mări si tari. 


Căzuseră mulţi imperiali azi, dar sacrificiul lor fusese un pariu bine 
calculat, care reuşise: alianța tribală era nimicită, cu războinicii şi liderii 
morţi, iar zeul invocat ucis și împrăștiat în bucăţi, la fel ca toţi ce i se 
opuseseră Unicului Conducător. 


Acum urma doar să se curețe câmpul de luptă, să se vâneze fugarii si să 
se aştepte venirea magilor pe mastodonti, care să aspire cu trompele esenta- 
de-zeu si să o ducă la avanposturile de colectare. Acolo va fi imbuteliata în 
cuburi de aramă si trimisă in Împărăţie, pentru a alimenta cetati-de-zbor, 
galere-de-dincolo sau lămpile palatului imperial, ori pentru a fi prinsă cu 
grijă în bombe-de-trăsnet. 


— Ca la curve, ei? îl luă Gano pe Kivo pe după umeri. După zgaltaiala, 
vin tremuriciul şi părerea de rău! 


Ceilalţi rasera, usurati că s-a terminat. Saki se rezemă de o lance înfiptă 
vertical, băgă mana în tolbă si scoase panglicile verzi, simbol al capturii încă 
unui zeu, apoi începu să numere cate una de fiecare. Se zgaltai însă brusc, 
din senin, şi le scăpă în noroi. Socat, privi în jur: şi ceilalți kanjeri, ai lui si 
din cele trei careuri de mai încolo, erau toţi cu gurile căscate şi ochii mari de 
uimire. Tatuajele li se aprinseseră de parcă erau șerpi de foc argintiu şi 
lăncile vibrau, cu un vâjâit jos, insuportabil. 


În numele Împăratului, ce era asta? Niciodată nu veniseră doi zei în 
aceeaşi bătălie, şi niciodată, în această campanie sau în cele dinainte, nu 
simtisera o asemenea încărcătură uriaşă. Venea un monstru gigantic! 

Sarira cu toţii în picioare, spre uimirea ostasilor din jur care nu vedeau 
nimic deosebit, isi inhatara armele si se năpustiră disperaţi in heptagoane. 
Saki si ceilalți ofițeri ii aşezară ei, căci Mutii nu semnalau nimic cu 
steagurile: legătura cu Împăratul era oprită. 


— De-aia a fost ciudat zeul de înainte, şuieră Ohjun. 
— Adică? întrebă Saki. 
— Fugea asa grăbit pentru că era înnebunit de groază! 


— Îi era frică de ceva care îl vâna. Adică de ăsta de vine acum, se băgă si 
Gano. 


Saki nu mai apucă să zică nimic, căci făptura sosise deja. Ca şi cel 
dinainte, nu avea cum să fi ajuns asa aproape fără a-i simţi. Si tot ca si 
acela, se năpustea asupra lor, doar că nu de panică, ci de ură. Venea să-i 
omoare. 


Se concentrara cu toţii să tina plasele cat de tare era posibil. Jerbe de 
scântei izbucniră din lăncile careului cel mai îndepărtat de ei, pe unde 
venea creatura, apoi se auzi un trosnet si toți douăzeci căzură morţi; plasa le 
fusese smulsă cu minţi cu tot. Următorul grup se postă oblic, ca să 
deflecteze o parte din izbitură, dar în ultima clipă zeul dispăru, apoi, după 
câteva momente de nedumerire reapăru exact deasupra lor si se napusti în 
jos. Kanjerii loviți urlară, cutremurându-se sub un val de încărcătură 
cerească, şi izbucnira în flăcări, arzând de vii ca nişte torte. 


Cei care urmară se descurcară mult mai bine. Nihag, căpitanul lor, era 
un veteran foarte experimentat şi talentat, astfel că întâmpină inselaciunea 
cu înşelăciune: alcătui o plasă lejeră, aparent ceva mai tare spre dreapta. 
Zeul încetini și dispăru, dar în acea clipă ofițerul strigă un ordin scurt şi 
plasa se întoarse pe dos, mai strânsă la stânga, exact pe unde apăru 
imediat atacatorul. Acesta fu prins tare şi se răsuci dezechilibrat, pierzând 
controlul asupra direcţiei si încetinind, dar era pur şi simplu prea mare si 
puternic: plesnira si minţile vânătorilor lui Nihag, iar cadavrele lor se 
rasturnara in noroi. 


Zeul se rostogoli confuz si ceva mai lent peste careul lui Saki, unde se 
încurcă in plasă. Tot era prea strasnic să fie capturat, dar si prea dezorientat 
şi strâmb pentru a-i sfărâma. Se smuci în schimb violent si tasni panicat 
spre cer, iar minţile celor din spate și lături plesnira, ucigandu-i, în schimb 
porțiunea din fata a năvodului rămase agatata de el, tragandu-i pe cei care îl 
ancorau. 


KKK 

Saki tusi uscat, apoi trase adanc aer in piept si deschise larg ochii, uimit 
de mirosul de zăpadă. Într-adevăr, zăcea pe un nămete albăstrui, într-un 
infinit ses de nea ca de praf de safir, de neînchipuit in toridul si umedul 
continent răsăritean. 


— Nici nu este. 


Se întoarse spre cel ce grăise si privi uimit la Mut, care stătea calm in 
fund, alături de recrutul Kivo şi corpolentul Ohjun. Căpitanul clipi uimit, 
apoi își spuse că probabil a vorbit unul dintre cei doi kanjeri și întrebă: 


— Gano? 


— Mort, răspunse calm mutul. Ca toţi ceilalți care nu sunt aici de fata, 
adică în afară de noi patru. 


— Cum de vorbeşti?! Doar nu ai limba! Și unde suntem? 


— În ce ordine vrei răspunsuri? Si nu esti curios ce nu este? Aduna-te, 
eşti căpitan imperial. 


Saki se ridică în picioare şi se uită urât la el, atins în orgoliu. 


— Mai bine așa, zise Mutul, parcă mai aduci a ofițer. Răspunsul la unde 
suntem e cam acelaşi cu cel la ce "nu este”. Adică "nu este” Gova, 
continentul estic. Şi "nu este” zăpadă. Suntem în lumea de dincolo, în nori. 


Căpitanul nu zise nimic, ci se pipăi pe piept, apoi pe spate şi pe membre: 
era întreg şi nimic nu părea rupt, tăiat sau rănit. Cu o strângere de inimă, 
își căută coada, simbolul cel mai mândru al vânătorilor de zei. Era intactă şi 
ea, cu tot cu panglicile decoraţii. Apoi se repezi la Mut şi-i deschise gura: tot 
nu avea limbă, tăiată ca la toți stegarii ce slujeau Împăratului drept relee in 
conducerea luptelor. 


— Multumit acum? i se adresă acesta, încă imperturbabil. 


— Pai cum? Si cum ai ajuns aici, doar nu faceai parte din navod? intreba 
Saki, în timp ce cu privirea cerceta nametii din jur, cautandu-si arm. 


— Sunt acolo, ii arata Mutul in spatele celorlalti doi ostasi o adancitura 
în care se intrezareau lăncile de arama. Cat despre cum am ajuns aici, 
raspunsul e simplu: eu nu aveam nevoie sa fiu parte din plasa. De ce? Din 
aceeasi cauza din care pot vorbi fara limba. Pentru ca nu sunt stegarul 
vostru, ci ceva mult mai mult decât el. la spune-mi, capitane, de ce Mutii au 
limbile taiate? 


Saki privi nedumerit spre Kivo si Ohjun, dar acestia privira in jos, ca 
niste copii rusinati in prezenta celui mai inspaimantator dascal din scoala. 
Mutul râse la grimasa lui, dar nu spuse nimic, asa că îi răspunse: 

— Pentru că ei aud vocea Împăratului şi nimeni nu are voie să rostească 
cele grăite de Unicul Conducător. 


— Corect, cu o excepţie. 
Nelămurit, ofițerul îl privi întrebător. 
— Adică Împăratul însuși! izbucni în hohote Mutul. 


— Blasfemie! urlă căpitanul, apoi se repezi si inhata lancea. Esti un 
trădător sau un demon! Puneti mana pe el! 


Kivo si Ohjun privira spre Mut, iar acesta ridică din umeri nepăsător, 
hohotind amuzat: 


— Pai hotaraste-te: demon sau trădător? 


Furios, Saki infipse varful lancii in tolba de stofa ce inca ii atarna de 
umăr şi o sfasie în fâşii, apoi cu una dintre ele îi legă mâinile stegarului la 
spate, iar cu alta îi făcu un calus. Il săltă în picioare şi i-l înmână lui Ohjun: 


— Ţine-l bine, să nu fugă! Când ajungem la tabără o să fie judecat! 
— Dar dacă totuşi ceea ce spune este... 


— Gura! Cunosti regulamentul”? Ştii pedeapsa pentru blasfemie la adresa 
Singurului Care Trebuie Adorat? 


Grasanul nu mai spuse nimic, ci oftă şi-l inhata pe prizonier cu o mana, 
iar cu cealaltă luă arma pe care i-o înmână recrutul tăcut, înspăimântat de 
furia căpitanului şi de strania lume din jur. Apoi Saki făcu un gest scurt, 
nervos, spre ceea ce credea că e Apusul şi porniră într-acolo, tropăind cu 
greu prin materia albastră şi densă. 


Merseră ceasuri în șir, fără a da de absolut nimic. Deşi era lumină ca 
într-o zi de iarnă si caldut ca primăvara, nu se vedea nici un soare. Nu adia 
nici un firicel de vânt, nu curgea nici o apă, nu se auzea absolut nimic în 
afară de fosnetul pasilor lor si, din când in când, chicotitul înfundat al 
stegarului. 


După un timp începură să obosească si să sufere de foame si sete. Kivo 
îngenunche şi mâncă niște nea; Saki vru să-l certe, dar văzând că tânărul 
nu pateste nimic înfulecă şi el din ea. Îi potolea setea, de parca ar fi fost de 
apă, dar într-adevăr nu părea zăpadă, căci avea un gust acru şi nu era rece, 
ci calduta. 


După un timp, epuizați, dormiră niţel, făcând de pază cu rândul. Nu se 
lăsă vreo noapte şi nu aveau cum să calculeze timpul, așa că nu știau cât s- 
au odihnit, un ceas sau o săptămână. Oricât mergeau, nu ajungeau 
nicăieri. Îngrijorat că se învârt în cerc, ofițerul rupse bucățele mici de pânză 

si le lasa ca semne. Dar nu dadura din nou peste ele: deci nu se ratacisera, 
doar ca nu exista absolut nicaieri unde sa ajunga. Nimic, doar ses infinit. 


În cele din urmă, deznădăjduit, Saki cedă si scoase călușul Mutului. 


— Înţelept, în sfârşit. Apreciez inițiativa, dar trebuie să ştii când să 
renunti, nu? 


Saki ii arunca o cautatura dusmanoasa, dar se abtinu si nu injura. Apoi 
întrebă: 


— Ştii unde suntem? 
— Doar ţi-am zis. În nori. 


— Nu avem cum ajunge în nori decât cu cetati-de-zbor, si ştiu de la 
echipajele lor că sunt ca niște aburi, nu am putea merge pe ei. 


— Asta pentru că tu vorbeşti de norii din lumea ta, Saki. Aici suntem în 
lumea-de-dincolo, cum o ştiţi voi, sau una dintre lumile-de-dincolo, cum ar 
fi corect. 


— Lumea-de-dincolo? Înseamnă că zeul ne-a tras încoace, nemernicul! 
N-a reuşit să ne ucidă acolo, ne-a adus să ne omoare la el acasă. 


— De fapt, ai dreptate doar pe jumătate. A încercat să vă spulbere acolo, 
de furie că i-ati prins prada pe care o vâna el. Dar a venit încoace cu voi 
agatati cu tot pentru că s-a grăbit, şi asta nu din mânie, ci de frică. 


— Frică? De cine? Că doar noi suntem ucigașii de zei şi pe noi ne-a făcut 
praf, patru careuri la rând! interveni Ohjun, în timp ce Kivo îl seconda dând 
din cap. 

— Frică de mine, Ohjun, m-a simţit cand am intrat în stegar și s-a 
panicat. 

Saki îl privi scrutător, dar Mutul nu clipi si nu părea să mintă, ci doar sa 
descrie calm un adevăr. Ohjun si Kivo se uitară la căpitan întrebători, ca si 


cum ar fi așteptat să gândească el în locul lor. Acesta le răspunse cu o 
privire inexpresivă, apoi dădu din umeri şi-i făcu semn recrutului: 


— Dezleaga-l. 


Tânărul se grăbi să execute ordinul, după care se indeparta cu iuteala de 
prizonier de parcă era un şarpe veninos. 


— Asta ca semn de bunăvoință în avans, mormăi căpitanul cu jumătate 
de gură. Acum zi-mi, indiferent cine sau ce ești, ştii cum scăpăm de aici? 


— Da. Dar trebuie să faceţi ceea ce vă spun fără întrebări, căci lucrurile 
care se cer lămurite vor fi spuse la timpul lor. lar acum timpul ăsta nu a 
venit. 

Ofiterul dadu din umeri si replica usor dispretuitor: 


— Da, in fine, aici nu suntem intre filozofi, sa ne amuzam cu ghicitori. 
Zi-ne ce-i de facut si facem. 


— Păi aici e cel mai simplu: trebuie să găsim prima trecere, iar pentru 
asta e nevoie de un mic sacrificiu. Sunteţi dispuşi să-l faceți? 


Cei doi ostaşi aprobară din cap tacuti, dar Saki puse mana pe umărul 
Mutului şi spuse, lent si clar: 


— Numai dacă îl faci tu primul. 
Stegarul se strâmbă la el ca la un copil deja enervant, însă îi răspunse: 


— Eu nu-l pot face, dar o să te las să încerci. E vorba de un sacrificiu de 
sânge. Trebuie să lăsaţi fiecare cate putin. 


Apoi isi ridică mâinile spre capitan şi i le întinse. Acesta isi luă lancea din 
spate şi cauta să îi zgârie antebratele. Lama pătrunse în carne şi o despică, 
dar nu ieşi nimic: nu avea sânge în vene. Cei trei războinici se uitară sumbri 
unul la altul, apoi la prizonier. Kivo murmură o rugăciune, Ohjun își trase 
lancea mai aproape, fără a-și lua ochii de la el, dar Saki nu spuse nimic, ci 
doar se îndepărtă doi-trei paşi si se crestă el pe mâini. Lăsă lichidul roşu să 
se scurgă 10-15 clipe, după care se legă cu fasa si făcu semn către ceilalţi, 
care repetara si ei ritualul. 


Băltoaca de sânge care se formă păru un timp să freamăte, apoi se lungi 
într-un firicel. Acesta, ca şi cum ar fi avut o minte a lui, începu sa 
şerpuiască îndepărtându-se, lungindu-se fără oprire în mod misterios, mult 
mai mult decât sângele pe care îl vărsaseră ei. Kanjerii isi inhatara grăbiţi 
lăncile şi îl urmară, îngrijoraţi să nu-i piardă urma. Aergară pe lângă el ceas 
după ceas, gâfâind din ce in ce mai epuizați, până când acesta, la fel de 
brusc precum pornise, tot aşa se opri din senin, adunându-se într-un mic 
cerc. 


Mutul le făcu ironic o plecaciune ceremonioasa, sări în el şi dispăru. Cei 
trei îşi aruncara priviri nehotărâte, apoi Ohjun ofta si sări si el, urmat de 
Saki si Kivo. De cum se afundara in el, fură imediat impinsi înapoi, 
deasupra. Numai că suprafaţa la care ieşiră nu mai era sesul de nea, ci o 
altă întindere nesfârşită: marea de miere, oceanul pe care călătoresc 
galerele-de-dincolo între portul magic din subteranele palatul imperial si 
țintele unde trebuie să ajungă pentru a debarca trupe. 


Cei trei se zvarcolira frenetic, speriaţi că nu știu să Inoate, până când isi 
dădură seama că orice fac nu se scufundă. Marea nu avea doar culoarea 
mierii, ci şi consistenţa sa, astfel că pentru a se afunda ar fi trebuit chiar să 
facă eforturi. Ce-i drept că nu era şi dulce, ci avea chiar un gust uşor 
amărui. 

— Acolo, acolo! tipa surescitat Kivo, care cu ochii sai tineri distingea in 
zare forma vagă a unei corăbii blindate. Ceilalţi se intoarsera si ei si începură 
să gesticuleze şi să strige, în zadar însă: galera îşi continuă drumul fără să-i 
observe. 


Din cealaltă direcţie însă, o altă formă neclară se deplasa spre ei cu 
repeziciune. Pe măsură ce se apropia, isi dădură seama că era de fapt un 
banc alcătuit din creaturi distincte, grotesti. Arătau ca şi cum un nebun 
retardat ar fi avut un coșmar cu sirene: jumătatea superioară umanoidă, cu 
sâni femeiești si capete micute, ca de nou-născuţi lăsaţi la uscat în soarele 
arzător al vreunui desert; cea inferioară o îmbârligătură de tentacule, iar în 
loc de mâini aripi ca de liliac, cu care însă nu zburau, ci se agatau de ocean 
cu ghearele ca de un tavan si se târau prin smucituri frenetice. 


Când ajunseră la câteva zeci de paşi de naufragiati, aceştia mai realizară 
două lucruri: capetele micute erau şi ele invers, adică în locul gurii aveau un 
şir de ochi mici, bulbucati, iar in loc de ochi o gură uriașă, ce înconjura 
capul si pe la spate, plină de colti ascuţiţi precum niște ace. Nu aveau nas si 
prin guri urlau un fel de behăituri, părând înspăimântate. 


Văzură şi de ce: pe partea cealaltă a suprafeței de miere, de parcă acolo 
ar fi fost cerul si aici marea, plutea cu capul în jos o barcă rapidă, prelungă, 
cu şiruri de vâsle. lar pe ea se agitau câţiva pescari, arătări ce ar fi putut fi 
descrise cât de cat doar printr-o încrucişare imaginară dintre niște homari 
uriași şi niște păianjeni, care săgetau sirenele cu sulițe vii, zimtate, crescute 
în prelungirea membrelor. 


— Luaţi-vă de mână! strigă Mutul. 


Cei trei, înspăimântați, se grăbiră să o facă, apoi stegarul puse si el mana 
pe ei şi descanta grăbit câteva fraze într-o limbă ce nu părea omenească. 
Între ei şi scena de pescuit se interpuse o vâltoare care trecea pe ambele 
parti ale luciului mării, învolburând furioasă. Atât bancul, cat si barca îi 
ocoliră, continuându-și goana spre orizont. 


— Ce-a fost asta? întrebă pierit Kivo. 


— Dacă ti-as spune oricum nu ai sti cuvintele şi crede-mă, e cea mai 
putin inspaimantatoare scenă pe care ţi-o poate oferi acest ocean întors. 


— Atunci să căutăm uscatul, interveni Ohjun. 
Mutul rânji: 


— Am o veste proastă şi una bună. Deocamdată, apoi devine şi ea foarte, 
foarte proastă. Cu ce vreţi să încep? 


Nu primi nici un răspuns, doar un pufnet exasperat din parte 
căpitanului. 

— Deci cu cea rea. Pe lumea asta nu exista uscat, ci numai cateva mari 
una peste alta, ca foile unei placinte. 


— Deci aici murim, inecati, zise Saki, linistit. 

— Nu, pentru că partea bună e că pe aproape avem o ...insulă să zicem. 
— Doar că, lasă-mă să ghicesc, nu stim unde este. 

— Exact. 


— Şi vestea devine proastă pentru că necesită un alt sacrificiu, mărunt 
cumva? 


— Ha, ha, începi să te prinzi. Da, o jertfă, marunta pentru alti oameni, 
dar mijlocie pentru kanjeri. Si vestea devine proastă de-abia mult mai 
încolo, dar să nu stricăm surpriza. 


— Mda. Încep să cred că nu eşti nici demon, nici trădător, ci doar nebun. 
Stegarul chicoti şi replică: 
— De ce nu ceea ce spun? Împăratul? 


— Nu, as merge mai degrabă cu nebun. Si as fi vrut să mai fie si Gano 
aici, ar fi avut el destule de zis. Dar, hai, zi-ne ce avem de făcut, înainte să 
mai dea cine știe ce monştri peste noi. 


Mutul se apropie de Saki si îi pipăi coada elegantă, simbol mândru al 
apartenenţei la corpul de elită. Numără panglicile si fluieră admirativ: 


— Ohooo, ai luptat ceva. Atâtea campanii, atâtea bătălii...un adevărat 
erou! Păcat că trebuie tăiată... 


Căpitanul se albi la fata, la fel şi Ohjun. Kivo avea o coadă scurtă si 
lipsită de panglici, asa că nu părea prea impresionat, dar cei doi veterani 
erau livizi la gândul de a deveni nişte nimeni fără mândrie. Se priviră în 
ochi, apoi înclinară amândoi uşor din cap şi se apropiară. Fiecare își 
desprinse lancea din spate si, cu o mișcare scrută, îi tăie celuilalt coada si i- 
o oferi respectuos. Apoi ofițerul îi făcu un semn si recrutului, iar acesta se 
întoarse cu spatele si isi primi şi el în mână podoaba capilară, fără cuvinte. 


— Impresionant, zise Mutul, după sacrificiul de sânge, cel al mândriei. 
Ia dă-le incoa’! 


Le inhata neceremonios, de parca erau niste carpe, sufla pe ele si le puse 
în apa. Cozile se asezara cuminti în linie, întinse, apoi tremurara uşor. 


— Să mergem! 


Înotară trişti de-a lungul lor, iar de fiecare dată când ajungeau la capăt 
cea din urmă tasnea grăbită ca un tipar şi se punea în continuarea celei din 
frunte, alcătuind o frânghie infinită. Plutiră astfel vreme nemăsurată, care 

se simti precum zile intregi, protejati de vrajile Mutului fata de monstrii 
marini, pana când ajunseră într-adevăr la o insulă, iar cozile se scufundara 
şi dispărură. Nu părea întinsă, doar cam cât un sat, şi era complet stearpă, 
o stâncă fără plante pe ea sau vreo altă urmă de viata. În mijloc se zărea 
doar o poartă singuratică, o simplă arcadă de piatră. Iesira din mare si se 
scuturară de stropii chihlimbarii, recunoscători că nu au mai dat de alte 
orori. 


— Şi de aici ajungem acasă? întrebă Kivo, plin de speranţă. 


— Unii dintre noi, da, răspunse Mutul, rece. Care exact, nu va pot 
spune, desi ştiu. Nu toţi, oricum. 


— Prea puţin contează, îl întrerupse pe un ton molcom uriașul 
musculos. E la fel ca la orice bătălie: intrăm toţi, ies doar câţiva, și nu o să 
fie asta prima luptă care să sperie niște kanjeri. 


— Chiar aşa, Ohjun, chiar asa. Daca mai aveţi ceva de zis, acum ar fi 
timpul. 


— De ce? 


— Pentru că ultimul sacrificiu este cel pe care acest trup ce-l stăpânesc 
l-a făcut deja: limba. Această insulă nu vă va lăsa să plecaţi decât dacă nu 
puteţi povesti nimănui ce ati văzut aici. 

— Păi cum, că doar toate galerele-de-dincolo trec pe aici si nimeni nu 
rămâne fără limbă? 

— Ele intră, ies si se mișcă prin aceasta lume pentru că sunt unse cu 
esenta-de-zeu si asa o pacalesc. Noi nu suntem. Si eu am zis de ostrov, nu 


de marea-ntreagă. El nu ne va lăsa, dar tot el e şi singura cale de a scăpa de 
aici. Aşa că... aştept. Spuneti-va ce aveţi de zis şi să trecem la fapte. 


Stegarul se întoarse cu spatele la ei si se aseza, privind spre poartă. 
— Capitane, începu recrutul. Eu ... 


— Ştiu, Kivo, ştiu. Esti un tânăr curajos si mă bucur că vom muri sau 
scăpa împreună. Fii kanjer! 


Saki îl strânse încurajator de un umăr, apoi îl privi pe Ohjun. Acesta nu 
spuse nimic, ci doar înclină respectuos din cap. Superiorul său îi răspunse 
la fel, şi prin asta spuseseră totul, nu aveau nevoie de cuvinte. Ofiţerul 
strigă apoi spre Mut: 


— Ultimele mele cuvinte sunt o întrebare. De fapt, două. Chiar esti 
Împăratul? 


— Da, sunt. 


— Și eşti om? 

Suveranul rase: 


— Ştii că îndoiala asta este blasfemie sub pedeapsa cu moartea, nu? 
Dar fie, te gratiez. lar răspunsul este că nu, nu sunt om. 


Căpitanul nu mai spuse nimic, ci scoase lancea, iar cu lama ei isi tăie 
limba și i-o întinse. Ceilalţi doi îl imitară, veteranul fără ezitare, recrutul cu 
un ușor tremur de teamă. Împăratul le luă şi le ascunse sub centură, apoi 
făcu un semn spre poartă. 


— Dincolo de ea se ascunde zeul rănit. Tot el este şi insula, v-am zis că 
nu există uscat pe această lume. Cum de este în același timp și invelisul și 
miezul, ascuns în el însuși, nu pot explica astfel încât minţile voastre 
omeneşti să înţeleagă, aşa că va trebui să mă credeţi pe cuvânt. 


Ostaşii incuviintara din cap. 


— lar acum a venit momentul adevărului. V-am zis că vestea bună va 
deveni una rea, rea, chiar foarte rea. Ei bine, voi nu veţi putea niciodată să 
treceţi prin acea poartă în zeu. 


Cei trei făcură ochii mari, iar Saki se inrosi la fata si întinse mana dupa 
lance, urmat de Ohjun. 


— Ceea ce ati vedea acolo ar fi prea îngrozitor pentru ochii voştri de 
muritori. Dar stai, căpitane, că există o cale de a păcăli asta. 


Acesta se opri, încordat. 
— Cu ochii voştri nu puteţi trece. Dar cu ai mei, da. 


Ofiţerul scuipa dispretuitor o flegmă roșiatică, apoi scoase lancea şi porni 
hotărât spre arcada de piatră. Când ajunse la ea, ezită niţel, apoi încercă să 
o traverseze. Nu trecu însă, ci rămase încremenit sub ea, apoi începu să 
urle hidos, îngrozitor. Îşi smulse tot ce avea pe el şi începu să-şi răzuiască 
pielea cu lama, până la sânge, apoi să se tăvălească pe jos. Într-un final, 
zbierand, isi înfipse degetele în ochi şi-i smulse, apoi se scărpină înnebunit 
în găvanele goale, căutând să scoată ceva. Se linişti după aceea şi se târi 
afară, scâncind. 


Dădu să-și pipăie drumul, dar se opri cu o expresie uluita gi ridică 
privirea spre ei, de parcă totuşi ar fi văzut printr-un miracol. 


— Eu ţi-am zis! strigă Mutul. Si da, acum vezi prin ochii mei, asta 
pentru că te las eu. Treci încoace! 


Supus, Saki veni şi se încovrigă lângă Împărat, mormăind neinteligibil. 


Ohjun se ridică brusc în picioare, scuipă si el si porni într-o alergare tot 
mai rapidă, urlând provocator. Se năpusti în poartă ca un berbec, dar sub 
ea se narui în genunchi si scăpă lancea, scancind. Se întinse pe burtă si 

planse in hohote minute in sir, pana cand se ridica in fund si, hohotind, se 
împinse cu spatele afară din prag, lua arma şi-şi scoase si el ochii. 


Kivo privi de la unul la celălalt la cei doi veterani distruşi, apoi apucă 
strâns mânerul lăncii cu amândouă mâinile și și-o înfipse cu forţă în gât. 
Aproape decapitat, gâlgâi incoerent şi se zvârcoli câteva clipe într-o baltă de 
sânge, până rămase moale, nemișcat. 


— Da, ştiam că nu o să plecăm toţi de aici, sopti ca pentru el monarhul, 
apoi se aseza. Timp de ceasuri întregi recită încet ceva nelamurit, poate o 
vrajă, poate o epopee din altă lume, până cand cei doi kanjeri se linistira şi i 
se alaturara, sumbri si insangerati. 


Se ridicară si porniră umăr la umăr spre poartă, un împărat tarand un 
cadavru şi eroii săi cei mai devotați, cu lăncile în mână. Trecura pe sub 
arcadă şi se văzură într-un fel de amfiteatru, în mijlocul căruia sclipea o 
pietricică verde. Mutul înfipse în pietris lancea lui Kivo si sprijini mortul de 
ea, apoi le făcu semn celor doi vânători sa ia si ei poziţii, alcătuind un 
triunghi de aramă cu o plasă de zei rudimentară. 


Suveranul pasi în: cerc de jur-imprejur, ingenunchind de trei ori; de 
fiecare data puse jos o limba şi-i recită o incantatie. Cand termină, strigă: 


— A venit timpul, nu mai poţi fugi! 


Smaraldul tresări si explodă într-un vârtej alb ce se rotea ametitor, din 
care tasni prin surprindere o creatură asemănătoare cu o gazelă imaculata 
mare cât un munte, cu un singur corn în frunte. Încerca să zboare, dar se 
împiedică de plasa invizibilă a vânătorilor şi căzu pe-o parte, apoi începu să 
se zbată pentru a se elibera. Năvodul rezistă, ancorat de minţile veteranilor. 


Mutul scoase un zbieret si căzu la pământ, iar pe gură îi ieși un 
ghemotoc de fum negru care luă treptat forma unui tap negru cu ochii de 
văpaie roşie, de asemenea mare cât un pisc şi cu un singur corn. Acesta se 
aruncă asupra gazelei si o inhata strâns ca un leu, apoi răcni o poruncă; 
limbile tăiate se transformară brusc în mănunchiuri de tentacule păcurii, 
care se infasurara in jurul veteranilor uimiti. 


Mintile si sufletele celor doi vii, dar cumva si ale mortului, începură să se 
scurgă cu iuteala prin firele plasei către făpturile încârligate, strangandu-se 
acolo ca un ghem. Kanjerii oftară sleiti şi căzură morţi, iar ghemul fremata 
sub impuls şi se adună tot mai mult, până uni copitatele uriaşe într-un 
singur obiect micut, un ou plutitor de jad negru lucios. După câteva clipe 
acesta se crăpă si ieşi din el un demon rosiatic, pe cap cu două coarne uriaşe 
şi pe laturi nenumărate mâini, care inhata una dintre lănci ca pe un betisor 
şi izbi cu ea în pietriș, desenând o runa. Demonul rânji si mormăi: 


— Ajo degr’ kima! San he galsadaru, imseju gauhde il-lo...* 


VP MAGAZIN 


MILOS DUMBRACI Pieile de fier 


Oceanul de miere incepu sa fiarba, iar norii azurii sa se topeasca, 
scurgandu-se gelatinos. Pe cerul ce se intuneca, pustiu pana atunci, 
erupsera stoluri masive, negre, de creaturi cu aripi de piele, gheare si colti, 
hohotind isteric, veşnic amuzate, guralive si mereu. flămânde, din ce în ce 
mai multe. 


Demonul făcu-un semn, iar Saki, Ohjun, Kivo şi Mutul se ridicară, îşi 
luară lăncile, isi întinseră noile aripi din piele cu plăcuțe de oţel şi-l 
încadrară ca gardă de onoare, noile Piei de Fier ale acestei lumi. Împăratul îi 
salută scurt cu o plecare de cap, jumătate ironică, jumătate cu respect, apoi 
isi luară toţi zborul spre stoluri, pentru ca Unicul să isi întâmpine noii 
colonişti. 


KKK 


* ”Revendic aceasta lume! Stăpânul vostru a sosit, fie că vreți sau nu...” — 
traducere din limba demonilor Hathu, rasă din lumea 27, cunoscută de ei 
drept Horgoth. 

Traducerea: UnCris 


Lep Ge Se e WIS 


Un roman care stimuleaza imaginatia... 

Multe dintre episoadele acestei povestiri s-au intamplat 
si unele dintre personaje au existat... 

dar altele nu... 

...Sau au existat...? 


„Niciodată in istoria conflictelar OMLANI, 
GLEN A oameni nu au datorat atét de malt 


unu. numdr atét de mic de gemeni ni lan” 


Winston Spencer Churchill, 
20 August 1940 

Următoarele câteva săptămâni au fost extrem de dificile pentru Todd 
Morrissey. Principala prioritate era ca nimeni să nu afle de aventura sa cu Patsy — 
care încă mai considera experienţa cu apariţia lui Stumpy la fereastră incredibil de 
stânjenitoare. Se înroşea teribil de fiecare dată când îl întâlnea prin squadron şi, mai 
mult, voia să aibă de-a face cât mai puţin cu Todd. A convins-o să-și păstreze calmul 
si să se poarte ca si cum nimic nu s-ar fi întâmplat. Împotriva voinţei sale, a fost de 
acord și doar mult mai târziu și-a dat seama că a ratat şansa de a-l avea pe Todd 
numai pentru ea. Cu toate că Todd a avut grijă să limiteze orice potenţiale pagube în 
viitorul imediat, era clar că Stumpy domina situaţia. 

Todd a fost obligat să se ducă la boss, cu cascheta în mână, și să-și ceară multe 
scuze pentru comportamentul său anterior. Andy Millar a rămas uimit de evoluția 
situației, dar a acceptat scuzele cu bunăvoință, admițând chiar — în sinea sa — că la 
urma urmei, Todd are un fond bun. Stumpy, desigur, și-a ţinut gura si a așteptat 
răbdător desfăşurarea evenimentelor asa cum şi-a imaginat că vor decurge. Era 
adjunct la comanda ceremoniilor FlyPast şi era suficient de satisfăcut — momentan — 
că Morrissey trebuie să inghita placinta umilintei in fata întregului squadron. Dar, 
chiar daca atmosfera era tensionata, n-a evoluat intr-un razboi pe fata asa cum se 
amenintase. Toate partile ar fi avut prea mult de pierdut. 

În următoarele două săptămâni Todd si Stumpy au muncit intens la 
planificarea FlyPast. Prima sarcină a fost aceea de a stabili avioanele şi echipajele în 
cadrul formațiilor. Era vorba de patru Tornado-bombardament IDS (Interdictor 
Strike), patru Tornado-vânătoare ADV (Air Defence Variants), două Tornado- 
Reconnaissance, două Canberra! PR9 Reconnaissance, un VC10? Tanker (Re-fuelling), 
un Hercules? de transport si un Canberra ECM (Electronic Counter Measures). 

Acestea alcătuiau o frumoasă formaţie mixta a avioanelor din RAF si vor 
constitui o prezentare plăcută pentru Majestatea Sa — ca și mahărilor din MoD. 
Totuși, din punctul de vedere al lui Todd era o formaţie mare si dificil de asamblat, 
cincisprezece avioane aparținând a șapte squadron diferite şi alte paisprezece 
echipaje cu care trebuia colaborat, plus alte șapte avioane de rezervă pentru caz de 
indisponibilitate a celor principale. Avioanele se aflau la baze diferite, a căror 


1 English Electric Canberra — prima generaţie de bombardiere medii britanice fabricate pe scară largă în anii '50. A fost 
retras dein az abia ân 2006. 

2 VC10 Tanker - avion de linie britanic reconvertit în cisterna zburătoare. 

3 Lockheed C-130 Hercules - avion militar pentru transport cu patru motoare turbopropulsoare. Capabil să utilizeze 
piste nepregătite pentru aterizare și decolare, C-130 a fost inițial construit pentru evacuare medicală și ca avion de 
transport de marfă. 

comandă, control si coordonare putea fi un coşmar — deci pregătirea era cheia. De 
aceea, planificarea meticuloasa era prioritatea numarul unu. 

Ideea era sa se citeasca cu mare atentie ordinea operatiunilor si sa se extraga 
paragrafele relevante referitoare la formatia lor. Ei conduceau intreg spectacolul 
ceea ce implica coordonarea a șaizeci de avioane, care urmau să survoleze 
aerodromul la o mie de picioare! deasupra pistei, in interval de două minute - o 
sută douăzeci de secunde. Din fericire toate cele patru mari formații vor zbura în sir 
— una în spatele celeilalte — deci doar o singură trecere peste pistă trebuia planificată 
și exersată. Cele cincisprezece avioane ale lui Todd, o Balbo® aşa cum erau numite 
afectuos formațiile mari, vor fi în raza podiumului regal la 1100 GMT pe doi aprilie 
1992 şi i s-a atribuit numele de cod „Anson”. Următoarele trei Balbo vor urma la 
intervale de treizeci de secunde si a fost desemnate „Blenheim”, „Canberra” si 
“Dakota” — după niște faimoase tipuri de avioane din cel de al Doilea Război 
Mondial (cu excepţia bătrânei martoage de luptă — Canberra) si conventional în 
ordine alfabetică. Fiecare sub-formatie își va avea propriul lider şi doar ei vor 
răspunde controalelor liderului general, Todd, al cărui nume de cod era Purple. 

Todd si Stumpy au petrecut multe ore deasupra hărților familiarizându-se cu 
reperele terestre din jurul bazei aeriene Marham, unde va avea loc ceremonia 
FlyPast. Stiau unde urma să fie poziţionat podiumul și l-au marcat atenți cu 
markerul — şi desemnat „Obiectiv” — pe harta scala 1:50000, cunoscută de drumeții 
civili drept Harta Turistică. De fapt au trebuit să lipească trei hărți între ele pentru a 
putea cuprinde întreg, traseul către Obiectiv. Evident, nu li se va permite să survoleze 
adunarea regală, deci au fost instruiți să zboare drept în lungul pistei care, ca de 
obicei, se afla la 90° fata de podium. Prima problemă rezolvată! 

Așa că tot ce aveau acum de făcut era să urmărească către înapoi traseul de 
zbor, de la aerodrom până la o poziţie numită IP (Initial Point). Acesta va fi un reper 
terestru, unic şi foarte ușor de identificat. Formaţia va zbura cu viteza de 240 
noduri pentru a permite lui C-130 şi celorlalte avioane non-reactive să mențină 
formaţia. Putin cam inconfortabil pentru jeturi dar realizabil. De aceea, la 4 mile/min 
(240 noduri) ar fi bine dacă ar putea găsi un punct la exact douăzeci de mile de 
aerodrom, pe axul de zbor planificat. Mai aveau nevoie şi de vreo două puncte 
absolut fixe, perfect vizibile, pentru calibrarea echipamentului navigational, si de 
încă unul bine evidenţiat la marginea aerodromului. Asta îi dădea lui Stumpy 
reperul final de orientare. De asemenea, încă un reper evident aflat dincolo de 


4 Picior - unitate de măsură pentru lungime. 1ft = 0,3048 m. 

5 Italo Balbo (1896 — 1940) — lider al Camicie Nere, Maresciallo dell' Aria, Guvernator general al Libiei, Comandantul 
Africa Settentronale Italiana si aparentul moştenitor al dictatorului Benito Mussolini. A condus două raiduri 
transatlantice (primul cu 12 hidroavioane Savoia-Marchetti 5.55, al doilea cu 24 hidroavioane. Termenul ”Balbo” a 
intrat în uzul comun, desemnând o formaţie mare de avioane. 

Nod — unitate de măsură a vitezei. 1 milă nautica (1.852)/oră. 

Obiectiv ar permite lui Stumpy si celorlalti lideri de formatie sa traseze o linie 
dreapta de-a latul aerodromului la distanta perfecta de Majestatea Sa. 

În consecinţă, au trebuit multe ceasuri de studiu pentru satisfacerea tuturor 
acestor criterii, iar după ce le-au schiţat în planul iniţial au comandat un avion şi au 
decolat pentru a verifica dacă teoria se confirmă și din aer. 


— November 6-7, cer permisiunea de decolare. 

Stumpy a făcut cererea standard către Traficul aerian — turnul de control, în 
acest caz. 

— November 6-7, liber la decolare, vântul calm la sol. Viraj stânga după 
decolare, urcă la 1.500 picioare şi te înscrii pe direcția de repetiție a FlyPast, 
răspunse Fit Lt” Roger Taylor din Turnul de Control al Traficului Aerian. 

— November 6-7, liber la decolare, instrucţiunile înţelese. Puteţi confirma că 
radarul indica zonă liberă si nici un alt avion nu va zbura în următoarele 3-0 
minute? 

— Afirmativ, 6-7, întreaga zonă este liberă pentru o întreagă oră, de fapt. 

— Roger’, Roger, 6-7 la rulaj. 

Stumpy nu rezista niciodată să facă mica sa glumă cu Roger Taylor, 
controlorul de Trafic Aerian al Squadron 619. 

November 6-7 a rulat pe pistă si a decolat cu siguranţă, apoi a virat la stânga în 
urcare la 1.500 picioare așa cum a fost îndrumat, a comutat pe frecvența approach” pe 
care va fi monitorizat zborul lor, informându-i despre orice avion ce se apropie si 
care ar putea prejudicia siguranța misiunii. Todd a preluat controlul radio, asa cum 
făceau adesea navigatorii când avionul se depărta de aerodrom, astfel că Stumpy se 
putea concentra pe de-a-ntregul asupra zborului. 

— Radar, November 6-7 a decolat și se îndreaptă spre zonă. Vă apelăm când 
vom veni la aterizare. 

— Roger, 6-7. 

Tornado şi-a început coborârea în minunata după-amiază însorită de 
primavara timpurie si Todd i-a dat lui Stumpy un reper pentru zborul înainte al 
avionului. Vor arunca o privire asupra IP propus si a reperelor de pe traseu si vor 
exersa de câteva ori apropierea pentru a se asigura că totul este satisfăcător. Si asa s- 
a potrivit, că totul a fost perfect. IP ales era marginea unui mic sat aflat la douăzeci 
și două de mile — cinci minute si treizeci de secunde — de Obiectiv si care avea o 
biserică cu cea mai înaltă clopotniță pe care a văzut-o vreodată Todd. Era perfectă. 


7 Flight Lieutenant — grad militar in RAF (cod NATO OF-2); echivalent căpitan. 

8 Roger — termen-cod în traficul radiofonic prin care se confirmă/Am înțeles. Aici e un joc de cuvinte cu numele 
personajului. 

? Approach — radarul care supraveghează evoluţia avioanelor pe panta de aterizare către aeroport. 

Mai era si un mare lac artificial la treizeci de mile in zona căruia toate formaţiile 
puteau aștepta până ce le venea rândul să se înscrie pe traiect. Fiecare grup de 
avioane putea zbura în așteptare la 2.000 picioare interval pe verticală, și să-şi 
urmeze liderul în picaj către IP — care era biserica cea mare. Direcţia de zbor către 
Obiectiv era 085°, iar când November 6-7 s-a apropiat de aerodrom, Stumpy a 
observat încântat că găsise reperul perfect de lângă acesta. Păduricea de pe hartă de 
forma unui L era reperul de care aveau nevoie piloţii. Pista ajungea „la vedere” 
imediat, iar la capătul îndepărtat al aerodromului, cam la cinci mile distanţă era un 
turn-antenă înalt de 1.300 picioare după care toate echipajele se puteau orienta ca să 
zboare drept în lungul pistei. Todd a găsit câteva poziţii fixe pentru radar — nu chiar 
ideale, dar își vor face treaba. Singura problemă minoră era Centrala Nucleară care 
se afla la cinci mile sud-est de lacul de acumulare. Evident, nici un avion nu va fi 
autorizat să o survoleze, de aceea Todd va trebui să informeze foarte atent despre 
acest aspect. 

Totuși, în afară de aceasta a fost un zbor satisfăcător în care au exersat 
apropierea pe traiect de patru ori înainte de a apela Turnul de Control pentru a cere 
permisiunea de aterizare. Stumpy a făcut apelul către Marham: 

— Turnul Marham, November 6-7 gata pentru aterizare - run, break, land”. 

— November 6-7, Roger, pista 0-9. QFE! 1-0-1-3, vânt calm, zona degajată, liber 
la manevră. 

Stumpy s-a aliniat pe panta de aterizare de la 500 picioare si a redus puterea 
motoarelor pentru a avea viteza de numai 360 noduri. În timp ce se apropia de 
aerodrom, a marcat IP-ul, iar Turnul a confirmat. Deasupra centrului pistei a redus 
motoarele la ralanti, a tras tare de manșă și a ridicat Tornado la 1.000 picioare, apoi 
în picaj pentru aterizare. A efectuat apelul către Turn ca pentru o SOP" şi şi-a pus 
avionul ușor pe pistă. 

— Klumea, spuse Todd în timp ce rulau către locul de parcare de lângă 
squadron. Tot ce mai avem de făcut este să-i învăţăm si pe ceilalți cum să facă. Dar 
măcar avem o lună pentru treaba asta. Şi nu văd nici o problemă majoră. 


Baza RAF Marham 
Martie 1992 


10 run, break, land — manevră/tehnică de aterizare specifică avioanelor militare de mare viteză pentru evitarea venirii 
la aterizare pe o pantă lungă cu viteză mică. O aterizare “în forță”. 

1 Atmospheric pressure (Q) at Field Elevation — presiunea atmosferică la nivelul solului (la elevația aerodromului). 

12 SOP - Standard Operating Procedures — procedurile obișnuite, standard-regulamentare. 

Următoarele două săptămâni activitatea Squadron-ului 619 a fost dominată de 
FlyPast, Todd fiind ocupat cu informări și antrenamente. Patsy s-a comportat din ce 
în ce mai rece, iar Todd a observat cu oarecare usurare că a început să fie din ce în ce 
mai atașată de un tânăr Flying Officer dintr-unul dintre celelalte squadrons. Totuși, 
Todd lua în considerare situaţia în perspectiva ei și credea că va fi mai bine, judecat 
pe termen lung, dacă „asocierea” sa cu Patsy se va sfârşi. Stumpy a continuat să se 
învârtă tantos prin squadron, cu un ranjet stupid pe fata, care a stârnit ambiția 
arzătoare a lui Todd de a i-l şterge de pe chip — odată pentru totdeauna. Totuşi, isi 
putea permite să aștepte. La urma urmei... răzbunarea... etc, etc, etc! 

Dar lucrurile s-au înrăutățit la mijlocul lui martie. Problemele din Iraq au 
devenit amenințătoare, iar titlurile din ziare erau pesimiste și lipsite de speranţă. Se 
părea că NATO va fi din nou antrenată în protestele civililor, iar Todd a surâs în 
tăcere către sine însuși amintindu-și de negația Comandantului Bazei la informarea 
din februarie. În ciuda acestui fapt, MoD a menţinut FlyPast ca pe o certitudine la 
începutul lui aprilie. Todd si echipa sa erau gata, și — cu excepţia unui dezastru 
adevărat — FlyPast trebuia să-i aducă avansarea la gradul de Wing Commander si, 
inevitabil, propriul său squadron. 


Vineri seara Todd s-a oprit la Happy Hour pentru obisnuitele 4-5 halbe de bere 
înainte de a merge acasă şi să cineze cu soția. A plecat de la popota ofițerilor plin de 
o stare de bine și mulțumire interioară, gândindu-se la următoarele săptămâni ce 
urmau. S-a culcat imediat după ora 11 pm și a căzut într-un somn adânc în timp ce 
se gândea cum își va exercita noua sa comandă. 


— Todd; TODD; TREZESTE-TE — răspunde la blestematul acela de telefon! 

Fay Morrissey il zgaltaia pe Todd ca să-l trezească, în timp ce telefonul de pe 
noptiera suna. Todd a întins mâna mormăind blesteme dure si a reușit să-l insface la 
a treia încercare. 

— Squadron Leader Morrissey. 

— Hello, sir, se auzi o voce veselă. Este un apel de la bază, sir, tot personalul 
trebuie să se prezinte la datorie. 

— Ce se-ntâmplă, a izbucnit Todd, e pe bune? Ce dracu, e sâmbătă! 

— Regret, sir, prezentati-va la post, mai am să-i sun şi pe alţii, și legătura a fost 
întreruptă. 

— Shit! a zbierat Todd. Nici măcar nu sunt apt de zbor la fel ca marea 
majoritate a celor din squadron, după seara trecută. 

S-a dat jos din pat lovindu-si degetele de la picioare de scăunelul de dedesubt. 

— Shit! Shit! Shit! De ce nu dau ordinul de anulare a alarmei? Nu-mi pot auzi 
nici macar gandurile! 

Todd nu era deloc in toane bune. 

— Mai încet, Todd, ai sa trezesti copii, l-a admonestat Fay. 

— Mai dă- în... pe copii! Dacă e o situaţie reală, suntem cu toții într-un mare 
rahat! 

— Todd, te rog — îmbracă-te odată și du-te la treabă. 

— OK, OK, OK - unde mi-e costumul de zbor cel nou, celălalt e în mașina de 
spălat. 

— E agăţat în spatele ușii, acolo unde e întotdeauna. 

— A, da, iată-l! 

Todd s-a echipat în șaizeci de secunde, și-a incaltat ghetele de zbor, a coborât 
alegând scările și-a tras pe el jacheta, a înșfăcat cascheta şi a strigat „La revedere” în 
susul scărilor, apoi a năvălit pe ușă afară. S-a ciocnit pe iarbă cu vecinul de alături şi 
s-a oferit să-l ia cu mașina, ceea ce acesta a acceptat recunoscător. Todd avea la 
dispoziție o mașină de serviciu în care au intrat amândoi. 

Sapte minute mai târziu, Todd a parcat la Squadron 619, a coborât din maşină 
și a intrat furtunos în birouri. Era primul care a intrat acolo, aşa că s-a întors spre 
camaradul pe care-l luase în mașină și i-a ordonat să rămână în sala de Operaţiuni. 
El a intrat în sala echipajelor şi a fost surprins să-l vadă pe boss, Andy Miller, stand 
într-un colt cu un teanc de hârtii în mana. Dar și mai surprinzătoare era prezenţa de 
lângă el. Complet echipat în costum de zbor era Air Vice Marshal Sir Henry 
Morrissey — tatăl sau! 


Abia reușind să-şi stăpânească uimirea, a înaintat şi i-a strâns mâna tatălui sau 
în timp ce făcea un gest de salut către boss-ul squadron-ului. 

— O plăcere neașteptată, sir, ce vă aduce la 619? 

Air Marshal s-a întors spre comandantul de Squadron, în mod evident exasperat 
de ceva. 

— Cred că ar trebui să ne retragem în biroul tău, Andy, unde putem discuta în 
privat. 

AVM era extrem de iritat de ceva sau cineva. Todd a sperat că nu el este 
subiectul mâniei tatălui său. Au trecut în birou și, după ce s-au așezat în jurul mesei 
pentru cafea a boss-ului, AVM Morrissey a deschis imediat discuţia. 

— Todd, mă tem că am vești rele. În ultimele douăzeci si patru de ore — dupa 
cum probabil ai aflat — Garda Revoluționară Iraqiana se tine de prostii la granița cu 

Kuwait. Comandanții NATO se așteaptă ca lucrurile să se inrautateasca — chiar 
foarte mult — si au decis sa suplimenteze fortele noastre din regiune. 

— Înseamnă că s-a terminat cu FlyPast, a izbucnit Todd. 

— Nu neaparat, a venit scurt replica. 

Mintea lui Todd lucra turata la maxim in incercarea de a intelege cu adevarat 
ce se intampla. 

AVM a lamurit imediat situatia. 

— L-am convins pe CAS (Chief of the Air Staff!) că ne putem îndeplini 
obligaţiile în Kuwait, dar și să onorăm FlyPast. Va fi necesară multă muncă din 
partea ta, Todd, dar poate fi făcută — neapărat. 

— Da, sir, a confirmat Todd, sunt numai urechi — trebuie să mărturisesc că 
sunt oarecum confuz în acest moment! 

AVM a continuat să-și expună planul. 

— Chief of the Air Staff este convins că Iraq-ul isi zăngăne săbiile doar ca să se 
bage în seamă si, dacă ar fi după el, n-ar mișca nici un deget. Dar, nu e, iar experții 
noştri din NATO au insistat ca să ne întărim forțele din regiune — cât mai repede. În 
acest sens, intervenim noi cu următorul plan — si aici intri tu în scenă, Todd. 

Va afla într-o clipă. Nu putea sti exact ce va spune tatăl său — şi faptul nu-i 
făcea nici o plăcere. 

— Todd, FlyPast va continua, conform planificării, pe doi aprilie, peste şapte 
zile de acum înainte. Se potriveşte, pentru că data de doi a fost ziua când 
argentinienii şi-au luat lumea-n cap. 

— Dar..., a încercat Todd să obiecteze. 

— Ascultă întâi întreg planul şi atunci vei vedea ce sens are. FlyPast se va 
desfăşura pe doi, iar atunci contigentul relevant al pachetului zburător va tranzita 
direct la Brindisi, în Italia pentru a acționa ca element al nostru de suplimentare a 
forțelor. Presa va face reclamă la FlyPast în principal, așa că marele public va fi 
încurajat să asiste. Este soluția perfectă. NATO apreciază importanța FlyPast si a 
fost de acord cu planul. lar cireașa de pe tort este că tu vei fi comandant de 
detașament în Italia, cu gradul activit de Wing Commander. Acum poţi comenta, 
Todd. 

Acesta și-a dat imediat seama că este un proiect ambițios. 

— Sunt o mie unu lucruri de făcut de acum până sâmbăta viitoare. Nu mi se 
poate cere să realizez FlyPast şi să organizez şi operațiunea de mutare în Italia! 

CO 619 interveni. 


13 Chief of the Air Staff - Comandantul RAF. 
14 Grad activ — desemnare militară ce permite unui ofițer să-și asume temporar un grad superior, cu solda si 
privilegiile aferente acestuia. 

— Ne dăm seama. Eu am fost însărcinat cu organizarea logisticii si partea 
administrativă a mutării, deci tot ce-ţi rămâne tie să faci este să-ți duci echipa la 
Brindisi după FlyPast. Iti voi preda responsabilitatile la sosire. Va fi o muncă grea, 
dar e posibilă — neapărat. Vom avea cooperare deplină din partea tuturor agenţiilor 
— acesta va fi proiectul numărul unu al RAF în următoarea săptămână. Putem 
impusca două păsări dintr-un foc, și cu minimum de deranj. Ce crezi, Todd? 

Mintea lui Todd lucra febril. La prima vedere părea posibil dar avea nevoie de 
o grămadă de ajutor. Totuși, promovarea timpurie compensa cu vârf și îndesat orice 
neplăcere cu care s-ar putea confrunta. A decis să gândească pozitiv, rezistând 
tentatiei de a identifica în această fază orice posibile obiecții. 

— Ei, bine, sir, ar fi mai bine să încep. Să consider că alarma a fost dată pentru 
toți? 

— Da, Todd, toate unitățile implicate în FlyPast au fost alarmate în această 
dimineaţă — pe întreg, teritoriul national — astfel încât avioanele si personalul sa 
poată fi transportate aici cel târziu până mâine. Întreg personalul bazei va fi alertat 
în legătură cu planul nostru prin staţia de amplificare la ora 0600 — peste treizeci de 
minute. Celelalte baze implicate în planul nostru - RAF Coningsby, Wyton, 
Lyneham și Brize Norton sunt informate chiar acum. Evident, aceasta va crea unele 
inconveniente pentru personalul lor, dar mă tem că n-avem ce le face. Celelalte trei 
formaţii mari trebuie să acţioneze independent, și pot trimite elemente la Dharan în 
timp util — dar ei nu sunt problema ta. Doar asigura-te că liderii lor primesc esența 
procedurilor FlyPast si planul de desfăşurare, iar ei vor exersa independent. Andy, 
poţi aranja ca CO Ops al tău să coordoneze acest aspect? 

Andy Miller a dat din cap iar Todd a priceput că planul a fost fait accompli", iar 
el este doar înștiințat că trebuie să-l accepte. Protestele ar fi fost inutile. 

— Desigur, sir, trebuie să mă retrag și să mă gândesc la toate astea vreun ceas, 
doar ca să-mi adun ideile si să schitez un plan-schelet. Putem adăuga „oasele” din 
mers. Sunt o mulțime de lucruri la care trebuie să ne gândim. 

Tom se ridică să plece, apoi se întoarse cu fata la tatăl său. 

— Înţeleg că vei rămâne aici în seara asta, sir. Dacă-i așa, vii la noi la cină? Fay 
va fi încântată să te vadă. 

— Nu sunt sigur Todd; cum spuneai sunt o mulțime de făcut, asa că nu sunt 
sigur că am să fiu liber — dar am să mă străduiesc. 

— Adevărat — dar dacă poţi, vino pe la 2030. 

Todd își puse cascheta, salută și ieşi din birou aproape alergând. Trebuia să se 
gândească ceva timp la toată problema. Trebuia executată perfect. Când era gata să 
închidă ușa, l-a auzit pe Wing Commander chemandu-l înapoi. 


15 fait accompli — expresie franceză, referitoare la o situație deja existentă. 

— Prinde! a spus Andy Miller, avansarea ta incepe 
de azi. 
Todd aproape ca rata prinderea, dar reusi sa retina cele 
două mici obiecte albastre care au zburat de-a latul 


încăperii. A zâmbit larg când și-a dat seama ce erau — o 
pereche de însemne de grad de Wing Commander. 


Următoarele douăzeci şi patru de ore au fost cumplite, dar antrenante. 

Înainte de orice, Todd s-a dus direct în sala echipajelor. Întreg personalul 
disponibil din Squadron era adunat ca urmare a Alarmei dată mai devreme. Arome 
delicioase de sanvișuri cu şuncă, ce lăsau gura apă, adiau pe coridor atunci când 
Todd a intrat pe ușă. Exec a intrat direct în subiectul informării. 

— Bine, toată gaşca încetează ce face şi este atentă la mine — suntem în rahat 
pana la gât — pe bune! 

A făcut o pauză pentru efect dramatic şi a putut vedea la fiecare cum apar 
semnele de îngrijorare în timp ce-și imaginau orice, de la un test inopinat de 
Evaluare Tactică, până la declanșarea celui de Al Treilea Război Mondial. 

Todd a continuat. 

— Acum pot sa vă dezvălui scopul acestei Alarme. Stati liniștiți -— 
Armageddon-ul nu a venit încă — dar e aproape la fel de rau. FlyPast va avea loc in 
această sâmbătă. 

Un oftat colectiv urmat de un vacarm de înjurături a invadat încăperea. 

— Şi asta nu e tot. Tot personalul implicat în FlyPast se va deplasa direct la 
Brindisi pentru sprijinirea a ceea ce de-acum se numește Operaţiunea Endeavour, 
suport sporit pentru Kuwait. 

Alt val de înjurături — unele de-a dreptul buruienoase — au urmat neasteptatei 
dezvăluiri. 

— Linistiti-va, linistiti-va! Acum, că văd cât de bucuroși sunteți că participaţi — 
pot doar să vă cer sa vă aşezaţi din nou şi să ascultați mai departe. Cei dintre voi 
mai cu simț de observaţie vor fi observat schimbarea gradului meu - voi fi 
comandantul detașamentului la Brindisi. 

Tăcerea uimită a fost urmată de strigăte politicoase dar entuziaste de „la mai 
mare, boss” şi „felicitări — esti bun de cinste!” 

— Vă mulțumesc foarte mult — dau o bere când vom ajunge la bar! Totuși, 
primul lucru pe care trebuie să-l facem este să facem un program până la FlyPast, 
sâmbătă. Toţi cei implicaţi în FlyPast mutati-va în dreapta sălii, ca să pot vedea cine- 
i disponibil pentru alte sarcini: Corectati-ma dacă greşesc, dar nimeni dintre 
echipajele FlyPast nu se află în permisie — nu-i asa? 

O voce aproape patetică s-a auzit din spatele mulțimii de oameni. 

— Aşa e, sir, spuse Mike Wiggins, un Flying Officer aflat la prima sa detaşare. 
Dar mă însor sâmbătă și plec două săptămâni în permisie. Dacă va reamintiti... dvs 
mi-ati autorizat absenţa atunci cand au fost selectate echipajele. 

— Mi se pare că avem un băftos, a strigat unul dintre amicii lui Wiggins din 
grămada de oameni. 

Toată sala a rasunat de replici de simpatie si hohote de râs. Singurii doi 
oameni care nu zâmbeau erau Wiggins si nou promovatul Wing Commander. 

— Se pare ca ai iesit din echipa, Mike. Desigur, in afara de cazul ca vrei sa te 
salvezi singur în ultima clipă? Nu? Perfect, voluntari pentru locul lui Mike. 

Iute ca fulgerul Bill Earle a ridicat mâna. A fost singurul. 

— Vă mulțumesc pentru sprijin, flăcăi — si îţi mulțumesc, Bill, ai intrat în 
echipă — iar pentru restul dintre voi — n-am să uit aceste lucruri! 

Bill Earle era un vechi navigator, cărunt, aflat la ultima sa detașare și cunoscut 
ca bun-la-toate. Nu fusese deloc bucuros când a fost lăsat deoparte la prima selecție 
pentru FlyPast. Oportunitatea de acum a fost trimisă de Dumnezeu - el nu avea 
familie care să-și facă griji — deci putea să facă ce voia. 

Todd a reluat informarea. 

— În primul rând, nimeni nu părăseşte squadron-ul până nu spun eu. Si nimeni 
nu telefonează acasă. Acest plan este confidential până ce va fi adus la cunoştinţa 
Presei, la prânz. M-am făcut bine înţeles? În al doilea rând, vreau ca cei trei 
navigatori, Jesse, Hoppy și Bill să se asigure că planul şi informarea pentru FlyPast 
este gata pentru repetiţia de mâine — duminică — decolarea la 1100. 

Linişte. 

— Da, ce mai așteptați — dati-i drumu”! 

La auzul comenzii cei trei navigatori au pierit pe ușă. 

— Altceva, vreau ca toţi patru piloţii si Frank Field să vină peste o oră la mine 
în birou — adică la 1700 — pentru niște discuţii. Trebuie să eliminăm orice eroare din 
acest plan. Veţi fi cu toţii bucuroşi să aflați că în toate celelalte baze participante au 
loc chiar în acest moment informări similare. Toţi vor decola în această după-amiază 
și vor ateriza aici înainte de ora 1700. Și aici vor rămâne până ce vom pleca sâmbăta 
viitoare. Asa că ganditi-va cat de norocosi sunteți voi — vă veți vedea familiile până 
sâmbătă dimineaţa! 

Adjutantul, Patsy Jackson, și-a ales tocmai acel moment pentru a intra în sală. 
Si... şi-a dorit să n-o fi făcut. 

— Bună ziua, Patsy, frumos din partea ta că ni te-ai alăturat. 

Ea n-a pierdut nota de sarcasm și, dacă privirea ar fi putut ucide, Todd ar fi 
fost teapan ca un bolovan. Începu să dea o explicaţie, dar Todd i-a tăiat-o. 

— N-avem timp pentru explicaţii jalnice, avem treabă de facut — și poți începe 
prin asigurarea cazării echipajelor ce vor sosi astăzi. Toate detaliile de personal sunt 

in Ordinul Operational. De asemenea, vreau sa fii prezenta la sedinta din biroul 
meu de la ora 0700. Da, esti libera. 

Todd s-a intors spre cei trei flight commanders, toti liderii din squadron, si le-a 
dat sarcini cu care să înceapă. Biroul Operațiuni avea nevoie de oameni, mecanicii 
aveau nevoie de informare și o mie de alte lucruri trebuiau făcute. Cu toţii erau 
oameni cu experienţă si nu era nevoie să li se spună de două ori. 

— În final, sublinie Todd, avem un milion de lucruri de făcut și doar șapte zile 
la dispoziție — deci este timpul ca toți să vă meritati soldele. Prin urmare, fără 
eschivare sau fofilare, ma bazez pe voi toți. 

Şi, cu acestea spuse, se indrepta spre usa. Sala a izbucnit într-o cacofonie de 
gemete, mormăială si râsete. Majoritatea echipajelor mai trecuseră prin detașări 
anunțate din scurt, asa că, în mare, ştiau la ce să se aștepte. Totuşi, nu era ușor de 
știut că-i aştepta o vizită în Italia — desi ar fi putut fi vorba de o locaţie mult mai 
putin exotică! Singura persoană care chiar părea mulțumită, era Mike Wiggins. 

Pentru el războiul era terminat! 


XXX 


Todd s-a întors în biroul său şi s-a așezat la masa uriașă. Se frecă la ochi, îşi 
întinse oasele și se apucă de munca sa copleșitoare. Înainte de orice trebuia să-și 
clarifice în minte cine participa la FlyPast şi cine — daca nu toţi — trebuie adăugat pe 
lista pentru detaşare. S-a ridicat în picioare, s-a apropiat de tabla alba de pe perete 
și, cu un marker, a început să scrie: 


IDS — 619 Squadron 
Red 1 & Purple Lead Fit Lt Stumpy Stokes / Wg Cdr Tom Morrissey 
Red 2 Major!* Klaus Jung / Flt Lt Jesse Green 


Red 3 Fg Off Moose Davis / Fg Off Hoppy Harris 
Red 4 Korvettenkapitän!” Anton Fisher / Fit Lt Bill Earle 


Chiar daca Klaus era olandez si Anton era german, aveau permisiunea sa 
zboare la Brindisi, conform Regulamentelor NATO. 


Air Defaence Tornados (ADV!®) — Squadron XXX 


16 Major — grad militar in Koninklijke Luchtmacht — Forţele Artiene Regale Olandeze (cod NATO OF-3); echivalent 
maior. 

17 Korvettenkapitän — grad militar in Marina Militară Germană (Deutsche Marine), cod NATO OF-3; echivalent maior. 
18 ADV - Air Defense Variant — variantă pentru superioritate aeriană. 

Blue 1 We Cdr Barclay Hunt / Fit Lt Ed Brown 
Blue 2 Sqn Ldr John Hortin / FIt Lt Jon Holliday 
Blue3 Capt” Pat Proby (USAF) / Sqn Ldr Rick Hill 
Blue 4 Flt Lt Dave Stewart / Fg Off Rocky Darren 


Reconnaissance Tornados (Recce) — XIII (PR) Squadron 
Green 1 Sqn Ldr Al McDonald / Fit Lt Anwar Salim 
Green 2 Fit Lt Harry South / Fg Off Bob Walters 


Canberra PR9 — Reconnaissance 39 (PR) Squadron 
Yellow 1 Sqn Ldr Al Norman / Fit Lt Steve Hicks 
Yellow 2 Sqn Ldr Phil Merry / Sqn Ldr Al Gibson 


Canberra ECM (Electronic Counter Measures) 360 Squadron 
Yellow 3 Fg Off Glen Friedman / Lt Mike Scarffe (RN) / Flt Lt Andy Gabriel 


VC-10 Tanker 10 Squadron 
Yellow 4 Sqn Ldr Andy Faithfull / Fg Off Bob Garrett / Sqn Ldr Nigel Howard / 
Sqn Ldr Norman King / Fit Lt Ranjit Singh 


C-130 Hercules Transport 47 Squadron 
Yellow 5 FIt Lt Phil Woods / Sqn Ldr Julie Grant / Fg Off Dave Sussex / 
Flt Sgt”! Don St John / Sgt” Sol Cole 


Acestea erau echipajele de baza cu care se repetase FlyPast in ultimele cateva 
saptamani. Ei erau cei siguri. Dar cine altcineva mai trebuia implicat in zborul la 
Brindisi. Lui Todd i s-a cerut sa se asigure ca are intreaga echipa de sprijin la bordul 
lui Hercules, deoarece alt transport nu putea fi garantat. 

De aceea, a intocmit o lista provizorie a personalului suplimentar ce putea fi 
luat la bord în FlyPast: 


Tehnicieni: 

1 x ofițer IDS} 

1 x ofiter ADV 

1 x ofiter Canberra 


19 Captain — grad militar in US Air Force — USAF (cod NATO OF-2); echivalent căpitan. 

20 Lieutenant — grad militar in Royal Navy (Marina Militară Engleză) (cod NATO OF-2); echivalent căpitan. 
21 Flight sergeant - grad militar în RAF (Cod NATO OR-7); echivalent plutonier. 

2 Sergeant — grad militar în RAF (cod NATO OR-6); echivalent sergent-major. 

3 IDS - Intrusion detection system — sitem pentru detecția inamicilor infiltrati în zona de responsabilitate. 

1 x ofiter ATC 

1 x controlor avioane de lupta 

20 x echipaj la sol Tornado (minimum) 
10 x echipaj la sol Canberra 


Admin: 
1 x ofiţer — adjutant — Patsy? 
1 x NCO” junior 


1 x Met Man? 


Ar trebui să fie suficient. Intăririle pot veni mai târziu, dacă si când va 
decide Strike Command2. De asemenea, C-130 Hercules va trebui să 


transporte întregul echipament necesar în primele câteva zile. Tehnicienii 
pentru celelalte tipuri de avioane își pot face propriile aranjamente 
pentru perioada următoare. Todd va trebui săi informeze pe aceştia 
ASAP”, iar asta voia să o facă după întâlnirea cu cei patru piloți ai săi 
la ora 0700. În momentul când aceste gânduri îi treceau prin minte, s- 
a auzit o bătaie la ușă. 

Cu siguranţă, timpul zbura — era şedinţa ce trebuia să înceapă la 
0700. 


Miercuri, 30 martie 1992 


— Turnul, Formaţia Purple — decolăm? 

Tornado-ul lui Todd si Stumpy stationa la intrarea pe pista de la Marham. 
Vremea era perfectă — vânt ușor si cer senin — exact cum trebuia pentru repetiţia 
finală a Royal FlyPast de sâmbătă. Toate celelalte avioane ale formaţiei — trei alte 
bombardiere Tornado, patru Air Defence Tornado, două Recce Tornado, Canberra, 
VC-10 și Hercules — erau aliniate în spatele Tornado-ului lider. Nu păreau să fie 
probleme tehnice cu excepţia unui Recce. Echipajul a trebuit să schimbe avionul cu 
cel de rezervă pentru că pornirea unuia dintre motoare a eșuat. Totuși, s-au mișcat 
repede și şi-au ocupat locul în formaţie. Indicativul de apel, Purple, le-a fost atribuit 


24 NCO - non-commissioned officer — ofițer provenit din rândul subofiterilor. 

25 Met Man - cel de la Serviciul Meteorologic 

26 Royal Air Force's Strike Command - formaţiune militară ce controlează majoritatea bombardierelor si avioanelor de 
vânătoare britanice. 

27 ASAP — As Soon As Posible — cât se poate de repede, urgent. 

de mahari pentru că toate Royal Flights” zburau în regim de Purple Space”. Chiar 
daca avioanele Flypast nu aveau nici un membru al familiei Regale la bord, s-a 
considerat potrivit a li se aloca aceasta culoare „regală”. Subformatiile aveau si ele 
atribuite culori cu care se identificau. 

Cele patru bombardiere erau RED, cele patru de vânătoare erau BLUE, cele 
două Recce erau GREEN, iar Canberrele, VC-10 şi Hercules erau YELLOW. Acest 
sistem permitea fiecărui lider de formaţie să-şi verifice propria echipă fără să 
„bruieze” frecvența radio pe care o va folosi Todd ca să coordoneze întreaga 
formaţie. 

— Turnul Marham, Formaţia Purple - decolăm? repetă Stumpy cu oarecare 
iritare în voce. 

— Roger, Purple, liber la decolare. Vântul la suprafaţă 2-5-0/5 noduri, s-a auzit 
vocea lui Roger din Turnul de Control al traficului aerian. 

— Roger, Turn. Purple liber la decolare — Purple verifică. 

— Red; Blue; Green; Yellow; au răspuns liderii celor patru subformații, 
aducându-i la cunoştinţă lui Stumpy că toţi erau pe recepţie. 

Primele patru avioane s-au apropiat încet de capătul pistei principale și când 
au ajuns pe poziție Stumpy a ordonat decolarea. 

— Red, decolare. 

— Red, liber la decolare, virează dreapta şi schimbă pe frecvenţa radio 366,9. 

Stumpy a repetat instrucţiunile şi imediat a început să accelereze motoarele — 
ca si ceilalți trei ce-l însoțeau pe pistă. După completarea verificărilor motoarelor si 
sincronizarea cu Todd, Stumpy a apelat: 

— Red, rulaj, şi a eliberat frânele. 

Principala sarcină a lui Todd în următoarele treizeci de secunde era să 
monitorizeze secvenţa de decolare a avionului. Tot ce se referea la repetiţia zborului 
în formaţie i-a ieşit temporar din minte. 

— Saizeci de noduri, a raportat Todd. O sută noduri, apoi, EMBS! 

EMBS or Emergency Maximum Braking Speed era o viteză dincolo de care 
echipajul nu mai putea opri avionul în siguranţă, înainte de a se lovi de bariera de la 
capătul pistei de decolare. 

— 1-40, 1-60, 1-7-3 noduri! 

La care Stumpy a ridicat uşor roata anterioară de pe sol și Tornado a început 
urcarea în albastrul cerului. În acest moment Todd a făcut apel. 

— Red 1 a decolat şi comută pe frecvenţa approach, a înștiințat ATC. 


25 Royal Flights — misiunile de zbor ce implică transportul membrilor familiei regale britanice. 
2 Purple Space — în zona în care evoluează un avion cu un membru al familiei regale la bord toate celelalte avioane 
sunt restrictionate de la zbor/consemnate la sol. 

Todd s-a pregatit sa schimbe frecventa radioului in timp ce monitoriza restul 
secventei de decolare. 

— Tren, flaps, aripi, era litania standard care-i amintea pilotului sa escamoteze 
trenul de aterizare si sa ridice flapsul, urmate de retragerea aripilor inainte de a 
atinge limita de rezistenta indusa de marirea vitezei. 

Apoi, Todd s-a uitat peste umarul drept in timp ce Stumpy vira la dreapta la 
altitudinea de o mie de picioare. Putea vedea celelalte avioane ruland pe pista si 
urmatoarele patru Tornado gata de decolare imediat ce vor primi aprobarea. Dupa 
ce si al patrulea bombardier s-a desprins de pe pista, pilotul a raportat: 

— Red 4a decolat, si imediat Todd a raspuns cu: 

— Roger, Turnul, Red este în aer — către Radar, bună ziua; Red 366,9 — acum! 

Acesta a fost semnalul pentru formaţia Red să-și treacă radiourile individuale 
pe 366,9 MHz. Todd le-a dat cinci secunde apoi i-a verificat. 

— Red, verificare. 

— 2, 3, 4, a venit replica aproape instantaneu. 

Stumpy trebuia acum să rămână la 250 noduri pe curs către Obiectiv, pentru a 
le permite celorlalte avioane să intre în marea formaţie. Nu era prea confortabil la 
această viteză dar nu aveau altă alternativă. 

Peste trei minute, Todd a primit confirmarea pe care o aștepta. 

— Yellow a decolat. 

Asta însemna că Hercules se afla în aer, iar formaţia Yellow a comutat pe 
frecvență. Todd a răspuns imediat cu: 

— Purple, verificare. 

La care formaţia a răspuns aşa cum era planificat. 

— BLUE - GREEN - YELLOW. 

— Îi aud pe toţi tare si clar, Marham Radar. Formaţia Purple se află în aer si se 
îndreaptă spre zona de așteptare. 

Marham Radar a răspuns: 

— Roger, Purple, liber pentru zona de aşteptare conform planificării, nici un alt 
avion pe o rază de 2-0 mile. Apelează-ne când sunteți gata de aterizare. Vă vom 
monitoriza pe această frecvenţă sigură. 

Todd a confirmat scurt și sec, apoi și-a dirijat atenţia asupra FlyPast. 


XXX 


Flota celor cincisprezece avioane a zburat către punctul de aşteptare aflat cam 
la zece mile nord de Cromer și și-au ocupat poziţiile prestabilite, separate de o mie 
de picioare pe verticală. Tornadele lidere se aflau la o mie de picioare, în urcare 
către avioanele mai încete de la 5.000 picioare. FlyPast trebuia să se petreacă la 

anumite momente de timp care sa coincida cu alte evenimente de pe durata Vizitei 
Regale, aşa încât sincronizarea sosirii avioanelor odată cu urcarea pe podium a 
membrilor Familiei Regale era critică. IP era turnul bisericii din North Elmham cu 
un reper de navigaţie aflat la zece mile de podium. Todd a coroborat timpii cu 
precizie și a avut grijă să menţină intervalul de 5 secunde pentru TOT (Time on 
Target) la toate repetițiile anterioare. La timpul potrivit, dar asigurându-și o rezervă 
de două minute pentru erorile datorate altor formaţii, a ordonat tuturor să coboare 
la o mie de picioare deasupra nivelului mării — începând cu cei din fata spre spate. 

Când Yellow a raportat executarea, Todd a slobozit un oftat de ușurare și a 
făcut apel către Flight Commander de la sol care era la radio și asculta întreaga 
secvenţă de proceduri. Era sarcina sa ca să-l anunţe pe Todd cu zece minute înainte 
pentru a confirma că Majestatea Sa urma să ia loc, gata pentru ceremonia FlyPast. 
Nu o va face dacă ea era prinsă în trafic, nefiind prezentă pe podium. Operatorul 
radio a confirmat apelul lui Todd, privind către podium si la mașina ce simula 
sosirea Familiei Regale pe pistă, cu Regina „de antrenament” făcând cu mâna către 
mulţime. 

— Purple — zece minute, a venit apelul. 

Todd a confirmat si a setat timpul pe TV-TAB în funcţia Time Early/Late 
Function. Aceasta îi permitea lui Todd de a vedea dintr-o privire cu câte secunde în 
avans sau în întârziere se află într-un punct al traseului FlyPast. Dacă arăta o 
întârziere, putea mări viteza sau „tăia” un viraj — dacă era prea devreme, putea 
încetini sau făcea un viraj suplimentar pentru a pierde din timp. 

Verifică înscrierea formaţiei Purple pe curs, și în timp ce ceasul ticăia către 
secunda zero devreme/târziu, a setat primul reper de verificare. Când formaţia a 
survolat linia țărmului erau chiar în termen și, spre usurarea sa, liderul Yellow a 
raportat „Toți la bord”. Acesta era codul ce le spunea tuturor că toate cele patruzeci 
de avioane erau în formaţia lui Todd. 

Când au început marele viraj de 90° către IP, a sosit un apel de la sol. Todd a 
confirmat , și-a verificat ceasul, a reverificat cu Time Early/Late şi i-a spus lui Stumpy 
să reducă viteza cu cinci noduri. Ceea ce acesta a și făcut, după ce i-a avertizat pe 
ceilalți din formaţie. 

Zburând pe deasupra IP totul părea perfect. Traseul de apropiere era lipsit de 
nori şi Stumpy a raportat că are aerodromul la vedere. Restul traseului a fost drept 
înainte. Stumpy a coborât la 1.000 picioare, iar restul formaţiei l-a urmat încet. Cu 
un minut înainte de a ajunge la Obiectiv, Todd a avertizat observatorul de la sol. 
Acesta a replicat că are formaţia la vedere de la sol şi că totul arată bine. Todd vedea 
acum aerodromul si podiumul. Nouăzeci de secunde mai târziu a survolat asa zisa 
adunare regală, iar în următoarele treizeci de secunde au dispărut către vest fata de 
aerodrom. 

— La mare fix, l-a complimentat comandantul bazei. Excelentă treabă, Todd. 

— Vă mulțumesc foarte mult, sir, dar lăsaţi felicitările pentru sâmbătă, doar 
atunci vor conta cu adevărat. 

— Absolut, Todd, i-a răspuns, dar chiar mai ai nevoie de o repetiție generală 
vineri? 

— Asa cred, sir, zâmbi Todd. Practica duce la perfecţiune și vreau să încerc cu 
întreg personalul la bord plus cât mai mult echipament pentru Italia încărcat. O 
repetiție generală finală cu toate patru formaţiile nu poate fi de prisos. 

— Da, probabil că ai dreptate, admise comandantul bazei. Deci, să mai facem 
o repetiție finală vineri dimineaţă, după care se întoarse, se urcă în mașină și plecă 
înapoi către biroul său. 


Constance Morrissey s-a întors spre soțul ei și privindu-l intens, l-a facut sa 
tacă. Își exprimă din nou îngrijorarea: 

— Nu, nu, nu! Nu ne putem permite să schimbăm lucrurile acum. Todd nu 
trebuie să știe — totul depinde de asta. Trebuie să respectăm planul. Dacă începem să 
schimbăm lucrurile acum, paradoxul ar putea distruge tot ceea ce am pus la cale de 
atâta timp. Todd nu trebuie să știe! 

Desi fără plăcere, AVM a fost de acord cu soţia sa, dar a rămas de neclintit în 
hotărârea sa asupra acestui fapt. Depindeau atâtea de el. 

Constance avea si ea planurile ei — pe care nu le dezvăluise nimănui — nici 
măcar soțului ei. 


Restul săptămânii s-a scurs cu pregătirile pentru FlyPast şi deplasarea în Italia. 
Todd a aprobat echipajelor ce nu aparțineau de Marham să se întoarcă la bazele lor 
— cu mașina, autobuzul sau trenul — miercuri după-amiază, ca să-şi poată petrece o 
noapte cu familiile înainte de a dispărea vreme de trei luni. Trebuiau să se prezinte 
înapoi până joi seara la ora 2200, pentru a avea timp pentru repetiţia finală de vineri 
dimineața. 

Todd s-a întâlnit joi cu părinţii, la o cină de rămas-bun. Comandantul bazei și 
boss-ul Squadron-ului 619 au fost invitaţi, împreună cu soțiile, iar seara s-a dovedit a 
fi plăcută, chiar dacă nu foarte amicală. Todd și CO 619 încă nu depășiseră 

diferendul, iar conversatia lor era politicoasa si formala. Parintii lui Todd erau mai 
tacuti decât de obicei si Todd punea explicaţia pe faptul că ei erau oaspeţi in casa sa 
— aşa se considerau ei — si nu voiau să preia „conducerea” petrecerii din mâinile 
altora. Seara s-a terminat pe la miezul nopții şi, în timp ce Air Vice Marshal pleca, a 
aruncat bombita. 

— Sper că nu te deranjează prea mult, Todd, dar voi veni si eu la repetiţia 
generală de mâine. Vreau să mă asigur că totul este OK pe partea de zbor. Ştiu că ai 
exersat destul si ultima dată totul a mers snur, dar trebuie să mă asigur eu însumi ca 
totul va fi bine. La urma urmei capul meu va cădea dacă apare vreo disfunctie 
neașteptată. Ma voi afla în cockpit-ul lui C-130 — ca simplu observator. Tu vei 
continua să detii controlul complet. 

— Bine, se bâlbâi Todd, esti boss-ul — ne întâlnim mâine la ședința de 
informare — 0900 fix. 

— Mulţumesc, Todd — ne revedem dimineaţă. 

Cu o scurtă strângere de mână şi un sărut pe obraz, părinţii lui Todd s-au 
urcat în maşina de serviciu cu şofer. 

Ceea ce nu știa Todd era că mama sa, Constance, il va însoţi pe soţul său în C- 
130. Era o condiţie asupra căreia ea nu a făcut nici un compromis — şi într-adevăr, 
era si partea esenţială a planului. 


- Va urma - 

KRAKSTAR 


Cronicile Samirului 


Texte culere de Luminita Dobna din paginile invechite de veme ale 
intregime celor cart încă war cud în legende, celor cu spirit de ingiter. 


(ff 


Apa Cunoagterii 


istovitoarea calatorie care a durat doua zile si doua nopti, 
s-a tolanit in praful cald, a cascat pe indelete si a prins a 
toarce incetisor. 


[istorii Strigătului Furtunii era molipsitoare. După 


Uimitoarea creatură era de o vivacitate fantastică în aer, dar 
ajunsă la sol devenea o leneşă notorie. 


Cuprins de tihna emanată de atitudinea krakstarului i-am 
urmat exemplul şi m-am aşezat lângă un pietroi colturos de care 
mi-am sprijinit spatele amortit de încordarea zborului. 


Kayam, misterios ca întotdeauna, mi-a lăsat instrucțiuni clare 
„să nu te mişti de aici decât dacă stânca asta se face mii fărâme” 

orăşelul la marginea căruia ne aflam. 


Era o aşezare mică de munte, formată dintr-un amestec 
straniu de construcții zidite şi hrube. Unele încăperi erau săpate 
direct în stânca dură, altele se ridicau din colbul şi grohotişul de 
la baza muntelui. 


Totul părea rudimentar si haotic. 


Roca dură, dezordinea movilelor de piatră sfărâmată, casele 
împrăştiate la întâmplare, fără un plan anume, toate păreau fără 
noimă. 

Am urmărit o vreme zumzăiala localnicilor încercând să dau 
un sens locului. După o vreme am renunțat să mai caut tipare în 
mişcarea năucitoare. Mi-am luat jurnalul şi am început să schitez 
fagurele scobit în munte. Sub vârful creionului, oraşul a început 
să capete un rost. 


Adanciturile din peretele muntelui păreau destinate 
locuinţelor, iar construcţiile de pe sol erau ateliere, cuhnii, 
adăposturi pentru animale şi alte acareturi necesare unei 
gospodării. Între cele două planuri ale oraşului se tesea o reţea de 
scări şi podete confecționate dibaci din frânghii, cabluri şi plăci de 
metal. Lemnul era o raritate pe Samir. Cu mare greutate puteai 
găsi obiecte mici cioplite in pretiosul material, nici vorbă sa fie 
folosit la ridicarea construcțiilor. 


O potecă cioplită direct în fata stâncii urca până aproape de 
vârf şi se termina într-o deschizătură ovală. Într-acolo pornise 
bătrânul cronicar. Ca de obicei, nu mi-a dat nicio explicaţie, pur si 
simplu m-a țintuit locului cu un ordin sec si dus a fost. 


Un val de ciudă şi-a făcut loc în sufletul meu. „Sigur, tu 
explorezi şi vorbeşti cu oamenii, iar eu stau aici ca prostul, fără să 
mă aleg cu nimic. Halal ucenicie!”. 


Apăsam furios creionul pe hârtie, înnegrind deschizătura 
ovală din munte când o umbră mi-a transformat desenul într-o 
mare pată întunecată. Nici nu am avut timp să mă dezmeticesc. O 

Pe ființă subțire, cu aliură umană s-a repezit la pă ce-şi wy 
ridicase leneş capul în semn că o recunoaşte. 


— Strigăt! Nebunaticule! Ce cauţi prin cotlonul ăsta uitat de 
lume? Mi-a fost aşa dor de tine! 


Copleşit de drăgălăşenia cu care era ciufulit şi alintat, 
Strigătul Furtunii răspundea la fiecare cuvânt cu câte un sunet 
grav, gutural. Şi-a ridicat capul uriaş lăsându-se scărpinat sub 
bărbie, semn că ființa de lângă el îi era apropiată. 


Atras de conversaţia bizară am lăsat deoparte jurnalul şi m- 
am apropiat de cei doi prieteni. Cu o smucitură agilă, făptura s-a 
răsucit pe călcâie, s-a proptit în fata mea şi mi-a înfipt un deget în 
piept. 


— Tu trebuie să fii Sonje, a spus cu voce gravă lasandu-si 
capul într-o parte. 


Cu o mutră schimonosită intenționat m-a măsurat din cap 
până în picioare şi a mormăit nemulțumită: 


— Nu-i mare lucru de capul tău. Nu pricep ce a văzut 
înțeleptul Kayam la tine — a spus ridicând din umeri şi fără să-mi 
dea dreptul la replică, mi-a întors spatele. A revenit la Strigătul 
Furtunii care, în mod evident, prezenta mai mare interes. 


— Mda, am bâiguit, se pare ca politetea nu se regăseşte 
printre calitățile oamenilor stepei. 


M-am retras lângă pietroiul meu colturos şi, prefacandu-ma 
atent la jurnalul meu, am început să analizez fetişcana căreia nu-i 
dădeam mai mult de 19-20 de ani. 


Subtire ca o trestie, avea o costumatie care nu semăna cu 
nimic din ce văzusem până în acel moment pe Samir. Pantalonul 
croit dibaci dintr-un soi de catifea subţire de culoarea cafelei era 
prins în talie cu o curea mestesugita din bucăţi mici de metal 
mătuit. O cămaşă bej, dintr-un material diafan, se itea de sub o 
haină scurtă, neagră, împodobită cu ornamente delicate 
confecționate din acelaşi metal matuit. Ghetele cu talpă subţire 
păreau o prelungire firească a pantalonului. Chipul fără vârstă îi 

ravasit. Ochii de un albastru deschis, aproape argintiu, 
contrastau puternic cu tenul măsliniu. 


— Unde iti este fratele, krakstar al furtunii? Pe unde umblă? — 
il întreba amuzată pe Strigăt care părea să-i priceapă vorbele. 
Stătea cu urechile ciulite şi privirea atintita spre peştera de la 
capătul potecii vrând parcă să-i arate unde se află cronicarul. 


— Aha, s-a dus la Moş Făurar. Bună treabă! Cine ştie ce 
alambicături mai născocesc împreună. Sunt tare buni de sotii 
mosnegutii astia... 


Ma simteam in plus. Evident, zvarluga nou-sosita stia mai 
multe decat mine. Am revenit la jurnalul meu si am inceput sa 
notez în el toate întrebările cu care aveam să-l bombardez pe 
Kayam la întoarcere. 


Cine-i Moş Făurar? 
Ce făureşte? 
De ce a venit Kayam la el? 


Despre ce alambicături vorbea fetişcana? Să fi fost vorba de 
instrumente ca terdonul? 


Cine este fătuca şi ce treabă are cu Kayam? 


O nouă umbră mi-a acoperit însemnările, dar de data asta a 
rămas latita peste jurnalul meu. Deasupra capului simţeam o 
respirație fierbinte care părea să prevesteasca ceva teribil. Groaza 
mi-a străbătut corpul ca o săgeată otrăvită. Femeia s-a ridicat de 
lângă Strigăt şi făcând semne împăciuitoare cu mâna, s-a apropiat 
de mine. 


— Să nu faci mişcări bruste. Las-o să te adulmece. 


Şi-a atintit privirea argintie asupra creaturii ce-şi aruncase 
umbra asupra mea şi a început să-i vorbească cu glas domol. 


— Şezi blândă, Adiere! E ucenicul lui Kayam. Hai, potoleste-te! 
E prieten! Da, da, ştiu! Miroase a străin... dar nu înseamnă că e 
duşman. Gata! Fii cuminte! 

Era o femelă krakstar, de două ori mai mare decât Strigătul 
Furtunii şi de un alb strălucitor. Din loc în loc, pe blana 
mătăsoasă, se distingeau pete cenuşiu-argintii. Aripile imaculate 
erau tivite cu azuriu intens. Abia când şi-a aplecat capul spre 
mine am realizat că ochii erau total diferiți de ai tuturor 
krakstarilor întâlniți de când debarcasem pe Samir. În locul 
ochilor galben-aurii ca ai felinelor care au populat cândva 
savanele şi junglele Pământului, mă priveau nişte ochi mari, de 
un albastru superb cum numai cerul de acasă putea fi. 


Fascinat de impunătoarea creatură am uitat cu totul de 
fetişcana care se străduia să-i potolească pornirea feroce. Fără să- 
mi pese de consecințe, m-am ridicat şi am întins palma desfăcută 
spre nobila făptură. Fiara albă a acceptat gestul meu de supunere 
şi şi-a trecut limba aspră peste palmă. Un val de senzaţii 
amestecate mi-a străbătut muşchii incordati. Nedumerirea, 
speranţa, certitudinea, îndrăzneala, deznadejdea, îndoiala, voința 
de neclintit, toate îşi croiau drum spre mintea mea cu 
repeziciunea electronilor printr-un cablu. În acel moment am 
înțeles semnificaţia reală a acelui salut. 


Când un krakstar te „gustă”, iti citeşte fiecare celulă, iti 
analizează chimia trupului şi înţelege la nivelul cel mai subtil din 
ce aluat esti făcut. La rândul lui iti transmite sentimentele, 
senzațiile şi trăirile lui. Odată salutul încheiat, krakstarul te 
etichetează în rău sau bun, în slab sau puternic, în duşman sau 
prieten şi reacționează ca atare. 


Adierea Nopţii m-a analizat o vreme, sfredelindu-mi mintea cu 
privirea ei azurie după care, cu o înclinare uşoară a capului, m-a 
acceptat. 


— Pfiu, credeam că te face bucăţi, a izbucnit fata pe un ton 
precipitat. Cu Adierea Nopţii nu-i de glumit. A fost crescută în 
sălbăticie. Face totul condusă de instinct. Unde mi-a fost capul? 
Nici nu m-am gândit că se va apropia de tine. Ceva a atras-o... 

în minte şi a continuat în acelaşi ritm năucitor. 


— E clar că ai produs o impresie puternică. Sunt puţini cei 
care au avut parte de reverenta Adierii. Eu sunt Tiamar, curier- 
aripă în slujba Măritei Noastre Tesatoare, iar ea este Adierea 
Nopţii, insotitoarea şi ocrotitoarea mea. 


Prea putin mişcată de prezentarea pompoasa, Adierea ne-a 
întors spatele şi şi-a focalizat întreaga atenţie asupra Strigătului 
Furtunii pe care l-a salutat cu grație, în stilul specific felinelor. 


Eliberat de încordare, simțeam nevoia să ma asez. l-am facut 
semn fetei să ia loc lângă mine. 


— De ce este alba? Pare o fantasma! — am reuşit să articulez 
cu greutate coplesit încă de intensitatea momentului. 


— Fantasma? Nici vorbă! Asa sunt toți krakstarii zăpezilor. 
Bag de seamă că nu ai avut ocazia să vezi aşa ceva. Adierea Nopţii 
este născută în nordul îndepărtat, între ghețari şi nameti. 


— Este sora ta? — am îndrăznit eu în speranța că o voi 
impresiona cu puţinele mele cunoştinţe despre îmblânzitori. 


— Se poate spune şi aşa, chiar dacă nu am trecut prin 
ritualul infratirii. Pe noi ne leagă alte fire nevăzute. Infratirea 
noastră a fost pecetluită de furtunile şi întâmplările prin care am 
trecut impreună. 


O undă de melancolie a atins chipul măsliniu şi privirea 
albastră a fetei a căutat alinare în ochii cu pleoape lenese ai 
krakstarului alb care-şi odihnea capul uriaş pe spatele 
Strigătului. 


— Curier-aripa? — am întrebat profitând de scurta pauză. 


— Hmm? A, da! Nu ţi-a spus Kayam? Ei, aşa îi este obiceiul. 
Nu trebuie să pui la suflet. Nu o face din răutate, îi place să te 
lase să descoperi. Zice că aşa vei tine minte toată viata. Aşa mi-a 
făcut şi mie. Curierul-aripa, adică eu, duce şi aduce veşti. Toate 

Cunoasterii la Marita Tesatoare. Fără ele nu ar putea ţese viitorul. 


M-a cercetat cu atenţie si simțind ratacirea din privirea mea, a 
continuat. 


— Te văd nedumerit, se pare ca nu ştii prea multe despre 
Maica Tesatoare. 


Am aprobat scurt din cap. Nu voiam să o întrerup cu vorbe 
inutile. Era subiectul care mă înteresa cel mai mult. M-am lăsat 
purtat de vorbele ei în timpuri si locuri îndepărtate. Am gustat pe 
îndelete din apa cunoaşterii pe care mi-a picurat-o în minte, 
cuvânt cu cuvânt. 


Legenda spune că înțelepții neamului stepei au citit în stele că o 
mare nenorocire avea să se abată peste poporul şi aşa oropsit de 
asprimea Samirului. Arnor, Întâiul Îmblânzitor, singurul în stare să 
unească trecutul cu prezentul si viitorul, a lăsat instrucțiuni clare. 
La vreme de restriste, o fărâmă din trupul lui muritor trebuia 
stropită cu apă din izvorul Sadriei şi depusă într-un vas de 
cristalită, făurit chiar de el sub lumina argintie a lunii Echo. 


Vasul avea să fie lăsat în cuibul Sadriei într-una din noptile în 
care lunile se îngemănează. După care, mica fărâmă de viață urma 
Să fie sădită în pântece de mamă krakstar. Nicio altă fiintă nu ar fi 
fost în stare să poarte în pântec un prunc cu asemenea puteri. Mare 
le-a fost mirarea inteleptilor, când, după o gestație accelerată, s-a 
născut o fetiță. La acea vreme nimeni nu ştia în ce fel putea un copil 
neajutorat să salveze un popor întreg. 


Dezamagiti de soluţia fără de înțeles a Întâiul Îmblânzitor, 
bătrânii au botezat copila cu numele de Sahona, adică cea născută 
din disperare, si au dat-o în grija hermitilor ce-şi duceau veacul în 
cele mai întunecate catacombe. Cu trupul scăldat în energia pură a 
lui Larodne, creşterea şi educatia i-au fost la fel de accelate ca si 
naşterea şi după numai zece ani, din hrubele întunecate, s-a întors 
o femeie puternică, cu chipul ca sculptat în piatră si ochi strălucitori. 

Cu tărie si credință, le-a vorbit inteleptilor despre țesătura mi 
timpului şi modul în care putea fi destrămată şi refăcută după 
bunul plac. Momentul în care a apărut a fost unul al disperării şi 
deznădejdii. Prin ură şi cruzimi de nedescris, barateeni au pus 


stăpânire pe o mare parte a minelor de cristalită. 


Poporul stepei era mai dezbinat ca niciodată. Mulţi au refuzat 
să-i servească pe invadatori şi au fost executați fără milă. Alţii s-au 
refugiat în adâncul stepei, departe de locurile umblate de barateeni 
şi acoliții acestora. Au fost şi trădători care şi-au vândut sufletul 
pentru o halcă de carne râncedă ori vreun os putred. 


Cei cu adevărat loiali au format un cerc de nepătruns în jurul 
Hrubelor Cunoaşterii şi au apelat la înțelepciunea străbună pe care 
doar Sahona o putea accesa cu mare uşurinţă, având încrustate in 
fiecare celulă toate cunoştinţele oamenilor şi  krakstarilor 
deopotrivă. 


Ştirile din lumea exterioară erau puține şi contradictorii. 
Viziunea Şahonei era întunecată, incetosata. 

Ceva lipsea. 

Timpul îşi ascundea secretele. 


Oricât de mult ar fi încercat, fiertura făcută din „inelul 
Galatheiei” nu-i putea clarifica viziunea. Avea nevoie de adevăruri 
din lumea exterioară. Fără ştiri proaspete, Tesdtoarea putea doar 
presupune şi, de multe ori, ar fi dat greş. 


Căutătorul-Arhivar, dascăl şi sfătuitor de taină al Şahonei, 
văzând zbaterea elevei lui, a născocit un sistem ingenios de 
strângere a informaţiilor. A pregătit cu gryă câțiva oameni destoinici 
care aveau să recruteze şi să învețe alti oameni destoinici să adune 
ştiri şi informații şi să le aducă Şahonei. Asa au apărut cronicarii şi 
curierii-aripă. 

Curând, sistemul avea să dea roade. Pânza Sahonei a prins 
culoare şi limpezime. Rezultatele nu au întârziat să apară şi tot mai 
mulți oameni au prins speranță şi s-au alăturat mişcării de 

rezistenţă. Cu multă răbdare şi trudă, mina după mină, munte Ky 
după munte, om după om, Samirul era recâștigat. 


Folosind cristalita ca monedă de schimb, Sahona a plănuit 
intrigi, a mituit funcționari imperiali, a schimbat guvernatori, a atras 
aliați puternici, a pus oameni loiali în posturi-cheie şi astfel a ajuns 
să țină in mână frâiele nevăzute ale Samirului. Suprafete tot mai 
mari ale planetei erau lăsate fără supraveghere. Tot mai multe mine 
erau declarate secătuite şi erau abandonate. Oamenii stepei 
duceau un război ascuns, un război mut. Sahona simțea în fiecare 
celulă ca un război fatis ar fi fost pierdut din start. Numărul mare al 
invadatorilor şi armamentul net superior ar fi făcut din îmblânzitorii 
krakstarilor, victime sigure. 


Obisnuiti cu umbrele şi întunericul peşterilor, oamenii stepei au 
pus în aplicare acest război ascuns şi fiecare instrucțiune a Şahonei 
a fost executată cu precizie matematică. 


Dar cum orice război are şi momente de pace, în clipele de 
linişte, Marea Tesătoare îşi limpezeşte mintea petrecând timpul 
printre copii. Atunci li se arată în chip de tânără mamă şi le spune 
poveşti cu tâlc din vremuri străbune şi se prinde cu ei în joc, uitând 
de intrigi şi urzeli. De multe ori le poartă mâna prin colbul de pe 
soclul statuii Întâiului Îmblânzitor şi-i învaţă să scrie, nu doar în 
limba modernă, ci şi în limbi străvechi. Se antrenează cu ei în 
mânuirea armelor şi, uneori, joacă cu ei leapşa ori îi provoacă la 
câte o rundă de trunga. 


Trunga este numit de oamenii stepei şi jocul destinului şi are 
reguli simple: judele, starostele jocului, împarte participanților 
jetoane cu diverse simboluri şi lansează o întrebare cu implicatie 
profundă pentru viața celor care joacă. Răspunsul trebuie să 
pornească de la semnificația simbolului extras. Fiecare participant 
vede, explică şi leagă simbolul de propria lui problemă. Toţi jucătorii 
sunt implicați în clarificarea viziunii asupra problemei de viata a 
fiecărui participant. Importanța educativă a jocului este apreciată şi 
de adulți care îl folosesc în găsirea de soluții la problemele din viata 
lor. 

Cand valul de vesti creste in intensitate, Sahoree revine în 
peştera ei întunecată, despică fiecare ştire şi extrage din ea firul cu 
care tese un nou început din pânza sfăşiată a timpului. 


În ochii străinilor si necredincioşilor, Tesdtoarea apare în chip 
de bătrână cu mintea rătăcită. Crescuti departe de stihurile pline de 
tâlc ale legendelor, străinilor li se pare că aud din gura bătrânei 
vorbe fără noimă al căror înțeles se pierde în tânguielile atent 
regizate. 


Deşi îmblânzitorii îşi păzesc cu străşnicie comoara, sunt nevoiţi 
să-i asculte poruncile şi-i aduc dinainte străini pe care-i îngrozeşte 
cu şarade încăâlcite. În timpul unor astfel de prestații nu face decât 
să le sădească în minte semințe ale unor planuri, care, hrănite cu 
grijă, ajung să servească unor planuri mai mari pe care ea le țese 
cu migală, fir cu fir. 


Poporului stepei i se arată cu adevăratul ei chip. O femeie 
demnă, cu ochi arzători şi mişcări de felină. Le răspunde la 
întrebări, îi îndrumă şi le dă binecuvântarea când pornesc la luptă. 


O singură slăbiciune a părut să-i umbrească reputația într-o 
vreme: inelul Galatheiei, o buruiană rară care creşte pe stâncile 
înalte, printre cuiburile de krakstari. Mica plantă cu tuplină scurtă 
si frunze cărnoase ce aminteşte de plantele desertice, este 
impodobită cu o superba înflorescență inelară in care parcă joacă 
focul lunii Galatheea. Îmblânzitorii o folosesc în cantități mici ca 
medicament ori condiment. 


Fiertura concentrată din florile acestei buruieni are puterea de a 
induce transa profundă. De această stare avea nevoie Şahona 
pentru a vedea cu mai mare limpezime prin vălurile timpului. 
Îndrumată de Căutătorul-Arhivar şi graţie sistemului de informare, 
încetul cu încetul, Tesdtoarea nu a mai avut nevoie de leacuri şi 
fierturi. Mintea ei a devenit mai puternică decât orice plantă şi a 
depăşit orice slăbiciune. Orele petrecute printre oameni i-au redat 
bucuria de trăi şi împreună cu poporul ei plânge fiecare înfrângere 
şi celebrează fiecare victorie. 

Cuprinşi de mrejele povestii, nici nu am observat că soarele a iy 

căzut după munte si umbrele au devenit tot mai prelungi. Animati 

de racoarea asfintitului, cei doi krakstari s-au înălțat in vazduh 

sa-si demorteasca aripile, spre deliciul copiilor care s-au adunat in 

jurul nostru. Atrasi de povestea spusa cu dibacie de Tiamar, s-au 


cuibarit pe nesimtite pe langa noi si ascultau cu maxim interes. 

Cu mic cu mare, cu obrajii manjiti de praf, ori cu pantalonasii 
rupti in genunchi, desculti ori purtand papuci vechi, gauriti, 
stateau inghesuiti cuprinzand in brate pe cate unul mai mititel 
caruia ii curgea nasucul din cauza frigului. Starnita de privirile 
intense ale micilor curiosi, tanara a continuat cu propria ei 
poveste. Ştia că micuţii aveau nevoie în primul rand de speranţă şi 
era dispusă să le-o dăruie, chiar dacă o făcea picătură cu 
picătură, cuvânt cu cuvânt. 


Eram un copil rătăcit pe străzile Bash-Samirului. Aveam doar 
12 ani cand mi-am pierdut părinții. Au pierit chinuiti de invadatori 
într-o mină imputita. Rămasă pe drumuri, m-am răzvrătit împotriva 
tuturor, mai ales împotriva mea. Timp de trei ani am trăit din cersit 
şi furtişaguri mărunte şi mi-am plâns cu lacrimi amare disperarea 
în colbul drumului. 


Într-o bună zi am avut ghinionul sau, mai bine zis, norocul să 
şterpelesc tocmai tolba lui Kayam, bătrânul cronicar. După o goană 
nebună pe străzile înguste ale capitalei, Strigătul Furtunii, vânător 
dibaci, m-a înşfăcat şi m-a aruncat plocon la picioarele cronicarului. 
Credeam că mi-a sosit sfârşitul. După cum îi este obiceiul, fără prea 
multă vorbă, Kayam mi-a dat de înţeles că-mi irosesc viața când 
sunt atâtea de făcut pentru omenire şi m-a dat în grija Căutătorului- 
Arhivar. 


După trei ani de studiu intens şi antrenament în forță am ajuns 
în fata Măritei Ţesătoare. După ce m-a cercetat cu grijă, Sahona mi- 
a decis soarta: curier-aripă. Şi cum eram fără de „aripă” m-a trimis 
în prima mea misiune, în ținuturile albe din nordul îndepărtat unde 
urma să-mi găsesc „aripa”. Călătoria a durat aproape un an, am 
răzbit cu greu. Furtunile şi frigul cumplit m-au abătut adesea din 

In nord trăiesc triburile gheturilor. Samirul nu a fost 
binecuvântat cu mări şi oceane aşa cum este Terra, planeta mamă. 
Aici apa este prețioasă si prețuită. Calotele glaciare sunt cele mai 
mari surse de apă şi din ele izvorăsc cele câteva râuri care 
brăzdează suprafata planetei. Gheata a fost exploatată încă de la 
prima colonizare şi drumul apei este unul anevoios. Aparatele de 
zbor ale barateenilor sunt inutile în nordul înghețat. Vărtejurile 
magnetice care dantuie în preajma polilor planetei dau peste cap şi 
cele mai sofisticate instrumente de navigatie. 


Oamenii nordului îşi păzesc cu ferocitate secretul şi sunt 
singurii care pot extrage apa fără să producă mari distrugeri calotei. 
Crescuti într-un mediu ostil, au învățat că, numai dacă duc la 
îndeplinire fiecare sarcină, pot supraviețui. Dacă în hrubele 
Căutătorului-Arhivar am învățat istorie, chimie, fizică si multe alte 
Ştiinţe, pe marile întinderi de gheață am aflat cu adevărat ce 
înseamnă disciplina. 


Într-o expediţie de recunoaştere am pătruns adânc în ținutul 
înghețat şi, din încăpățânare şi prostie, m-am rătăcit de grup. 
Nopțile lungi ale nordului sunt crâncen de friguroase. Mai mult 
moartă decât vie, m-am adăpostit într-o adâncitură, fără să ştiu 
dacă voi supraviețui. Am dat peste un ghemotoc de blană albă, mai 
zgribulit ca mine. Singurul gând a fost că ne vom putea încălzi 
reciproc până aveau să-şi dea seama tovarăşii mei de drum că m- 
am rătăcit şi aveau să mă găsească. 


Ce'nu ştiam eu era că, ghemotocul de blană avea o mamă a 
cărei întoarcere avea să mă lase fără grai. Eram pe jumătate 
adormită când i-am simţit adierea. Cumplita fiară albă s-a aplecat 
cu îngrijorare asupra cuibului, credeam ca mă va sfâşia înfuriată. 
Îmi făceam ultima rugăciune când bestia şi-a văzut puiul vioi, bine 
încălzit în blănurile ce-mi serveau şi mie drept haine. S-a înmuiat pe 
loc. Ne-a acoperit cu aripile ei uriaşe şi am adormit ca pruncul la 
pieptul mamei. Cât a ţinut noaptea polară, am trait alături de 
Adierea Noptii şi puiul ei cel jucăuş. Am împărțit deopotrivă hrana şi 
şfichiuitura furtunii, căldura cuibului şi splendoarea vârtejurilor 

Odată cu sosirea zorilor lungii zile polare, Adierea Nopţii şi-a mutat 


cuibul mai aproape de zonele calde şi a venit vremea despărțirii. 


Cu sfâşiere în suflet, mi-am luat rămas bun de la ei şi am pornit 
spre sud. Ajunsă în Hrubele Cunoaşterii mi-am plâns înfrângerea 
pe umărul Căutătorului-Arhivar care, cu mister în glas, mi-a spus să 
am răbdare, că timpul va decide soarta primei mele misiuni. 


Au urmat câteva misiuni uricioase de curier fără aripă, cu 
ranita in spate pe drumuri lăturalnice, cu sufletul la gură şi cu 
soldații barateeni pe urme. Calvarul a continuat până într-o bună zi 
când, cocotata pe o creastă de munte, pândeam o patrulă. 
Concentrarea şi oboseala mi-au fost risipite de o lamă ascuțită 
ținută la câțiva milimetri de gât de către o iscoadă barateană. 
„Până aici mi-a fost” mi-am zis în gând şi am închis ochii aşteptând 
să se întâmple inevitabilul. Nu am simțit decât o adiere lină si am 
auzit un icnet scurt urmat de o bufnitură printre colții de piatră de 
după creastă. 


Când am deschis ochii, Adierea Nopţii pufnea cu dispreț peste 
umăr de parcă îşi curdtase cuibul de un gunoi nedorit şi urât 
mirositor. Mi-a făcut semn să mă urc pe spinarea ei, cum făceam 
adeseori în noaptea polară, şi duse am fost. 


* 


Un puşti mai dolofan şi-a şters pe furiş o lacrimă şi a întrebat 
îngrijorat: 


— Şi puiul? Unde-i puiul Adierii? 


— Dragul de tine, fii fără grijă, nu am lăsat-o să mă 
însoţească până nu m-am asigurat că puiul ei se descurcă singur. 
A crescut mare, mare şi e vânător temut în nordul îndepărtat. A 
îndrăgit atât de mult oamenii încât a devenit gardian al 
caravanelor de pe drumul apei. 


Multumit de răspuns, puştiul s-a lăsat ciufulit zdravan de 
aducătoarea veştilor bune. 


aie Noaptea plina de soapte a Samiruler s-a lasat hate micul me îi 

„orăşel. Tiamar a reuşit să trimită liota de copilaşi curioşi pe la 
casele lor dupa ce le-a promis că le va spune, a doua zi, povestea | 
lui Larodne, Marele Spirit al Krakstarilor. Liniştea nopţii ne-a x 
cuprins cu brațe reci şi am rămas tacuti până la întoarcerea 
ocrotitorilor noştri inaripati. În minte îmi răsuna o litanie 
străveche pe care o auzisem la Kayam: 


Apă sfântă, apă vie 
Cunoaştere să-mi dai mie, 
Să-mi picuri încet în vene 
Vechi legende samirene. 


Precum cărțile din tolbă, 
Strop cu strop, vorbă cu vorbă, 
Mie să îmi dai putere 
Si inimii mele avere. 
Curgi în volburi, curgi în valuri 
Fără diguri, fără maluri. 
~ Zăgazul minții să distrugi 
Şi departe, tot mai departe să curgi! 

asucit pe o parte, înfololit bine cu pelerina de călătorie 

care-i servea de pătură, Sonje se bucura de cele câteva 

clipe liniştite de dinaintea răsăritului. Dormise pe o covor 

de licheni aurii crescuți din abundență pe o lespede 
însorită aproape de vârf. Tiamar îl sfătuise să nu petreacă noaptea 
jos printre ierburi, ci să aleagă un loc înalt, ferit de lighioanele 
care-şi târâiau trupurile hulpave prin stepă. Poteca îngustă pe 
care i-a arătat-o înainte de a pleca l-a purtat până la stânca plată 
suspendată deasupra hăului. Cu spatele apărat de stânca 
colturoasa si sub privirea vigilenta a Strigatului Furtunii a reuşit 
să fure câteva ore bune de somn. Acum aştepta răsăritul. Frigul 
ascuțit al nopții îi muşcase adânc obrajii şi îşi dorea ca razele 
soarelui să-i mângâie chipul îngheţat. 


Strigătul îl privea cu ochi leneşi ghicindu-i parcă gândurile. 
Invelit în aripile-i uriaşe şi cu blana aurie pufoasă, prea puţin îi 
păsa de frig. Făcea ceea ce-i plăcea cel mai mult: trândăvea. 


Din hăul de sub ei se ridica un abur fin, mânat de curenţii 
ascendenți. Sonje urmărea cu interes mişcările stângace ale unui 
gândac prăfuit care se ivise victorios de după marginea stâncii. 
Inainta cu stoicism printre lichenii cărnoşi croindu-şi drum spre 
un obiectiv numai de el ştiut. Tânărul cronicar îl urmări o vreme 
încercând sa descopere în zbaterea micutei gângănii sensul 
propriei lui vieţi. Kayam lipsea de trei zile. Misterioasa întâlnire cu 
Făurarul părea să dureze la nesfârşit. Până şi Tiamar, plictisită de 
atâta aşteptare, a urcat pe spinarea Adierii Nopţii şi s-a dus să-şi 
viziteze niscaiva prieteni din împrejurimi. Doar Strigătul i-a rămas 
aproape. 


Un gând uricios îi incolti în minte. Oare Kayam, sătul de 
stângăciile lui, l-a abandonat? Ori poate îl testează, să afle cât 
rezistă? Cine ştie ce puteri are moşneagul şi îl urmăreşte prin 
ochii fiarei în grija căruia l-a lăsat. 

Krakstarul isi ciuli urechile. Ascultă o vreme şi, cu botul mult 
împins in fata, gusta aerul. Ochii îi căpătară o strălucire ghiduşă 
şi cu mişcări voit încetinite se trase spre marginea prăpastiei. 
Părea o pisică la pândă în podul unei case. Coada neastâmpărată 
tinea ritmul unei melodii jucause. Cu ochii țintă spre stâncile de 
sub el, Strigătul savura fiecare secundă de aşteptare. 


Sonje, mânat de curiozitate s-a apropiat de marginea tăioasă 
a pietrei încercând să afle care era sursa neaşteptatei bucurii a 
fiarei. O razbură solzoasă şedea tolănită în aşteptarea căldurii 
primelor raze ale dimineţii. Amortit de gerul nopţii, gulerul cu 
ghimpi îi atârna pleoştit. Formidabila armă a reptilei formată din 
solzi roşietici de mărimea unor pumnale era încă acoperită de o 
brumă groasă. 


Un fior de nelinişte îl străbătu pe cronicar. Cu spaimă în 
suflet se gândi că la rândul lui era pândit de cine ştie ce dihanie 
şi, din instinct, ridică privirea spre o posibilă amenințare. Răsuflă 
uşurat. Puținele fire de iarbă crescute prin crăpături erau 
încremenite în lumina piezişă. 


Mânat de un dor nebun de vânatoare, krakstarul se foi fără 
zgomot proptindu-şi mai bine labele uriaşe pe piatra grunjoasă. 
Muschii i se încordară sub blana înfiorată şi, fără să clinteasca un 
fir de iarbă, se aruncă în hău. Atacul fără veste îl surprinse şi pe 
Sonje care, mut de uimire, îl urmărea cum coboară ca o săgeată 
pe lângă peretele de stâncă, cu aripile strânse pe spate. Doar un 
scrâşnet slab a trădat finalul atacului tăcut. Cu aripile larg 
desfăcute, Strigătul plutea grațios în cercuri largi purtând în 
gheare şopârla năucită. 


Sfâşierea prăzii nu era nici pe departe spectacolul favorit al 
lui Sonje, dar o curiozitate bizară îl îndemnă să urmărească scena 
mai departe. 


Ajuns la piciorul stâncii, krakstarul lăsă cu delicateţe razbura 
din gheare. Nu părea deloc dornic să-şi înfulece micul dejun. 
Aşteptă cu răbdare primul semn de viata al soparlei şi începu 
dansul. Anticipa istet fiecare mişcare şi-i anihila cu mare agilitate 
orice încercare de evadare. Atatat, Strigătul Furtunii topaia fericit 

“încercând să păstreze distanța si ferindu-si labele de panicle din 


gulerul roşu al razburei. 


Sătulă de jocul enervant, şopârla a intepenit o vreme 
evaluându-şi din priviri adversarul. Cu gesturi mult încetinite, s-a 
ridicat pe labele din spate, şi-a proptit coada în praf şi a desfăcut 
larg înfricoşătorul guler. Valuri de culori tipatoare îi străbăteau 
solzii dându-i un aspect fioros. Ghearele hârşâite ostentativ pe 
platoşa de pe piept scoteau un zgomot ascuţit iritând urechile 
sensibile ale felinei. Întreaga făptură a luptătoarei emana îndârjire 
şi curaj. Impresionat de spectacolul de forță, Strigătul Furtunii a 
recunoscut puterea adversarei cu o înclinare uşoară a capului şi i 
s-a ferit din cale. Păstrând postura tantosa, razbura a părăsit 
învingătoare terenul de luptă. 


— Are dreptate să fie mândră! Şi-a câştigat cinstit dreptul la 
viata. 

Vocea aspră a lui Kayam răsună puternic în liniştea dimineții 
speriindu-l pe Sonje. 

— De ce spui asta? Sunt convins că Strigătul este mult mai 
puternic şi mai rapid decât razbura, a ripostat Sonje. 


— Flacau, de cele mai multe ori, a fi mai mare sau mai rapid 
nu te transforma automat într-un învingător. Supravietuirea este 
o chestiune de atitudine. O fi ea razbura de zece ori mai mică 
decât krakstarul, dar pentru ea viata este sacră. Ştie că de viata ei 
depind generaţii întregi. Pentru asta a învăţat să lupte şi peru 
asta adversarii o respectă. 


— Vrei să spui că Strigătul ar fi putut-o înghiţi si nu a făcut-o 
doar pentru că... 


— Sonje, dacă eu te-aş ameninţa cu pumnalul, ce ai face? 
— M-aş apăra! Aş lupta! 


— Ei bine, razbura a făcut la fel. 


— Dar nu a fost o luptă. Krakstarul putea să o înghită 
imediat ce a insfacat-o de pe stâncă, cât inca era amortita de frig 

şi totuşi nu a făcut-o. De ce? De ce a aşteptat să se trezească? 


Pana la urmă Strigătul lupta si el cu ... foamea... 


Un zâmbet misterios se aşternu pe chipul brăzdat al 
bătrânului cronicar. 


— Cu multă vreme în urmă krakstarii au descoperit că sunt 
mult mai puternici decât nevoile trecătoare. O întâmplare 
străveche, săpată adânc în ființa lor, le impune să respecte 
dreptul la viață al oricărei făpturi. Larodne, despre care sunt 
convins că ai mai auzit, este cel care a înscris în codul genetic al 
krakstarilor această lege. Cred că a venit momentul să-i afli 
povestea. 


În aşteptarea poveştii, Sonje se aşeză comod pe covorul de 
licheni si îşi sprijini spatele de trupul cald al Strigătului Furtunii 
care, după ce l-a salutat ceremonios pe Kayam s-a lungit pe 
lespedea de piatră atent la cuvintele bătrânului. 


— Vezi tu, Sonje, legendele-s zgârcite cu Larodne, străbunul. 
Puțini sunt cei care i-au putut gusta trecutul, deşi istoria lui este 
scrisă cu litere magice în fiecare celulă din trupul fiecărui 
krakstar. 


Cu multe veri în urmă, atât de multe încât şirul lor se pierde în 
negurile timpurilor..., cuvintele vrăjite ale lui Kayam începeau a-şi 
țese pânza stravezie pe care apăreau imagini din vremuri de mult 
apuse. 


La destrămatul noptii, când ziua sfâşie cu furie mantia neagră 
a cerului, deasupra piscurilor lustruite de nisipul deşertului, se 
auzeau doar răgetele krakstarilor si vuietul bătăliei. Larodne cel cu 
blana în culorile stâncilor la asfintit si Furia Întunericului, cea 
neagră ca tăciunele, erau inclestati într-o încăierare aspră. Războiul 
dintre cele două clanuri dura de secole. Bătrânii pierduseră 
numărătoarea trupurilor semănate de ură prin prăpăstii şi crevase. 
Krakstarii de stepă, firi blânde şi înțelepte, țineau piept cu îndârjire 
krakstarilor de munte, ucigaşi eP ig “Bear care aveau un 

"singur gând, sa domine întreaga stepă cu hoardele lor ARE CAN ca 
văgăunele din care s-au avântat către ceruri. 


Loe 


Lupta a durat multe, multe ceasuri. Amândoi krakstarii aveau 
rani adânci şi cu greu se mai puteau tine în aer. Cu o ultimă 
sfortare Furia Întunericului l-a aruncat pe Larodne într-o vale 
adâncă şi stearpă din Munţii Urlători. 


Vesnic bântuiţi de vânturile năpraznice ale sudului, Urlătorii 
sunt cei mai duşmănoşi munti ai Samirului şi îşi înalță colții ascuțiți 
tocmai în inima deşertului cel mare. Acolo nu plouă niciodată şi, 
spun bătrânii că, până şi pietrele crapă de atâta uscăciune. 


Sub soarele arzător şi chinuit de o febră puternică, Larodne nu 
voia decât să se întoarcă la puii lui care îl aşteptau ascunsi într-o 
peşteră întunecată. Cu ultimele puteri, Larodne şi-a înălțat capul 
spre cer şi a chemat în ajutor pe Echo, luna cea argintie. A implorat- 
o să-i ocrotească puii dacă el avea să sfârşească în acea zi, in 
valea pârjolită de arsitd. 


Îngrijorată, Echo a chemat-o la sfat pe sora sa cea războinică, 
Galatheea. Împreună au mers la mărețul Soare şi l-au rugat să-i 
crute viata tatălui krakstar, de dragul puilor pe care-i are în grijă. 
Mândria şi încăpățânarea Soarelui erau fără margini, asa că a 
rămas de neînduplecat. Nu voia în ruptul capului să ajute niciuna 
din creaturile despre care spunea că nu-s vrednice de atenția lui şi 
fac umbră Samirului degeaba. 


Văzând că nu le merge cu vorba bună, surorile celeste au pus 
la cale un plan. Frumoasa Echo l-a ademenit pe Soare cu vorbe 
dulci şi l-a fermecat legându-l fedeleş cu pletele ei lungi argintii, în 
timp ce Galatheea i-a aruncat pe faţă scutul ei de aramă. O noapte 
neagră a învăluit ținutul. Lunile surori ştiau bine că doar întunericul 
va aduce răcoarea peste valea cea fierbinte. Dar luna cea arămie 
mai ştia un secret. Apa cea înşelătoare care se ascundea vederii 
sub valea cea seacă era foarte curioasă din fire. Atrasă de 
spectacolul din cer, şi-a săpat izvor printre stânci şi a țâşnit la 
suprafață inundând valea. 


Nici apa aceea nu era o apă oarecare. În drumul ei pe sub 
munte, zăbovise vreme îndelungată într-un filon de cristalită pură şi 


E 


BASSES 


» “Se awe er A 
aes NX er SES It: ai AOS y eS Ss Ss 


ae Vy, 


~ 


-er 


ia furat din puterile magice. Scăldat în undele ei vrăjite, [sii Larodne . 


i s-au vindecat pe loc rănile şi trupul a căpătat forțe nebănuite. S-a 
înălțat în zbor până la lunile surori, le-a mulțumit cu adâncă 
recunoştinţă şi a pornit spre casă mânat de dorul puilor lui. 


Uimit de toată întâmplarea, Soarele le-a iertat pe cele două 
surate pentru îndrăzneală şi a promis să fie mai îndurător cu cei 
nevoiaşi. 


La văzul Soarelui, apa cea ruşinoasă s-a strecurat înapoi în 
adâncuri purtând cu ea taina acelei nopți din miezul zilei. 


Larodne străbunul a fost primul locuitor al Samirului care a 
gustat din apa magică. Mai spun bătrânii că, apa cea vrăjită i-a dat 
atâta înțelepciune că a învins hoardele Furiei Întunecate aducând 
pacea pe Samir. 


— Kayam, nu cumva asta e apa care i-a înfrățit pe Arnor si pe 
Sadria? a întrebat Sonje destrămând vălul fin al poveştii ţesut în 
jurul lor. 


— Puţini sunt oamenii care au gustat cu adevărat apa 
cunoaşterii. Cei care-i rezistă sunt cu adevărat privilegiați. 


Cu mişcări calculate mosneagul a scos din tolbă un 
instrument cu coarde. Ciupea cu delicateţe coardele făcând să 
izvorască din ele când sunete blânde, firave, când sunete grave. 
Cu vocea lui aspră începu să murmure o baladă al cărei ritm 
curgea întocmai unei ape, când lină şi potolită, când învolburată 
şi răzbunătoare. 


Când lunile pe boltă 
Puterile-şi unesc, 
Cuprinse de revoltă 
Pe soare-l pedepsesc. 


În umbră-l storc de vlagă 
St mască-i pun pe fată. 

> Cand noaptea li-i intreaga G 
Il pun s-aleaga soata. 


De ciudă, apa-n volburi 
Tâşneşte-n sus prin stâncă 
Urcând prin negre sorburi 
Din peştera adâncă. 


Sapand croieşte cale 

Prin miez de cristalită, 
Sub două luni şi-un soare 
Pe loc apa-i vrăjită. 


S-o gusti de eşti în stare 
Deschis ti-e universul. 
Cu mintea-n exaltare 
Vei descâlci tot versul. 


Citi-vei propriul sânge 
Ca magul într-o carte. 
Celule vei străpunge, 

Istorii dând deoparte. 


Ca-n limpezimi de ape 
Vei desluşi trecutul 
Şi timpu-ti va fi oaspe 
La cină cu-nceputul. 


Tu vei simți străbunii 
În fiecare fibră. 

< Urla-vor ca nebunii 

. Talazuind în tidvă. 

Doar tu vei putea cerne 
Ce-ţi spune fiecare. 
Doar tu vei şti discerne 
Ce iei în a ta cale. 


Doar în această noapte 
Smintelii te supune 

Şi strânge dintre şoapte 
Intelepciuni strabune. 


Din ele faureste-ti 
Armura, lance, scut. 
Din toate tu croteste-ti 
Al vieții început. 


Cu ele vei distruge 

Al timpului zăgaz 
Spre-un viitor ce curge 
ACUM, făr-de răgaz. 

EPISODUL V 
Capitolul 9 


Pacientul pentru care fusese chemat era un muncitor de 40 de ani care 
avusese o intalnire scurta dar furioasa cu drujba sa. Jumatate din doua 
degete erau complet pierdute, iar al treilea abia mai era tinut de un tendon. 

Alta situatie necastigatoare, gandi David in timp ce evalua mana. Vorbi 
scurt cu barbatul care incetase sa mai transpire excesiv, dar era alb la fata. 
Apoi il scoase pe rezidentul agitat în hol. Era decizia lui David dacă repara 
singur sau aloca mai mult timp şi-l lua şi pe rezident. Decise să aloce mai 
mult timp, amintindu-şi de multe seri târzii în care alți chirurgi făcuseră un 
efort ca să-l înveţe pe el. Trecu aproape o jumătate de oră până fu convins că 
Weiss poate termina singur. 

Patru Sud era neobişnuit de liniştit când David ieşi din lift şi se îndreptă 
spre camera 412. Hohotele de râs din camera asistentelor sugerau că e pauza 
de cafea, cel puţin pentru o parte a personalului. Se gândi la Christine Beall, 
sperând pe jumătate că va ieşi din cameră când va trece el pe acolo. Doar 
imaginea era suficientă ca să-i stârnească o căldură neliniştitoare. Deci, arată 
interesant şi are ochii stranii, gândi David. Lauren e frumoasă şi are ochi 
incredibili. Reactionezi aşa pentru că este plecată, asta-i tot. Gândeşte-te, cu 
Lauren ai tot ce ai dorit vreodată de la o femeie — frumuseţe, creier, 
independenţă. Corect? Corect. Logica era acolo, alb şi negru, de necontestat. 
Dar undeva în adâncul minţii o voce îi spunea: „Mai gandeste-te, mai 
gândeşte-te”. 

In camera Charlottei Thomas luminile erau stinse. David se opri in usa, 
privind prin intuneric spre pat. Masina de drenaj gastrointestinal, pusa sa 
functioneze intermitent, hurui, se opri, apoi hurui din nou. Bulele de oxigen 
sunau in apa din sticla de siguranta de pe perete. Se gandi daca sa-i 
intrerupa sau nu somnul, doar ca sa verifice ceva ce stia ca nu poate 
îmbunătăţi. In final trecu prin cameră si aprinse lampa fluorescentă de 
deasupra patului. Charlotte era întinsă pe spate, cu un zâmbet liniştit pe fata. 
Îi luă câteva secunde lui David să îşi dea seama că nu respiră. Instinctiv, îi 
atinse gâtul căutând pulsul. Pentru un moment crezu că l-a găsit, dar îşi 
dădu seama că e propria inimă, pe care o simţea batandu-i până în vârful 
degetelor. Cu ambii pumni lovi mijlocul pieptului Charlottei. Apoi făcu două 
respiratii adânci gură la gură şi câteva mişcări rapide de compresie a 
pieptului. O altă verificare a pulsului care nu arăta încă nimic. Tasni pe usa. 

— Cod 99 la 412, ţipă pe coridorul gol. Cod 99 la 412. 

Alergă înapoi în cameră şi continuă de unul singur resuscitarea. Trecură 30 
de secunde care i se părură un an până când Winnie Edgerly dădu buzna 
înăuntru împingând aparatul de resuscitare. În acelaşi timp stația anunţa: 
„Cod 99, Patru Sud, cod 99, Patru Sud”. 

În câteva momente camera 412 se umplu de oameni şi maşini. O pungă de 
oxigen fu introdusă în gura Christinei şi începu să-i facă respirație artificială. 
David continua compresia cardiacă exterioară. O infirmieră intră, apoi se uită 
cu sfială într-o parte a camerei, aşteptând ca cineva să-i spună ce să facă. 
Încă două asistente dădură buzna înăuntru, urmate de Christine, împingând 
o maşinărie. Firele de la maşină au fost legate strâns de încheieturile şi 
gleznele Charlottei. Apăru un rezident, apoi altul şi în final anestezistul, un 
oriental uriaş care se prezentă singur ca fiind doctorul Kim. O înlocui pe 
Edgerly la capul patului şi se uită la David, căruia îi luă locul un rezident sa 
continue masajul cardiac, în timp ce el se mută la cardiograf. 

— O intubăm? întrebă doctorul Kim. 

David îi făcu semn din cap. 

În timp ce camera se umplea tot mai mult, inclusiv cu aparate de inhalatie 
şi tehnicieni de laborator, Kim îşi începu treaba. Lua un laringoscop de oţel şi 
îl introduse în gâtul ei, ridicându-i baza limbii ca să expună coardele vocale 
delicate. 

— Dă-mi un tub de 7,5, îi spuse asistentei care-l asista. 

Tubul avea un balon în capăt. Cu îndemânare, uriaşul introduse tubul 
printre corzile vocale ale Charlottei în trahee. Folosi o seringă să umfle 
balonul, securizând aria din jurul tubului împotriva scurgerilor de aer. Apoi 
ataşă o cameră de respiraţie de tub şi începu să pompeze aer în plămânii 
Charlottei. 

Christine stătea în dreapta lui David şi privea cum încerca să centreze acul 
cardiografului. Dintr-o dată, ochii îi ramasera tintuiti pe aparat. Avea ritm, 
persistent, regulat. Oh, Dumnezeule, au adus-o înapoi. Cuvintele erau strigate 
în mintea ei. Singura posibilitate pe care n-o luase în considerare şi acum se 

întâmpla. Cu fiecare bătaie o noua imagine terifiantă îi apărea in minte. 
Charlotte, legată la aparatul de respiraţie. Mai multe tuburi. Zile lungi în care 
să se întrebe dacă lipsa de oxigen îi afectase creierul. Oare ce făcuse? Hârtia 
fină cădea la picioarele lui David. 

— Opreşte-te o secundă! strigă David la rezident să oprească masajul 
cardiac ca să obţină rezultatele reale de pe cardiograf. 

Instantaneu imaginea pulsului dispăru, fiind înlocuită de nişte linii 
tremurate. Fusese artificial — răspuns la eforturile rezidentului. Christine nu 
interpretase bine cardiograful. Simtea că se prabuseste. 

— Ritmul a fost doar fibrilatie. Continua sa pompezi. 

Vocea lui David fusese hotarata dar calma. Christine simti ca isi recapata 
controlul. 

— Christine, fixeaza la 400 de jouli. 

Inregistra ordinul incet. Prea incet. 

— Domnisoara Beall! 

Vorbele lui David erau ca un pocnet. 

— Oh, da, domnule doctor. Acum. 

Christine alerga la defribilator. Se holba cineva la ea? Nu se putea hotari sa 
se uite. Intoarse butonul masinii la 400 si puse gel pe padele apoi i le dadu lui 
David. David indeparta rezidentul. Apoi presa padelele pe pieptul Charlottei. 

— Toată lumea la o parte, strigă. Gata? Acum! 

Apăsă butonul roşu de pe padela din mâna dreaptă. Se auzi un sunet când 
când 400 de jouli trecură prin pieptul Charlottei în tot corpul. Ca ale unei 
marionete, brațele ei se ridicară spre tavan, apoi căzură fără vlagă pe pat. 
Corpul i se arcui rigid un moment, apoi rămase nemişcat. Cardiograful nu 
arăta nicio schimbare. Rezidentul continuă pomparea, dar curând îi făcu 
semn unui student care stătea alături deoarece obosise. Cei doi făcură 
schimb. Imediat David începu să ordone medicatia care să i se dea Charlottei 
intravenos. Bicarbonat ca să contracareze creşterea acidului lactic din sânge, 
adrenalină ca să stimuleze activitatea cardiacă, chiar glucoză în 
eventualitatea că nivelul zahărului scăzuse prea mult din unele motive. Nicio 
schimbare. Altă injecție cu adrenalină urmă după alte două şocuri la 400 de 
jouli. Tot nimic. Calciu, mai mult bicarbonat, al patrulea şoc. Cardiograma 
era acum o linie dreaptă. Nici măcar fribilatia uşoară nu mai apărea. 
Rezidentul îi luă iar locul studentului şi continuă să pompeze. La capul 
patului anestezistul continua implacabil să facă ventilaţie artificială. 

— Pune o doză de adrenalină într-un ac cardiac, te rog, ordonă David. 

Deşi o injecție intravenoasă subclaviana ar fi trebuit să ajungă în inimă, 
poate că ceva nu ajunsese unde trebuie. Puse mâna lângă sânul Charlottei şi 
cauta un spaţiu între coaste. Ținând injectia cu adrenalină în cealaltă mână o 
înfipse direct în pieptul Charlottei. Aproape imediat siringa se umplu cu 
sânge. O lovitură directă. Acul fusese înfipt într-o parte din inimă. 

În spatele său Christine îşi ţinea respiraţia şi privea în altă parte. David 
injectă adrenalina. Pentru un moment acul cardiografului se mişcă. Apoi 

observa ca studentul se legana inainte si inapoi, lovind din neatentie bratul 
stâng al Charlottei. Îl trimise de lângă pat. Instantaneu linia era din nou 
dreaptă. Christine simți că tensiunea din cameră începea să scadă. Se uita la 
podea. Era aproape gata. David se uită la anestezist cu o ridicare din umeri şi 
întrebă: 

— Vreo idee? 

Doctorul Kim se uită la el nemişcat şi spuse: 

— Îi vei deschide pieptul? 

Se gândi la idee câteva momente. 

— Cum sunt pupilele? 

Era blocat, ştia asta. 

— Fixe şi dilatate, răspunse Kim. 

David îşi pironi privirea într-un colt al camerei. Închise ochii strâns, apoi îi 
deschise. În final se întinse şi deconectă cardiograful. 

— Asta e. Mulţumesc tuturor. 

A fost tot ce a putut spune. Camera începu să se golească. David mai 
rămase un timp acolo uitându-se la trupul fără viaţă al Charlottei. În ciuda 
tuburilor, al vânătăilor şi a arsurilor de pe piept, era ceva frumos şi liniştitor 
la această femeie. În fine, era împăcată. 

Dintr-o dată, începu să înregistreze impactul a ceea ce se întâmplase. 
Mâinile şi subsiorile deveniră reci şi pline de sudoare. În timp ce părăsea 
camera 412 să-l sune pe Wallace Huttner, David tremura. Adânc în interiorul 
lui avea un sentiment rece că tocmai fusese lovit de vârful unui coşmar. Se 
uită la ceasul de pe perete. Cât timp durase? 45 de minute? O oră? 

— Şi care naiba e diferența? murmură în timp ce se aşeză pe un scaun 
pentru a declara decesul în fişa Charlottei Thomas. 

— Esti în regulă? întrebă Christine aşezându-i o cană de cafea în fata. 

— Ce? Oh, da, sunt bine. Mulţumesc, spuse David, sprijinindu-se de masă 
şi uitându-se de aproape la cana din fata lui. Mulţumesc pentru cafea. 

— Îmi pare rău că nu a scăpat pentru tine, spuse ea. 

David continuă să se uite lung la ceaşcă, căutând parcă un răspuns la un 
mister cosmic. 

— Potasiu! exclamă el deodată. 

Christine, care se îndepărtase ca să-l lase în linişte, se întoarse către el. 

— Ce e cu potasiul? 

El ridică privirea. 

— Ceva nu a fost în regulă, Christine. Ceva mai mult decât era evident, 
vreau să spun. Probabil greşesc, dar nu-mi amintesc vreun stop cardiac unde 
să nu apară nicio urmă de activitate cardiacă, chiar dacă a trecut ceva timp 
între stopul cardiac şi codul 99. Rahat! Mi-aş fi dorit să am timp să-i verific 
nivelul de potasiu. Potasiu, calciu, nu ştiu ce, dar ceva părea că e dincolo de 
orice încercare. 

— Nu poţi să-i măsori acum nivelul de potasiu? 

— Sigur că pot, dar nu mai ajută la nimic. În timpul resuscitării si dupa 
deces potasiul este eliberat în sânge şi în țesuturi, aşa ca oricum nivelul este 
ridicat. 

Din cauza frustrării strânse din pumni. Christine simţi o durere înăuntrul 
ei. 

— Cum putea nivelul potasiului să o omoare? 

— În multe feluri. 

David era prea preocupat ca să-i observe schimbarea expresiei. 

— Căderea neaşteptată a rinichilor, un cheag de sânge, chiar o eroare de 
medicatie. Nu mai contează acum. Probabil sunt departe de adevăr oricum. A 
murit şi gata. 

Îşi dădu seama de chinul pe care-l simţea ea. 

— Eu... îmi pare rău. N-am vrut să spun asta. Mi-e teamă că sarcina 
neplăcută de a-l suna pe doctorul Huttner la Cape m-a scos putin din fire. Nu 
cred că e genul de veste pe care s-o audă după ce a plecat. Poate vreodată 
putem sta linistiti şi discuta despre doamna Thomas. Bine? 

Christine privi în altă parte. 

— Poate vreodată, murmură ea mai mult pentru ea. 

David formă numărul pe care i-l dăduse Huttner. După zgomotul obişnuit 
de la centrala spitalului telefonul sună. Răspunsul lui Huttner nu lăsă niciun 
dubiu că era adormit. 

— Bun început, murmura David privind în sus ca după o salvare celestă. 
Doctore Huttner, sunt David Shelton, spuse în receptor. 

— Da, ce e, David? 

Chiar de la primele cuvinte văzu că era iritat. În acel moment David ştiu că 
ar fi trebuit să aştepte până dimineaţă. 

— E vorba despre Charlotte, doctore Huttner. Charlotte Thomas. 

Se simțea ca şi cum i se umfla rapid limba şi ajunsese deja la mărimea unui 
grapefruit. 

— Bine, ce e cu ea? 

— Cam cu o oră şi jumătate în urmă am găsit-o fără puls în patul ei. Am 
încercat totul, un cod 99 complet, cam o oră, dar nimic. A murit, doctore 
Huttner. 

— Ce vrei să spui că ai încercat totul? Ce naiba s-a întâmplat, omule? Am 
verificat-o dimineaţă înainte să plec şi părea destul de stabilă. 

David nu anticipase că va fi uşor, dar nici nu se aşteptase la un război cu 
Huttner. Limba lui se făcuse cât un pepene. 

— Eu... nu ştiu ce s-a întâmplat. Poate prea mult potasiu. A avut o scurtă 
perioadă de fibrilatii uşoare pe cardiogramă, apoi nimic. Linie dreaptă. 
Absolut nimic. 

— Prea mult potasiu? Tonul lui Huttner arăta mai mult dezorientat decât 
furios. Nu a avut niciodată probleme cu potasiul în trecut. 

— Vrei să-l sun pe domnul Thomas? întrebă David în final. 

— Nu, o să-l sun eu. În fond, asta şi-a dorit. 

Tonul vocii lui Huttner scăzuse, apoi crescuse cu reînnoită intensitate. 

— Ce poţi tu să faci pentru mine este să iei legătura cu Ahmed Hadawi, 
şeful patologiei. Spune-i să facă o autopsie a femeii mâine. Vreau să ştiu exact 
ce s-a întâmplat. Dacă, din vreun motiv, Thomas nu va fi de acord, îl voi 
anunța eu pe Hadawi. Tu spune-i că vom fi la sala de autopsie mâine 
dimineaţă fix la ora opt, cu permisiunea semnată a lui Peter Thomas. Noapte 
bună. 

— Noapte bună, spuse David cam la un minut după ce Huttner închise. 

Puse jos receptorul, apoi adăugă: „Fir-ar să fie”. 

Stația asistentelor era goală, cu excepţia lui David şi a unei secretare de 
serviciu care încerca să nu-l bage în seamă. El stătea cu ochii închişi, 
masându-şi tâmplele, încercând să scape de emoţiile neplăcute care-l 
copleşiseră. Depresie? Poate putin. Tocmai pierduse un pacient. 
Singurătatea? 

La naiba, şi-ar fi dorit ca Lauren să fie acasă. Dar mai era ceva. Ceva neclar 
şi difuz. li era greu să se concentreze. Dar mai era ceva, un sentiment. 
Trecură câteva minute până când începu să înțeleagă. Studiindu-şi toate 
reacțiile, toate emoţiile, îşi dădu seama că era un fel de teamă. Tremurând din 
motive care nu-i erau clare, formă numărul lui Lauren, închizând abia după 
al zecelea semnal. Chiar dacă mai avea treabă în spital, simțea o nevoie 
urgentă să iasă la aer. Se decise că-l va suna pe Hadawi de acasă. 

Sprijinită de o uşă Christine îl văzu pe David plecând. Nu avea remuşcări 
pentru ceea ce făcuse, dar descurajarea lui era dureroasă. Mai târziu se scuză 
de la raportul schimbului şi plecă pe coridorul gol către telefon. Numărul pe 
care îl formă era diferit de cel pe care-l folosise cu o zi înainte. Doamne, 
numai o zi trecuse? De această dată nu auzi nicio voce, doar un clic şi un ton. 

— Sunt Christine Beall de la spitalul Boston Doctors, spuse cu un ton 
de la Frăția Asistentelor Vieţii, în 02 octombrie am pus capăt durerilor fără 
speranţă şi suferinţei doamnei Charlotte Thomas cu o injecție intravenoasă cu 
sulfat de morfină. Prelungirea care nu e necesară a suferinței umane trebuie 
dispretuita şi terminată de câte ori e posibil. Demnitatea vieții şi a morții 
trebuie păstrată cu orice pret. Raport terminat. 

Închise, apoi, dintr-un impuls, ridică iar receptorul şi formă numărul lui 
Jerry Crosswaite. Când îi auzi vocea impulsul dispăru. 

— Alo, spuse el. Alo... Alo? 

Christine aşeză încet receptorul. 

La celălalt capăt al coridorului, în umbră, Janet Poulos o observase pe 
Christine cum pleacă în timpul raportului şi dă telefon şi fusese sigură că e 
raportul cazului Charlottei Thomas. 

— Spune-i despre Grădină, o îndemnase Dalia. Fii atentă ce spui, dar 
tatonează terenul. 

Janet era de părere ca Beall era mult prea nouă în Fratie ca să fie pregătită 
pentru Grădină, dar Dalia insistă. 

— Aminteste-ti, îi spuse ea, ce s-ar fi întâmplat cu tine acum trei ani daca 
eu as fi considerat ca nu esti pregatita. Din cate-mi amintesc, te gandeai sa-ti 
iei viata cand am sunat. 

De fapt, Janet trecuse deja de la faza de gândire. În momentul in care 
sunase Dalia avea mai mult de o sută de pastile de dormit pe noptieră. 
Dezgustul fata de ea însăşi şi un sentiment profund de neputinţă o impinsera 
până pe marginea prăpastiei. Ani de zile trăise cu o relaţie de ură reciprocă cu 
medicii în general şi cu unul dintre ei in mod special. Se alăturase fratiei 
pentru a folosi organizația ca să le arate unor medici care le era locul. Unde 
era necesar, chiar fabricase date ale pacienţilor ca să primească 
recomandările şi aprobarea Comitetului Regional de Evaluare. Oricum, după 
şase ani şi cam 25 de cazuri, putina susținere pe care i-o dădea aceasta 
activitate dispăruse. Apoi, cu un singur telefon, totul se schimbase. Cumva, 
Dalia aflase despre rapoartele radiologice falsificate, despre ura lui Janet fata 
de medici şi puterea lor, despre multe detalii intime din viata ei. Ştia, dar nu-i 
păsa. În cursul primului an după ce se alăturase Grădinii Janet îşi revenise 
treptat. 

O dată la câteva săptămâni Dalia transmitea numele unui pacient care 
fusese aprobat de fratie pentru eutanasie. Janet aranja o întâlnire cu familia 
distrusă şi le oferea o moarte miloasă pentru persoana dragă lor în schimbul 
unei sume de bani substanţială. Contractul, odată stabilit, era îndeplinit 
involuntar de asistenta care propusese inițial cazul. Era minunat, o 
diversiune profitabilă, dar Grădina avea mai mult, mult mai mult de oferit 
pentru Zambila. Alte flori înfloriseră la spitalul Doctors. Una dintre ele, Lily, 
fusese transplantată din rândul Frăției de Janet însăşi. Curând, cele două 
primiră alte responsabilităţi, în primul rând în domeniul pe care Dalia îl 
numea „contactul direct cu pacientul”. Nu mai erau legate de cazurile Frăției, 
eutanasia nu mai era o preocupare, noile cazuri se dovedeau mult mai 
recompensatoare în toate modurile. John Chapman şi Carl Perry fuseseră 
doar două dintre ele. 

Când Christine puse jos receptorul Janet se îndreptă către ea. Dalia 
spusese că după ce va face față unui caz atât de dramatic ca al Charlottei 
Thomas, Beall va fi pregătită. Zambila avea încă dubii mari. Va vorbi cu 
femeia, dar numai până când propriile suspiciuni vor fi confirmate. Beall mai 
avea nevoie de câţiva ani de mustrări aspre din partea medicilor, care erau 
arme mortale justificate în tot atâtea cazuri câte şi vindecau. Mai avea nevoie 
de câteva cazuri ale Frăției în care să nu aibă parte de mulțumiri. Apoi s-ar 
putea să fie pregătită. 

Christine o observă pe Janet şi o aşteptă. 

— Gata? întrebă Janet solemn. 

Christine aprobă. 

— Vorbim câteva minute? 

Încă o aprobare. 

Se indreptara in tacere spre sala rezervata vizitatorilor. Christine se arunca 
pe o canapea si de data aceasta Janet se aseza langa ea. 

— Nu e niciodată uşor, nu? 

Janet îşi trase un picior sub ea şi o privi pe Christine cum rupe o aşchie din 
masuta de cafea. 

— Sunt în regulă, Janet. Serios. Ştiu că ce am făcut, ce facem noi, e corect. 
Ştiu cât de tare şi-a dorit Charlotte să se sfârşească. Cancerul îi invadase 
ficatul şi doctorul Huttner dorea să bage şi mai multe tuburi în ea. A fost 
corect. 

Vocea îi era încordată, dar sub control. 

— Nu trebuie să te justifici fata de mine, copilă, spuse Janet apropiindu-se 
şi strângându-i liniştitor mâna. Christine o strânse şi ea. 

— E destul de rău că noi suntem cei care trebuie să ducem pe umeri o 
asemenea responsabilitate, asta-i tot, răspunse Christine cu o ridicare tristă 
din umeri. 

Poate că Dalia avea dreptate. Janet se gândi că putea să forțeze puţin. 

— Toată această responsabilitate şi ce primim în schimb? Nimic. 

Christine se întoarse către ea cu ochii sclipind. 

— Janet! Ce naiba vrei să spui, nimic? 

Timpul pentru retragere, decise Janet. Cel putin pentru odată în viata ei 
Dalia judecase greşit. Flacăra naivă, idealistă a lui Beall încă nu se stinsese. 
Ridică ochii susținând privirea Christinei. 

— Vreau să spun ca după toți aceşti ani, după sute, acum cred că mii de 
recrutări în Fratie, nimic nu s-a schimbat în profesia medicală. 

— Oh, se relaxă Christine. 

— Aşa că până lucrurile se schimbă, noi facem ceea ce avem de făcut. Bine? 

— Bine. 

— Ascultă Christine. Hai să luăm cina împreună cândva, curând. Noi două 
avem multe în comun dar aici nu e locul în care să discutăm interesele 
comune. Verifica-ti programul şi eu mi-l voi verifica pe al meu. Vom stabili 
ceva în zilele următoare. Bine? 

— Bine. Şi, Janet, mulțumesc pentru grijă. Îmi pare rău că m-am răstit la 
tine. Ziua asta a fost oribilă, asta-i tot. 

Janet îi zâmbi cu căldură. 

— Dacă nu te poţi răsti la surorile tale, atunci la cine? E în regula? 

— În regulă. 

Janet se ridică. 

— Mă duc să am grijă de Charlotte. Soţul ei a lăsat vorbă că nu vine sa o 
vadă. Sună-mă acasă oricând ai nevoie să vorbeşti cu cineva. 

Cu o fluturare din mână plecă. Cel puţin Dalia va şti că am încercat. Beall 
pur şi simplu nu e pregătită. Păcat. 

Christine se întoarse la timp pentru finalul raportului. Neliniştită şi sătulă 
de îngrijiri şi de spitalul Boston Doctors se sprijini de un perete până când 
cazul ultimului pacient fu discutat, apoi plecă înaintea tuturor. În fata ei, 

aşteptând liftul, erau Janet împreună cu o infirmieră. Între ele, pe o targa, era 
întins trupul Charlottei Thomas. Christine se uită cum targa este manevrată 
în lift. Până când uşile nu s-au închis nu a fost capabilă să se mişte. 


Capitolul 10 


Legile de aur ale medicinii lui Fox defineau patologul ca „specialistul care 
învaţă totul tăind marginile până ajunge în miezul lucrurilor, nelăsând nicio 
piatră nemişcată (fiere sau rinichi).” Ca de obicei, reamintirea uneia din 
definițiile eterne ale lui Gerald Fox îi aduse un zâmbet pe buze. Asta îi mai 
scăzu din disconfortul cauzat de perspectiva de a asista la autopsia Charlottei 
Thomas. Întârziase deja 10 minute, dar ştia că nu se terminase nimic, poate 
doar pregătirea corpului pentru prima incizie. Deşi observaţiile lui Fox erau 
de obicei la obiect, David nu considerase niciodată că cinismul maxim despre 
patologi era chiar corect. Se gândi la prima întâlnire cu medicina legală, o 
lecţie data de procurorul ținutului chiar înainte ca grupa de medicină din 
anul doi a lui David să fie introdusă să asiste la prima lor autopsie. 

— Cauza morții, doamnelor şi domnilor, spuse bătrânul patolog, asta este 
ceea ce ni se cere nouă, celor din medicina legală, să determinăm, de către 
colegii noştri medici şi jurişti. De fapt, nimeni altcineva decât Dumnezeu nu 
poate şti de ce a murit o persoană. Nimeni. Ceea ce putem noi stabili este 
starea fiecărui organ din corpul pacientului în momentul morții sale. 
Cunoscând aceasta putem deduce cu oarecare acuratețe motivul pentru care 
i-au cedat funcțiile inimii, cele cerebrale sau ale plămânilor, singurele motive 
reale ale decesului. Să vă dau nişte exemple. Dacă un pacient moare de la un 
glonţ în inimă, putem spune cu siguranță că moartea a survenit în urma unui 
stop cardiac din cauza unei răni chiar la muschiul inimii. Dar un pacient cu o 
boală ca şi cancerul? Putem fi capabili să localizăm celulele canceroase în 
ficat, creier, plămâni sau alte organe şi putem spune că acest cancer este 
cauza morții. Dar determinarea cauzei directe, oricum e imposibilă. Inima s-a 
oprit pentru că a fost otrăvită de o substanţă încă necunoscută secretată de 
celulele canceroase? Sau lipsa de fluide suficiente, din motive care poate nu 
au nicio legătură cu cancerul, au cauzat o asemenea deteriorare a circulației 
sângelui încât inima nu a mai putut funcţiona şi s-a oprit pur şi simplu? 
Întotdeauna când citiți că un diagnostic din aceasta, cancer, efizem, 
arteroscleroză a cauzat moartea pacientului să aveţi asta în minte. Acestea 
pot fi motive care au condus la deces, dar cauza directă rămâne un mister în 
marea majoritate a cazurilor. 

Un mister. David ezită în fața uşilor opace pe care scria AUTOPSIE. O 
noapte fără somn şi o dimineaţă haotică îl făcuseră tensionat şi neliniştit. 
Perspectiva autopsiei Charlottei îi agrava aceste sentimente. 

Apoi mai era şi Huttner. Cape Cod era la doar 70 de mile, suficient de 
aproape să vină cu maşina în acea dimineaţă fără mari dificultăţi. Dacă se va 
întoarce sau nu după autopsie, asta era altă poveste. David parie cu el pe o 
excursie de mult amânată la dentist că Huttner va alege să rămână în Boston 

şi să-şi preia din nou controlul asupra pacientilor. Avusese gândul sa 
schimbe pariul ca măcar să nu trebuiască să se întâlnească cu novocaina şi 
freza dentistului dacă tot pierde ultimele două zile ale aventurii. În final, 
oricum, a decis că dacă pierde va fi capabil să integreze mizeria unei vizite la 
comerciantul de dinţi în restul mizeriilor, care erau mult mai substanţiale. 

Mirosul de formol îi pătrunse în nări când intră în camera lungă. Tavanul 
înalt şi excesul de lumini fluorescente ascundeau partial faptul că nu avea 
geamuri. Şapte mese de autopsie, fabricate din oţel, dotate cu furtunuri de 
apă şi sistem de drenaj, erau aranjate la distanţe egale. În afară de furtunuri, 
folosite pentru curățarea organelor în timpul autopsiei, fiecare loc era dotat cu 
chiuvetă, tablă şi cântar suspendat. Numere roşii mari, de la 1 la 7, scrise pe 
jos, erau singura caracteristică individuală a fiecărei staţii. Cu excepţia Statiei 
4. În fiecare parte a mesei erau trepte pe cinci niveluri. Din când în când 
treptele erau umplute cu studenți in diverse faze de suferință sau fascinatie. 
Altă dată erau pline cu grupuri de rezidenți la patologie sau chirurgie, 
întinzându-şi gâturile ca să vadă abilitățile de disectie ale unui patolog senior. 
Staţia 4 era curta centrală a sălii de autopsie a spitalului Doctors. 

La ora 8:15 în dimineața zilei de 3 octombrie, Stațiile 1, 4 şi 6 erau în 
operaţie şi un corp acoperit era pe masa din Staţia 2. Wallace Huttner stătea 
în picioare, cu mâinile încrucişate, la Staţia 4. Scările erau goale cu excepția 
unui rezident care înregistra corpul de la masa 2 şi a trei studenți. 

Când se apropie, David observă gura deschisă a Charlottei şi fața vânătă. 
Strânse din buze înghițind un jet de fiere şi decise că ar fi mai bine să se 
concentreze pe alte părți ale corpului. Putea să facă față în mod rezonabil 
unei autopsii atâta vreme cât se gândea la ea ca la examinarea unor părți ale 
corpului. Cu cât îşi permitea să se apropie mai mult de aspectul uman cu atât 
devenea mai neplăcută procedura. 

Ahmed Hadawi, un bărbat mic şi negricios, cu mişcări iuți, făcuse incizia 
inițială şi era băgat până la coate în cavitatea pieptului, separând cu 
repeziciune pieptul şi organele abdominale de gât şi pereţii corpului. Scotea 
un sunet cu limba în timp ce lucra, dar in rest nu arăta nicio emoție. Din 
când în când se trăgea în spate şi murmura câteva cuvinte într-un dictafon 
comandat cu pedale. 

Huttner dădu din cap cu răceală ca răspuns la salutul lui David. Atitudinea 
şi înfăţişarea nu dezvăluiau nimic din medicul relaxat, interesat, aproape 
patern care stătuse cu David in camera chirurgilor cu mai putin de 36 de ore 
în urmă. După salutul din cap îşi concentra atenţia asupra disectiei, evitând 
cu grijă orice contact al privirilor. David se uită neajutorat la el. Apoi, cum i se 
întâmpla adesea în situații dificile, umorul lui macabru preluă controlul. Daca 
se va strânge singur în brațe mai tare, se gândi el, poate că se va sparge în 
bucățele şi eu îi voi tine locul până când cineva il va lipi la loc. În acel 
moment se uită din nou la fata Charlottei. 

Opreste-te Shelton, strigă în gând. Nu e distractiv. Opreste-te imediat. Palma 
mentală i-a fost de ajuns. Îşi mută greutatea de mai multe ori de pe un picior 
pe altul, apoi se aşeză, concentrandu-si atenţia asupra patologului. 

— Acum suntem pregătiți să ne uităm la câteva lucruri, spuse Hadawi. 

Rezidentul păşi în jos pe scară să vadă mai bine, iar Huttner îşi strânse şi 
mai tare brațele în momentul când patologul începu să descrie starea 
anatomică a fiecărui organ aşa cum era la momentul morții. 

— Inima, începu el, e mărită moderat, cu muşchii slabiti şi toate camerele 
dilatate. Există o rană mică, proaspătă, în partea de jos a ventriculului stâng, 
care presupun că provine de la injectia intracardiaca laudabil de precisa a 
doctorului Shelton. 

David consideră că momentul ar putea fi potrivit pentru un zâmbet modest 
şi o înclinare a capului, dar apoi realiză că nu se uita nimeni la el. Zâmbi şi 
dădu din cap oricum. 

Micul patolog continua să vorbească în timp ce tăia. 

— Există o îngustare avansată a arterelor coronariene, deşi nu e nicio 
dovadă clară a unei deteriorări recente care să cauzeze un infarct miocardic. 

Interpretare electrocardiogramei făcută de Margaret Armstrong fusese foarte 
bună, observă David. 

— Să aveţi în vedere, adauga Hadawi, că dovada unui infarct acut, survenit, 
să spunem în ultimele 24 de ore, se poate descoperi numai la o examinare 
microscopică a muschiului inimii şi numai dacă se întâmplă să găsim 
secțiunea bună. 

— Vreau să fiu anunțat imediat ce aceste bucăți vor fi examinate, ordonă 
Huttner. 

Lui David i se păru nepotrivit să spună ceva. Hadawi se uită în sus la el, 
apoi, fără să spună nimic, îşi întoarse atenţia la plămâni. Inventarul făcut de 
el, aşa cum îl vedea David, ridică nişte probleme. Ambii plămâni erau mai 
mult de jumătate umpluti cu fluidul greu al infecţiei. Chiar dacă nu ar fi 
existat alte probleme, părea cu totul posibil ca Charlotte să nu fi supraviețuit 
pneumoniei. Examinarea a fost izbitoare mai ales prin ceea ce nu a arătat. 

Bineînţeles, până la examinarea microscopică a nodulilor limfatici din 
stomac, Hadawi anunță că nu găsea nicio dovadă a extinderii cancerului. 
Chisturile din ficat, diagnosticate greşit de radiolog, Rybicki, erau imprastiate 
prin organ şi pungi pline cu fluid au fost găsite în ambii rinichi. 

— Chisturi multiple au atacat glandele hepatică şi renală, spuse Hadawi în 
dictafon. 

În final patologul plecă de lângă masă. 

— Mai am câteva lucruri de făcut cu acest corp, spuse, dar nu vor duce la 
alte dezvăluiri. Toate scopurile au fost deja atinse, Wally. Cel mai semnificativ 
din ceea ce pot să vă spun este că escarele acestei femei au fost atât de 
extinse sub piele încât chiar cu grefe multiple mă îndoiesc că ar fi putut fi 
vindecată. Infecția oaselor sacrale a început deja si ar fi fost aproape imposibil 
de tratat. Avea arteroscleroză coronariană suficientă încât să bănuiesc că 

sfârşitul ar fi fost din motive cardiace. Intentionez să consemnez în fişă un 
colaps cardiovascular ca prim motiv, al doilea fiind infectia pulmonara si a 
escarelor. O altă problema venea, fără dubii, de la obstructia intestinală, care, 
după cum ati văzut, era datorată adeziunilor de la operaţie. 

— Doctore Hadawi, doctore Huttner, dacă am putea să ne aşezăm aş avea 
câteva întrebări, spuse David. 

Nu putea suporta ideea de a discuta cazul Charlottei deasupra cadavrului 
disecat. Hadawi răspunse cu un zâmbet scurt, intelegator şi luă loc pe una 
din scări. Huttner, care avea încă brațele strânse în jurul său, îi urmă fara 
chef. David aprecie expresia de pe fața lui ca ceva între dezgust şi furie. 
Nicăieri în ochii sau în expresia lui nu era vreo urmă de dezamăgire sau 
simpatie. Lăsând la o parte boala înaintată, Charlotte Thomas se internase în 
spital ca pacientă a lui Huttner, fusese operată şi murise. Asta o făcea un caz 
de deces postoperator. Operația şi multiplele complicaţii care urmară vor fi 
discutate în detaliu în şedinţa chirurgicală a deceselor. Oricine se va descurca 
greu cu acest om, realiză David. Era mult mai obişnuit să pună întrebări 
decât să răspundă la ele. 

— David, spuse Hadawi, ce te nelinişteşte din ceea ce ai văzut? 

— Cele mai multe din îngrijorările mele sunt pentru inima ei, care a părut 
să nu răspundă la nimic din ceea ce am încercat în timpul codului 99. Ar 
putea fi pur şi simplu din cauza faptului că a trecut prea mult timp între 
atacul de cord şi momentul când am început eu să o resuscitez, dar nu aşa 
părea. Mă întreb dacă e posibil ca nivelul de potasiu să fi crescut atât de mult 
încât să-i cauzeze o aritmie cardiacă fatală. 

— Asta este întotdeauna o posibilitate, spuse Hadawi cu răbdare. Am salvat 
câteva mostre de sânge. Voi fi fericit să verific nivelul de potasiu. Oricum, 
trebuie să ai in vedere limitele acuratetei pe care le au asemenea măsurători 
făcute post-mortem, în special asupra unui pacient asupra căruia s-a făcut 
compresie cardiacă prelungită. 

În final vorbi şi Huttner. Nu era nicio surpriză pentru David că nu dorea să 
se predea fără luptă. 

— Fii atent, Ahmed, spuse el. 

Făcu un gest cu degetele ca de ameninţare, dar Hadawi nu păru ofensat de 
gest. 

— Nu sunt total mulțumit cu toate astea. Doctorul Shelton de aici a atins 
un punct. Din moment ce nu e nimic evident la examinarea primară care să 
explice moartea subită a femeii trebuie să mergem mai departe înainte de a 
semna ca şi concluzie ceva atât de vag cum e colapsul cardiovascular. Poate 
că vreo asistentă a făcut o greşeală de medicatie şi a cauzat o reacție alergică, 
anafilactică sau altceva de acest fel. Se ştia că e alergică la penicilină. 

Evident că Hadawi era obişnuit cu ego-ul lui Huttner. Zâmbi şi spuse: 

— Dacă doreşti, voi face cu plăcere o analiză a penicilinei din sânge. Mai 
vrei ceva? 

Huttner sesiză şansa de a evita sedinta chirurgicală a deceselor ca un 
marinar care e pe punctul de a se îneca şi găseşte un lemn de care sa se 
agate. O greseala medicala l-ar fi absolvit instantaneu. 

— Da, mai sunt cateva lucruri care cred ca ar trebui sa fie facute, spuse 
Huttner pe un ton profesoral care includea cateva pauze semnificative. Parea 
ca îşi savurează propriile cuvinte. Cred ca trebuie făcută o analiză chimică 
completă. Nivelul antibioticelor, electroliți, toxine, totul. 

— Fără să avem idee ce căutăm va fi foarte scump, spuse Hadawi încet, ca 
şi cum ar fi anticipat explozia care va urma chiar şi după aceasta obiectie 
blândă. 

— La naiba cu banii, omule, sări Huttner. Vorbim despre o viata aici. Doar 
fă naibii testele şi comunică-mi rezultatele. 

— Cum doreşti, Wally. 

Pe fața lui Huttner se citi satisfacția, apoi dădu să plece. Când trecu pe 
lângă David, arătă cu degetul spre el. 

— Aproape am uitat, David, spuse peste umăr. Conferința de la Cape nu a 
fost ceea ce m-am aşteptat sa fie. Am decis să nu mă întorc. Mulţumesc 
pentru ajutorul de ieri. Cred că va fi o întâlnire în ianuarie la care s-ar putea 
să doresc să merg. Poate că vom aranja şi atunci să mă înlocuieşti. 

Vocea lui, gândi David, avea tot atâta sinceritate ca şi cele ale lui Don Juan 
care spunea „Bineînţeles că te voi respecta dimineaţă.” 


Va urma... 


VP MAGAZIN 


TIM SEVERIN EXPEDITIA SINDBAD 


ENPE DISHES SENPRE OR WhORT 


IM SEVERIN 


EXPEDITIA 
SINDBAD 


Traducere de ADINA ARSENESCU 
EDITURA MERIDIANE BUCURESTI, 1987, 
Tim Severin, The Sindbad Voyage 
CCJ Hutchinson & Co Ltd., 1982 


Capitolul XI 


STRÂMTOAREA MALACCA 


Sohar a ridicat ancora din Sabang cu secțiunea centrală a vergii principale 
noua-nouta. Echipajul a cutreierat pădurile din jur în căutarea copacului 
potrivit, l-a doborât, l-a tras la marginea golfului si i-a dat drumul pe apă, pana 
la plajă. Acolo i s-a curățat scoarța şi a fost apoi cioplit pentru a i se da forma 
necesară. Acum verga era ca şi nouă când am pornit în strâmtoarea Malacca, pe 
care arabii o numeau Marea Selahit. Era a cincea din cele şapte mări de pe calea 
din Marea Arabiei spre China, iar când ajungeau aici, arabii treceau pe lângă 
regatul marelui Miharaj, pe partea dreaptă şi portul Kala, poate Kedah-ul 
modern, care se afla pe stânga. Ei făceau comerț la Kala cu lemn prețios, cositor 
si fier, mai înainte de a transporta incarcaturile lor spre Marea Chinei. Fiind 
acum pe aceeaşi ruta, am hotărât că era mai înțelept să-l ținem pe Sohar lângă 
coasta Sumatrei. În strâmtoarea Malacca este bine ştiut că vânturile sunt 
schimbătoare; ele pot sufla din toate direcțiile busolei, dar în lunile de vară 
predomină cele din sud şi astfel Sohar ar fi avut un vânt potrivnic. Ascultator 
fata de vânt, curentul este şi el nefavorabil, fiind îndreptat către nord prin 

stramtoare. Cea mai buna cale de a trece cu succes prin stramtoare mi s-a 
parut ca ar fi folosirea unei combinatii a mareei, pamantului si brizelor pentru a 
guverna nava catre sud. 


Astfel, Sohar a pornit intr-o calatorie fascinanta, cu totul diferita de 
traversada lunga pe apa albastra pe care am facut-o de la Sri Lanka pana la 
Sumatra prin oceanul adanc. Acum navigam in apropierea coastei, aproape o 
întreagă parte din coasta luxurianta a insulei tropicale. Am facut un progres 
modest, constant, de 30 sau 50 de mile pe zi, in functie de conditii. Adesea 
ramaneam in pana fara vant sau dadeam peste un vant si curent potrivnice. 
Atunci lasam ancora de halaj la o adancime de peste o suta de metri si 
stationam la ancora pana cand mareea se schimba si vantul sufla in favoarea 
noastra. Am parasit Sabang-ul la 7 mai, dupa o intarziere de ultima clipa, cand 
a trebuit să astupăm câteva spărturi din chila lui Sohar. Vasul navigase patru 
luni fără ca nimeni să se ocupe de partea de sub apă şi, în mod inevitabil, lunga 
cursă peste Oceanul Indian, cu flexiunea permanentă a scândurilor în apă, a 
făcut să se producă mici crăpături între scânduri. Nu era deloc îngrijorător, dar 
era sâcâitor să trebuiască să tot pompezi apă din santină la trei sau patru ore. 
Problema principală părea să fie o crăpătură între chilă şi prima scândură, fila 
de garbord. Aşa că sulul de rezervă de la patul meu a fost desfăcut şi umplutura 
de vată din interior a fost amestecată cu seu de oaie pentru a face un ghemotoe 
pe care scafandrii l-au introdus în crăpături pentru a împiedica scurgerea. 
Afluxul de apă s-a oprit foarte repede, iar singura mea îngrijorare era că 
prietenii clandestini ai lui Sohar, crabii flămânzi, vor prinde gust pentru seul de 
oaie şi se vor hrăni în mod regulat din ghemotoc. 

La 14 mai parcursesem calea noastră de-a lungul coastei de nord a Sumatrei 
şi intrasem în strâmtoare, mentinandu-ne în continuare aproape de mal. Lanţul 
impresionant de dealuri care fusese paralel cu noi lăsase acum locul unei zone 
de câmpie joasă mlăştinoasă şi noaptea puteam vedea flăcările focurilor de pe 
terenurile cu petrol din Sumatra. Mici bărci pescăreşti cu motoare la bord 
porniseră repede din satele de pe coastă şi îşi aruncau năvoadele în calea 
noastră. Pescarii azvârleau în apă mănunchiuri de frunze de palmier cu o 
greutate în ele, aşteptau ca peştii curioşi să se adune în jur şi apoi îi incercuiau 
cu o plasă uşoară pentru a-i strânge. Adesea aceste mici bărci veneau să 
privească curios la spectacolul ciudat oferit de o navă cu pânze arabă tăindu-şi 
drum încet prin aceste ape. Le-am făcut semn pescarilor să se apropie şi în 
schimbul unei mici sume am cumpărat vreo 30-40 de peşti pentru cina noastră. 

Apa în strâmtoare era ca o supă caldă, groasă şi bogată, colorată cu nămol 
adus de râurile care curgeau prin interiorul Sumatrei. Buşteni, palmieri 
dezradacinati şi tot felul de rămăşiţe plutitoare erau purtate de curent. Vedeam 
frecvent grupuri de delfini care vânau. O balenă cenusie cu cocoaşă a apărut 
într-o zi la suprafaţă, în dreapta noastră, pentru a privi mai de aproape nava 
silentioasa, mai înainte de a se cufunda din nou într-un vârtej mare de apa 
opaca. O ciudata aripioara asemenea unei securi, foarte subtire si curbata, pe 
care nimeni nu a putut sa o identifice, a taiat apa in zigzag in jurul vasului timp 

de vreo doua ore. Andrew a inregistrat mai multe aparitii de serpi de mare, iar 
Dick continua inca sa socoteasca zilnic numarul de crustacee care se agatau de 
saula de siguranţă. El ne-a anunţat că între 100 si 150 de noi larve se prindeau 
zilnic de funie, ceea ce, comparat cu cele zece sau douăzeci de larve din Oceanul 
Indian, era un exemplu foarte bun de ce apele bogate, calde din strâmtoarea 
Malacca sunt considerate a fi terenul de cultură original a multor specimene 
marine găsite în Oceanele Pacific şi Indian. 

Într-o după-masă, fotograful nostru, Richard, apăru pe punte cu un zmeu, pe 
care-şi propunea să-l folosească ca să-şi ridice aparatul deasupra navei pentru 
a lua fotografii aeriene lui Sohar. În timp ce el începu să-şi pregătească zmeul, 
întregul echipaj s-a aranjat, liniştit în vârful picioarelor, pe partea opusă a 
copastiei, ca într-o galerie a spectatorilor, aşteptând să înceapă distracţia. Fără 
a-şi da seama de publicul care-l urmărea, Richard a terminat de pregătit zmeul 
şi s-a cocotat în spalatorul de la tribord pe care şi-l alesese ca suport de lansare. 
Vela de pe arborele artimon a dat prompt un semn de avertizare, tremurând şi 
i-a zburat pălăria de paie pentru soare. Richard a dat din mâini cu disperare 
să-şi prindă pălăria, dar dusă a fost. Observatorii au lăsat să se audă un râs 
înfundat satisfăcut. 

După aceea, Richard a legat de zmeu un ghem imens de sfoară care trebuie să 
fi conţinut vreo jumătate de mila de fir subțire, rezistent, de nylon. El a legat 
sfoara de zmeu printr-un nod încâlcit care a adus zâmbete pe chipurile 
spectatorilor tacuti. Apoi s-a ridicat în picioare, a invârtit zmeul peste 
balustrada navei, a tras de sfoară cu o smucitură şi zmeul a început să zboare 
frumos. Dar Richard calculase greşit tăria vântului, care era mult mai puternic 
decât îşi imaginase el. Zmeul începuse să se înalțe cu viteză, trăgându-i foarte 
repede sfoara printre degete, ceea ce făcea să-i ardă pielea. A lăsat să se audă 
un strigăt de durere şi a început un dans sălbatic, un fel de rumbă, în spălător, 
schimbând sfoara când într-o mână, când în cealaltă, încercând să o oprească 
să nu-i scape printre degete, dar fără succes. Pânza de la şale îi alunecase şi 
aproape îi căzuse complet. Spectatorii se tăvăleau de râs. Ghemul imens a căzut 
pe o parte, luând-o razna pe puntea de la pupa, sărind şi sfoara 
desfâşurându-se nebuneşte. Dansul lui Richard continua, de parcă era un 
titirez. În cele din urmă sfoara s-a desfăşurat şi spre satisfacția tuturor, Richard 
a descoperit că uitase să lege capătul sforii de ghem. Capătul liber i-a alunecat 
cu o mişcare rapidă printre degete, iar zmeul galben, un punct doar acum, 
plutea uşor pe cer deasupra lui Sohar spre Sumatra, în timp ce Richard privea 
în sus consternat. 

Dar nu s-a dat bătut, căci avea un al doilea zmeu. S-a dus jos pentru a-l lua şi 
de data asta a reapărut cu o pereche de manusi din piele pentru a-şi proteja 
mâinile. Acum, cu aceste manusi, era ca Iepurele Alb din cartea Alice în Tara 
Minunilor. A dat din nou drumul zmeului şi iată că a reuşit. Zmeul a zburat în 
sus, stabil şi sigur, mişcându-se deasupra navei. Cu un chip plin de o profundă 
satisfacție, Richard s-a dus să-şi prindă aparatul de coarda zmeului. Pregătirea 
aparatului era o operaţie complicată. Mai întâi l-a învelit într-o pungă din 
plastic; apoi a pus punga într-un fel de ramă din lemn de balsa, şi în cele din 

urma a legat rama de un balon pentru a servi ca vesta de salvare, daca intreaga 
nascocire ar fi cazut in apa. Pentru a pune la punct toate aceste dichisuri i-a 
trebuit o jumatate de ora, iar cand camera a fost gata pentru a fi trimisa sus, 
venise timpul sa facem volta. 

— Richard, cred ca e mai bine sa aduci zmeul jos, am spus eu. Va trebui sa 
facem volta, iar verga arborelui artimon va incurca sforile zmeului. Poti sa ridici 
zmeul mai tarziu. 

Richard s-a dus sa se ocupe de zmeu, iar eu nici nu m-am mai gandit la asta. 

Am început sa facem volta. Pe la jumătatea manevrelor noastre, 
indreptandu-mi privirea in sus spre locul unde zbura zmeul, am vazut spre 
uimirea mea ca în loc să-l tragă înapoi, Richard îl adusese aproape de navă şi-l 
lăsase să zboare la vreo 6 în în bordul de sub vânt al navei, unde acum era clar 
că avea să se încurce cu vela. În acelaşi moment şi-a dat şi Richard seama de 
greşeala lui. Cu un strigăt înăbuşit, a fugit la sfoara zmeului şi a încercat să o 
desfacă de parapet mai înainte ca vela să se mişte. Evident, acum legase sfoara 
cu un nod care refuza cu îndărătnicie să se desfacă. Şi-a scos manusile şi le-a 
aruncat pe punte. Nodul rămânea mai departe strâns. Acum vela începuse să 
facă o mişcare giratorie peste navă. Pentru a-şi uşura munca, Richard a hotărât 
să taie ghemul de sfoară. A scotocit după cutitas, care de fapt îi atârna la brâu şi 
a tăiat la întâmplare sfoara zmeului. A reuşit să o taie, dar nu între mosor şi 
nodul de la parapet, ci între nod şi zmeu. Sfoara eliberată a alunecat mai 
departe pe punte, în timp ce al doilea zmeu scăpa în libertate. 

Sohar naviga acum pe direcţia vântului, aşa că sfoara a fost târâtă pe toată 
lungimea punţii, ceva mai repede decât se putea mişca Richard. El s-a poticnit 
pe punte în urma sforii, făcând mişcări inutile. Sfoara se învârtea, alunecând 
mai departe ca şi cum i-ar fi făcut în ciudă lui Richard care nu putea să o 
prindă. Richard a ajuns la prova, mergând cu paşi iuți şi mărunți şi s-a repezit 
să pună mâna pe ea, dar i-a scăpat, iar capătul s-a dus peste bord. Atunci, spre 
surprinderea tuturor, Richard s-a catarat pe parapet, a aruncat o privire 
disperată în jur şi cu picioarele şi mâinile în aer a sărit peste bord după zmeu, 
căzând în apă pe burtă. 

— Richard, vino înapoi!, am strigat. Aruncati-i o parama. Aduceti-l înapoi la 
bord repede. 

Nava aluneca prin apă. Trecuse chiar de Richard, care făcea în mod stângaci 
mişcări violente, aflându-se la nivelul părții centrale a navei. I s-a aruncat 
capătul unei parâme. S-a străduit să o prindă şi a fost tras la bord cu apa 
şiroind pe el. Stătea acolo foarte amărât, uitându-se cu atentie în jos după 
zmeul pierdut. 

— Uite-l colo, a strigat cineva, arătând spre un corp de forma unui romb 
galben, plin de apă, plutind în calea lui Sohar. 

— Andrew, tu eşti înotătorul nostru cel mai bun, du-te jos după el. Dar 
leagă-l cu o parama, nu încerca să inoti înapoi cu zmeul. Nu vei fi în stare. 

Andrew a plonjat peste bord şi o parâmă uşoară a fost trasă după el. Câteva 
momente mai târziu pusesem din nou stăpânire pe jucăria lui Richard. Şi-a 
primit-o bucuros, dar în ziua următoare, spre uşurarea noastră, zmeul a fost 

complet distrus, cand a cazut in apa, in timp ce Sohar se deplasa cu 7 noduri, si 
s-a rupt in bucatele. 

Cum navigam pe langa coasta Sumatrei pentru a prinde orice adiere de vant, 
am trait momente emotionante. La mare distanta, in dreapta noastra, 
distingeam norii adunandu-se deasupra muntilor indepartati ai platoului. 
Atmosfera purta in ea o caldura tropicala, apasatoare, cu un suflu usor de 
amenintare. Diminetile, de ccle mai multe ori, eram in pana fara vant, iar 
mareea ne lovea mişcându-ne în loc, pe cand nava stationa la ancora. După 
prânz, pe măsură ce orele treceau, masa de aer instabil de deasupra Sumatrei 
se înfierbânta şi nori uriaşi începeau să se ridice. Spre asfintit orizontul era 
pătat de nori pantecosi, amenintatori. Averse puternice tropicale bateau vijelios 
coastele munților, iar tunetele bubuiau peste mlaştini, devenind mai puternice 
şi mai frecvente pe la sfârşitul după-mesei. Străfulgerări de lumini începuseră 
să joace peste munți, licărind uneori câteva secunde în spatele lor, aşa încât 
crestele apăreau bine conturate, oferind privirilor siluete aspre. Apoi, chiar 
înainte de apus, vântul şi ploaia ne-au ajuns. Am ridicat ancora, întreg 
echipajul o trăgea cântând şi bătând din picioare de-a lungul punţii pline de 
apă, cu hainele ude lipite de trup. Pe punte toți se agitau, se întindeau si se 
ajustau velele, apoi nava a început să despice apa. 

Vijelia întunecată a nopţii a trecut şi totul s-a cufundat într-o beznă 
desăvârşită, în timp ce ploaia tropicală se revărsa şuierând. Sohar s-a avântat 
înainte, iar omul de veghe s-a încovoiat sub o prelată la prova, scrutând cu 
privirea întunericul, încercând să zărească contururile vreunei bărci pescaresti 
sau linia brizantilor costieri care marcau creasta bancului de mâl. În inima 
acestei furtuni, noi aveam să navigăm în cel mai incredibil peisaj, în timp ce 
fulgerele păreau ca fac salturi şi se răsfrâng în interiorul norilor. Linii zimtate 
loveau jos în mare lângă noi şi cel mai impresionant era când uneori răbufneau 
deasupra capetelor noastre ca un tir de artilerie. Uneori descărcările electrice 
erau atât de aproape încât produceau un zgomot ca şi cum cineva ar fi pocnit 
dintr-un bici uriaş, fulgerele tagneau asemenea unor şrapnele, iar fragmente de 
electricitate statică zburau cu o viteză extraordinară vâjâind deasupra navei, 
aşa încât aveai impresia că o rachetă fusese lansată peste punte. 

Activitatea marinarului de veghe era vitală. Sohar se angajase pe drumul său, 
alergând de-a lungul coastei împinsă pe dedesubt de maree şi în vele de vântul 
nopții. Coasta joasă, mlastinoasa se înclina uşurel spre mare şi aluviunile 
râului erau depozitate într-un adevărat labirint format din bancuri de nisip şi 
de mâl pe care mareea le absorbea şi le umfla în curenţi şi vârtejuri. Unele 
dintre bancurile de mâl nu erau reprezentate pe hartă pentru că îşi schimbau 
poziția rapid. Aveam foarte puţin timp pentru a putea manevra în jurul vreunui 
obstacol care ar fi apărut în cale şi fiecare secundă de avertizare era vitală. 

Existau bancuri, bărci şi năvoade pescăreşti puse în curentul mareei. Cele 
mai periculoase erau casele pescăreşti pe care sumatrienii le ridică pe bancurile 
de mâl, la depărtare de coastă. Acestea sunt construcții solide înălțate pe piloni 
groşi, cu mult deasupra suprafeţei mării şi cu o trapă prin care sunt lăsate la 
apă navoadele mari sau unde pescarii pot pune un şir de undite. Pentru a 

proteja pe locuitori de clima tropicala, pe varful platformei se construieste de 
obicei un adapost, ce poate fi de marimea unei case mici. Din fericire, pescarii 
aprindeau lumini stralucitoare pentru a atrage pestele si acestea ne preveneau 
despre prezenta lor. Dar nu era intotdeauna posibil sa deosebesti intre luminile 
unor bărci pescaresti şi luminile care marcau un banc de mâl având pe el case 
pescaresti. 

Vigilenta omului de veghe si reactiile rapide ale serviciului de punte erau 
foarte importante. Sohar ar fi putut ajunge in mare viteza chiar pe linia de 
lumini. Cand se intampla asa, seful serviciului de cart ma chema si impreuna 
trebuia sa ne uitam cu atentie la luminile care se apropiau repede. Cum sa 
procedăm, să trecem printre ele sau sa le ocolim? Ce viteză avea mareea? Care 
era adâncimea apei? Dar deriva navei? Un întreg şuvoi de întrebări se întretăiau 
în mintea mea şi apoi odată cu hotărârea a apărut şi nevoia actionarii cu iuteala 
a mânuitorilor velelor. „Voltă!” Se auzea zgomotul picioarelor care alergau pe 
punte, rapida molare a velelor, strigătul de „Lessim! Lessim ! Slabiti! Slabiti !, 
virarea vergii velei mari. Saleh sau Abdullah dădeau fuga în jurul copastiei să 
aducă vela mare în poziţia ei nouă. Urma apoi scartaitul produs de scripetele 
vergii velei mari, cand se schimba poziția velei şi strigăte de „Yah Allah!”, cand 
vela era bine întinsă. 

Un strigăt final de „Mawal! Voltă!” şi Sohar se legăna pe noul ei drum. 

Felul în care am acționat acum a fost într-un contrast remarcabil fata de 
modul cum bâjbâiam după plecarea noastră din Mascat cu un echipaj 
neştiutor. Acum puteam să facem voltă în zece minute într-un vânt puternic şi 
în beznă. Dar aşa stând lucrurile, adesea îmi tremura inima. Cea mai mică 
neatentie şi Sohar s-ar fi putut face praf intrând într-o casă pescărească. Era 
suficient ca o parâmă să se intepeneasca sau o velă să se prindă in jurul 
catargului şi nava nu ar mai fi putut fi dirijată. Aceasta nu s-a întâmplat 
niciodată, dar am ajuns în mod îngrijorător de aproape de o casă pescărească. 
Adesea m-am întrebat ce-or fi crezut pescarii aceia din Sumatra când au văzut 
silueta fantomatică a lui Sohar învârtindu-se pe lângă ei. Din beznă s-a profilat 
pe cerul nopţii o stranie forma a unei nave arabe boom cu imense vele 
triunghiulare, asemenea aripilor unui liliac, o navă silentioasa, cu excepţia doar 
a scartaitului paramelor şi a zgomotului produs de înaintarea prin apă. Văzând 
bompresul îndreptat ca o lance direct spre ei, pescarii trebuie să fi crezut că 
această ciudată apariţie era gata pentru o ciocnire groaznică, până când, cu o 
scartaire a scripetilor, pânzele au început să se ridice si să facă o mişcare 
giratorie. Forma ambarcatiei a căpătat alte contururi când şi-a schimbat 
drumul pentru a evita coliziunea, abătându-se de la direcția normală. Şi, după 
cum apăruse de neaşteptat, tot aşa a şi dispărut în întunericul nopții. Era putin 
probabil ca cei în viata să-şi fi amintit de vreun vas arab prin acele ape, aşa că 
desigur a inspirat un sentiment de frică pescarilor din Sumatra. 

Partea cea mai înşelătoare din strâmtoarea Malacca era canalul South Sands 
(Nisipurile de Sud), punctul de gâtuire a întregii strâmtori, unde apele de mică 
adâncime. atât dinspre Malaysia, cât şi dinspre Sumatra formează între ele un 
canal îngust. Prin acesta trebuie să treacă toate vasele în susul sau în josul 

canalului si aici Sohar a fost obligata sa renunte la coasta Sumatrei si sa se 
indrepte spre coasta malaieza, caci altfel, daca ramanea in partea Sumatrei, 
risca sa fie prinsa in ape de mica adancine si bancuri de mal. Era o manevra pe 
care primii marinari arabi o priveau cu tot respectul, iar Ahmed Ibn Majid, 
maestrul navigator din Sur, atrasese atentia asupra pericolelor din trecerea 
ingusta din South Sands inca din secolul al XV-lea. Si tocmai South Sands a 
fost singurul loc din întreaga călătorie spre China unde Sohar era sa eşueze. 

S-a întâmplat noaptea. Tocmai încercam să o luăm pieptiş prin gâtuitura 
strâmtorii, fiind foarte atenţi pentru a evita navele mari, când vântul instabil a 
prins a sufla. 

— Căpitane! Căpitane ! Drum sud-vest! a strigat Khames Poliţie, care era 
şeful cartului şi tinea cârma atunci. 

M-am gândit că drumul era greşit. Avea să ne ducă peste nisipuri. 

— Măsoară adâncimea! 

Sonda de mână a coborât. Nu a mers decât puţin, apoi cârmaciul a scos un 
strigăt puternic: 

— Patru stânjeni. 

Vai de noi! Eram exact la capătul nisipurilor. Bancul cobora foarte abrupt de 
la marginea canalului. Dacă Sohar era prinsă acolo de o furtună, eram făcuți 
bucățele. Totu) se petrecuse atât de repede, încât nu avusesem timp nici măcar 
să facem volta. Vântul îşi schimba direcţia. 

— Lăsaţi amândouă ancorele, am strigat. 

Clipele păreau că abia se scurg. Cineva a alergat în fata să desfacă legăturile 
ancorei. Nava şi-a tăiat drum înainte în mod implacabil. Cârma nu avea niciun 
efect. Vântul bătea acum drept din pupa, împingându-l pe Sohar chiar în 
marginea nisipului. Bâldâbâc! Părea că nu au trecut decât două secunde până 
când ancora a ajuns la fund şi viteza lanţului a slăbit. Cablul ancorei a format 
un unghi ascuţit, rămânând înapoi, sub coca lui Sohar, în timp ce nava a fost 
împinsă de vânt înainte. 

— Daţi drumul ancorei principale. 

Băieţii se luptau să o desfacă. S-a auzit din nou un pleoscăit, şi cea mai bună 
ancoră a noastră de prova, de vreo 170 kg, s-a dus în apă. lar un zgomot de 
lanţuri care a durat un moment. 

— Slăbeşte amândouă lanţurile împreună, uşurel, Dick. Masoara adâncimea 
cu sonda. 

— Patru stânjeni... Patru stânjeni... Trei şi jumătate. 

— Leagă amândouă lanţurile. 

Acum eram exact la marginea bancului de nisip. 

— Dick, lasă sonda la fund. O să vedem cum se mişcă mareea. 

Toată lumea se adunase pe punte şi aştepta cu îngrijorare. Vântul, 
într-adevăr, se intetea. Zgomotul mării din jurul nostru se schimbase: în locul 
vuietului adânc al valurilor înalte, auzeam acum un şuierat ascuţit şi unduiri 
uşoare treceau peste mica adâncime. Dacă vântul se va intensifica vom fi între 
brizanti. După douăzeci de minute am controlat saula de sondă. Am tras 
aproape vreo jumătate de stânjen de parâmă până când am dat de greutatea 

plumbului si l-am putut izbi de fund. Asta mi-a spus ca Sohar pierduse vreo 90 
cm de apa sub chilă. Sau mareea se retragea, sau ancorele derapau si Sohar era 
manat de vant pe nisipuri. Evident, nava se afla intr-un unghi foarte 
nefavorabil. Prova era sub vant, iar ancorele erau purtate de curent in spatele 
pupei. Totul era greşit. Situaţia impunea luarea de măsuri urgente. In general 
nu se face manipularea manuală a ancorelor în bărci mici noaptea. Există riscul 
de răsturnare, ca cineva să fie tras în jos, dacă cumva mâna sau piciorul i-ar fi 
prinse de lanţul care se desfăşoară repede din barcă şi este greu să dai ajutor în 
întuneric. Dar mi-am dat seama că nu aveam de ales. Trebuia să o scoatem pe 
Sohar din nisipuri cât mai repede posibil, chiar cu orice pret daca era necesar. 

— Peter, vreau să te duci cu barca de cauciuc şi cu echipajul cel mai bun şi să 
sondezi în jurul navei. 

Peter Dobbs, Tim Readman şi Peter Hunnam au dispărut cu barca de cauciuc 
în întuneric. În timp ce ei sondau cu sonda de mână de rezervă, cu o lanternă 
aprinsă îndreptată spre navă, Nick Hollis lua relevment la compas de la bordul 
navei. Direct spre pupa, de-a lungul căii pe unde pătrunsesem în nisipuri, era 
singurul loc sigur unde au găsit apă adâncă. Trebuia să stationam la ancora in 
acea direcție. Ei s-au întors şi am început sarcina anevoioasă şi periculoasă de 
a pregăti ancora de halaj. Am filat un lant, l-am virat pe celălalt la bord şi am 
redobândit ancora mare cu patru braţe. Aceasta a fost coborâtă cu grijă în 
barca de cauciuc şi plasată pe o planşă aşezată de-a curmezişul micii bărci. 
Barca de cauciuc s-a avântat din nou în beznă, de data aceasta urmând 
directivele date de pe navă. A ajuns la capătul lanţului de ancoră filat la apă. 
Peter cel voinic a apucat marginea plansei si a întors-o în asa fel încât ancora a 
căzut în apă. Acum întregul echipaj se afla aliniat de-a lungul punţii lui Sohar. 
Numai Jumah era absent, el observa poziția celui de-al doilea lant de ancoră. 
„Minataw, minataw - cine esti, cine esti?”, a început echipajul cântecul pe care-l 
intonau când aveau de virat vreo parâmă. S-au apucat să ridice înapoi lanţul 
ancorei de halaj. La început l-au mânuit uşor, dar mai apoi s-a prins ancora, 
solicitarea creştea, iar echipajul, gâfâind, trăgea cu toată forța pentru a scoate 
din încurcătură nava care opunea rezistență. Jumah dădea drumul lanţului 
puţin câte puţin. Echipajul l-a scos pe Sohar din pericol treptat, numai cu forța 
muschilor. Am mai transportat încă de două ori o ancora cu barca, am tras-o la 
bord şi în fine Sohar a fost dezeşuată. Fundul canalului cădea atât de abrupt, 
încât, acum, la o distanță numai de 60 m ne gaseam ancorati la o adâncime de 
20 de stânjeni. Sohar se afla în siguranță pentru restul nopții. 


În zilele lui Ibn Majid, arabii stabiliseră o reţea de comerţ în tot vastul 
arhipelag al Asiei de Sud-Est: navele din Oman şi alte vase arabe transportau 
mărfuri de-a lungul ambelor părți ale Sumatrei, vizitau Java şi ajungeau până 
în Borneo şi Celebes. Navele arabe erau într-un permanent du-te-vino, ele 
foloseau musonul pentru a ajunge în insulele indoneziene, în jurul 
arhipelagului, ținând seama de caracteristicile locale ale vremii. Este interesant 
de observat că Singapore se afla pe lista lui Ibn Majid a porturilor cu care se 
făcea comerț. Aşa că era un port vizitat de navele comerciale arabe, cu mult 

înainte ca Sir Stamford Raffles să-i fi încurajat dezvoltarea. Pe timpul lui Ibn 
Majid, Malacca era portul cel mai important din intreaga Asie de Sud-Est si 
scurta vizită a lui Sohar ne-a arătat cat de pretuita trebuie să fi fost aşezarea 
oraşului în zilele sale de glorie. 

Malacca are o poziţie foarte bună în gâtuitura strâmtorii. Apele putin adânci 
din partea Sumatrei ne-au forțat să traversăm spre țărmul Malaysiei unde, 
urmând linia coastei verzi atrăgătoare, apărea bine conturat oraşul Malacca cu 
dealul său proeminent. O insulă mică oferă întotdeauna o zonă de calm, dacă 
nu te avanti să intri prin gura râului şi nu există nici stânci şi nici bancuri 
pentru a-l descuraja pe noul venit. Sohar a navigat în linişte de-a lungul căii 
adânci de patru stânjeni până în port, unde a aruncat ancora. Cele două bărci 
de cauciuc au fost umflate şi au pornit spre țărm. Eram aşteptaţi. Politicosi şi 
ospitalieri, funcţionarii de la căpitănia portului ne-au dat autorizația necesară 
de debarcare. Le-am arătat că nu vom sta decât pentru a realimenta nava. 

Nici n-am fi putut târgui mai uşor. Bărcile noastre de cauciuc au pornit pe 
râul îngust pe lângă un şir de ambarcatii indoneziene care descarcau saci cu 
mangal sub pod şi între casele chinezeşti, foarte atrăgătoare, cu acoperişurile 
de ţiglă roşie, îngrămădite pe amândouă malurile, dându-i locului aerul unei 
Venetii tropicale. Hala din Malacca se afla chiar pe malul râului, unde bărcile 
pescarilor puteau aduce direct la tarabe peştele abia prins, iar ambarcatiile de 
canal care veneau dinspre interior puteau să descarce zarzavaturi şi fructe. 
Barcutele din cauciuc ale lui Sohar s-au alăturat furnicarului de bărci adunate 
în jurul treptelor halei. Eram primiți cu zâmbete şi cu semne prieteneşti. 
Proprietarii bărcilor au luat parâmele noastre de legare şi le-au prins la chei, iar 
oamenii de pe Sohar au păşit pe uscat ca şi cum toată viata lor ar fi târguit la 
Malacca. Exact într-o jumătate de oră, Tim Readman, casierul şi contabilul 
nostru, a reapărut în spatele unei ricşe încărcată ochi cu ananas, ciuperci 
uscate şi legume, iar în vârf doi pui vii. Directorul băncii locale, foarte amabil, a 
invitat şase membri ai echipajului la un dejun chinezesc împreună cu familia 
lui şi a fost surprins când oamenii de pe Sohar, care erau recunoscuți a fi cei 
mai mâncăcioşi dintre membrii echipajului, au zvântat o masă pregătită pentru 
douăzeci de persoane. Directorul de bancă a fost cu atât mai impresionat când 
trei dintre oaspeţii sai voraci au mărturisit, după ce au dat gata mâncarea, că 
erau la al doilea lor prânz din acea zi. 

A urmat apoi întoarcerea la bord pentru a ridica ancora şi a porni cu Sohar 
prin strâmtoare în după-masa următoare. Toată lumea era foarte bine dispusă, 
cu excepţia celor doi pui care, acolo unde se aflau, pe teugă, păreau tare 
necăjiţi. Anticipau poate soarta lor de a fi amândoi pregătiți de Ibrahim. Se 
schimbase in cele din urmă şi norocul nostru în privința vremii. După mult 
timp, în fine, Sohar găsise un vânt favorabil, tocmai acolo unde în mod normal 
ar fi trebuit să avem dificultăți. Vântul ţinea acum cu noi, venea proaspăt de pe 
uscat împingându-ne pe calea noastră. Fiecare semn ne spunea că strâmtoarea 
se închidea în jurul nostru, că mareea devenea mai puternică şi mai rapidă în 
gâtuitură, iar cele două căi de trafic mai aglomerate. Calculasem cu 
generozitate că de la Malacca la Singapore ne vor trebui trei zile, dar Sohara 

străbătut distanţa in jumătate de timp. La ora 1 dimineaţă în a doua noapte am 
văzut cerul nopţii puternic iluminat - erau strălucirile impresionante ale 
luminilor oraşului Singapore. Zorile ne-au găsit cu vela mare desfăcută în unghi 
drept de-a lungul navei pentru a putea folosi cât mai bine vântul pe canalul 
principal de trafic maritim de la Singapore. Singurul obstacol era că navigam în 
contra circulației. 

Am încercat să chem prin radio pilotul de la Singapore pentru a-i anunţa 
venirea noastră, ca să nu fie uimiti căpitanii marilor vase când vor vedea o navă 
arabă cu toate pânzele sus purtată de maree în viteză spre ei. Nu ar fi trebuit să 
mă ingrijorez. Sohar era asteptata şi la Singapore. Cel mai mare port din lume, 
cu cele mai numeroase mişcări de vase, auzise de nava cu pânze din sultanatul 
Omanului. O şalupă a poliției ne-a întâmpinat, urmată de o ambarcatie a 
autorităților portuare. Un chinez din Singapore, foarte pus la punct într-o 
uniformă albă strălucitoare, a sărit pe scara de urcare la bord, strângând în 
mână un post emitator-receptor portativ şi un plan al portului la scară mare. 

— Sunt pilotul dumneavoastră, spuse el dându-mi mâna, dar nu ştiu cum va 
trebui să pilotez această navă. Este o experienţă nouă să fii la bordul unei nave 
cu pânze. Spuneti-mi exact ceea ce trebuie să fac. Şi nu vă îngrijoraţi pentru 
faptul că mergeţi în sens greşit pe canal. Cred că putem spune că aceste 
reglementări nu se aplică navei dumneavoastră. 

Astfel, cu ordinele pilotului şef transmise prin emițătorul său receptor 
portativ pentru a ni se deschide calea, Sohar a trecut plină de măreție prin 
marea mulțime de nave adunate la Singapore, pe lângă şir după şir de nave de 
comerț ancorate, pe sub provele superpetrolierelor, pe lângă platforme 
petroliere şi nave frigorifice. Un cargobot sub pavilionul roşu cu stele galbene al 
Republicii Populare Chineze ne-a salutat cu o serie de sunete de sirenă. O navă 
mare de containere ne-a făcut loc şi am întors, intrând în locul de staționare. 
Pilotul avea o surpriză pentru noi. 

— Ancorati aici numai ca să pregătiți nava. Guvernul din Singapore a 
organizat o recepție în cinstea dumneavoastră. Autorităţile portuare vă vor da o 
dană specială. 

Au apărut mai multe ambarcatii portuare şi ale poliției, inevitabilele echipe de 
televiziune şi un remorcher uriaş care aproape ne-a eclipsat; toate au escortat-o 
pe Sohar în dana sa. Pe chei se afla o mulțime care aclama. O echipă de 
dansatori chinezi se învârtea şi bătea din picioare în sunetele unei tobe imense 
şi în zgomotul talgerelor. În timp ce legam nava la chei, un şir de fete malaieze 
ne-au întâmpinat cu un cântec de bun venit tradițional. Părea a fi potrivit să le 
răspundem. În timp ce balcoanele de acostare ale lui Sohar erau presate de 
zidul cheiului, fiecare membru al echipajului s-a suit pe copastic, unde am 
răspuns saluturilor cu un vibrant cor intonând cântecul de tragere a vergii velei 
mari. După fețele surâzătoare ale mulțimii se vedea bine că gazdele noastre din 
Singapore erau încântate. 


Va urma... 

SERGIU SOMESAN 


Episodul I 
NOTA AUTORULUI 


Ceea ce urmează este o operă de ficțiune. Toate personajele 
principale sunt imaginare. Fiindcă acțiunea este plasată pe fundalul istoric al 
zilelor noastre, cititorul s-ar putea să recunoască unele personalități care au 
jucat un rol important în ultimii ani. Speranța mea este că niciuna dintre 
aceste personalități n-a fost pusă într-o lumină neconformă realității. 


Prolog 


Liniştea dimineţii de 24 octombrie 2014 a fost sparta in tandari de 
glasurile înspăimântate a două fetițe. Mergând spre scoala, pe strada Sforii 
din Braşov, una din cele mai înguste stradele din Europa, fetiţele au dat 
peste cadavrul unei fete care le bloca calea. Poate că nu s-ar fi înspăimântat 
atât de tare, dacă pe gâtul fetei nu ar fi văzut semnul inconfundabil al 
muşcăturii unui vampir. 

Brigada Omucideri din cadrul Poliţiei Braşov se mobilizează, dar 
putinatatea probelor, cât şi ciudatenia celor existente, ii fac pe poliţişti să 
bată pasul pe loc. La locul crimei a fost găsit doar un graffiti cu un semn 
ciudat şi o pâlnie din lemn. 

Pâlnia era confecționată din lemn de sânger, un tip de lemn destul de 
rar, un arbore folosit în multe ritualuri magice. 

În urma investigaţiilor personale ale celui mai tânăr membru al 
brigăzii, subinspectorul Daciulescu Alina, este identificat un posibil 
suspect. Acesta cumpărase de pe eBay o bucată de lemn de sânger exact 
de dimensiunile lemnului folosit de ucigaş pentru confecționarea pâlniei. 
Suspectul este arestat şi, în timp ce mass-media este anunţată despre 
prinderea criminalului care înspăimântase întreg oraşul, pe strada Sforii, 
exact în acelaşi loc unde a fost comisă prima crimă, mai este găsit un 
cadavru. Dând dovadă de o ingeniozitate ieşită din comun, criminalul lovise 
din nou, de data asta în plină zi. Cele două fete ucise aveau în comun faptul 
că în timpul vieţii fuseseră virgine, cât şi faptul că au fost ucise în acelaşi 

loc de pe strada Sforii. Pentru că unul dintre poliţişti, Comisarul Brumaru, 
de curând întors de la un curs FBI despre criminali în serie, este convins că 
ucigaşul va lovi din nou, se solicită ajutorul unui trio de detectivi putin mai 
aparte din Bucureşti. 

În ciuda prezenţei lor şi în ciuda supravegherii continue a străzii, 
criminalul ucide şi a treia oară, tot o fată virgină, punând astfel pe jar 
întreaga conducere a Poliţiei din Braşov. 

În cele din urmă el este identificat datorită colaborării dintre cele două 
echipe şi mai ales datorită calităților aproape supranaturale de care dau 
dovadă, în momentele hotărâtoare, detectivii din Bucureşti. Criminalul este 
în final prins, dar rămâne nelămurită comportarea complet imprevizibilă a 
celor trei detectivi şi mai ales a abilităților deosebite de care aceştia dau 
dovadă. 


Capitolul 1 


Agenţia de detectivi Condorul are probleme 


După moartea Vampirului şi încheierea formalităţilor legate de aceasta 
detectivii nu mai aveau niciun motiv să mai întârzie în Braşov, aşa că s-au 
întors la sediul agentiei!. În drumul spre Bucuresti, cei trei detectivi au fost 
mai tacuti ca de obicei. In fata erau Pisica şi Malamutul, care se prefaceau 
foarte interesați de drum, iar Spiridon stătea, ursuz şi încruntat, pe 
bancheta din spate. 

Când în cele din urmă au ajuns la sediul agenţiei de detectivi, 
secretara zâmbitoare din hol i-a anunțat că domnul Marcu şi chestorul 
Nistorescu erau deja în sala de şedinţe şi îi aşteptau. 

După ce i-a salutat, misteriosul domn Marcu i-a poftit să ia loc în 
jurul mesei, iar Malamutul, privind la chestorul Nistorescu care se ocupa de 
filtrul de cafea, comentă neprotocolar, ca de obicei: 

— Am dat de dracu’ dacă am ajuns să ne servească un chestor 
cafelele. 

Se întoarse spre Spiridon şi spre Pisică şi adăugă cu voce scăzută: 

— Cred că vor să ne impuste, de asta ne tratează regeşte înainte. 

Chestorul le aşeză cafelele în fata, privi fără să spună nimic la Crucea 
de Fier prinsă în pieptul Malamutului şi, în cele din urmă, luă şi el loc. 


1 Vampirul era un criminal care chiar se credea vampir şi a ucis trei fete virgine în Braşov. A fost 
incoltit şi forțat să se sinucidă de Brigada Omucideri din Braşov cu ajutorul detectivilor de la Agenţia de 
detectivi Condorul. Aceste întâmplări sunt pe larg descrise în romanul „Vampirul de pe strada Sforii” 
apărut în anul 2015 la editura DATAGROUP. 

— De ce să va împuşcăm? se miră cu voce blajină domnul Marcu. 
Dimpotrivă, dacă am avea posibilitatea, v-am da câte o medalie, deşi văd că 
unii şi-au procurat-o singuri. 

Malamutul îşi mângâie ostentativ Crucea de Fier? şi nu spuse nimic. 

Chestorul Nistorescu tuşi uşor ca să-şi dreagă vocea şi spuse: 

— V-aţi descurcat minunat... totuşi pe viitor poate ca nu ar strica 
puţină reținere. 

Spiridon, care se uita încruntat în ceaşca de cafea fără să bea, se 
ridică cât era de mare în picioare: 

— Vreau să vă spun că pe viitor - dacă va exista un viitor al acestei 
echipe, acest viitor va fi fără mine. 

Împinse ceaşca de cafea spre centrul mesei ca şi cum, cu acest gest, s- 
ar fi detaşat de toate şi se întoarse să plece, depărtându-se de scaun. 

— Dragul meu prieten, exclamă chestorul de-a dreptul mirat. Dar ce 
te-a supărat în halul ăsta? Nu am colaborat noi bine până acum? Nu ai 
câştigat destul, încât să-ți poţi rezolva toate problemele? 

Spiridon îl privi încruntat: 

— Ba da. Am colaborat, am câştigat, mi-am plătit facturile restante, 
dar acum ajunge. M-am săturat să umblu prin tara să rezolv cazuri pe care 
nu le înțeleg, să dărâm ziduri si să asist zi de zi la certurile interminabile 
dintre cei doi colaboratori ai mei pe care, în orice moment, mă aştept să-i 
aud mieunând şi lătrând în plină stradă. 

— Nu am face noi aşa ceva, spuse aparent serios Malamutul, dar se 
vedea că se distra teribil în sinea lui. 

Pisica nu spuse nimic, dar scutură şi ea din cap ca şi cum ar fi spus 
că aşa ceva ar fi imposibil să se întâmple. 

— Dar dacă v-am explica despre ce anume este vorba? întrebă cu voce 
moale domnul Marcu şi toți au privit spre el. 

Vocea lui abia s-a auzit în încăpere şi se vedea că era obişnuit să 
atragă atenţia prin ceea ce spunea şi nu prin ton, pentru că Spiridon s-a 
apropiat iar de scaun, încă înainte de a-şi da seama ce face. 

— Nu cred că este bine, se împotrivi chestorul Nistorescu alarmat. 
Sunt prea multe interese în joc ca să putem da acum cărțile pe fata. 

Spiridon se uita când la unul când la altul şi în cele din urmă spuse: 

— Dacă găsesc explicaţia satisfăcătoare, atunci am să rămân... cu 
anumite condiții, bineînţeles. 

Domnul Marcu aprobă uşor din cap şi mai sorbi o gură de cafea, ca şi 
cum s-ar fi pregătit pentru o lungă disertaţie. În loc de asta spuse: 

— Explicaţia este simplă şi vă pot lămuri în numai câteva cuvinte. 

Arătă spre cafeaua care aburea în ceaşcă: 

— Serviti, vă rog, cu încredere. Domnul chestor face într-adevăr o 
cafea minunată. 


2 este vorba despre medalia primită de detectivul numit Malamut de la un bătrân veteran de război, datorită 
faptului că l-a găsit pe ucigașul nepoatei acestuia. Întâmplare din romanul sus-mentionat. 

După ce l-a văzut pe Spiridon aşezat pe scaun, a început să 
povestească cu o voce uşor persuasivă. 

— Chiar înainte de 1989, Ceauşescu era hotărât să construiască 
„omul nou”. Cel puţin aşa se lăuda pe la toate plenarele şi conferințele 
partidului. Toţi şi-au închipuit că, prin „omul nou”, el înțelege un om 
harnic, obedient şi care nu pune întrebări, ci doar lucrează cu spor la 
îndeplinirea cincinalului, înainte de termen, şi aplaudă, plin de entuziasm, 
cuvântările conducătorului iubit. 

Văzând că le-a captat tuturor atenţia, continua după ce luă o gură de 
cafea: 

— De fapt, după cum am aflat ceva mai târziu, el se referea şi la asta, 
dar şi la cu totul altceva. Voia, într-adevăr, să obțină un om nou, dar din 
punct de vedere genetic. A găsit un biolog suficient de ciudat, încât să fie 
dezavuat chiar şi în Uniunea Sovietică, mai ales după venirea lui Mihail 
Gorbaciov la putere, şi l-a adus în România. Sosirea lui, la fel ca toate 
informațiile legate de el, au fost înconjurate de cel mai mare secret. Se 
banuieste că acest biolog a avut unele legături cu KGB-ul, legături la care 
nu a renunțat cu adevărat niciodată. Şi se mai bănuieşte că ar fi fost un 
nepot de-al lui Miciurin şi că avea ambiția să facă cu oamenii exact ce 
făcuse bunicul lui cu pomii fructiferi, adică să-i încrucişeze în moduri 
controlate strict de el. 

— Păi, oamenii se încrucişează între ei tot timpul. Ce nevoie mai era de 
el şi de experienţele lui? întrebă Spiridon. 

Marcu zâmbi uşor înainte de a răspunde, ştiind dinainte că spusele lui 
aveau să-l uimească. 

— Anatoli Miciurin al nostru - o să-i spunem tot Miciurin, deşi nimeni 
nu ştia cum se numea cu adevărat, pentru că şi-a schimbat de prea multe 
ori identitatea - nu dorea să încrucişeze oamenii între ei, ci cu diferite 
animale. Deşi în anul 1985 nu se ştiau prea multe despre manipularea 
genetică, el reuşise cumva să facă acest transfer de la animale la oameni, în 
diferite proporții. 

Făcu o pauză şi Spiridon privi spre cei doi subalterni ai lui, care îi 
întoarseră privirea zâmbind. 

— Văd ca ati început sa intelegeti, continuă domnul Marcu. 
Ceauşescu a creat o unitate specială, sub protecţia Şcolii de Securitate de la 
Bran, şi, aducându-i copii de la orfelinatul din Sighetul Marmaţiei, l-a lăsat 
pe Miciurin să-şi desfăşoare experiențele, sub pază severă, într-o locaţie 
strict secretă. Tot ce ştim este că ar fi existat un laborator într-un buncăr 
subteran în apropierea Branului, dar locul exact nu l-a aflat nimeni. Făcu o 
pauză, încercând să-şi adune gândurile înainte de a continua. 

— Pe Anatoli Miciurin îl interesa prea puţin să-i creeze lui Ceauşescu 
omul nou, cât să îşi facă el, în linişte, experienţele lui ciudate. Copiii îi erau 
aduşi atunci când aveau numai câţiva ani şi, după ce erau supuşi 
procedurilor inventate de acest savant, se transformau într-un amestec 

dintre om şi animalul de la care provenea materialul genetic, în decurs de 
câțiva ani. S-au folosit tot felul de animale, ba chiar şi materialul genetic 
prelevat de la cadavrul vampirului găsit sub pavajul străzii Sforii şi care a 
stârnit atâta panică printre cei care ştiau povestea. La finalul experienţelor, 
din câte am putut afla noi, era suficientă o singură doză din mixajul 
preparat ca să se producă schimbările dorite. Spre deosebire de primele 
experiențe, preparatul final producea schimbările în doar două, trei zile şi, 
pe deasupra, ştergea complet subiectului amintirile existente înainte de 
injectare. Creierul copiilor devenea un soi de „tabula rasa” pe care apoi se 
putea înscrie orice informatie se dorea. Tot în acest mod li se putea inocula 
copiilor o noua identitate. 

Făcu o pauză, consultă câteva hârtii din dosarul aflat în fata lui, apoi 
continuă: 

— Interesul era ca înfăţişarea fizică să nu fie foarte mult schimbată, ci 
ca noul om rezultat să îşi păstreze înfăţişarea umană, dar să fie înzestrat cu 
toate abilitățile animalului, eventual mult îmbunătăţite. Ca să existe totuşi 
un control, s-a decis ca aceste abilități să fie declanşate în totalitate doar 
atunci când subiectul va lua o substanţă de activare. S-a ales pentru asta 
dimextrozina, un compus complex şi care, pe atunci, era extrem de greu de 
obținut. Adică gelulele rubinii pe care ti le-a dat chestorul şi le ai dumneata 
acum în buzunar, arătă el spre Spiridon. 

Ridică din umeri a neputinţă: 

— Între timp chimia a făcut progrese şi s-a găsit o altă cale de sinteză 
a acestei substanţe, extrem de ieftină. Ba, pe deasupra, s-a descoperit că 
este numai bună de folosit ca agent de accelerare a coacerii şi, în acelaşi 
timp, un perfect agent de conservare pentru citrice. 

Spiridon cântărea cele auzite şi, pe de o parte, parcă nu-i venea să 
creadă, dar, pe de altă parte, îşi dădea seama că aşa se explică o mulțime 
de lucruri, dacă nu cumva chiar toate. Privi lung la Malamut şi la Pisică, 
apoi întrebă: 

— Şi câţi copii au suferit aceste modificări genetice? 

Marcu privi şi el spre cei doi: 

— Nu ştim foarte sigur, dar bănuim că între douăzeci şi treizeci de 
copii au fost supuşi acestor experiențe. Care, dacă primesc o doză 
suficientă de dimextrozină, ne aşteptăm in orice moment să-şi arate 
abilitățile lor de animale pe străzile Braşovului. Ca să nu mai vorbim şi de 
un posibil vampir. 

— Dar de ce credeți că tocmai la Braşov i-am putea întâlni? întrebă 
Spiridon. 

— Fiindcă, după anul 1989, cei care păzeau buncărul l-au părăsit 
împreună cu Miciurin şi au venit în Braşov. În Braşov, unde au murit 
împuşcaţi în acele zile 76 de oameni şi s-au tras peste 300.000 de cartuşe. 
Putem presupune că cei din echipa lui Miciurin şi-au găsit sfârşitul, pentru 
că aveau o înfăţişare destul de dubioasă ca să poată fi confundați la o adică 

cu eventualii terorişti căutați pe atunci de toată lumea. Despre proiect 
aflasem, înainte de 1989, numai cinci persoane şi niciuna dintre ele nu era 
implicată în mod direct. Una dintre aceste persoane a decedat între timp, 
deci am mai rămas doar eu şi chestorul Nistorescu şi doi specialişti care au 
fost implicaţi în această poveste exact ca şi noi, adică fără să vrea. 

Înainte de a pleca spre Braşov, Miciurin şi oamenii din pază au 
eliberat copiii, au distrus toate documentele şi au aruncat buncărul în aer 
astfel că, în prezent, nu mai ştim nimic despre localizarea lui. Din când în 
când mai apare câte un fragment de informaţie pe care, după ce-l 
coroborăm cu ce mai avem, o să vi-l aducem la cunoştinţă. 

Se opri ca pentru a-şi căuta cele mai potrivite cuvinte, apoi continuă: 

— Cei care ştiam despre ce este vorba am încercat să ajungem la 
Braşov, dar am reuşit să recuperăm doar trei copii, cei doi aici de fata - 
arătă el spre Malamut şi spre Pisică - şi încă unul, pe care nu îl putem 
scoate prea mult in lume pentru că seamănă din ce în ce mai mult cu o 
gorilă. 

Spiridon rămase tăcut minute în şir, încercând să asimileze 
informațiile aflate. Pe de o parte parca se aştepta la ele, pe de altă parte 
erau de-a dreptul năucitoare. 

— Bine, şi atunci cu al cărui animal a fost încrucişat ADN-ul meu? 
întrebă el în cele din urmă. 

Pisica îl privi dintr-o parte şi spuse cu un zâmbet malițios: 

— În mod sigur nu al unei silfide. Şi probabil nici al unei gazele... 

— Ce e aia silfidă? întrebă curios Malamutul. 

— Nu e ceva despre care un câine din rasa Malamut să fi auzit, îl 
tachină Pisica. 

— Vreti să vă opriți odată şi să-mi spuneți ce naiba sunt? 

Malamutul îl privi compătimitor: 

— Eu credeam că este evident. 

— Nu este, şi vreau ca cineva să-mi spună chiar acum. 

De data asta privise spre partea de masă în care erau Marcu şi fostul 
lui coleg de şcoală. 

Chestorul Nistorescu plecă ochii în jos şi spuse aproape şoptit: 

— Este vorba de ADN de elefant. Mai precis elefantul african, şi anume 
Loxodonta Africana. Este cel mai mare animal terestru şi cel mai inteligent. 

Spiridon era consternat: 

— Elefant... mai precis elefant african. Mulţumesc mult! Şi eu care ma 
tot întrebam de ce câştig an de an în greutate. 

Malamutul ridică mâinile dezolat: 

— Sefule, eu credeam că te-ai prins de multă vreme. Am tot bătut 
apropoul şi te-am numit când elefant, când pachiderm de câte ori am avut 
ocazia. 

— Credeam că e un fel mai colorat de a te exprima. Auzi la ei, elefant! 
Bine că nu mi-a crescut vreo trompă. 

Se ridică şi căută din ochi o oglindă, dar, nefiind niciuna în încăpere, 
se duse la vitrina în care se păstrau actele şi se privi în luciul sticlei, 
pipăindu-şi nasul. 

—  Şefule, trebuie să vezi şi partea buna a lucrurilor, încercă 
Malamutul să-l îmbuneze. Gândeşte-te ce uşor ai dărâmat zidurile alea 
masive. 

— Ca să nu mai vorbim de faptul că vei trăi o sută de ani, încercă să 
îndulcească vestea Pisica. 

Spiridon privi urât spre ea: 

— Şi de ce crezi că aş fi încântat de faptul că voi putea să dărâm ziduri 
vreme de o sută de ani? 

Domnul Marcu, care tăcuse în tot acest timp, urmărind atent replicile 
celor din fata lui, se văzu dator să intervină: 

— Domnule Spiridon... de fapt nu este vorba atât de puterea fizică, cât 
mai ales de inteligenţă şi puterea de procesare. Cred că pe asta s-a mizat 
mai mult atunci când s-a făcut acest mixaj. Dacă veţi lua o pastilă, sau 
două, de dimextrozină, pe lângă puterea fizică, veți căpăta şi o capacitate de 
analiză iesita din comun. Prin combinarea inteligenței omului si a 
elefantului veți obține o nouă perspectivă asupra oricărei probleme si un 
raționament aparte — un soi de gândire laterală care abia în ultimii ani se 
studiază cu adevărat. 

— Aş vrea să o văd şi pe asta! spuse Spiridon şi, înainte ca cineva să-l 
poată opri, scoase un flacon şi luă două gelule rubinii. 

Ridică ochii spre tavan şi îşi  încrucişă mâinile peste pantecul 
proeminent, aşteptând. 

Chestorul Nistorescu se uită la cei din jurul mesei cum îl priveau şi 
profită de momentul de tăcere ca să strecoare câteva vorbe: 

— Nu ştiu dacă ai observat, dar, în tot acest timp, deşi câştigai an de 
an în greutate, te bucurai de o sănătate perfectă, iar analizele curente erau 
tot timpul în parametri normali. Ba mai mult, poate ti-au spus doctorii care 
te-au consultat: tu nu eşti obez, ci doar bine facut. În țesuturile tale nu este 
pic de grăsime, ci doar... 

Spiridon ridică mâna ca să-l oprească şi spuse: 

— Acum nu ştiu sigur daca este efectul pastilelor, dar am senzația 
vagă ca îmi ascundeti ceva. 

Vorbise cu vechiul lui coleg, dar privirea îi era atintita spre dosarul pe 
care domnul Marcu îl avea în față. 

Se aplecă peste masă şi puse un deget gros pe o hârtie îngălbenită al 
cărei colț ieşea puţin în afară de sub colile albe de hârtie. 

— De trei ori ati scos hârtia aceea îngălbenită la iveală şi tot de trei ori 
ati pus-o înapoi în dosar, în cursul discuţiei. Poate este cazul să ne spuneţi 
ce scrie în ea. 

Domnul Marcu zâmbi parcă vinovat, apoi scoase foaia veche de hârtie 
şi le-o arătă: 

— Am primit, foarte recent, această informatie si aş fi vrut să o 
verificăm mai întâi, dar cu cine o pot verifica mai bine decât cu voi? întrebă 
el şi se vedea că întrebarea era mai mult retorică. 

Ţinând foaia în mână, continua: 

— Miciurin avea tot timpul cu el o cutie în care am presupus că avea 
eşantioane cu diferite tipuri de ADN. O parte din eticheta lipită în interior a 
ajuns până la noi. Mototolită, udată de ploi, pe alocuri ştearsă, dar ceva tot 
se mai poate descifra. 

Puse hârtia îngălbenită într-o pungă de plastic, o închise şi rămase cu 
ochii pironiti pe ea, fără să scoată un cuvânt. 

— Ne explicati odată despre ce anume este vorba în ea? izbucni in cele 
din urmă Malamutul. 

Domnul Marcu întinse fără niciun cuvânt hârtia spre ei ca să o 
cerceteze. 

— E în ruseşte, spuse dezamăgit Malamutul dupa ce privi fugar pe 
foaia de hârtie. 

— Parcă ar fi nişte nume, făcu Spiridon după ce privi hârtia pe care 
umezeala întinsese şi făcuse aproape ilizibile literele chirilice, scrise cu 
cerneală roşie. Cam zece nume... 

Domnul Marcu recuperă hârtia şi spuse: 

— Din câtă rusă mai ştiu eu şi din câte au descifrat specialiştii, aici a 
fost într-adevăr o listă cu nume. Patru dintre ele se mai pot citi destul de 
bine şi, chiar dacă au fost mai multe, restul nu mai pot fi descifrate decât 
fragmentar. 

Spiridon privi ţintă la el: 

— Deci vorbim acum de ADN uman şi nu despre ADN prelevat de la 
animale. 

Domnul Marcu plecă tăcut capul, iar chestorul Nistorescu completă: 

— Se pare că, spre sfârşitul lui 1989, Miciurin a început să adauge în 
mixajele pe care le prepara şi părți de ADN uman. Totul pentru a 
experimenta sau poate pentru că aflase deja o cale de a stabili exact 
proporțiile pentru a obține ce voia. 

Spiridon oftă adânc şi spuse grav: 

— Se pare ca  Miciurin ăsta al vostru a fost cu adevărat tipul 
savantului nebun. 

În ciuda celor două pastile de dimextrozină nu observă privirile 
schimbate de cei din jurul mesei, pentru că era prea ocupat să examineze 
hârtia. 

— Primul nume, din câte îmi mai aduc eu aminte de literele chirilice 
pe care le mai ştiu, ar putea fi Nina Kul... nu se vede bine mai departe. 

— Este vorba de Nina Kulagina, preciză domnul Marcu. 

— Perfect, spuse Malamutul. Am aflat cum o chema, dar cine era şi ce 
făcea aceasta Kulagina? 

Domnul Marcu ridica dezolat din umeri: 

— Prea multe lucruri sigure despre ea nu s-au putut afla din cauza 
secretomaniei care invaluia orice experiență parapsihologica din fosta 
Uniune Sovietică şi, mai ales, din cauza faptului că orice astfel de fenomen 
era susceptibil de a fi folosit în scopuri militare. Dar, din câte se ştie, Nina 
Kulagina avea abilități deosebite în domeniul telechineziei... 

— Adică putea mişca obiectele cu puterea gândului, completă Spiridon 
văzând figura nedumerită a Malamutului. 

— Aşa este, aprobă domnul Marcu. Într-una dintre cele mai secrete 
experiențe, Nina Kulagina a reuşit să oprească prin puterea gândului inima 
unui porc, de la o distanţă de cincizeci de metri. 

Văzând privirile perplexe ale celor din jurul mesei, preciză: 

— Ingroziti de rezultate, cercetătorii au oprit experimentele de acest 
gen sau, cel putin, nu am mai aflat noi nimic. 

Spiridon clătină din capul său mare şi concluzionă: 

— Frumoase perspective ne aşteaptă la Braşov: un om care ne poate 
opri inima doar cu o privire. 

Oftă adânc, apoi arătă iar spre hârtie: 

— $i ceilalți cine sunt? 

— Alt nume de pe listă este Zoia Ivanovna, protagonista unei minuni 
care a avut loc în anul 1956, în orăşelul Samara, din Uniunea Sovietică. A 
fost făcut şi un film de succes după acest caz. Se pare că, în luna decembrie 
a anului 1956, în timpul sărbătorilor de iarnă, această tânără, supărată că 
prietenul ei a fost reținut la muncă, a dat jos de pe perete icoana sfântului 
Nicolae şi a dansat cu ea. A fost pedepsită de sfânt şi a rămas intepenita 
128 de zile fără să mănânce şi fără să bea apă. După această perioadă şi-a 
revenit şi a căpătat puteri vindecătoare, dar a fost ascunsă de autorităţile 
comuniste într-un sanatoriu de boli mintale. 

— Şi de unde făcea rost Miciurin ăsta de ADN-ul acestor oameni? 

De data asta răspunse chestorul Nistorescu: 

— Dacă presupusele lui legături cu fostul KGB sunt reale, aspectul 
ăsta nu ar trebui să fie o problemă. Problema ar fi următoarele două nume 
de pe listă: Uri Geller şi... Iosif Vissarionovici Stalin. 

Privi calm spre feţele consternate din jurul mesei, apoi adauga: 

— Pe listă mai erau încă şase nume, cel puţin, aşa că situaţia nu este 
deloc îmbucurătoare. Nu ştim cine sunt, dar dacă sunt de calibrul primilor 
patru, nu stăm deloc pe roze. Aştept de la dumneavoastră idei şi propuneri. 
Va trebui să-i găsim pe aceşti copii şi să vedem ce putem face pentru ei. 
Acum trebuie să fie adulţi, în jur de 30-35 de ani, şi este bine să fim lângă 
ei atunci când se vor activa aceste... cum să le zic? Talente, abilități. 
Oricum, va trebui să găsim o cale să-i integrăm. Şi este mai bine să-i găsim 
noi, înaintea altora. 

— Care altora? întrebă Spiridon. 

Domnul Marcu ridică dezolat din umeri: 

— Nu ştim nimic sigur, dar putem presupune că toţi cei care au lucrat 
cu Miciurin au murit în vâltoarea evenimentelor din Braşovul anului 1989. 
Dar dacă nu au murit? Dacă s-au dus în Est sau în Vest, să-şi vândă 
secretele? 

Privi spre ceilalți şi, văzându-le ochii mariti de curiozitate, continua: 

— Imaginati-va numai ca, în zbuciumata Rusie de azi, s-ar răspândi 
zvonul că undeva există un om viu, în carne şi oase, obținut din ADN-ul lui 
Stalin. După ochii mari pe care îi faceți, înțeleg că ati priceput ce s-ar 
întâmpla în acest caz. 

În încăpere se aşternu o tăcere mormântală şi fiecare încerca să şi-l 
închipuie pe Iosif Vissarionovici Stalin plimbându-se, cu mustata lui 
impunătoare, pe strada Republicii din Braşov. 

Oftând, chestorul Nistorescu sparse în cele din urmă tăcerea: 

— Cândva am prevăzut că o astfel de posibilitate ar putea să apară, 
aşa că am pregătit un plan de urgenţă. 

Captând atenţia tuturor continuă: 

— Ţinând seama că dimextrozina nu este toxică şi că nu are niciun 
efect asupra unor oameni obişnuiţi, ne-am gândit că am putea s-o adăugăm 
în rețeaua de apă potabilă, astfel încât să fortam apariţia celor pe care s-au 
făcut experiențele. 

— Stai aşa! îl opri Spiridon. Eşti sigur că nu are efecte adverse asupra 
oamenilor? 

— În cadrul experienţelor făcute de Miciurin s-a dat unui om obişnuit 
să bea o jumătate de litru de dimextrozină. A făcut o diaree moderată, care 
a trecut de la sine după numai o zi. 

Spiridon îşi cuprinse tâmplele în palme şi le masă cu putere, apoi 
întrebă: 

— Şi credeţi că putem face fata la 20-30 de oameni, despre care nu 
ştim ce puteri şi gânduri ar putea căpăta prin ingerarea dimextrozinei? 

Domnul Marcu şi chestorul Nistorescu au făcut un schimb de priviri şi 
au ridicat amândoi din umeri: 

— Nu ne putem gândi la altă soluție, spuse în cele din urmă chestorul 
Nistorescu. Ai altă idee? întrebă el. 

— Păi, să vedem, spuse gânditor Spiridon. Aveţi un plan la scară mare 
al Braşovului? 

Domnul Marcu se ridică şi se duse spre dulapul cu documente, de 
unde reveni cu o hartă la scară mare a Braşovului. 

O desfăşură pe masă, în fata lor, şi spuse: 

— O avem pregătită încă de cand am aflat de Miciurin. Este 
actualizată la zi. 

Spiridon nu-l mai asculta, ci privea concentrat harta. 

— Uite-aici! arătă el un cartier al Braşovului. Cartierul Valea Cetăţii, 
numit şi Racadau. Este suficient de izolat fata de restul Braşovului si, 
probabil, are şi alimentarea cu apă separată. 

Înconjură cu un marker cartierul şi adăugă: 

— Pe de altă parte, este situat în partea opusă a locului în care se află 
Branul, aşa că putem presupune că, dacă s-au îndreptat spre Braşov, doar 
câţiva din cei 30 de copii au ajuns în acest cartier. Copiii străzii - pentru că 
mai mult ca sigur asta au ajuns copiii de la Bran - se stabilesc, de obicei, pe 
lângă gări şi pieţe, nu în cartiere izolate, deci nu ar trebui să avem probleme 
deosebite în Răcădău. 

Ceilalți priveau ţintă harta, iar chestorul Nistorescu spuse: 

— Da, asta este o treabă ce se poate face. Imediat după sărbătorile de 
iarnă, trecem Răcădăul pe dimextrozina. Dar asta înseamnă ca voi să fiți 
deja acolo, să preintampinati orice problema. Am să va fac rezervare tot la 
pensiunea Crizantema. Cred că v-aţi obişnuit deja cu locul. 

S-au despărțit, nu înainte de a-şi ura cuvenitele felicitări care se spun 
cu ocazia sfârşitului de an. În ciuda cuvintelor festive, atmosfera era mai 
degrabă sumbră şi Spiridon avea o vagă bănuială că nu atât umbra lui 
Stalin, care apăsa asupra lor, era cea care îi îngrijora, cât celelalte şase 
nume care nu se mai puteau citi pe listă. 


Capitolul 2 
Crima din Lodea 


Până la urmă groaznica crimă din Lodea s-a dovedit, în final, a fi un 
banal omor prin imprudenta, dar ca Brigada Omucideri să scoată adevărul 
de la puţinii martori, a durat nu mai putin de trei zile. Bărbatul de peste 
şaptezeci de ani a fost găsit mort pe una din stradutele ce mărgineau unicul 
complex comercial din Lodea, un orăşel aflat la vreo douăzeci de kilometri 
de Braşov. 

În Lodea nu mai fusese înregistrată o crimă de peste douăzeci de ani 
şi, chiar dacă muntenii care îl locuiau erau oameni aprigi la mânie, de 
obicei îşi rezolvau conflictele cu pumnii şi picioarele şi, numai rar de tot, 
apelau la câte o bâtă moştenită de la străbunii lor ciobani. 

De aceea, atunci când a convocat echipa criminalistă pentru a se 
deplasa la locul crimei, comisarul-şef Vasile Câmpeanu era foarte sceptic. 
Mai fusese solicitat şi altădată la crime care erau cu totul altceva, dar 
făcute să pară drept crime din diferite motive. Principalul martor al crimei 
era o femeie în vârstă de peste optzeci de ani, care nu mai vedea prea bine, 
dar susținea sus şi tare că doi oameni l-au atacat pe bietul bătrân şi l-au 
lovit cu bâtele. A văzut toată scena de la geamul ei şi, cu toate că locul nu 
era luminat, ea era ferm convinsă că aşa s-a întâmplat. Stătea până 
noaptea târziu la geam, pentru că nu putea dormi de gălăgia pe care o 
făceau betivii cartierului care se certau uneori şi câte o jumătate de noapte 

pentru motive numai de ei ştiute, împiedicând-o pe ea în acest fel să 
doarmă. 

Doctorul Rizescu era pe de altă parte ferm în concluzii: moartea se 
datora unei unice lovituri la cap, pe care victima o căpătase în cădere. Dacă 
fusese împins sau nu de cineva, asta urmau să afle membrii echipei 
omucideri. Bătrâna de optzeci de ani era şi ea fermă în ceea ce afirma, ba 
chiar a dat şi o declaraţie în acest sens. 

După câteva zile de căutat în stânga şi-n dreapta, lucrurile au părut în 
cele din urmă să se lămurească: bătrâna doamnă şi-a petrecut toată 
noaptea cu pricina la un nepot de-al ei, aflat în cealaltă parte a oraşului. S- 
a vădit că nu stătea prea bine nici cu ochii şi nici cu memoria. Apoi au 
apărut şi trei martori care, cam fără voie, au recunoscut că au asistat la 
aşa-zisa crimă. Era vorba de doi oameni ai străzii, care îşi petreceau timpul 
cerşind pe lângă complexul comercial. Aceştia obişnuiau să-şi cumpere apoi 
câte o sticlă de băutură ieftină, din care beau până târziu în câte o scară de 
bloc sau deasupra unei guri de canal care le oferea puţină căldură. Erau 
prieteni de când se ştiau şi, tot de când se ştiau aveau un joc al lor, pe care 
cei din jur nu îl înțelegeau prea bine: atunci când în sticlă mai rămâneau 
numai câţiva stropi de băutură, se prefăceau că se ceartă şi se impingeau 
ca să ajungă la ultimele picături din pretiosul lichid. În seara cu pricina 
lucrurile nu s-au petrecut altfel. Atât că peste zi fusese cald, zăpada se 
topise şi odată cu venirea serii a înghețat şi s-a transformat în polei. Polei 
care i-a fost fatal unuia din bătrânii boschetari: din brânciul pe care i l-a 
dat bătrânul lui prieten, a alunecat şi a dat cu capul de bordură, şi a murit 
pe loc. 

Comisarul Ovidiu Brumaru confirmă faptele. Reusise să preleveze de 
pe sticla pentru care se certau cei doi bătrâni două rânduri clare de 
amprente, aşa că Pascu Vasile, cum se numea bătrânul prieten al victimei, 
fu dat în urmărire. Lucru destul de greu pentru că bătrânul nu avea un 
domiciliu stabil, iar singurele rude erau plecate de ani buni în străinătate. A 
început o căutare febrilă şi, într-un târziu, a fost găsit cu totul întâmplător, 
după câteva zile de căutări intense, în beciul unei mori părăsite aflată 
undeva în afara localității. 

La întâlnirea de analiză a cazului comisarul-sef privi la inspectorul-sef 
Brumaru cum pregătea puţinele probe ale cazului pentru procuror şi în cele 
din urmă spuse: 

— Crima asta, care nu a fost crimă, parcă mi-a stârnit cheful pentru 
ceva mai complicat, care să ne pună cu adevărat talentele la lucru. 

Inspectorul Dăciulescu Alina făcu o grimasă: 

— Aveţi grijă ce vă doriți, domnule comisar-şef! Ieri m-am întâlnit in 
Piața Sfatului cu domnul Radu Diaconu. Părea că se plimbă fără scop, dar 
privea atent cu ochii in toate părțile. Ca de obicei. 

— Cine naiba este Radu Diaconu? întrebă comisarul-şef încercând să- 
şi amintească. 

— Unul din detectivii din Bucureşti. Colegii lui îi spuneau Malamutul. 
Dacă vă aduceţi aminte, într-un final am ajuns şi noi să-i spunem aşa. 

Câmpeanu îşi masă fruntea gânditor, privind fix la Alina. 

— Ce naiba ar putea căuta Malamutul în Braşov? 

— Nu ştiu, dar din câte mi-a spus este însoțit de şeful lor, domnul 
Spiridon, şi de Pisica. Locuiesc tot la pensiunea Crizantema. 

— Îmi aduc aminte de ea. Este cea care a împuşcat Vampirul în umăr. 

Comisarul Ovidiu Brumaru terminase de aranjat probele şi se întoarse 
spre ei: 

— Poate că au venit pur şi simplu la schiat. 

Comisarul-şef scutură din cap: 

— Se vede că nu eşti din oraş. În perioada asta a anului, imediat după 
sărbătorile de iarnă, locurile de cazare sunt la fel de ieftine în Poiană ca şi 
în oraş. Dacă ar fi venit pentru schiat, precis s-ar fi cazat direct în Poiană. 

Tânăra se prefăcu preocupată de un pix căruia îi sărise arcul, apoi 
spuse gânditoare: 

— Ştiţi ce mi s-a părut interesant? 

Văzând că a captat atenţia tuturor adăugă: 

— A spus că, dacă cumva se întâmplă ceva mai ciudat, acum ştim 
unde să-i găsim. 

— Ce naiba ar putea să se întâmple aşa de ciudat, încât să avem 
nevoie de ajutorul lor? întrebă comisarul, dar niciunul dintre cei prezenți 
nu i-au răspuns pentru că întrebarea lui nu părea să aştepte un răspuns. 

După evenimentele de la sfârşitul anului trecut când, fără îndoială, 
echipa de detectivi sosită de la Bucureşti a fost de un real folos, comisarul- 
şef Câmpeanu a fost felicitat, inspectorul principal Ovidiu Brumaru a fost 
avansat comisar, iar - spre marea ei bucurie - subinspectorul Dăciulescu 
Alina a fost şi ea avansată, înainte de termen, la gradul de inspector, 
scăpând astfel de glumele colegilor. Echipa criminalistică a fost păstrată, 
dar redusă la numai cinci membri, urmând ca acest efectiv să poată fi 
suplimentat în orice moment, dacă împrejurările o cereau. Bineînţeles că au 
discutat şi despre cei trei detectivi. Mai ales despre Spiridon, a cărui 
performanţă referitoare la modul cum a dărâmat zidul şi la care au fost cu 
toții martori, nu şi-o puteau explica în niciun fel. Până la urmă au ajuns la 
concluzia că, probabil, era vorba despre un stimulent nou şi cei de la 
agenţia de detectivi au făcut cumva rost de el pe sub mână. Nu doreau sa 
discute prea mult pe această temă, mai cu seamă că, una peste alta, toate 
se aranjaseră destul de bine pentru ei. 

Comisarul Brumarul îl luă pe inspectorul Budeanu să-l ajute să ducă 
probele şi, pentru că cel de-al cincilea membru al echipei - inspectorul 
Vladimir Crăciun - lipsea, comisarul-şef îi spuse Alinei: 

— Din câte am văzut, fata asta căreia îi spuneau Pisica avea un pic de 
simpatie pentru tine. 

— Aşa mi s-a părut şi mie, recunoscu cu o jumătate de gură 
inspectorul. 

— Departe de mine gândul să te pun să-i spionezi, dar n-ar strica să te 
duci pe la pensiunea unde s-au cazat şi să o inviti la schi şi s-o tragi putin 
de limbă. 

— Nu ştiu să schiez, spuse subinspectorul Dăciulescu Alina cu un 
zâmbet vinovat. 

— Atunci cheam-o într-un bar, la un film sau unde va duceti voi, fetele 
de vârsta asta, când ieşiţi în oraş. Am o presimtire neplăcută în legătură cu 
prezența lor aici. 

Tânăra fată acceptă în cele din urmă, dar se vedea pe fata ei ca nu o 
făcea cu dragă inimă. 


Capitolul 3 


Sfântul din Răcădău 


Anton Vlădăreanu se trezi mai devreme decât în alte dimineti, deşi nu 
ar fi putut spune de ce. De când se pensionase, cu ani buni în urmă, nu i 
se mai întâmplase aşa ceva. Rămase în pat câteva minute lungi, încercând 
să-şi dea seama ce anume l-a trezit. Nu era miercuri, deci nu era maşina de 
gunoi, cea care îl trezea cu noaptea în cap din cauza malaxorului vechi şi 
zgomotos al maşinii, sau muncitorii de la salubritate care trânteau de 
pământ, cu o plăcere sadică, tomberoanele goale. Şi totuşi era cinci 
dimineața, cu aproape o oră mai devreme decât se trezea el de obicei, iar 
lumina dimineţii abia îşi strecura primele raze prin geamul de la dormitor, 
acoperit cu o perdea veche de când lumea şi decolorată de soare. Nu îl 
durea nimic, deşi se aştepta de la o zi la alta să-l apuce şi pe el bolile de 
care se plângeau cei care se pensionaseră odată cu el. 

Îi mai întâlnea ocazional, sâmbăta sau duminica, în parcul de lângă 
fosta uzină. Nu făceau nimic altceva, între două partide de table sau de şah, 
decât să se plângă unul altuia de bolile pe care le aveau. Nu de puţine ori 
făcea greşeli intenționate ca să încheie mai repede o partidă de şah şi să 
plece înainte de a-i veni rândul să-şi povestească viața sau durerile pe care 
ar fi trebuit să le aibă şi nu le avea. Pleca grăbit şi parcă ruşinat pentru 
starea de sănătate pe care o afişa la cei şaptezeci de ani impliniti. Se uita 
uneori la fiecare în parte, atunci cand nu se simțea observat, şi nu-i venea 
să creadă că timpul trecuse aşa de crud peste ei, lăsând urme atât de 
vizibile. Cu cei mai multi dintre ei lucrase în aceeaşi secție şi, zeci de ani, îi 
văzuse zilnic, aşa că schimbările imperceptibile de care sufereau nu păreau 

atât de flagrante pe vremea când se întâlneau mai des. Dar după ce s-au 
pensionat cu toții, i-a întâlnit mai rar şi schimbările pe care le observa la ei 
de la o întâlnire la alta i se păreau de-a dreptul catastrofale. Mai ales 
primăvara, după ce nu mai ieşiseră în parc luni în şir, abia îi mai 
recunoştea. Bărbaţi bine, pe care i-a invidiat, în taină, toată viata pentru 
succesul lor la femei, apăreau primăvara păşind greoi, sprijiniți în baston, 
iar surâsul lor, altădată atât de cuceritor, era de-abia o amintire. Pielea de 
pe fata lăsată, ridurile şi părul rărit, petele maronii care se întindeau pe 
mâinile şi fețele lor l-au făcut în cele din urmă să renunțe la întâlnirile din 
parc. Nu că la el nu ar fi fost prezente semnele batranetii, dar parca nu 
erau aşa de multe, parcă nu făcea atât de mult caz de ele şi, oricum, nu le 
vedea decât arareori, când trecea prin fata oglinzii. 

Ce l-a îndepărtat cu totul de ei a fost faptul că în ultimul timp nu mai 
suporta sfaturile lor în legătură cu pensia lui micşorată, de parcă ar fi fost 
toți mari avocaţi, nu frezori sau strungari pensionari, la fel ca şi el. 
Adevărul era că, după controlul care a avut loc acum vreo trei ani la Casa 
de Pensii, numai lui i-a fost micşorată pensia. Motivul era unul extrem de 
simplu, pentru cei care efectuaseră controlul: aproape jumătate din anii în 
care cotizase nu erau de găsit şi pace. Ceruse lămuriri, după ce îşi văzuse 
pensia injumatatita, şi aflase că toți anii in care figurase ca lucrând la 
Secţia Specială nu mai apăreau nicăieri. Uneori îşi mai amintea ca acum 
ziua în care inginerul acela militar venise, însoțit de şeful secției, în atelierul 
de strungărie. 

— Vă rog să retineti că îl vreau pe cel mai bun om pe care îl aveţi, 
precizase militarul cu un ton care nu admitea replică. 

Nu a fost nevoie să întrebe care era acela, deoarece toate privirile din 
atelier s-au întors ca la o comandă spre el. Mulţi l-au invidiat pentru că 
mergea la un salariu mai mare, dar uite că, după ani de zile, blestemele şi 
invidia lor l-au ajuns din urmă. Secția Specială unde a fost transferat avea 
un regim special, militarizat, şi toate documentele erau, mai mult sau mai 
putin, secrete. Cine ştie ce or fi avut de ascuns cei de la Secţia Specială, 
destul că după ani de zile în care nu s-a întâmplat nimic în cele din urmă 
actele care îi dovedeau vechimea au fost pierdute, distruse şi nimeni nu mai 
ştia nimic de ele. Se putea face reconstituirea vechimii după declaraţiile a 
doi martori, dar uite că cei doi sau trei oameni pe care îi cunoştea din Sectie 
nu mai erau de găsit, iar când s-a dus la locul unde fusese, pe vremuri, 
fosta Sectie Specială, n-a mai găsit acolo decât câmpul şi câțiva 
excavatorişti care săpau fundaţia unor viitoare blocuri. Bani să angajeze un 
avocat nu avea, aşa că îi mulțumea lui Dumnezeu că nu trebuia să dea din 
pensia injumatatita pe la doctori. Dacă o cheltuia cu grijă, îi ajungea si 
pensia lui ciuntită. După ce plătea gazul, apa, curentul şi întreținerea, mai 
rămânea cu destui bani, din care îşi putea cumpăra câte ceva de mâncare. 
Nu-i rămânea nici măcar un banut să isi pună deoparte, pentru zile mai 

grele sau pentru un avocat, aşa cum plănuise după ce i se micşorase 
pensia. 

S-a angajat atunci îngrijitor la o asociaţie de locatari, să aibă grijă de 
tomberoanele de gunoi, pentru că oamenii aruncau mereu gunoaiele pe 
lângă containere. Putina mândrie care ii mai rămăsese îl făcuse să aleagă o 
asociație de proprietari tocmai în partea cealaltă a oraşului, ca să fie sigur 
că nu îl întâlneşte niciun cunoscut. Şi totuşi, chiar în prima lună de lucru, 
îl întâlnise la gunoaie pe un fost frezor de la secţia lui. De vreo trei ori s-au 
salutat şi au vorbit numai banalitati, apoi fostul lui coleg de secție n-a mai 
putut răbda şi a răbufnit: 

— Ai văzut ce-ai patit dacă ai vrut să-i faci bombă atomică lui 
Ceausescu!? 

A ramas pur si simplu blocat si a fost nevoie de inca doua, trei 
întâlniri ca sa afle tot adevărul. După plecarea lui de la secţia de strungarie, 
cazul lui a fost dezbătut pe toate părțile de foştii lui tovarăşi de munca, mai 
ales că Secţia Specială era localizată în afara oraşului şi era păzită zi şi 
noapte de soldaţi. Unul dintre ei, care auzise câte ceva, a venit cu ideea că 
acolo se fabricau, în cel mai strict secret, componente pentru centrala 
nucleară de la Cernavodă şi, bineînţeles, piese pentru bomba atomică a lui 
Ceausescu, de care se vorbea mereu la Europa Liberă. Nici n-a fost nevoie 
de mai mult, mai ales că, atunci când se întâlneau cu Anton şi-l întrebau ce 
face, acesta, cu gândul la teancul de hârtii pe care le semnase, era nevoit să 
fie foarte evaziv pentru a scăpa de întrebările lor. Adevărul era că nici el nu 
ştia la ce urmau să fie folosite piesele pe care le strunjea: primea cotele 
pieselor şi termenele de predare şi încerca să respecte cu sfințenie şi unele, 
şi altele, motiv pentru care toată lumea era mulțumită de el. 

Totuşi, un episod l-a pus pe gânduri când, într-o dimineaţă, a fost 
anunțat că trebuie să meargă la un laborator specializat, în vederea unor 
analize. Unele dintre piesele la care lucra se întorceau, uneori, cu uşoare 
urme de radioactivitate şi era mai bine să fie precauti şi să evite orice 
pericol. A fost transportat cu o maşină cu geamurile vopsite şi, după câțiva 
kilometri de drum accidentat, au ajuns la un laborator unde un medic 
ciudat, cu un uşor accent rus, i-a făcut o mulțime de analize. Medicul a 
părut mulțumit de rezultate, dar preventiv i-a fost făcută şi o injecție. 
„Numai preventiv, dragă tovarăşe” l-a liniştit medicul cu accentul lui ciudat, 
pe care nu l-a mai văzut niciodată. Cum, după numai câteva ore, locul unde 
i-a fost făcută injectia a căpătat o uşoară culoare roşie, o vreme a fost 
îngrijorat, dar, pentru că a doua zi nu mai avea nimic, după un timp a uitat 
cu totul de episodul cu pricina. 

Chiar şi Veronica, soţia lui, fusese mulțumită de noul lui salariu, dar 
tot nu se putea abtine şi îl mai trăgea din când în când de limbă. Exact cu 
trei zile înainte să moară în explozia din secția de Turnătorie, îl întrebase 
din nou despre munca lui şi el i-a explicat cât a putut el mai bine că 
strunjeşte tot un fel de arbori cotiti, ca şi înainte, doar că nu mai face 

muncă de serie, ci numai prototipuri, care veneau înapoi deteriorate ca de 
foc sau de explozii şi el trebuia să facă altele, putin mai mari sau mai mici, 
după cum primea cotele de la inginerii militari. Biata Veronica murise fără 
să fie lămurită şi fără să fie convinsă că nu îi ascunde adevărul. Copii nu 
avuseseră, deşi au fost ani întregi pe la doctori atât el, cât şi ea. Chiar în 
noaptea cu pricina îşi schimbase tura cu o colegă de la Turnătorie pentru a 
fi liberă a doua zi, să meargă la un popă să-i citească. Nu a mai apucat şi, 
în timp ce conducea pe ultimul drum sicriul de zinc, sigilat, în care se 
odihnea ce mai rămăsese din ea, el nu se putea gândi decât la dorinţa ei de 
a avea copii. 

Gândul la Veronica îl făcu să-şi dea seama imediat de ce se trezise: în 
casă mirosea a scorţişoară. Fără îndoială, în toată casa se simțea un 
puternic miros de scorţişoară şi se ridică grăbit, ca şi cum l-ar fi împins 
cineva de la spate. Se duse drept în bucătărie şi deschise uşa, dar mirosul 
nu era mai puternic acolo, ca în restul apartamentului. O clipă se asteptase 
să vadă masa plină de cornulete cu scorţişoară, aşa cum numai Veronica le 
ştia prepara. Putin dezamăgit, porni curios prin apartament să identifice 
sursa mirosului, dar nu părea să fie în nicio parte mai puternic decât în 
alta. Intră în sufragerie şi deschise larg geamurile cu gândul să aeriseasca. 
În ciuda aerului proaspăt al dimineţii, mirosul parca se inteti. 

„Dacă ar mai trăi biata Veronica, ar spune că miroase a smirnă şi 
tămâie“, gândi el cu tristeţe, „şi precis ar mai da o fugă la biserică”. 

Se opri între cele două geamuri din sufragerie, unde avea pusă o 
oglindă mare, şi se privi pe îndelete, pentru prima dată după mult timp. 
Părul i se rărise şi lui, iar fata i se stafidise. Acolo unde altădată erau 
muşchi şi piele întinsă, acum nu mai avea decât piele scofâlcită şi căzută. 

„Poftim, Veronico, acum am ajuns să semăn cu unul din sfinții de pe 
icoanele tale” se gândi el privind peretele plin cu icoane, lăsate în urmă de 
soția lui. După moartea ei nu se îndurase să le dea jos, cu toate că nu era 
deloc religios. Ba chiar a aprins de câteva ori, mai mult în amintirea ei 
decât a sfinților care îl priveau incruntati, candela aşezată la loc de cinste. 
O aprinse şi acum, privind în treacăt la sfântul din icoana de deasupra 
candelei: era sfântul Nicolae şi îi trecu prin minte că, dacă ar fi avut şi un 
pic de barbă, ar fi arătat exact ca sfântul. 

„De acum pot să mă duc iar liniştit în parc“, îşi spuse el, uimit de cate 
transformări observase dintr-odată, şi intră în baie să se spele şi să se 
bărbierească, pentru că, dacă cheliei nu avea ce să-i facă, începutul de 
barbă putea să-l dea jos fără probleme. 

Chiar dacă munca lui la containerele de gunoi era nenormata — „vii 
când vrei, pleci când vrei, dar pe lângă gunoi să fie tot timpul curăţenie 
lună“, îi spusese administratorul asociaţiei care îl angajase —, îşi pregătea 
drumul spre locul de muncă la fel de atent ca atunci când lucra la uzină 
sau la Secţia Specială. Pe drum, cum era nevoit să ia troleibuzul până în 
capătul celălalt al oraşului, încerca să se îmbrace cât mai bine, ca să nu 

atragă atenţia asupra lui, iar atunci când ajungea la containere se schimba 
în salopetă. 

Lăsă geamurile de la sufragerie larg deschise, cu gândul că poate se va 
aerisi până când se va întoarce de la muncă. Locuia la etajul trei, aşa că nu 
risca să-l lase alții, mai nevoiaşi ca el, fără puţinele lucruri din apartament. 
Afară era cald pentru luna ianuarie, era frumos şi oameni tineri se grăbeau 
pe lângă el, care la lucru, care la şcoală. Staţia troleibuzului era numai la 
vreo trei străzi distanță de blocul în care locuia şi, dacă troleibuzele ar fi 
circulat ceva mai regulat ar fi fost tare bine. Mai ales iarna, când aştepta 
câte un sfert de ceas interminabil să apară cutia veche şi zăngănitoare a 
troleibuzului, tare grea i se mai părea aşteptarea. Nu că înăuntru ar fi fost 
cu mult mai cald, dar măcar nu bătea vântul. Vara, nu era nici frigul şi nici 
vântul problema, ci aglomeraţia şi căldura. Părea că toată lumea are de 
mers undeva dimineața, cu troleibuzul, şi de multe ori abia, abia îşi găsea 
un loc pentru jumătatea de oră cât avea să-l zguduie troleibuzul de-a lungul 
oraşului. 

Nici în dimineața asta nu a fost altfel şi, după ce urcă, a fost mulțumit 
că a găsit un loc chiar lângă uşă. După ce se aşeză, îşi prinse în braţe 
sacoşa şi după numai câteva minute simţi iar mirosul de scorţişoară. Sau 
poate de tămâie... Şi nu l-a simţit numai el, pentru că cineva, cu vreo trei 
locuri mai în fata, întrebă plin de naduf: 

— Cine naiba s-a parfumat aşa de tare în aglomeraţia asta? 

Nu răspunse nimeni, dar toți au început să tragă ostentativ aer pe 
nas, încercând să depisteze sursa mirosului. Părea să vină de peste tot şi de 
nicăieri, aşa că în cele din urmă au abandonat căutarea. După o vreme, o 
femeie de lângă el a tras concluzia: 

— Bine măcar că miroase frumos! Acum câteva zile s-a urcat unul 
lângă mine care mirosea a tomberon. 

Un cor de voci aprobatoare a încheiat episodul şi troleibuzul şi-a 
continuat drumul zăngănitor. Pe la a treia sau a patra staţie s-a urcat o 
femeie cu un copil de vreo şase-şapte ani care era atât de palid, încât 
Anton se ridică şi-i cedă locul. 

— Mulţumesc, spuse femeia cu glas stins, apoi continuă, parcă 
jenându-se de cei din jur. Are boala copiilor şi, după cum se arată, în 
curând s-ar putea să aibă o criză. 

Copilul nu părea foarte conştient de ce se întâmplă în jurul lui şi 
închidea mereu ochii, dar nici când îi avea deschişi nu părea să vadă multe. 
Erau nişte ochi goi, iar Anton îşi aminti că văzuse o pereche la fel, cu multi 
ani în urmă, la un coleg de serviciu, care suferea de aceeaşi boală. Fusese 
lângă el odată chiar când îl apucase criza şi, spre ruşinea lui, se 
îndepărtase grăbit, oripilat de ochii aceia goi, în care nu se putea citi nimic, 
de gemetele necontrolate ale omului, care îşi muscase limba şi se scăpase 
pe el până să apuce cineva să-i dea vreun ajutor. Când copilul de lângă el 
începu să tremure şi să-şi dea ochii peste cap, femeia şopti vinovată: 

— Astăzi nu i-am dat carbamazepina, că îl duc să-i fac analizele şi mi- 
a zis doctorul să nu-i dau pastilele. 

Anton nu a auzit nicio voce care să-i şoptească să ajute copilul, aşa 
cum i s-a părut după ce totul a trecut, dar, simțindu-se poate vinovat de 
vechea întâmplare, a spus cu o voce hotărâtă: 

— Trebuie să-i facem loc aici, între scaune, să se întindă. 

Când pe copil l-a apucat criza cu adevărat, era deja întins între 
scaune, pe o bluză de salopetă pe care Anton o scosese la timp din sacoşă. 
I-a pus un pantof sub cap ca să nu se lovească din cauza spasmelor, a scos 
o batistă din buzunar şi a şters spumele de la gura copilului, apoi i-a aşezat 
între dinţi tocul de piele al ochelarilor. După o vreme, fără să ştie de ce, s-a 
aplecat peste copil şi i-a prins capul în mâini, masându-l uşor, şi încetul cu 
încetul copilul s-a liniştit. 

— Asta a fost scurtă, a spus femeia uşurată. De obicei are câte două 
crize pe zi şi tin mult mai mult. 

După numai câteva minute copilul deschise ochii mari şi limpezi 
precum cleştarul şi îşi fixă privirea asupra lui Anton. 

— Mulţumesc, şopti el stins şi asta fu cea mai mare răsplată pentru 
Anton. 

Îi mulțumi şi femeia, apoi, la următoarea stație, mama şi copilul 
coborâră. Multă vreme Anton privi pe geam şi văzu cum copilul îi face 
semne largi cu mâna. Ar fi vrut să-i răspundă, dar se simțea oarecum în 
atenţia celor din jurul său şi chiar nu voia asta. Îşi puse înapoi salopeta în 
sacoşă şi cobori cu o stație mai repede. Voia să meargă pe jos ca să-şi 
limpezească mintea. Şi să se gândească la întâmplarea tocmai încheiată. 
Nu-i plăceau spitalele, bolnavii şi nici bolile şi îşi aduse iar aminte de fostul 
lui coleg şi de graba cu care se îndepărtase de el. Îi fusese milă şi atunci, 
dar dezgustul sau poate că numai dorința de a nu fi implicat, îl făcuse să se 
îndepărteze, lăsându-i pe alții, mai pricepuţi, să-l ajute. Astăzi a fost cu 
totul altceva: astăzi el se simțea priceput si nu i-a mai fost sila nici de 
spuma care îi ieşea copilului din gură şi nici de scrâşnetul teribil al dinţilor. 

Ajunse între blocurile de ale căror gunoaie avea grijă şi descuie mica 
gheretă unde îşi tinea lopetile. Se schimbă în salopete, apoi luă lopata si 
începu să încarce gunoaiele aruncate peste noapte pe lângă containere. La 
una din şedinţele ţinute cu toți administratorii de asociaţii, care foloseau 
acelaşi loc pentru gunoaie, s-a crezut că se poate renunţa la serviciile lui. 

— De ce să-i dăm o grămadă de bani unui om să pună gunoaiele în 
containere cand, cu puţină educație civică, fiecare locatar ar putea să le 
aşeze direct unde trebuie? 

A fost concediat şi cutiile poştale ale blocurilor din jur s-au umplut de 
fluturaşi chemând la responsabilitate civică. Peste trei zile l-au rechemat, 
pentru că locatarii se simțeau acum indreptatiti să lupte, în felul lor, 
împotriva sistemului şi lăsau absolut toate gunoaiele lângă containere. l-au 
mărit putin salariul şi i-au plătit abonamentul la troleibuz pentru că lumea 

se obişnuise cu el şi, în curând, totul a reintrat în normal. Îşi făcuse şi vreo 
câţiva prieteni: două mate, care păreau a fi de rasă după blana mătăsoasă 
pe care o aveau şi după ochii albaştri, dar mai ales după mofturile pe care 
le făceau când venea vorba de mâncare. Răscolea câte o oră întreagă prin 
containere până să găsească ceva să le convină. Într-o vreme ajunsese să le 
cumpere câte o conservă, două cu mâncare pentru pisici, numai să nu le 
mai vadă cum îl privesc cu un reproş ascuns în ochii lor de un albastru 
glacial. Şi chiar şi atunci se simțea ca un servitor admis, după multe 
straduinte, să servească masa unor prințese de neam înalt. În timp ce le 
punea mâncarea în farfurii, mulțumea cerului că erau castrate, altfel nu 
ştia cum s-ar fi descurcat cu o liotă întreagă de pisoiaşi cu mofturi 
princiare. 

Erau şi vreo trei câini prin preajma containerelor, dar cu ei era cu 
totul altă treabă: părea că nu aveau nevoie decât de puţin apă şi mângâieri 
după urechi cât mai multe, pentru că mâncare păreau capabili să-şi 
găsească singuri. 

De vreo câteva luni se mai aciuase pe lângă el un tiganus la vreo zece- 
doisprezece ani. A venit la început să-şi încerce norocul la cerşit, dar Anton 
a început să râdă. 

— Păi, la unul ca mine ţi-ai găsit sa ceri de pomană? De unde să-ți 
dau, mă copile, că prin buzunarele mele bate vântul! 

A doua zi, văzându-l că insistă, l-a întrebat: 

— Dacă tot nu mergi la şcoală, de ce nu încerci să câştigi tu singur 
nişte bani, în loc să stai cu mâna întinsă? Eşti destul de mare... lumea o 
să-ți mai dea câte ceva de mila un an, doi, cât mai esti mic, dar după ce 
cresti nimeni n-o sa se mai uite la tine si nu o sa-ti mai dea nimic. 

L-a învățat să strângă doze goale de aluminiu, au improvizat o mica 
presă, le turteau, apoi copilul le ciocănea cu un mic baros şi le ducea la un 
centru de colectare a metalelor. Aluminiul din doze era plătit destul de 
puţin: la un kilogram abia primea doi lei, dar, cum lumea din cartier bea 
destul de multă bere, în fiecare zi se adunau câteva sute de doze. L-a 
învățat să aleagă cuprul din aparatele electrocasnice aruncate, care era 
plătit ceva mai bine, şi încetul cu încetul puştiul a prins un pic de cheag. 
Erau zile în care câştiga şi zece-douăzeci de lei. Într-una din zilele bune s-a 
întors parcă spăsit de la centrul de colectare şi a spus: 

— M-am întâlnit la centrul de colectare şi cu alții copii care duc doze 
de aluminiu. Ei spun că-i dau omului de la gunoaie jumătate din bani... 
Dacă trebuie, iti dau şi eu jumătate, numai să mă mai laşi aici. 

Anton a ridicat din umeri: 

— Mă Stelică, dacă nu ţi-am cerut până acum, n-o să-ţi cer nici de aici 
înainte. Mă bucur că mai am şi eu cu cine sta de vorbă cât e ziua de lungă. 
Numai să ai grijă ce faci cu banii... ajuta-ti familia sau pune-i deoparte, 
pentru că va veni o vreme când lumea poate n-o să mai aibă nevoie de 
aluminiul din doze. 

În ziua aceea, gândindu-se la întâmplările de peste zi, nu prea a avut 
timp de Stelică, dar acesta părea să ştie când să tacă şi când să vorbească, 
pentru că toată ziua a ciocanit indarjit la dozele de aluminiu şi a adunat 
aproape zece kilograme. 

După-amiază, când să plece spre casă, Anton s-a spălat la robinetul 
din gheretă şi iar i s-a părut că simte mirosul de scorţişoară. A cercetat cu 
atenţie sacoşa în care îşi tinea lucrurile, dar nu a găsit nimic suspect. I-a 
dat-o şi lui Stelică să o miroasă. 

— Nu miroase sacoşa, îl contrazise copilul. Mata miroşi, nea Antoane. 
Te-ai dat cu parfum. Ai vreo întâlnire? întrebă copilul râzând şi se feri de 
lovitura pe care Anton se prefăcu că vrea să i-o dea, în joacă. 


Va urma.... 

(Les pirates de Singapore) 

Editura DANUBIU, Bucuresti-1943 


Episodul VII 


CAP. IV 
BATALIA 


Înainte de a cobori cu parasuta pentru a pune capăt luptei dintre Jean şi 
malaez, telegrafistul, din ordinul lui Valere, transmisese celorlalte doua aparate 
porunca de a merge inainte, continuand cercetarile. 

Avioanele isi urmara cursa, cu toata nelinistea lui Pierre, care se intreba 
pentru ce unul din membrii echipajului lui Valere coborase in luminis. 

Ceva mai tarziu explozia bombei aruncata de aviator, facu sa tresara ambele 
echipaje. Dar porunca era de a inainta, nici unul din piloti nu se gandea sa se 
înapoieze si continuară drumul, cu toată neliniştea ce le-o provocase 
evenimentele din luminişul pe deasupra căruia zburase Valere. 

După un sfert de ceas, avionul în care era Pierre, ajunse în văzul castelului 
malaezilor şi aviatorii zburară în jurul clădirii întrebându-se ce putea însemna 
o astfel de construcție în mijlocul deşertului. 

Pilotul, se hotări să scoată locuitorii afară printr-un singur mijloc: zgomotul. 

Imediat, avionul mări raza cercului ce descria, ajunse deasupra copacilor şi 
lăsă sa cadă o bombă, fără ca să bănuiască ce consecinţe va avea gestul său. 

Bomba, explodă la cincizeci de metri de sat, terorizând pe malaezi şi 
întrerupând în acelaşi timp gestul fatal al d-lui Le Francois. 

Zece secunde mai târziu, un furnicar de femei, bărbați, copii, bătrâni, precum 
şi animale de ogradă, se repeziră afară din colilie şi dispărură într-o clipă printre 
copacii din pădure. 

— Nu suntem mai lamuriti ca înainte, mormai Pierre care cerceta pământul 

prin binoclu. 

Dar, in clipa aceea, o salva de impuscaturi rasuna si cateva gloante rau ochite 
se pierdura in jurul aparatului. 

În curtea castelului un mic grup de malaezi se strânseseră lângă căpeteniile 
lor şi trăgeau la întâmplare spre avion. 

Imediat, Pierre îndrepta ocheanul spre ei, le examina fețele şi dădu un chiot 
de bucurie: 

— Rahu! El e cel care dă porunci şi celălalt. Înapoia lui... e Sitah, suntem pe 
drumul cel bun! Să-i risipim pe blestematii aceştia... Sărmana mea soție trebuie 
să fie acolo... cu prietenii noştri. Trebuie să coborâm. 

Pilotul aprobă cu un semn din cap, apăsând un levier. 

A doua bombă căzu în mijlocul satului pustiu. Dărâmând o duzină de colibe. 

Când Pierre privi din nou văzu că ultimii malaezi dispăreau în pădure, 
împreună cu cele două căpetenii. Pe liziera pădurii unul dintre ei, purtând un 
mare turban galben, se opri o clipă, înainte de a se afunda în frunzis. El se 
întoarse şi arătă aviatorilor pumnul său, în care avea un Kriss. 

Era Rahu, care în acest mod îşi manifesta mânia şi intenţia de a nu dezarma. 

Dar Pierre nu-l mai privi, căci atenţia sa fu atrasă de dl. Le Francois, care cu 
capul gol, sub soarele puternic, ieşise în curte şi îşi manifesta bucuria, prin 
gesturi largi. 

În clipa următoare, Pierre şi cu insotitorul coborau cu ajutorul parasutelor. 

Curând aterizară încetişor pe pământul bolovanos, în mijlocul curți. Pierre se 
repezi spre bătrân, care-i ieşea înainte cu mâinile întinse. 

— Soţia mea? D-ra Jacqueline? întrebă tânărul, nerăbdător. 

— Sunt aici; prizoniere dar sănătoase. Trebuie să fugim fără întârziere 
prietene. 

În timpul acestei scurte convorbiri care dovedea că dl. Le Francois nu ştia 
încă de fuga Josettei, o altă paraşută depusese pe sol mitraliera pe care soldatul 
se grăbi s-o pună în stare de funcțiune. 

După cinci minute, al treilea avion debarca, la rândul său, doi oameni şi o 
mitralieră. 

— Foarte bine zise Pierre. lată-ne cinci combatanți, perfect înarmaţi. Să se 
tina bine, bandiții! 

— Sa fugim! repetă dl. Le Francois a cărui tainică nelinişte nu putea fi 
înțeleasă de soțul Josette. Să fugim! 

— Să nu mai întârziam aici! Cine ştie ce ne mai rezervă malaezii?... 

Tot vorbind în timp ce soldaţii se postau la intrare cei doi oameni se 
îndreptară spre clădirea unde se afla Jacqueline, care slabă încă, le ieşi în 
întâmpinare. 

— Domnişoară, strigă Pierre, unde-i soția mea? 

— Nu ştiu; au luat-o. Trebuie să fie închisă pe aici, pe undeva. Să căutăm. 
Dar prietenul d-tale unde e? 

După timbrul vocii celei care-l întreba, Pierre ghici groaznica nelinişte ce se 
născuse în sufletul fetei... 

— Nu fi îngrijată, domnişoară. Jean trăieşte şi va veni şi el, în curând... 

Atunci ea suspina si dintr-odată redeveni energica, şi indrazneata fată care 

alerga cu o sută cincizeci de kilometri pe oră, pe şoselele Franţei. Indreptati de 
ea, oamenii se răspândiră prin castel în căutarea Josettei. Din când în când 
soțul ei striga din toată puterea: 

— Josette! Hei, Josette! Unde eşti? Răspunde, Josette! Josette! 

Soldații repetau şi ei: 

— D-nă Couvert! D-nă Couvert! 

Dar nimeni nu le raspundea; si fata lui Pierre pali. 

— Mi-am ucis-o... gemu el... nenorocire lor! 

Din pivnita pana in pod, totul fu scotocit, fara rezultat. 

Unul cate unul soldatii se inapoiara in curte neindraznind sa ridice privirea 
spre Pierre, care aşezat pe un bolovan, suspina neîncetat: 

— De ce mi au luat-o? De ce? De ce? 

— Sărmană şi bună ființă, murmura bătrânul. 

Ținând între mâinile sale brațul lui Pierre, Jacquelinei adaugă hotărâtă: 

— Curaj, Pierre! O vom salva... îi vom urmări pe aceşti sălbatici... 


Pe deasupra capetelor lor, locotenentul Valere zburând în cerc, în fruntea 
celorlalte două avioane îşi frământa crierii să priceapă, cauza imobilitatii 
acestor oameni. Nu înțelese decât când văzu batista cu care Pierre îşi ştergea 
ochii plini de lacrimi şi zâmbi, gândindu-se la bucuria ce le-o va face. 

Smulse o foaie din carnetul său, scrise câtva cuvinte, înfăşurând hârtia în 
jurul unui şurub vechi şi o aruncă la picioarele oamenilor săi. 

La zgomotul pe care făcu obiectul cazând, soldaţii ridicară capul şi unul din 
ei fugi la dl. Le Francois cu mesajul şefului său. 

Acesta ceti cu voce tare: 

«Doamna Couvert salvată de dl. Pelouan. Sosesc prin cărarea din pădure. 
Grăbiţi-vă sa vă înapoiați-vă pe coastă. 

Locotenent, Valere». 

Această veste fu primită cu un strigăt de bucurie. 

Toate mâinile se întinseră spre ofițer, care salutând se îndepărtă în urma 
celorlalte două avioane. 

Fericit ca un rege, Pierre îmbrățişa pe toată lumea şi sopti la ureche 
Jacquelinei fraze în care se repeta des numele lui Jean. 

După o jumătate de oră, în clipa în care se pregăteau să părăsească castelul, 
sentinela de la intrare dădu alarma. 

Se repeziră cu toţii. 

La picioarele movilei, trei persoane apăruseră. Inimile tuturor băteau de 
bucurie. 

Jean Pelouan înainta susținând mersul şovăitor al Josettei spre care Pierre 
se repezi cu toată iuteala. 

În frunte mergea telegrafistul, cu carabina sub braţ, gata să tragă. 

Planul tuturor era acum să se retragă imediat, profitând de lumina zilei. 

Cu repeziciune, impartira în pachete, alimentele şi munitiile azvarlite de 
avion, pe care bărbaţii le puseră în spate. 

Când totul fu gata, dl. Le Francois şi un soldat porniră în capul caravanei. 
Înaintară spre pădure. În spatele lor, venea Pierre şi un soldat. 

Jean Pelouan incheia drumul impreuna cu ceilalti doi. Cu toata tacerea ce 
domnea in imprejurimi si cu toata subita disparitie a malaezilor, fostul cartier- 
maestru era nelinistit. Nu se putea împiedica să se gândească ca aceasta 
aparenta siguranta putea ascunde cea mai teribila cursa si ca oamenii lui Rahu, 
pregateau un atac pe care sperau sa-l indeplineasca multumita noptii. 

— Fiti atenti, camarazi, spuse el aviatorilor care il insoteau, deschideti ochii, 
calmul acesta nu-mi miroase a bine! 

Cei doi oameni incuviintara. 

Tanarul marinar socotise bine. Abia facura vreo zece metri sub arbori, ca o 
serie de impuscaturi se auzira de la marginea satului. 

— Halt! comanda Jean. Dati-va dupa copaci si foc intens! 

In fata colibelor, hoarda se arata, gata de atac, uitand si vociferand groaznic. 

Cateva gloante de fier, trase din vechi pusti cu cremene, suierara printre 
frunze, deasupra trupei. 

Imediat, linia de aparare deschise focul si timp de cateva minute tacanitul 
armelor cu repetitie semana moartea in randurile atacatorilor. 

Indarjiti de căpeteniile lor, care nu se vedeau, malaezii înaintau. 

Până atunci teama de avioane si de bombele lor ii siliseră să se ascundă. Dar 
plecarea maşinilor zburătoare le redară curajul. 

Îşi spuneau că adversarii lor nu erau decât oameni, ca bombele nu puteau fi 
lansate decât din aer şi cu tot armamentul lor superior, apărătorii prizonierilor 
nu puteau rezista în fața mulțimii malaezilor. 

Acestea erau, cel putin, cuvintele pe care le pronuntase Rahu-Singh si sora 
lui, cand pandind cocotati în vârful copacilor îi anuntasera de plecarea 
maşinilor zburătoare. 

Primele focuri de salvă, sfărâmându-le avântul, Jeans Pierre, Le Francois şi 
soldaţii începură să-i vâneze cu succes, micşorându-le numărul, astfel că 
malaezii în dezordine se retraseră în sat. 

— Să nu plecăm încă, spuse bătrânul, sunt prea aproape de noi. 

Aşteptară, cu degetul pe tragaci, un al dădea atac al banditilor. 

Dar contrar aşteptărilor, acest atac nu se produse. Putin cate putin 
vociferarile malaezilor se stinseră, şi Pierre care se catarase într-un copac văzu 
cum dispăreau în pădure, în cealaltă parte a movilei. 

În câteva clipe tăcerea se restabili şi europenii, care n-aveau nici un rănit, 
reluară drumul. 

Timp de o oră urmară cărarea pe care Josette o cunoştea bine. 

În curând întunericul începu să se lase în jurul călătorilor, care mergeau în 
grup compact, pentru a-şi putea da ajutor, unul altuia, în caz de primejdie. 

În această noapte ostilă aveau destul de temut din partea oamenilor, 
reptilelor şi fiarelor. 

Din când în când, avangarda, neliniştită de vreun zgomot suspect se retrăgea 
spre grosul trupei şi din prudenţă, Le Francois ordona salve in toate direcțiile. 

Se temeau mai ales de apropierea nesimtita a «mâncătorului de oameni», al 
cărui răget îl auziseră din depărtare şi care putea pe neaşteptate să răpească 
un om din mijlocul lor. 

Pe la miezul nopţii o altă dificultate surveni. Jacqueline şi Josette, zdrobite 

de emotie si oboseala nu mai putura inainta mai departe. 

— Va vom duce noi, spuse Jean. 

Dar această soluţie se dovedi impracticabilă. Ingustimea cărării şi absenţa 
palanchinului o făcea imposibilă. 

— Nu ne rămâne altceva de făcut decât să poposim aici. 

Se îndreptară spre un fel de răscruce, care prezenta o suprafață mai 
spațioasă. Tăiară lemne şi construiră din crăci o baricadă, de jur împrejur, 
dându-i foc. Erau înconjurați acum de un brâu de foc, care atâta vreme cat 
avea să ardă, îi apăra de atacul fiarelor. 

Cât despre cel al oamenilor, carabinele şi mitralierele se însărcinau să-i 
primească. 

Culcate una lângă alta, pe un strat de frunze, Josette şi Jacqueline putură 
să se odihnească, dar în zadar chemară somnul. 

În jurul lor bărbaţii vegheau în vreme ce întins într-un colt, dl. Le Francois, 
devenit deodată tăcut, părea că se gândeşte profund. 

Ceva mai târziu, Pierre îşi chemă soţia cu un semn şi se departa cu ea, pentru 
a auzi din gura ei, povestea aventurilor sale. 

Atunci Jean se aşeză la căpătâiul Jacquelinei. 

— Nu dormi, domnişoară? întrebă el. 

Ea tresări, sculată din vis şi recunoscându-l îi zâmbi: 

— Nu, sunt prea nervoasă. Marturiseste, Jean, că situaţia noastră nu-i făcută 
pentru a favoriza somnul. 

— Da ce te temi? Suntem aici, bine înarmați, gata să vă apărăm! Dormi, 
domnişoară, mâine avem drum greu de făcut. 

— Nu mă prinde somnul, insistă ea, Mi s-ar părea că comit un gest de trădare 
fata de cei ce îngrijesc de siguranța mea şi a tatălui meu. Lasă-mă să veghez 
împreună cu dumneata. 

— Nu ai încredere în mine? 

— Oh! Ba da! făcu ea. Cu tine, cu tine singur, aş merge în colțul cel mai adânc 
al acestor păduri... o şti bine. 

— Si eu, şopti el, luându-i mâna, dar aş risca să te pierd, căci vazandu-te 
singură lângă mine, aş lua acest infern drept un paradis şi n-aş tine seama de 
nici o prudenţă. 

— Adevărat? 

— Adevărat! 

Ridică spre el, ochii-i azurii, în care focul făcea să scânteie nenumărate 
reflexe. În mână, el simţi cum degetele subţiri, pe care le tinea, se întorceau 
pentru a le apuca pe ale lui, în timp ce un val de sânge i se urcă în fata. 

În vremea aceasta, tânăra fată părea că aşteaptă ceva, dar el nu îndrăzni să 
ghicească ce, de teamă să nu-i tulbure fericirea. 

«Am în fata o ființă sănătoasă» îşi zise el, sau este acea nefericită copilă pe 
care o opream în fiecare noapte pe puntea Albatrosului, de a cobori în 
dormitorul malaezilor? Voința Jacquelinei e liberă in această clipă? Sau mai 
ascultă încă de acea influenţă ocultă şi criminală? 

Se apleca spre ea şi-i scruta obrazul. 

— Cine poate şti? murmură el, încântat şi neliniștit, totodată. 

— Ce spui? intreba ea, tresarind. 

— Nimic. Visam cu ochii deschişi. lartă-mă. 

— Şi ce vedeai în visul d-tale? Spune-mi... 

— Eram încă pe drumul spre Rognac, spuse după o uşoară şovăială şi te 
purtam în braţe. O teamă groaznică îmi strângea inima, căci nu incetai să gemi. 
Eu blestemam cerul care nu-mi permitea să împărtăşesc durerea ta. Suferinta 
ce o resimteam eu atunci era groaznică, dar era mută, căci sediul ei se afla în 
suflet şi teama mă făcea să tremur... teama de a te pierde... Jacqueline. 

— Mă iubeşti deci? şopti copila, care putin cate putin se ridicase în capul 
oaselor şi sorbea avid frazele pe care pasiunea le făcea să scape de pe buzele 
tânărului. 

— Te iubesc, mărturisi el, din clipa neuitată când te-am zărit pe şosea; din 
ziua aceea in care am suferit atât... larta-ma, n-ar trebui să-ți vorbesc astfel. 
Nu am dreptul, căci sunt sărac şi am nefericirea să fiu mândru. Uită! Uită tot 
ce ţi-am spus, domnişoară... şi primeşti scuzele mele... 

— Să te uit? Eu?... făcu ea cu ochii plini de lacrimi... Găseşti oare că n-am 
suferit de ajuns. Nu înţelegi că de când cu accidentul de la Rognac, imaginea 
ta e mereu în fața ochilor mei şi amintirea ta, în inima mea? 

— E cu putinţă? E cu putință oare? D-ta? Jacqueline? D-ta... mă iubeşti? 

— Nu numai că te iubesc, dar mi-aş da viata pentru tine, cu bucurie, daca 
mândria te-ar împiedica s-o primeşti. 

Inmarmurit, el îi întinse braţele, dar le lăsă să cadă coplesit. 

— Înţeleg reproşul. Te rog, Domnişoara, nu uita ca sunt un sărman marinar 
şi ca d-ta eşti fiica d-lui Le Francois, multimilionarul. 

— Esti rau! 

— Nu, nu sunt rau, ci nenorocit. 

— Oh! Nu mă iubeşti. Marturiseste că ai jucat în fata mea o comedie urâtă. 
Mărturiseşte! 

— Eu să mărturisesc asta? Niciodată... Te iubesc Jacqueline, de cand te 
cunosc, prezenta ta mi-e mai necesară ca aerul pe care-l respir. Te iubesc şi 
eram sa mor aflând ca eşti în ghearele acelor mizerabili, ce ti-au torturat 
părintele... Te iubesc şi nu îndrăznesc să cred în fericirea mea, căci îmi oferi o 
lume întreagă si eu nu-ţi pot da în schimb decât dragostea mea... şi numele 
meu. Ştii măcar cine sunt, Jacqueline? 

— Ce-mi pasă! Eşti şi vei fi pentru mine Jean Pelouan care într-o anumită 
seară de vară, m-a dus în braţe spre micul hotel din Rognac; bravul care s-a 
devotat pentru mine şi tatăl meu. În sfârşit, omul căruia i-am închinat viata şi 
care mă dispretuieste, fiindcă este mândru. 

— Sa te dispretuiesc, dragostea mea... ce blestem! Nu, Jacqueline, nu mai 
plânge, căci iti aparţin cu trup şi suflet! 

Atunci cu simplicitate, ea îi întinse buzele, fără să se gândească că erau 
luminati de flăcările focului şi că convorbirea lor avusese loc în apropierea 
tovarăşilor. 

Jacqueline şi Jean, uitaseră totul; timpul, martorii, locul unde se aflau, când 
tânărul tresări simțind pe umărul său greutatea unei mâini. 

Se întoarse şi o văzu pe Josette, neliniştită. 

— Ce s-a intamplat, draga prietena? 

— Vino repede, Jean. Se petrec lucruri ciudate. 

Apoi adauga, pe soptite: 

— Nu-i spune nimic Jacquelinei. Du-te la Pierre şi nu-l pierdeţi din vedere pe 
dl. Le Francois. 

— Ce s-a întâmplat? întrebă Jacqueline. 

— Nimic, scumpa mea, răspunse Josette, dar întrevederea voastră devenise 
puţin... compromițătoare. Dă-mi voie s-o întrerup. De altfel e necesar ca Jean 
să se înțeleagă cu Pierre pentru cele ce vom avea de făcut mâine. Tânăra fată 
nu mai stărui şi prietena ei se aşeza alături de ea, în timp ce fostul cartier- 
maestru se îndreptă spre locul în care dl. Le Francois stătea nemişcat, în fața 
lui Pierre. 

Jean se aşeză lângă amicul său, după ce aruncă o privire în jurul 
campamentului. 

Atitudinea soldaților nu se schimbase. Unul din ei se plimba în interiorul 
cercului, cu arma sub brat, gata să dea alarma. Asezati sau culcati, camarazi 
săi se odihneau fără să doarmă. Se părea că în noaptea aceea nici unul nu 
simțea nevoia somnului. 

— Ce doreşti? întrebă Jean, aşezându-se lângă Pierre. 

— Priveşte, răspunse acesta arătându-i cu un gest discret pe dl. Le Francois. 

Jean nu-şi retinu o tresărire, când ridică ochii spre bătrân. 

Era aşezat pe un morman de frunze, într-o nemişcare de marmură, cu ambele 
mâini odihnind pe genunchi. Bustul îl era drept, intepenit într-o atitudine 
anormală, obositoare. Dar ceea ce atrăgea si retinea privirea, era strania 
expresie a fetii sale. Semana cu acele figuri de ceară care se văd în anumite 
muzee şi care lovesc prin rigiditatea aspectului lor. 

Pe această figură de piatră, chiar ochii păreau că-şi pierduseră viața. Mari 
deschişi în fundul orbitelor adâncate, încercuiți de o dungă neagră, ochii aveau 
fixitatea de sticlă a mutilatilor. 

— De câtă vreme e în starea aceasta? întrebă Jean. 

— Nu ştiu, răspunse Pierre. Vorbeam cu Josette, fără sa mă ocup de el, când 
întorcându-mă brusc, mă lovii de această privire de statuie. Atunci, fără să 
spun un cuvânt, l-am observat o vreme, dar cum ciudata sa atitudine nu făcea 
impresia că vrea să se schimbe, te-am chemat. 

— Nenorocitul! făcu Jean, induiosat. 

Cu atât mai mult cu cât nu-i prima oară că e în aceasta stare. Josette mi-a 
povestit că l-a găsit de mai multe ori la fel ca acum. 

— Ce-am putea face? 

— Nimic... 

— Crezi? 

— Josette mi-a spus acest lucru. Sărmanul doarme, evident. Dar ce fel de 
somn? 

— Ma faci să mă cutremur. Nu cumva blestematul acesta de Rahu dă târcoale 
în jurul campamentului? Dacă am trage câteva focuri? 

— Nu cred ca o astfel de manifestaţie să rupă vraja. 

— După părerea mea. Ne aflăm în fața unui somn hipnotic provocat de la 

distanta. Poate ca o interventie brusca din partea noastra sa-i faca rau. Mai 
bine sa asteptam. 

Cei doi tineri tacura si se lungira pe iarba, pandind reintoarcerea vietii pe 
figura adormitului. 

Şi deodată, bătrânul se ridică brusc, se învârti în jurul său, începu să meargă 
încetişor prin cerc. 

Cei doi prieten îl priveau stupefiati, dar gata să intervină. 

Bătrânul se opri o clipă în fata cărării pe care veniseră, păru ca se gândeşte 
profund, apoi brusc, sări înainte, traversă ca un bolid lanţul de flăcări şi se 
pierdu în întuneric, înainte ca paznicii sai să fi putut interveni. Un țipăt de 
spaimă sublime această dispariție rapidă. Jean şi Pierre se ridicaseră, puţin 
rusinati şi furiosi de a se fi lăsat surprinşi. 

— Tacere! porunci primul. Rămâneţi aici şi aşteptaţi înapoierea noastră. 

Se auziră două voci feminine care strigau: 

— Pierre, fi prudent! 

— Jean... păzeşte-te! 

Dar cei doi tineri săriseră paste cercul de foc. Se auzi doar zgomotul fugii. 

Atunci Josette si Jacqueline, se aruncara, una în braţele celeilalte şi 
suspinând aşteptară înapoierea tatălui, soțului şi logodnicului, în vreme ce cei 
patru aviatori se grupau în jurul femeilor, gata să le apere cu preţul vieţii lor. 


CAP. V 
ULTIMA VIZIUNE A LUI RAHU SI A LUI SITAH 


Abia facura cincizeci de pasi pe carare, ca Jean si Pierre fura nevoiti sa-si 
încetinească fuga. 

În jurul lor întunericul era atât de profund, că erau nevoiţi să meargă orbeste, 
cu mâinile întinse, pipăind trunchiurile copacilor. 

Marşul acesta era periculos. În jurul lor, mişunau fiarele şi şerpii. După un 
sfert de ora de drum, nemaivăzând nimic in fata, se oprira. 

— Mi se pare, spuse Jean, că ne îndreptăm spre castel. In orice caz suntem 
pe drumul lui. 

— Crezi că dl. Le Francois va fi acolo înaintea noastră? 

— Sunt sigur, căci Rahu îl cheamă. Dar poate că ticălosul nu-şi va lăsa 
victima să ajungă până la castel... 

— Tacere! Ascultă... 

Un zgomot usor se auzea la cativa pasi in fata lor. 

— El e! şopti Jean. Îl recunosc după ritmul automat al pasilor... Să 
înaintăm... Poate îl vom ajunge înainte de... 

Nu îndrăzni să-şi sfârşească fraza. 

Cu carabina gata de tras, mergeau repede, unul în spatele celuilalt, cu ochiul 
şi urechea la pândă. 

Merseră astfel o jumătate de oră. 

Deodată se opriră brusc. În fata lor, se zărea o luminita ce făcea impresia 
unei ieşiri dintr-un tunel întunecos. 

— Ce-i asta? şopti Pierre. 

— E ţinta spre care merge dl. Le Francois; deci, şi a noastră. 

Pe măsură ce înaintau, luminita se mărea şi în curând luă proporţiile unui 
foc de câmp, în jurul căruia mişuna o lume pestriță vociferând, chemându-se, 
cântând. 

— Malaiezi! şopti Pierre. 

— Mă aşteptam, răspunse Jean. 

Cu degetul pe trăgaciul armei, înaintară cu precauţie până ce se aflară la 
marginile unui luminiş, în centrul căruia se ridica focul de noapte al piraţilor. 

— Priveşte acolo, lângă foc, şopti Jean. Nu recunosti aceste personaje? 

Un fel de cort era întins în apropierea focului. În interiorul lui, aşezaţi pe 
perne se aflau Rahu-Singh şi Sitah. 

Cei doi copii ai piratului Luang-Singh păreau gravi şi preocupaţi. Gesturile 
lor aveau solemnitatea unui ritual. 

Din cand in când, fratele sau sora, ieşeau din cort, făcea câţiva paşi şi se 
imobiliza într-o atitudine hieratică, în fata focului. 

Atunci cei doi francezi, vazura doi ochi larg deschişi, atintiti în direcţia lor, 
dar a căror privare căta pe deasupra capetelor lor, în direcţia din care veniseră. 

Deodată Rahu întinse mâna şi dădu o poruncă scurtă. Malaezii se retraseră 
în dreapta şi stânga cortului celor doi şefi, rămânând prosternati cu fata la 
pământ. 

După o clipă de profundă tăcere, cei doi francezi văzură, fără a-l putea 
împiedica cum dl. Le Francois, cu acelaşi pas de automat pătrunse în spaţiul 
luminat şi se îndreptă spre cortul duşmanilor săi. 

— Îl vor ucide, bâlbâi Pierre, văzând expresia de cruzime ce se zugrăvise pe 
fata celor doi frați. 

— Din fericire suntem aici, ripostă Jean. 

Cei doi urmaşi ai piratului, ieşiră înaintau victimei lor, calmi, gravi, solemni, 
asemenea a doi mari preoți, care se îndreptau spre altar pentru a oferi o victimă 
zeului lor. Fiecare tinea în mâna dreaptă un Kriss lung, cu lama încovoiată, cu 
vârful ascuţit, al cărui mâner galben lucea ca aurul. 

Când dl. Le Francois ajunse la cinci paşi de Rahu, acesta vorbi: 

— Opreşte-te şi trezeşte-te! Iti poruncesc! 

În clipa aceea un lung fior îl scutură pe bătrân, care de mai multe ori, îşi 
trecu mana pe fata, făcu un pas înapoi, îşi recunoscu persecutorii şi strigă: 

— Ce mai vreţi? De ce sunt aici? 

— Vrem viata ta! răspunse Rahu. Te-am adus aici pentru a-mi răzbuna, 
părintele. 

— Viaţa mea? Viaţa mea?... Ati sacrificat-o pe fiica mea? 

— Da! 

— Nu-i cu putinţă, nu-i cu putinţă... 

— Iti repet că fiica ta e moartă, ucisă de otrava pe care tu însuţi i-ai vărsat- 
o. 

— Eu? Eu? Eu mi-am ucis copila?... Banditule! Spune-mi că nu-i adevărat, 
că am înţeleg greşit... 

Atunci vorbi Sitah: 

— Da. Fratele meu a spus adevărul, Jacqueline e moartă şi tu eşti ucigaşul 

ei. 

— Nu... Nu... horcai Le Francois. 

— E moartă, iti spun! adăugă Rahu ridicând pumnalul. E adevărat, cum 
adevărat e că vei muri acum, de mâna mea. Haide, Sitah, la lucru... 

Cela două pumnale se ridicară în acelaşi timp asupra pieptului bătrânului. 

Dar în aceiaşi clipă, o voce calmă şi puternică sfâşie tragica tăcere: 

— Omul acesta e un laş şi un mincinos! Jacqueline trăieşte! 

Un dublu răget de furie îi răspunse şi pentru a doua oară cei doi frați se 
năpustiră spre victimă lor. Dar era prea târziu, căci Jean comandă scurt: 

— Pierre! Tu în femeie, eu în bărbat! 

Două detunături porniră deodată: Rahu si Sitah muscara tarana. 

Pentru a treia oara se ridica vocea lui Jean: 

— Grabeste te, domnule Le Francois. Sa fugim! 

Tatăl Jacquelinei pricepu. Repede ocoli focul şi se repezi spre tânăr. 

— E adevărat, că Jacqueline... 

— Trăieşte şi e în siguranţă, răspuns Jean. Linişteşte-te şi să fugim, repede. 

Dar malaezii îşi reveniseră din stupoarea în care-i cufundase moartea şefilor 
lor şi se repeziră urlând spre locul de unde porniseră focurile de puşcă. Atunci 
teribilele carabine îşi spuseseră ultimul cuvânt. Adapostiti în întuneric, aparati 
de trunchiurile copacilor, cei doi prieteni începură un foc susținut asupra 
malaezilor care se profilau ca ţinte vii în lumina focului. Dl. Le Francois, 
descoperise că avea asupra lui două revolvere. Astfel se grăbi să adauge tirul 
lor repede, la carabinele celor doi tineri. 

Malaezii, lipsiți de cei doi şefi, decimati, indobitociti de spaimă, fugira în 
dezordine. 

Din vârful frunzişului, o lumină palidă anunţă zorile. 

— Să ne înapoiem la campament, spuse liniştit Jean. Cei trei oameni îşi 
strânseră mâinile şi porniră la drum. După ce merseră o oră, fură primiți cu 
strigăte de bucurie, de toţi cei care erau îngrijorați de impuscaturile auzite. 

Ridicară campamentul şi porniră spre coastă. De astă dată, dl. Le Francois 
nu voi să se despartă de Jacqueline şi merse în centrul coloanei, în vreme ce, 
în spatele lui, Pierre susținea mersul soției sale. 

Jean Pelouan, cu arma sub brat încheia convoiul, adâncit în gânduri. 

— Mă iubeşte, mă iubeşte! îşi repeta el. Am meritat oare această fericire. 
Sunt, demn de ea? Ce altitudine voi avea în fata tatălui ei? Acest milionar nu 
va fi în drept să mă considere ca pe un vânător de zestre? Nu, nu, decât asta, 
mai bine mor... 

Fără să vrea, gândul acesta îl frământa. 

— Nu, isi repeta el, o astfel de unire e cu neputinţă. Nu-i voi mai vorbi 
Jacquelinei. Voi fugi de ea. Nimic nu mă sileşte să rămân la Saigon. 

— Ba da, îi răspundea o voce interioară, ceva te va reține: o idee, un 
sentiment, un nimic, care anihilează cele mai otelite voințe şi face să se plece 
capetele celor mai mândri: dragostea. Căci o iubeşti pe această copilă. 
Mărturiseşte... 

— Mărturisesc! strigă el, ca şi când ar fi vorbit cu cineva. 

— Ce ai de mărturisit? îi răspunse o voce ironică. Ai comis vreo crimă? 

Jean isi frecă ochi, şi-l văzu pe Pierre zambitor. 

— Aha! Visezi cu ochii deschişi? strigă soțul Josettei. Trezeşte-te! Am ajuns. 

Era adevărat, pădurea se terminase şi la trei sute de metri se întindea plaja 
galbena şi arzătoare, lângă care se distingeau, ca trei insecte înfipte pe un 
carton verde, hidroavioanele locotenentului Valere. 

Coşmarul se sfârşise. 

Se felicitară şi hotărâră că a doua zi avioanele vor duce toată lumea la Saigon. 
Dar cum două călătorii erau necesare, avioanele neputând transporta pe toată 
lumea deodată, Jean ceru ca o favoare să rămână cu soldați pentru al doilea 
transport. Spera să întârzie astfel clipa în care se va afla singur cu Jacqueline 
şi cu tatăl ei. 

Dar cu asta nu câştigase nimic, căci peste puţin timp se îmbarcă la rândul 
său şi ateriză în curtea palatului pe care-l locuia dl. Le Francois şi unde fu 
primit cu bucurie de prietenii săi. 


EPILOG 


— Domnule Pelouan, Jacqueline mi-a spus ca vrei să-mi ceri ceva. Te ascult. 

— Eu? Ce să vă cer? 

— Nu ştiu. Dumneata trebuie să-mi spui. 

Înfiorându-se tânărul se ridică şi începu să se plimbe prin veranda în mijlocul 
căreia trona masa de bambus, încărcată cu ţigări şi lichior. 

Pricepea în ce cursă îl atrăsese Jacqueline, care îi luase cu ea pe Josette şi 
pe Pierre, în timp ce el rămăsese singur cu dl. Le Francois. 

— Dumnezeule! strigă bătrânul, nebunatica asta de Jacqueline şi-a bătut joc 
de mine? Chiar n-ai să-mi ceri nimic? 

— Nimic, nimic. Adică nu, ba da, aş vrea... 

— Ce anume? Vorbeşte, Jean! Ştii bine că nu-ţi pot refuza nimic. Vrei să intri 
în birourile mele? Vrei o concesiune de teren? Sunt la depozitia ta. 

— Mulţumesc, dar nu-i vorba de asta. 

— Aşa? Atunci e vorba de altceva? 

În definitiv, mai bine să termin odată, se gândi Jean, apoi adaugă tare: 

— Domnule, te rog sa mă ierti! Iubesc pe d-ra Jacqueline, fiica dv. Vreti sa- 
mi acordati mana ei? 

— Ce spui? striga dl. Le Francois. O iubesti pe Jacqueline? 

— Da, răspunse palid ca un mort, mândrul îndrăgostit, o iubesc, am avut 
această slăbiciune, dar am crezut ca dacă nu va fi posibil să-mi acceptați 
cererea, cel putin veți aprecia sinceritatea mea. 

— O iubeşti pe fiica mea? Dumneata pe care te consider ca pe un fiu! 

— Vă rog să-mi iertati îndrăzneala, bâlbâi Jean. Ştiu prea bine că nu sunt 
demn de ea. Voi pleca. 

— Opreşte-te! De ce vrei sa pleci? 

— Nu pot rămâne aici, aş suferi prea mult! 

— Ai suferi? Ciudat îndrăgostit! Oare perspectiva de a locui în acest palat, 
împreuna cu soţia d-tale, te face să suferi? 

— Ce vreți sa spuneţi? întrebă tânărul care fu nevoit să se sprijine de perete 


VP MAGAZIN 


Jean de La Hire Piratii din Singapore 


ca sa nu cada. Sotia mea? 

— Crezi că, degeaba fac parte de douăzeci şi cinci de ani din poliția 
internaţională? În timpul lunii care a trecut mi-am permis să cer informaţii 
asupra d-tale, în Franța. 

— Atunci? 

— Atunci, scumpul meu copil, sunt fericit să-ți răspund că cererea d-tale, 
covârşeşte dorințele mele şi că sunt foarte onorat să acord mâna Jacquelinei 
domnului viconte Jean de Pelouan. 

— Cum? strigă gentilomul. Şi asta o stiati? 

— Ştiam că nu-ţi porti titlul fiindcă eşti sărac. Ştiu că fratele d-tale mai mare, 
a murit glorios, după ce a cheltuit şi ceea ce-ţi aparţinea d-tale şi ştiu mai ales 
că te iubesc ca pe un fiu de când te-am cunoscut, sfârşi bătrânul întinzându-i 
braţele. 

În clipa aceea Pierre, Josette şi Jacqueline, care ascultaseră totul, năvăliră în 
verandă strigând: 

— Bravo! Bravo! Trăiască indragostitii! 

Împurpurată Jacqueline se îndreptă spre tatăl ei, care după ce o sărută pe 
frunte o împinse spre logodnic, spunând: 

— Ti-o dau, Jean dar nu uita că nici eu nu pot trăi fără ea. 

— Nu te vom părăsi niciodată! strigară împreună cei doi tineri. 

La dineul din seara aceea, când se anunţă oficial logodna celor doi tineri, 
toată lumea fu de acord să spună cu amintirea blestematului Rahu-Singh şi a 
surorii lui Sitah, se risipiră ca o boare urâtă. 


SFÂRŞIT 

Razboi aerian Profesionistii 


RĂZBOI AERIAN 


Întâmplări adevărate din cele mai 
dramatice confruntări aeriene ale sec. XX 
povestite de cei ce au participat direct 
la aceste lupte 


Culegere de texte 
Stephen Coonts 


versiunea în limba română 
uncris 


Pilotul de pe SPAD 


fragment din 


The Douglas A-1 “Flying Dump Track” 


Skyraider 


de 
Rosario Rauza 


versiunea in limba romana 
uncris 


PAUL NAGLE GRAY O legenda a aviatiei ambarcate pe portavioanele din 
US Navy, Paul Gray a fost lider al aviatiei de atac in 
timpul Razboiului din Coreea care a inspirat romanul lui 
James Michener The Bridges at Toko-Ri. Veteran cu 
treizeci de misiuni de lupta in Cel De-al Doilea Razboi 
Mondial, a fost comandantul squadron!-ului VF-54 de pe 
portavionul USS Essex in timpul Razboiului din Coreea si 
a servit un tur la comanda Riverine Patrol Force? in 
Razboiul din Vietnam. Paul Grey a detinut mai multe 
functii de comanda si i s-au acordat mai multe decoratii 
decat oricarui alt ofiter din US Navy inainte de trecerea in 
rezervă din 1969, cu gradul de captain. 


! Squadron — unitate operaţională în aviația militară ce cuprinde două sau mai multe flights. 

? Mobile Riverine Force (MRF) (Mekong Delta Mobile Afloat Forcce) — cunoscuţi sub eufemismul ”Riveranii” unitate comună US 
Navy si US Army dotata cu vedete de patrulare, transport, atac pe raurile din vietnam. 

> Captain — grad militar în US Navy (cod NATO OF-5); echivalent colonel. 

Avionul pe care a zburat Grey in Corea, AD-4 Skyraider, a fost aproape la 
fel de dur ca şi el. Poreclit Spad! de piloţii din Navy, acest avion de atac dotat 
cu elice a acţionat şi în Vietnam, unde a fost bine apreciat atât de piloţii din 
US Air Force, cât şi de cei din Navy. 

În fragmentul următor, Gray a folosind Spad-urile ca pe o armă 
înfricoşătoare. 

Paul Gray şi Skyraider au mers împreună precum Patton? şi tancurile. Ca 
pilot de atac-bombardier, a fost dur si 
rezistent la tavaleala. A preluat 
comanda squadron-ului VF-54, aflat 
la bordul portavionului USS Essex, in 
1951. In curând, conducea atacuri de 
mare efect asupra țintelor oportune. 

Metoda sa: zboară la mica 
altitudine pentru o cât mai mare 
precizie. Obiectivele erau poduri, căi 
ferate, camioane amplasamente de 
trupe si depozite de provizii. 
Controlorii aerieni avansați aflați la sol sau în avioanele de observaţie ale US 
Air Force coordonau atacurile, directionand bombardierele către obiective. 
Majoritatea misiunilor aveau loc ziua. Adesea, misiunile lungi în care iti 
intepenea fundul in cockpit, durau patru ore si jumătate. Pierderile erau mari. 
Squadron-ul lui Gray, de exemplu, a avut un procent de 25% pierderi în 
detaşarea care a a durat 12 luni în 1951-1952. Şapte piloți au fost ucişi. 


Originar din St. John, Kansas, Gray avea treizeci şi cinci de ani în 
Coreea, si se menținea în forma cu exerciţiile făcute în sala de gimnastică de 
pe navă. Acestea îl ajutau în lungile zboruri de luptă si cu siguranță că n-au 
fost inutile atunci când s-a prăbușit cu AD-ul. 

Stephen Coonts 


— Rareori urcam la peste o mie de picioare deasupra solului, povestea 
Grey, şi adesea ne întorceam pe navă cu găuri în Skyraider, făcute de arme cu 
calibru mic. Dar AD era o mașinărie admirabilă și putea transporta același 
tonaj de bombe ca şi cvadrimotorul de bombardament B-17 cu doar câţiva ani 
mai înainte. 

(Doi ani mai târziu, la Baza Aeriană a US Navy din Dallas, Texas, un AD 
a decolat cu o încărcătură utilă plus combustibil de 12,032,55 kg egală cu a 
unui avion DC-3 de transport ce duce douăzeci şi patru de pasageri.) 


' Spad — tipuri de avioane de vânătoare franceze din WW I. 
? George Smith Patton, Jr. (1885 — 1945) - "Bandito", "Old Blood and Guts", "The Old Man" — adept al ofensivei rapide si agresive. 

— Era avionul perfect pentru suport aerian apropiat, bombardament de 
la joasa inaltime si atac la sol, ce constituiau misiunile de interdictie. 

Pentru AD, încărcătura pentru o misiune tipică de suport aerian 
apropiat includea patru sute de proiectile de calibrul 20 mm, trei bombe de 
500 pounds! si o duzină de rachete de 5 inch?. 


Dovedind un dispreţ lejer pentru sistemul oficial de indicative (call-sign) 
prin care piloții se identificau pe ei înșişi printr-un „nume” desemnat oficial 
urmat de un număr format din trei cifre, grupul lui Gray a folosit tema Walt 
Disney. Gray a devenit Snow White, iar wingmens-ii sai Dopey, Grumpy, 
Sneezy, etc (cei 7 pitici). Asta s-a întâmplat nu cu mult înainte ca Skyraider- 
ul lui Gray sa incaseze o lovitura deasupra teritoriului inamic. 

— Din fericire pentru mine, spunea Gray, la putin timp dupa ce am 
ajuns in apa o nava de salvare a Coreei de Sud a venit si m-a luat la bord. 


Dar lucrurile au fost mai complicate de atat. Skyraider-ul lui Gray s-a 
scufundat imediat ce s-a prăbuşit în apă. El a reuşit să iasă din cockpit, dar, 
după cum a povestit „eram tras în jos de greutatea echipamentului meu de 
supraviețuire, ce includea pistolul, centura cu muniţie, vesta Mae West, si multe 
altele. N-am putut declanșa rapid cartusul cu CO2 atașat la Mae West, chiar 
dacă se afla undeva chiar în fata mea. Am început să mă scufund, dar am 
apucat cordelina la timp, și atunci sud-coreenii m-au tras afară din apă.” 

La bordul portavionului, echipajul a primit vestile bune de la Grumpy, 
wingman-ul lui Grey care zbura rotindu-se deasupra. 

— Snow White se află în siguranţă! a raportat cu o evidentă notă de 
exuberanta în voce. 


Portul Wonsan, în apele căruia se prabusise Gray, întâmplător, era o 
importantă poartă maritimă aflată pe coasta de este în Coreea. Apărat de 
furtuni de o barieră naturală muntoasă, este lipsit de gheturi si în timpul 
iernii. De aceea era un loc potrivit pentru amerizarea forţată a unui avion, atât 
timp cât supraviețuitorii nu erau lăsaţi să stea prea mult în apele reci din 
celelalte anotimpuri, nu vara. 


Filozofia lui Gray referitoare la zborul la joasă altitudine pentru a mări 
precizia atacului îşi avea neajunsurile ei. Când explodează o bombă lansată de 
un avion aflat în zbor rapid, inevitabil trimite spre cer un evantai de schije. 
Pilotul are doar câteva fracțiuni de secundă pentru a cabra şi degaja daca 
lansează de la joasă altitudine, unde are toate şansele să încaseze lovituri de 
la propria sa armă. 


' Pound — unitate de măsură a masei egală cu 0.45359237 kg. 
? Inch — unitate de măsură pentru lungime egală cu 25.4 mm. 
> Wingman — coechipier în formaţia de zbor. 

Cateva zile mai tarziu dupa prima sa baie in apele coreene, Gray isi 
indrepta avionul catre gura unui tunel in care inamicul adapostise o 
locomotiva. A lansat o bomba de 1.000 pounds, dupa care a degajat din atac. 
Aparent, bomba a explodat chiar in gura tunelului, o lovitura buna. Totusi, 
fragmente din ea au lovit AD-ul, producand sunete de rau augur. Avionul abia 
mai putea sa zboare si pentru ca ducerea lui pe puntea portavionului era 
îndoielnică, Gray și-a avertizat wingman-ul ca va încerca sa execute o 
aterizare de urgenţă pe o pistă numită K-55. Într-un fel sau altul, a reuşit să-și 
ducă avionul rănit la sud de paralela treizeci şi opt, paralel cu câmpul, pe care 
a aterizat. 

La sol, pe K-55, mecanicii au examinat pasărea, au dat din cap şi au 
declarat-o  „moartă”. Avionul a fost destinat dezansamblarii pentru 
recuperarea pieselor bune, iar Gray a ajuns înapoi pe Essex. În douăzeci si 
patru de ore se afla la bordul unui alt Skyraider survolând Coreea de Nord în 
altă misiune de luptă. 


După câteva zile, Gray, care a survolat din nou la joasă altitudine un 
obiectiv, încasând nu mai putin de cincizeci si noua de găuri în învelișul 
avionului din caza focului armelor de la sol, le-a spus celor de pe portavion că 
se poate recupera la bordul navei şi a făcut-o fără manifestări dramatice. 
Pentru Paul Gray a fost o zi aproape obişnuită la „birou”. 

Din fericire, avionul său a putut fi reparat, desi vederea acestor găuri l- 
au înfuriat pe Andrew Syzmanski, un lieutenant j.g.', ofițerul de mentenanţă al 
VF-54 insarcinat cu peticirea avioanelor de la bordul lui Essex. Originar din 
Brooklyn, cunoscut la fel de bine pentru limbajul sau picant, cat si pentru 
abilităţile sale de mecanic, „Ski” a întrebat doar, retoric: „Ce încearcă să facă? 
Sa le farame mai repede decât pot eu să le repar?”. 


Altădată, în timp ce Gray ataca o coloană de camioane nord coreene, un 
artilerist antiaerian a luat Skyraider-ul lui Gray în colimator. Un şir de 
proiectile de 37 mm s-a îndreptat spre rapidul avion-naval, iar unul a perforat 
motorul. Flăcările au erupt de sub capotă. Instinctiv, unul dintre wingmen-ii 
săi a transmis către portavion mesajul îngrijorător: „Snow White a fost lovit!”. 

Gray a urcat la altitudine si şi-a orientat bombardierul către mare si 
Essex, aflat la cincizeci de mile depărtare. Imediat şi-a dat seama că atunci 
când trage maneta ce controlează amestecul de combustibil — aflată alături de 
maneta de gaze si de levierul de control al pasului elicei în stânga tabloului de 
bord — care taie afluxul de benzină spre motor, flăcările dispar. Desigur, 
aceasta provoacă şi oprirea motorului. Dar, manevrând mixtura intermitent 
putea să zboare un pic cu motor, apoi să planeze, iar să zboare, iar să 
planeze... 

In acest fel şi-a dus avionul peste munţi si câmpii si a ajuns deasupra 
apei, a cărei temperatura era artica, 37° F (1,70 ©). 


' Lieutenant junior grade — grad militar în US Navy (cod NATO OF-1); echivalent locotenent. 

„La temperatura asta, in mai putin de juma” de ceas, mori înghețat, isi 
spuse Gray. Mâinile fără mănuși vor deveni inutile în cinci minute.” 

Costumul de protecţie la frig, numit de zburători ,poopy”, acoperea tot 
corpul şi era încălzit cu apă caldă. Era făcut din material impermeabil, 
cauciucat, şi bine strâns la încheieturile mâinilor. Cizmele mari erau integrate 
în acest costum fiind parte componentă. 

Gray a descoperit un distrugător american ce naviga încet pe marea 
agitată şi a coborât către el. A amerizat în vecinătatea navei, s-a extras singur 
din avionul ce se dezintegra si a alunecat in apă. Infernul de flăcări ce 
cuprinsese R-3350! a fost repede stins de apa sărată a oceanului. 


Aceasta a fost a treia prăbuşire. 


După alte câteva săptămâni Gray a fost lovit din nou, dar a reușit să se 
târască până la K-15, o altă pistă de aterizare de urgenţă de la sud de paralela 
treizeci şi opt. A patra sa doborâre. Unii începuseră să creadă ca CO al VF-54 
este fermecat. 

Nord coreenii nu priveau lucrurile astfel. Ziarele lor au început să-i 
amenințe pe Snow White şi ceata sa de piloţi navali, care acumulau un 
palmares bogat de poduri, trenuri, camioane şi baze de aprovizionare distruse. 


De exemplu, atacul asupra Kap Son. O bază inamică construită la 
poalele munţilor aproape de Yalu River, în Coreea de Nord, a devenit obiectivul 
principal pentru cele mai îndrăzneţe raiduri din anul 1951, dacă nu chiar din 
întregul război. 


Sursele de Informaţii au aflat că o 
întâlnire la nivel înalt între oficialii 
comuniști nord coreeni şi cei chinezi urma 
să aibă loc acolo. Gray a fost selectat să 
conducă un atac asupra bazei, aflată la trei 
sute de mile periculoase de Essex. El si ai 
sai wingmen-i vor trebui sa zboare fara 
acoperirea camarazilor de pe avioanele de 
m vânătoare cu reacţie. 

După examinarea hărților, a 
amplasamentelor de triple-A? şi a staţiilor de detecție radar, a decis să zboare 
la mică altitudine. Planul a fost să se reunească după lansare, să traverseze 
țărmul şi să coboare la nivelul copacilor, copiind relieful terenului, care, era de 
sperat, va feri avioanele de ochii radar ai inamicului. Opt Skyraiders si opt 
Corsairs încărcate cu bombe de 1.000 pounds si napalm, au fost catapultate 


' Wright R-3350 Duplex-Cyclone — unul dintre cele mai puternice motoare radiale produse în SUA 2.200-3.700 CP. 18 cilindri, pe 
două rânduri, raciti cu aer, supraalimentare. 
? Triple-A — Artilerie Anti Aeriană. 

de pe Essex in ninsoare. Adunate intr-o formatie larga pentru zborul de 
croaziera, cele saisprezece avioane foarte incarcate si-au inceput calatoria. 

Navigatia la joasa altitudine (in ultimii ani asemenea zboruri sunt numite 
sandblasters — spulberă nisipul) este destul de dificilă chiar si deasupra unui 
teren familiar deoarece pilotul are o perspectivă radical schimbată fata de cea 
pe care o știa de la altitudine mare. Planificarea atentă înainte de zbor cu 
respectarea timpilor de zbor şi continua observare a reperelor de pe ruta 
prestabilită sunt critice. 

Cam la o oră şi jumătate după decolarea de pe pista lor mobilă, Snow 
White şi trupa sa au depistat baza - de fapt, un grup de construcţii tip baracă, 
foarte apropiate una de alta. Gray le-a semnalat wingmen-ilor săi să mărească 
viteza de apropiere. 

O uimită şi dezorientată adunare de chinezi și coreeni au auzit tunetul a 
şaisprezece motoare cu piston, apoi au văzut valul de avioane venind direct 
asupra lor. 

— Pregătirea pentru lansare, a transmis Gray prin radio pe când se 
apropia de punctul iniţial, prestabilit. 

Wingmen-ii săi l-au urmat în formaţie evantai atunci când şi-a cabrat 
Skyraider-ul direct spre înalturi, transformând viteza în altitudine. La 
verticala bazei au ajuns la 5.000 picioare, și au întrat în picajul de atac. Unul 
după altul, Skyraider-ele si Corsair-ii l-au urmat, largându-și secvențial 
încărcătura mortală, apoi au degajat pentru a părăsi zona obiectivului. 

Primul asalt a durat doar un minut sau două, dar a produs un holocaust 
de globuri de foc roşu-portocalii urmate de coloane de nori negri de fum. 
Atacurile repetate cu bombele de 500 pounds şi apoi cu napalm au ars 
complet si au nivelat baza. 

„Frumusețea a fost, isi amintea Gray, că nici o bombă nu a căzut în afara 
perimetrului bazei. Toate au fost la țintă.” 

După câteva zile Informaţiile au raportat că atacul a avut un succes 
deosebit și că 100 inamici au fost ucişi. Nu a existat nici o pierdere printre 
americani. 


Putin după aceea, a început să circule zvonul ca nord-coreenii ofereau 
10.000 $ pentru capetele unui pilot naval numit Paul Gray şi ai săi wingmen-i. 

„Asta e o grămadă de bani și astăzi, dar pe atunci erau ai dracului de 
multi, a spus Gray. Am fost oarecum flatat, în ciuda faptului că era nelinistitor 
să stil că cineva a pus un pret pe capul tău. Totodată m-a facut să mă gândesc 
că, în cazul în care aș fi fost doborât, aș fi preferat, dacă ar fi fost posibil, să nu 
se întâmple deasupra pământului unde riscam să fiu capturat. As fi preferat sa 
o patesc deasupra mării.” 


Nu a constituit o surpriză faptul că superiorii au început să observe 


semne de oboseală la Snow White. Începuse să aibă ticuri nervoase. Medicul 
de pe Essex i-a spus că trebuie să o lase mai ușor pentru o vreme si să se 

odihneasca. De fapt, era hotarat sa ceara oficial consemnarea la sol, ceea ce 
însemna scoaterea sa completa din planificarea pentru zboruri. 


„Era o dimineață de iarnă cumplit de friguroasă, isi reamintea Gray. 
Vântul, cu ace de gheață, bătea puternic pe puntea de zbor. Dar am decolat si 
am fost pe curs spre obiectiv, înainte ca să ajungă la mine ordinul că nu mai am 
voie să zbor.” 


Mai la nord de un loc numit Munchon, Gray executa un atac la joasă 
altitudine, când un glonţ de calibrul .50 tras de la sol a lovit avionul. 
Fragmente din elice au zburat aiurea. În ciuda acestui lucru, a ajuns cu 
avionul deasupra apei. Skyraider-ul vibra teribil, aşa că Gray s-a hotărât să 
amerizeze din nou în apele arctice ale portului Wonsan, între valurile 
inspumate. 

„Snow White a fost doborât din nou.” Mesajul a fost primit într-o tăcere 
plină de îngrijorare la bordul portavionului. Camarazii din squadron aflaţi în 
ready room! şi-au întrerupt jocul de cărţi. De cinci ori, Commander Gray a dat 
cu Skyraider-ul de pământ sau în apă. Acum oamenii se gândeau: „De data 
asta norocul l-a părăsit.” 

Dar n-a fost așa. Distrugătorul USS Twinning a ajuns lângă avionul ce se 
scufunda la patruzeci de minute după prăbușire. Nava a trimis o barcă de 
salvare şi l-a scos pe Snow White din apa îngheţată. 


Jocul de cărţi a fost reluat. Un glumet din grup a scris un anunţ ce a fost 
postat în ready room: „Fiţi atenți cand amerizati cu avioanele avariate în portul 
Wonsan. Să nu daţi peste Commander Gray.” 


A fost ultima dată când Gray s-a mai prăbușit cu un avion, dar nu a fost 
ultima sa misiune. Şi-a luat niște timp de odihnă asa cum i s-a ordonat, dar a 
mai executat încă zece incursiuni de luptă înainte ca Essex să fie retras de pe 
poziţie şi trimis acasă. 


' Ready room — sala de pregătire a piloților. 

USS CARRIER 06 
COUNTDOWN 


NUMARATOARE 
INVERSA 


Versiunea in limba romana 
UNCRIS 


EPISODUL Ix 


CAPITOLUL 18 
Duminica, 15 martie 


1449 Zulu +2 
Puntea de comanda / Centrul de atac 
PLARB rusesc Slavnyy Oktyabrskaya Revolutsita 


Aflat la suprafata, Revolutsita nu a avut probleme in a contacta Kandalaksha prin 
satelit. Comunicatul lui Krasilnikov adresat poporului rus încă răsuna in urechile lui 
Dobrinin când a venit apelul lui Karelin. 

— Toate sistemele sunt funcționale, tovarase capitan Dobrinin? 

Vocea lui Karelin suna curios de distorsionat dupa ce era codificata la Cartierul 
General al Flotei, apoi decodificata la bordul submarinului. 

— Da, tovarase amiral. Toate sistemele de ghidare ale rachetelor au fost programate 
cu coordonatele ordonate. Suntem gata să lansăm după două minute de la notificare. 

— Foarte bine. În numele Consiliului Militar, iti ordon să lansezi racheta numărul 
unu fix la ora 1530 ora Moscovei. 

— Dar, este posibil ca rebelii să nu capituleze, tovarăşe amiral? Desigur că... 

— Nu se vor preda, nu atât timp cât presupun că noi mergem la cacealma. Odată ce 
orașul va fi distrus, ei vor sti că suntem foarte serioşi. Sincer, cred că capitularea va veni in 
primele zece minute după distrugerea țintei... atât cât le este necesar oamenilor lui Leonov 
să primească confirmarea că orașul nu mai există. Atunci se vor preda. 

— Am înţeles. 

Dobrinin se simţea bolnav. Dar nu lăsa să se vadă nimic pe fata sa. Strelbitski stătea 
aproape de el, iar ochii tuturor oamenilor din compartimentul de comunicații erau atintiti 
asupra lui. 

— Desigur. Se vor executa întocmai ordinele dumneavoastră. 

— Excelent. Vocea lui Karelin era aproape blândă. Contez pe dumneata, tovarăşe 
căpitan. Să nu mă dezamagesti. 


1502 Zulu 
Puntea de comandă / Centrul de atac 
USS Galveston 


— Ordinul decodat, domnule: ,,Scufundati Typhoon-ul”. 
Montgomery a clătinat din cap. De asta se temea. Dumnezeule mare! 
— Mai este ceva. 

— Ce anume, fiule? 

— Spune: 


„Interceptarea radio indică faptul că Typhoon va lansa asupra unui oraș rusesc la 
aproximativ ora 1530 Zulu. Luaţi orice măsură necesară pentru a preveni ca acest 
conflict rusesc să devină nuclear.” 


Este semnat: „Scott”, sir. 

— Confirm, sir, a spus un al doilea transmisionist. 

Mesajul a fost decodat, conform cerințelor, de doi specialiști în comunicații diferiți. 
Acum era prezentat căpitanului şi lui XO. 

Montgomery sa uitat la Haris cu un aer de asteptare. 

— Bob? 

— Autentific, sir. 

— Confirm. Ei bine, daca președintele Joint Chiefs o spune, trebuie sa o credem. Fir'ar 
să fie, dar repede a mai acționat Washington! Probabil că sunt șocați dacă sau mișcat atât 
de iute. OK. Retrageti cablul antenei. Să ne pregătim pentru acţiune. 

— Aye, aye, sir. 

Iesind din comm shack, Montgomery a păşit spre locul lui obişnuit de pe Puntea de 
Comandă. 

— Mister Harris, care este statusul armamentului nostru, vă rog? 

— Tuburile lanstorpile de la unu la patru sunt încărcate si gata de tragere, sir. 
ADCAP-48, amorsate, fierbinți şi pregătite. 

— Foarte bine. Du-ne pe cap compas 005. Adâncime 30 m. Foarte încet înainte. 

— Cap 005, adâncime 30 m, foarte încet înainte, aye, sir. 

— Armurier! 

— Da, sir. 

— Vreau capacele de la tuburile lanstorpile deschise, mister Villiers. Dar în liniște. Să 
fie manevrate manual. 

— Aye, aye, sir. 

Montgomery simți cum puntea se înclină sub picioare pe măsură ce Galveston vira 
încet, într-un cerc foarte larg, apoi a început să coboare în adânc. 

Aproape întreaga viata ca adult, Richard Montgomery s-a antrenat pentru acest 
moment, a visat la el, întrebându-se dacă va trece testul atunci când momentul va fi sosit. 
Era comandantul unui sub de atac, unul dintre cei mai buni. Submarinele de atac din Clasa 
Los-Angeles au fost concepute să poată îndeplini multe tipuri de misiuni, dar mai ales 
pentru una fusese destinat mai mult decât altele, aceea de a urmări și distruge boomer-ele 
ruseşti. Într-un război nuclear între Est și Vest, supraviețuirea Americii ar putea depinde 
de faptul dacă câţiva oameni ca Dick Montgomery pot distruge monştri ca Typhoon aflați 
pe undeva, sub gheaţă, înainte de a lansa asupra New York-ului sau Washington-ului din 
bastioanele lor arctice. 

Pe măsură ce ameninţarea unui holocaust nuclear global a revenit, Montgomery și-a 
pus toate abilitățile naturale și antrenamentul în acţiunea de urmărire a PLARB-ului 
rusesc, pentru a se asigura că acesta — sub nici un motiv — nu va intra în joc. 

Submarinele au fost implicate în numeroase acțiuni militare pe parcursul ultimei 
decade, de la Războiul din Golf până la beleaua de anul trecut cu rușii în Norvegia, dar 
crezuse că vechiul joc cu boomer-ele lor era terminat. 

Evident, s-a înșelat. 

Chiar vor, cu adevărat, rușii să lanseze asupra propriilor oraşe? 

Se părea că așa se credea la Washington si nu era de competenţa lui să comenteze 
ordinele superiorilor. Nu cu mult timp în urmă, o rachetă de croazieră lansată de Galveston 
a contribuit la scufundarea portavionului indian Viraat, ca parte a unei acțiuni în care au 
luptat pentru a preveni escaladarea războiului Indo-Pakistanez într-un conflict nuclear.! 
Skipper-ul lui Gal era pe atunci Gerry Hawkins. Oare ce a gândit atunci despre ordinele 
primite? 

Erau 150 de oameni la bordul lui Typhoon, fata de câteva mii de pe Viraat. Moartea 
lor ar putea salva zeci de mii, poate milioane de vieți dacă acest PLARB ar fi distrus înainte 
de a-și trage săgeata mortală. 

Dar submariniștii aveau între ei o legătură specială, indiferent de pavilionul sub care 
navigau. Experiențele comune din timpul patrulărilor cu lunile, în noaptea rece și dură a 
oceanului unde cea mai mică greșeală putea expune întregul echipaj furiei adevăratului si 
vesnicului dușman al submariniștilor — oceanul — treceau, cumva, dincolo de frontierele 
naționale, diferențele de cultură, chiar și de politică. 

Dar nu şi loialitatea. Niciodată loialitatea. Devotamentul submarinistilor era pentru 
nava lor, camarazii lor şi pentru căpitan; devotamentul căpitanului era pentru navă, 
echipaj și pentru încrederea investită în el de guvernul pe care îl slujea. Nici nu se punea 
problema nesupunerii la ordinele primite. 

— Capacele de la prova sunt deschise manual, sir, a anunţat ofițerul armurier. 
Suntem gata să deschidem focul. 

— Foarte bine. Stand by. 

Sa asezat din nou la periscop. 

— Sa ne mișcăm încet și delicat, domnilor. Sub gheaţă. 


1505 Zulu 
Bear Station 
Radio shack, USS Shiloh 


— Admiral Tarrant? Asta tocmai a fost decodata. 

Tarrant a luat hârtia de la ofițerul transmisionist şi a citit o rapid. Era de la admiral 
Scott, preşedintele Joint Chiefs of Staff. În câteva cuvinte seci, îl punea la curent cu 
ultimatumul lui Krasilnikov și cu intenţia ruşilor de a lansa o rachetă nucleară contra unei 
ținte de pe teritoriul propriu, aproximativ la ora 1530, şi că USS Galveston a primit ordin sa 
intercepteze $i să scufunde sub-ul rusesc înainte de a executa lansarea. 

Tarrant a aruncat o privire scurtă la ceas. Asta era rău, foarte rău. 


1 Episod descris in Carrier 03 — Armageddon Mode (si acesta va fi tradus în paginile Revistei VP). 

— Spune că această transmisie de la Moscova a fost făcută acum o jumătate de oră. 
De ce dracu' nu am primit o la timp? 

— Recepţionăm ceva, Admiral,a replicat ofițerul transmisionist. Înregistrăm, iar cei de 
la informaţii se ocupă de traducere. Durează ceva timp. 

— Afurisită treabă. Lumea poate sări în aer în jurul nostru în timp ce așteptăm o 
amărâtă de traducere. OK. A luat cel mai apropiat telefon şi a făcut apel. 

— CIC, a răspuns o voce. Ofiţer de serviciu Wilkins, la aparat. 

— Aici Admiral Tarrant. Ce nivel curent de apărare avem? 

— Alertă de gradul trei, domnule amiral. 

— Trecem la gradul unu. Anunta-i pe toți din CBF. 

— Da, sir. Aaa... ce se-ntâmplă, Admiral? Un atac? 

— Fiule, tocmai ne pregătim să dăm cu paru’ într-un cuib de viespi. În mai putin de 
treizeci de minute, se pare că vor veni cu toţii peste noi... şi vor sânge. 


1510 Zulu 
Puntea de comandă / Centrul de atac 
USS Galveston 


— Puntea de comandă. Sonarul. 

— Aici căpitanul. Spune. 

— Zgomote de gheaţă spartă acum la 0-1-8. Nici o ţintă în mișcare. Distanţa sub 
patruzeci de km. 

— Foarte bine. Timona, vino tribord la 0-1-8. Creşte viteza la zece noduri. 

— Carma tribord 0-1-8, cresc viteza la zece noduri, aye, sir. 

— Du-ne sus la 60 m. 

— Adancime 60 m, aye, sir. 

Montgomery făcea câteva calcule mentale. Distanța maxima pentru o torpila Mark- 
48 Advanced Capability la viteze de 55 noduri era de 17,5 mile marine, circa 35000 de 
yarzi. Asta însemna un timp de aproape 19 minute. Privi spre ceasul de perete din Centrul 
de Atac. Blestematie! Dacă ar lansa imediat, si tot ar fi la mustață. Dacă mai întârzia, 
însemna că torpilele nu vor putea lovi înainte de 1530 termenul limită. Oare boomer-ul 
rusesc va lansa oricum, imediat ce va auzi în apă sunetul apropierii ADCAP? Depinde ce 
ordine are. Era posibil ca ruşii să întrerupă operaţiunea de lansare pentru a putea 
manevra. Atât timp cât nu lansează afurisita de rachetă... 

— Ofiţerul armurier! 

— Armurier, aye, sir! 

— FOC tubul unu! 

Lieutenant Villiers a şi apăsat butonul roşu de pe consola de control al tragerilor din 
faţa sa. O lumină verde a apărut pe display-ul de status și un shush slab s-a reverberat 
până pe puntea de comandă. Spre deosebire de submarinele din clasele mai vechi, pe 
Los-Angeles tuburile lanstorpile erau montate la mijlocul navei, câte două de fiecare parte 
a navei, chiar sub Centrul de Atac, încât sunetul ajungea cu ușurință în interiorul corpului. 

— Torpila unu lansată. Avem ghidaj pozitiv. 

Torpila Mark-48 ADCAP era telecomandată prin fir, cel puţin în partea iniţială a 
traiectoriei, controlată de un subofițer din echipa de armurieri, care o urmărea printr-un 
sonar pasiv. Cu ajutorul unui joystick de pe consolă trimitea comenzile necesare. 

În tăcere, Montgomery a numărat douăzeci de secunde. 

— FOC tubul doi. 

A doua ADCAT porni din tubul doi al lui Galveston. 

Tragerile sub gheaţă erau întotdeauna riscante, sonarul fiind bruiat de reflexiile de la 
acoperiş. Montgomery vroia să fie sigur de rezultatul tragerii. 

— Numărul doi lansat. Ghidaj pozitiv. 

Montgomery privi din nou ceasul de perete. Acum era ora 1511. 

Cat va trece până ce rușii vor auzi cum se apropie torpilele lui Galveston? 


1525 Zulu 
Puntea de comandă / Centrul de Atac 
PLARB rusesc Slavnyy Oktyabrskaya Revolutsita 


— Tovarase căpitan! Elice de mare viteză, pe direcția 1-9-5! 

— CEEE!?! 

— Confirmat, tovarăşe capitan! TORPILĂ ÎN APĂ! Distanţa, estimată la mai putin 
de opt mii de metri. Viteza între 50 şi 55 noduri. 

Blestematii de americani și submarinele lor silentioase! Cum a reușit un sub de atac 
yankeu să se furiseze la doar câteva mile de Revolutsita? 

Sau... poate că atacatorul era un alt submarin rusesc? Unul loial facțiunii lui Leonov 
și încerca să oprească lansarea rachetei? 

Dobrinin a negat imediat această posibilitate. Unele dintre submarinele sovietice de 
ultimă generaţie, ce înglobau tehnologie obţinută din Vest, erau extrem de silentioase. 
Typhoon, de exemplu, erau printre cele mai tăcute submarine ce navigau prin oceanele 
lumii. Dar dacă acesta era un sub de atac rusesc, mai mult ca sigur era vorba de unul pe 
care vesticii îl numeau Alfa, unul relativ mic, conceput pentru interceptarea cu viteză 
mare... iar pompele pentru sodiul lichid de răcire a reactorului erau caracteristice și 

extrem de zgomotoase. Nu se putea ca operatorii de la sonarul de pe Revolutsita sa rateze 
apropierea unui Alfa! 

Deci torpila era americana, probabil una ghidata prin fir, cu distanta de actiune de 
sub treizeci de mile la 55 noduri, cu o încărcătură explozivă de 300 kg. 

De ce au tras? Probabil că se temeau de o lansare ICBM asupra părţii continentale a 
SUA. Indiferent ce motiv ar fi avut, nu era timp pentru analize. Dobrinin era acum pus în 
fata unei decizii tactice decisive. Trebuia să rămână pe loc si să continue secvența de 
lansare care începuse deja, sperând că racheta va pleca înainte ca torpila să lovească; sau 
trebuia să-și ia tălpășița si să se scufunde, manevrând pe sub gheaţă încercând să evite 
torpila şi să-şi păstreze opţiunile de lansare pentru mai târziu? 

— Sokolov! a strigat. Întrerupe numărătoarea inversă! Asigură hangarul rachetelor şi 
pregatiti-va de scufundare! 

— Imediat, tovarăşe căpitan! 

— Oare e o idee bună, tovarase căpitan? 

Bineînţeles, Strelbitski era acolo, în coasta lui Dobrinin, strângând dezaprobator din 
buzele-i subțiri. 

— Totuși, putem executa ordinele înainte ca torpila să ne lovească. 

— Să te ia dracu’, Strelbitski! Am o datorie fata de nava asta și oamenii de pe ea. O sa 
lansăm blestemata de rachetă... dacă vom supraviețui în următoarele cinci minute! A 
inhatat un microfon. Camera torpilelor! Aici Dobrinin! 

— Camera torpilelor, tovarăşe căpitan. 

— Situaţia torpilelor! 

— Opt tuburi încărcate, tovarășe căpitan. Cele de la unu la patru cu Tipul-65! De la 
cinci la opt cu Tipul-C1! 

Tipul 65 era cea mai mare şi mai mortală torpilă din lume, cu diametrul de 650 mm, 9 
m lungime, cu sonar activ, cu o distanţă de acţiune de 27 mile la viteza de 50 noduri, sau 
54 mile cu 30 noduri. Tipul C1 era mai vechi, mai mic, cu o încărcătură mai mică si o 
distanţă de acţiune de opt mile. 

Typhoon avea tuburi pentru ambele mărimi, dispuse câte patru în imensa sa provă 
rotunjită. 

— Vom folosi Tipul-65, a ordonat Dobrinin. Setează viteza la 50 noduri. 

— Tovarăşe căpitan! Hangarul rachetelor este securizat. Submarinul e gata de 
scufundare. 

— Atunci scufunda-l, luate-ar dracu’! Imersiune! 

Typhoon vibra în timp ce apa era pompată în tancurile de balast. 

— Setează adâncimea la... setează adâncimea la douăzeci de metri. Vino la 1-8-5, 
viteza 15 noduri! 

Strelbitski se holba la el, cu gura căscată. 

— Mai avem niște smecherii prin arsenale, tovarase comisar. 

Fata omului era foarte palida. Privea dea dreptul terifiat. 
— Ce pui la cale? 
Dobrinin nu a răspuns. Se uita la tavanul Centrului de Atac, concentrându-se pe 


sunetele produse de torpila americană, audibile acum, crescând în intensitate pe măsură ce 
se apropia. 


1527 Zulu 
Puntea de comandă / Centrul de atac. 
USS Galveston 


Saisprezece minute lungi au trecut de când au fost lansate torpilele. 

— Torpila unu fixată pe ţintă, sir, a anunţat ofițerul armurier. 

— Dă- drumu”! 

Eliberată de firul ce o conecta cu Galveston, torpila a trecut pe sonar activ, trimițând 
un fascicul de ping-uri care, reflectate la fel ca un ecou radar de coca țintei ce abia se mișca, 
ghidau ADCAP drept spre pradă. 

— Torpila doi fixată pe ţintă. 

— Elibereaz-o! 

Acum două Mark-48 vuiau prin apă, la doar câţiva metri pe sub banchiza. Tinta se 
afla la mai puţin de două mile înainte. 


1528 Zulu 
Puntea de comandă / Centrul de Atac 
PLARB rusesc Slavnyy Oktyabrskaya Revolutsita 


— Acum! a răcnit Dobrinin. Ochii era strâns închiși, si vizualiza mintal pozițiile 
relative ale submarinului, torpilele şi gheața. 

— Cu toată viteza înainte! Vino la tribord pe 3-5-0! Motoarele! Vreau ambele 
reactoare la 110%, acum! Daţi i bătaie! 

Slavnyy Oktyabrskaya Revolutsita s-a cutremurat, înclinându-se spre dreapta când 
timonierul a comandat un viraj strâns la tribord. Strelbitski s-a agăţat cu putere de o bară, 
ochii larg deschişi holbându se undeva în sus, dincolo de lămpile fluorescente din tavanul 
Centrului de Atac. 

Ping! 

Sunetul torpilelor care vanau Revolutsita a penetrat coca dubla ca o lovitura de 
ciocan. 

Ping! 

Doar un pic mai departe în viraj... 

WHAM! 

Typhoon, virase deja mai bine de douăzeci de grade la tribord, şi continua mișcarea, 
când i-a aruncat pe oameni, si tot ce nu era bine asigurat, izbindu-i de perete. În spațiul 
unde erau cusetele echipajului, personalul aflat în afara programului a fost aruncat din 
paturi cât se poate de neceremonios; în camera torpilelor una dintre aceste monstruoase 
nămile și-a rupt suportii de oţel şi s-a rostogolit de a latul compartimentului, zdrobind 
mortal doi marinari și rănindu-l grav pe al treilea. 

Apoi Typhoon s-a legănat înapoi spre babord, aruncând din nou oamenii răniți în 
peretele opus, înainte de a rămâne într-un echilibru precar între cele două extreme. 

Iar în jurul sub-ului tunetele cumplite ale exploziilor produceau ecouri dementiale. 


1528 Zulu 
Puntea de comandă / Centrul de Atac 
USS Galveston 


— Lovit! a strigat careva, când bubuiturile sau propagat prin apă învăluindu-l pe 
Galveston. 

— Asteapta! a ripostat Villiers. A explodat prea curând! 

Apoi a urmat a doua torpilă, și mai apropiată de sub. A doua explozie a provocat o 
undă de șoc subacvatică, ce a cuprins sub-ul de atac, scuturându-l cu putere... si l-a 
proiectat cu suprastructura turnului într-o protuberanta masivă ce cobora din tavanul de 
gheață. Au izbucnit scântei din echipamentul electronic, iar fumul se răspândea cu 
repeziciune prin compartiment. 

— FOOOC! a strigat careva. Foc pe Puntea de Comandă! 


1530 Zulu 
Puntea de Comandă / Centrul de atac 
PLARB rusesc Slavnyy Oktyabrskaya Revolutsita 


— Tovarase capitan! Aici ofițerul de la Sonar. Nu am o imagine clară. Zgomot de 
fond si paraziti... 

— Lasa asta. Sonarul mai este functional? 

— Da, tovarăşe căpitan. Dar va dura câteva minute până să-l aducem la parametri 
normali. 

— Deocamdată nu-i nevoie de el. Îi avem în mana! Adu-ne iar pe 1-9 -0. 

Typhoon a fost scuturat serios când torpilele americane au percutat gheaţa, dar a 
scăpat nevătămat. Dobrinin a acţionat deliberat, virând din calea torpilelor cu toată viteza, 
o manevră care a declanșat senzorii sonarului pasiv de pe torpile şi le-a atras după el. Mai 
înainte de atac, memorase existența de creste de presiune în gheaţă, care au avut ca 
rezultat crearea unor formațiuni masive ce coborau din tavan şi constituiau o amenințare 
serioasă pentru orice submarin ce naviga pe aproape de plafon. Sau pentru torpile. 

Îşi asuma un risc; Revolutsita ar fi putut lovi o asemenea protuberanta cu turnul, 
avariindu-şi periscoapele și antenele pentru satelit. Totuşi, riscul a meritat, când torpilele 
au încetat să mai urmărească submarinul si sau fixat pe una dintre aceste protuberante. 

Probabil, prima a explodat în gheaţă, iar unda de șoc a deviat o şi pe a doua. Oricum, 
Revolutsita a scăpat neatins. 

Iar acum, Dobrinin a devenit vânătorul, iar americanii prada. 


CAPITOLUL 19 


Diminică, 15 martie 


1540 Zulu +2 
Puntea de Comandă / Centrul de Atac 
USS Galveston 


Echipajul bine antrenat de pe Galveston a reacţionat cu calm și eficiență, fără a se 
agita inutil. Măşti de gaze atașate la furtunuri lungi au fost largate de deasupra capului, 
precum cele de urgenţă de la bordul avioanelor de linie, când se depresurizează accidental 
cabina pasagerilor. Cei de pe Puntea de Comandă si au pus cu calm măștile și au rămas la 
posturi, în timp ce alţii, cu extinctoare, lichidau micile focare de incendiu. Ventilatoarele 
continuau să funcționeze curatand atmosfera cu rapiditate. 

— Mister Paulson! a strigat Montgomery cu vocea înăbușită de mască. Ce avarii 
avem? 

— Nimic prea grav, Skipper! Turnul lovit in babord. Incendii pe circuitele secundare, 
sub control. Rani minore, cucuie și vânătăi... 

— OK! Sonar! Aici capitanul. Se aude ceva? 

— Încă extrem de neclar, domnule căpitan, a răspuns Ekhart. Avem ecouri dinspre 
fund şi gheaţă. Probabil va dura cam cincisprezece minute până când se va linişti mediul. 
Şi, domnule... 

— Da? 

— Cred că am pierdut reţeaua laterală. Suntem surzi la babord. 

— Ok. Continuă! Dacă e cineva care poate să-l audă pe bastard cu aparatura avariată, 
tu ești ăla! 

— Aye, sir! 

Gândeşte ca inamicul! îşi spuse Montgomery. Si cine era inamicul? Un comandant de 
sub. Un căpitan de rangul unu, desigur, sau chiar un amiral, pe unul dintre cele mai mari 
și mai bune nave. 

Nu, nu un amiral. Afurisitul ăsta istet, s-a scufundat şi a virat departe de traiectoria 
lui Mark-48, apoi s-a pitit în gheaţă, miscandu-se alunecos ca un prezervativ. Tipul e dat 
dracu'... iar manevra sugera faptul că era marinar prin vocaţie, şi nu a primit comanda ca 
recompensă pentru ani de serviciu credincios fata de Maica Rusie. 

OK, deci era un căpitan adevărat, şi știa să folosească gheaţa ca acoperire împotriva 
atacului cu torpile. Mai ştia că trebuie să găsească si să distrugă sub-ul de atac american, 
înainte ca acesta să poată trage din nou. Poate că sonarele rusești era surde și ele 
momentan; nu avea de unde să știe cât de rău erau afectate urechile lui Galveston, deci 
putea presupune că sonarul lui Gal este complet operațional. Probabil vira direct pe 
traiectoria torpilelor, navigând direct către poziția lui Galveston. Va veni cu rapiditate, 
pentru a străbate distanţa înainte ca Gal să-și recapete auzul, si va pluti aproape de partea 
inferioară a banchizei — atât de aproape cât va îndrăzni - pentru a profita de confuzia 
creată de nenumăratele ecouri returnate de gheaţă şi fundul apei pentru a-şi masca 
zgomotul motoarelor. Și ca să facă lucrurile şi mai năucitoare, desigur, va lansa şi 
contramăsuri. 

— Diving officer! 

— Yes, sir! 

— Du-ne la şaizeci de metri adâncime. Timonier, vino la 0-0-5. Fă mișcarea extrem de 
încet. Doar cât să înaintăm. 

— Saizeci de metri, aye, sir. 

— Vin la 0-0-5, acum, viteza trei noduri. 

Montgomery şi a luat locul în fata periscopului mic, de cercetare. 

— Sus periscopul! 

1610 Zulu 
Puntea de Comanda / Centrul de Atac 
Slavnyy Oktyabrskaya Revolutsita 


Unde-i? 

Această întrebare îl frământa pe Dobrinin de in ultima jumătate de oră. Dacă 
americanul continua să se apropie cu viteza de cincisprezece noduri, Typhoon trebuia să-l 
fi întâlnit până acum. Ecourile din apă au dispărut, în sfârșit, iar ofițerul de la sonar 
raporta apă liberă. 

Dar nu şi sub-ul american. Ticălosul... doar nu se putea face invizibil! 

— Încet la o treime, a ordonat. Sonar! Ceva? 

— Nu, tovarășe căpitan. Este posibil ca americanul să se fi retras după lansarea 
torpilelor si să fi părăsit zona. 

— Hmm... Posibil. Dar puţin probabil. Căpitanul acestui submarin este foarte bun. 
S-a năpustit asupra noastră ca un lup asupra cerbului. Mă cam îndoiesc că s-a obosit atât 
doar pentru a lansa două torpile, iar apoi să o şteargă. 

Dar Dobrinin se confrunta cu o altă decizie, si până să o ia, era conştient de privirea 
lui Strelbitski care-l pironea neîncetat din capătul celălalt a-l Centrului de Atac. Acesta 
fusese complet tăcut și mohorât pe toată perioada atacului. Bratul, dislocat de turbulentele 
produse de explozii, era susținut într-o eșarfă, iar fata avea paloarea unui cadavru. 

Până acum, Moscova știa că racheta nu a fost lansată la timp, că Celiabinsk nu a fost 
ras de pe suprafața pământului. Fără îndoială că, chiar în acest moment, eterul era plin de 
mesaje radio codificate, care-i cereau să dea explicaţii imediate. 

Oare trebuia să considere ca sub-ul american a plecat, iar el să continue executarea 
ordinelor primite? Sau să continue vânătoarea? 

— Încet la cinci noduri! a ordonat. Încet înainte! 

La dracu’, americanul trebuia sa fie pe undeva! 


1617 Zulu 
Puntea de Comandă / Centrul de Atac 
USS Galveston 


Fata lui Montgomery era lipită de mansonul periscopului. Privind spre înainte si în 
sus, putea vedea jocul umbrelor produs de lumina filtrată prin grosimea gheții. 

Încă nici un semn a-l prezenţei inamicului. 

— Căpitanul! Sonarul! 

— Căpitanul. Spune! 

— Domnule, am sunete foarte slabe la tribord, pe direcţia 1-0-2. Distanţa o milă. 
Poate putin mai mult. 

— Ce fel de zgomote? 

— Greu de deslusit din fond, domnule. Totusi e ceva de joasa frecventa... prin 
gheaţa sparta de explozii. Cred că sunt două elice. 

Direcţia 1-0-2... adică aproape la traversul lui Galveston. Montgomery roti periscopul 
spre dreapta. Acolo era o umbră doar, rotunjită pe fondul mai luminos-al gheții de 
deasupra, dar inconfundabilă. 

A estimat distanța cu ajutorul marcajelor de pe reticulul periscopului, utilizând 
lungimea cunoscută de 170 m a Typhoon-ului ca pe o cheie trigonometrică. Typhoon se 
afla acum la circa 1800 m de tribord, o milă. Nu l-ar fi observat dacă s-ar fi aflat la o 
adâncime ceva mai mare în apă si fără fondul luminos al gheții. 

— Acum, încet, a spus Montgomery, păstrând ţinta la vedere. Timona, vino pe 
direcţia 1-7-5. Foarte încet. 

— Direcţia 1-7-5, foarte încet, ave, sir. 

Minutele se scurgeau pe măsură ce Galveston se întorcea încet, înlocuind direcția 
nord cu una aproape direct spre sud... şi ajungând astfel, din nou, în siajul lui Typhoon. 
Ca și la lupta între avioane de vânătoare, primul care și vede adversarul, de obicei, e în 
avantaj. Montgomery nu avea de gând să-l piardă din nou. 

— Mister Villiers? 

— Tuburile de la unu la patru sunt incarcate, domnule. Mark-48 ADCAP. Capacele 
exterioare sunt deschise. 

— Te-ai fixat pe tinta? 

= Fixat. 

— FOC numărul unu. 

— UNU a plecat. Merge fierbinte si curat. Ghidaj pozitiv. 

— FOC numărul doi. 

— DOI plecat. Ghidaj pozitiv. 

= FOC trei, 

— TREI plecat. 

Montgomery a păstrat a patra torpilă pentru orice eventualitate. Timpul de deplasare 
pentru Mark-48 pe distanța de o milă era de mai puțin de un minut. 


1619 Zulu 
Puntea de Comandă / Centrul de Atac 
PLARB rusesc Slavnyy Oktyabrskaya Revolutsita 

— Torpile in apa! Foarte aproape! Directia 0-0-3, vin direct in pupa! 

— Lansati contramăsuri momeală! 

— Lansat momeala! 

— Carma banda babord! Toata viteza! 

— Banda babord! 

— Masina! Vreau 110%! ACUM! 

— Da, domnule capitan! 

— Tovarase capitan, torpilele se apropie! Distanţa estimată patru sute metri! 

— Misca-te, luate-ar dracu’! BANDA! Ţine-l pe nenorocit la locul lui! 

— Ştiam eu că trebuia să lansezi racheta când ai avut ocazia, a spus Strelbitski. Voi 
vedea dacă... 

— Raportează-mă la Moscova, i-a tăiat-o Dobrinin. Puntea era acum înclinată la un 
unghi de aproape treizeci de grade, fiind nevoit să se tina bine de o bară. Presupunând ca 
vom mai fi în viata peste câteva minute. 

— Două sute de metri... 

— Lansati alte contramăsuri! 


1620 Zulu 
Cabina sonarului 
USS Galveston 


Ekhart a auzit cum a crescut frecvența de ping-uri a sonarului activ pe măsură ce 
prima torpilă se apropia de ţintă și şi-a smuls castile de la urechi. 

— Thar she blows?! a strigat spre ceilalți operatori sonar, care-şi scoseseră $i ei repede 
castile de la urechi. 

Prima explozie a reverberat prin apă, mai tare decât cea de mai devreme, dar nu tot 
atât de distrugătoare atât de adânc sub gheaţă. 

Galveston sa înclinat la tribord, s-a cutremurat, apoi si a revenit către babord. 

O clipă mai târziu, a doua torpilă a lovit, detonarea trecând prin ape pe urmele 
primei. 

A treia torpilă nu a detonat. Fie ca a fost păcălită de contramăsurile lui Typhoon, fie 
că primele două explozii au avariat-o. Nu conta. Când Ekhart şi-a pus căştile la urechi din 
nou, a putut auzi sunetele de neconfundat ale apei ce inundă un mare spaţiu gol, zgomote 
de ruptură, punctate de pocnituri. 


2 Thar she blows — cândva, era avertismentul traditional al marinarului de veghe de pe o balenieră ce indica ieşirea la suprafață 
a unei balene ca să respire; acum, în argou, înseamnă „țintă distrusă”. 

Atrasă de elice, prima torpilă a lovit Typhoon-ul in pupa si a distrus-axele, 
permițând apei să pătrundă în camera motoarelor. Pe măsură ce continua să asculte, 
Ekhart auzea un geamăt straniu, un bocet de agonie aproape uman pe când oţelul se 
deforma supus unor solicitări incredibile, nu de adâncimea apei — Typhoon nu se afla nici 
pe departe la limita de imersiune — ci de sarcinile neechilibrate care depăşeau tolerantele 
proiectate. 

Auzea sunetul cu care se rupea imensa pupa ce se umpluse cu apă și începea să se 
ducă în adâncuri. 

— Domnule căpitan, aici Sonarul, a spus. Două lovituri. Confirm zgomote de rupere. 

— Pune-le pe ICS. 

A intors un comutator, transmitand pe intreg submarinul strigatele de moarte ale 
gigantului rusesc. Ekhart se aștepta oarecum ca echipajul sa izbucnească în urale, dar pe 
Galveston a domnit o tăcere mormântală. Acum putea auzi bolboroseala bulelor de aer ce 
se ridicau la suprafaţă. Tinta își schimba aspectul pe măsură ce se scufunda în întunericul 
adâncurilor. 

— Acum, fiți atenţi, vorbeşte căpitanul, s-a auzit din difuzoarele ICS. Tot ce pot să 
spun, este că vă felicit pe fiecare in parte pentru că v-aţi făcut datoria cu profesionalism. 
Detaliile misiunii trebuie să rămână secrete, dar pot să vă spun că Washington a avut 
informaţii că ţinta noastră a fost un Typhoon rusesc ce ieşise la suprafață pentru a lansa 
rachete nucleare. Acţiunea voastră a prevenit această lansare, iar tara şi întreaga lume vă 
rămân îndatorate. 

— Sonar First Class Ekhart, vreau să te evidentiez pentru că ţi-ai îndeplinit datoria in 
mod excepţional. A fost o treabă de excepţie că ai depistat elicele Typhoon-ului prin 
zgomotele de fond. Probabil că ne-ai salvat nava, și în mod evident ai contribuit la succesul 
misiunii noastre. Am să te mentionez în raportul de acțiune, cu recomandarea pentru 
citare pe ordinul de zi. 

Ekhart nu prea credea că merită o citare. Talentul său..., abilitatea de a simţi un 
oponent în întunecimea oceanului, tocmai l-a pus la încercarea supremă... iar 150 de 
oameni au murit. Adevărat, ei tocmai încercau să-l ucidă pe el și pe camarazii lui, totuşi nu 
era ceva de care să se simtă mândru. 

— Operatorul care sedea lângă el l-a bătut pe umăr. 

— Grozavă treabă, Rudi! 

— Yeah, făcu şi un altul, rânjind de la o ureche la alta. De obicei, Bătrânul nu e deloc 
darnic cu cuvintele de laudă. Klumea treabă! 

Într-un fel, Ekhart nu s-a simţit niciodată mai înstrăinat de camarazii săi decât acum. 
I-a simţit pe amândoi cât de mândri erau de talentul său... dar era rusinat de faptul că 
tocmai ajutase la uciderea a 150 de oameni, submariniști ca și dânsul. 

Si-ar fi dorit să nu se fi înrolat în Navy. 

1430 EST Zulu 5 
Situation Room 
Washington, D.C. 


Noutatea ca Galveston a torpilat un PLARB rusesc i-a facut pe toti cei din Grupul de 
Management al Crizei sa simta un fior. Toti se asteptau la represalii din partea rusilor, fie 
împotriva submarinelor americane din Marea Barents, fie — mai probabil — împotriva CBF 
din Bear Station. Ciudat însă, desi bazele din peninsula Kola se aflau în stare de alarmă, nu 
a fost lansat nici un atac aerian, nici o rachetă de croazieră nu a fost trimisă la atac. 

— Din acel moment, spunea un captain din Navy, au mai fost cinci incidente în zonă. 
Încă mai verificăm situaţia, dar se pare că patru alte submarine rusești au fost scufundate 
în ultimele trei ore. 

— Ce fel de sub-uri erau? a întrebat cineva din asistență. 

— Două erau PLARB. Nu Typhoon, ci tipuri mai vechi. Un Yankee II şi, credem, un 
Delta IV. Nu știm dacă erau componente ale ultimatumului lui Krasilnikov, dar au fost 
auzite când își inundau hangarele de rachete pregătindu-le pentru lansare. Altele două 
erau sub-uri de atac ce încercau să se strecoare către forța noastră de intervenţie de la Bear 
Station. 

Uşile din fundul sălii sau deschis si un grup compact de oameni in costume civile si 
în uniforme militare au intrat. 

Gordon West a anunţat din fruntea grupului: 

— Doamnelor și domnilor, Preşedintele Statelor Unite! 

Toţi cei din jurul mesei sau ridicat însoţiţi de zgomotul scaunelor împinse înapoi. 

— Luaţi loc, vă rog, a spus președintele așezându-se pe scaunul rezervat pentru el. 
Aghiotantii săi şi cei câţiva ofițeri, inclusiv un colonel de la Air Force cu servieta 
înfricoşătoare prinsă cu un lanţ de încheietura mâinii, s-au așezat de-a lungul ferestrelor din 
spatele lui. 

Doamne, ce îmbătrânit arată, se gândi Magruder, șocat. Președintele părea că a 
îmbătrânit cu câţiva ani in doar câteva zile de când Magruder l-a văzut ultima oară. Era o 
slujbă pe care Magruder nu și-ar fi dorit-o în ruptul capului. Cel puţin, cei din echipa de 
criză au ciupit câteva ore de somn printre picături, în ultimele trei zile. Dar se părea că 
Președintele nu a dormit deloc. 

— OK, a spus Preşedintele, privind fețele din jurul sau. Am să fiu scurt şi rapid. 

Acum câteva minute, am vorbit cu ambasadorul nostru la ONU. În această după 
amiază, domnilor, într-o întrunire de urgenţă, la care Rusia a lipsit si China s-a abținut, 
Consiliul de Securitate a adoptat Rezoluția ONU 984, care cheamă ambele parti implicate 
în Războiul Civil Rusesc, încă o dată, să predea suveranitatea/controlul asupra arsenalelor 

lor nucleare. De aceasta data, se autorizeaza utilizarea actiunilor militare pentru punerea ei 
in aplicare. 

— Doamne, Dumnezeule, făcu Heideman. Asta ar putea însemna al Treilea Război 
Mondial. 

— S-ar putea să nu putem evita așa ceva, Bob. Acum câteva momente, am vorbit cu 
Petrakov. 

Viktor Petrakov a fost ambasadorul rus în SUA pe timpul guvernului lui Leonov. 
Atât timp cât Washington continua să recunoască acest guvern ca fiind legitim, Petrakov 
rămânea principala legătură diplomatică cu Rusia, chiar dacă nu mai era recunoscut de cei 
aflaţi, de facto, la putere acolo. 

— Petrakov, a continuat încet Președintele, mi-a spus că guvernul său încă mai au 
sub control footbal?-lul, codurile nucleare ale forțelor ICBM. Totuşi, se teme că oamenii lui 
Krasilnikov au spart codurile pentru rachete sau, cel putin, pentru o parte dintre ele. 

— Sfinte Dumnezeule, a murmurat Waring. 

— Oameni buni, nu putem permite ca această oroare să înceapă, a continuat 
Preşedintele. Trebuie să facem tot ce ne stă în putere să prevenim izbucnirea unui război 
nuclear în Rusia. Rezoluţia 984 ne dă autoritatea legală de a acţiona. Mai pot să adaug că 
atât Secretarul General ONU, cât si ambasadorul Petrakov ne-au cerut oficial asistenţa, 
intervenţia, pentru evitarea unui holocaust nuclear. Și sunt pregătit să răspund acestei 
cereri. 

A urmat un lung moment de tăcere după vorbele Președintelui. Într-un târziu, 
Magruder a rupt-o. 

— Domnule Preşedinte, vorbiti despre intrarea noastă în război? 

— Pentru securizarea submarinelor ICBM ale lui Krasilnikov în zona peninsulei 
Kola, DA. Va fi o incursiune limitată, și numai pentru un timp scurt. De ce, Admiral? De ce 
faci aceasta fata lungă? 

— Eu sunt, domnule Președinte, un fel de elev al istoriei. Mă gândeam la ultima dată 
când am invadat Rusia. 

Preşedintele a dat din cap. 

— Nu cred că înțeleg, Admiral. Când am invadat noi Rusia? Pe timpul Războiului 
Rece noi... 

— A fost in ultima parte a lui 1918, domnule Președinte, până în 1920. Imediat dupa 
Primul Război Mondial. O forță aliată a debarcat la Murmansk si in alte câteva porturi de 
la Marea Albă, aparent pentru a apăra interesele occidentale, de fapt, pentru a acorda 
sprijin militar Albilor în lupta lor împotriva Bolsevicilor. Forța expeditionara includea 
trupe britanice, franceze, chiar si sârbești, dar aproape jumătate erau americane aduse 
direct din tranșeele din Franța. Mai aveam ceva trupe în Orientul Îndepărtat rusesc, ce 
încercau să tina calea ferată Trans-Siberiană departe de mâinile japonezilor. 


3 Footbal — în argou, servieta cu codurile de lansare ale rachetelor nucleare, care îl însoțește întotdeauna pe Preşedinte. 

— Mi se pare ca noi amandoi am studiat carti diferite de istorie cand am fost la 
scoala, spuse Presedintele, dar a atenuat cuvintele cu faimosul lui zambet. 

— Ce sa intamplat? 

— S-au luptat cu iarna când o zăpadă de aproape doi metri a căzut peste 
Arhanghelsk. Cele mai multe morți sau datorat degerăturilor şi bolilor, dar au fost si 
pierderi de vieţi în lupte, trupele americane luptând cu Armata Roşie în inima peninsulei 
Kola. Neintelegerile dintre aliați şi schimbările de la Washington i-au adus pe ceilalți acasă 
după doi ani. 

— Deci, ce vrei să spui, Admiral? Recomanzi să stăm departe de Rusia? 

— Spun, domnule Preşedinte, că trebuie să fim al dracului de siguri în ce ne băgăm 
acolo, că trebuie să ştim foarte clar ce facem și de ce. Altfel, domnule, vom fi până la gât în 
nisipuri mişcătoare. 

— Îţi apreciez îngrijorarea, Admiral. Dar te asigur că ne-am propus termene şi 
obiective strict limitate. Am spus că Pentagonul a lucrat de mai mult timp la planuri 
referitoare la acest fel de situație. Acum, oameni, buni, permiteti-mi să subliniez câteva 
puncte foarte importante ale acestei operaţii. 

Pe măsură ce asculta, Magruder trebuia să admită că nu se intenţiona a fi o misiune 
pe termen lung. Era mai mult un raid în forţă, fără intenţie de ocupare a teritoriului, sau 
măcar de cooperare cu forțele lui Leonov. 

Singura problemă cunoscută cu destulă certitudine consta în faptul că era mult mai 
al dracului de uşor să te bagi în Războiul Civil rusesc... decât să ieși din el. 


2215 Zulu +2 
Bear Station 
USS Jefferson 


— Intră. 

Tombstone a deschis ușa trecând pe lângă santinela de afară și a intrat în biroul 
amiralului Tarrant. Acesta se transferase pe Jefferson ceva mai devreme în această după 
amiază, cel putin pentru un timp. Shiloh era mai potrivit pentru a conduce o bătălie, dar 
Jefferson dispunea de facilități pentru planificarea marilor operaţiuni, în special de acelea 
care implicau portavionul însuși. 

— M-ati chemat, domnule? 

Căpitanul Brandt stătea pe o canapea în colțul încăperii, dar nu spunea nimic. 

— Da, CAG. Închide ușa și trageţi un scaun. lartă-mă că team chemat până sus la ora 
asta. Bei ceva? 

Tombstone a facut ochii mari vazand garafa cu scotch de pe biroul capitanului. 
Jefferson, ca de altfel toate navele din Navy, era uscat, bauturile alcoolice fiind interzise la 
bord, si stia ca Brandt nu obisnuieste sa bea. Probabil ca Tarrant dispunea de un stoc 
personal. 

— Nu, domnule. Multumesc. 

— Cum se prezinta situatia in Wing? 

— Foarte bine, domnule. Obositi, dar mentinem CAP sus. Ciudat. Rusii nu prea au 
reacționat după ce le-am scufundat submarinele. Am avut două avioane de atac de-ale lor 
care ne-au tatonat perimetrul de apărare, dar se pare că era doar un zbor de recunoaştere, 
nu un asalt serios. Pe unul l-am doborât, pe celălalt l-am trimis înapoi acasă. Mă aşteptam 
să cadă tot iadul pe capul nostru. 

Ca o replică tăcută, Tarrant i-a întins lui Tombstone o hârtie, apoi şi-a mai turnat un 
pahar. 

Mesajul, lung, era semnat de Admiral Brandon Scott însuși, şi explica detaliat 
parametrii unei masive operaţiuni amfibii, cu numele de cod White Storm. O forță de 
intervenție amfibie, II MEF, era deja pe drum către Bear Station și trebuia să sosească în 
cursul acestei dimineti, devreme. 

Fără să-i vină a crede despre ce era vorba, Tombstone a citit rapid mesajul. 

— Unde... vom invada Rusia, domnule? 

— Noi vom... citez „vom securiza anumite facilităţi navale rusești cu scopul de a 
preveni dislocarea forțelor PLARB inamice”. Bazele de submarine, Stoney. Vor să punem 
mâna pe bazele de sub-uri de la Polyarny. 

— Dumnezeule! Şi cum vom face asta? 

Tarrant a sorbit un gât de scotch, a pus paharul pe birou, în fata lui și a închis ochii 
oftând. 

— Sa mă ia dracu’ dacă am habar cum, CAG. Cu o mână a întins un teanc gros de 
hârtii peste birou, până în faţa lui Tombstone. 

Documentaţia era substanţială, teancul având câţiva centimetri grosime şi cântărea 
vreo două kilograme. Pe copertă era inscripţionat numele operaţiunii, White Storm, şi 
marcajul TOP SECRET. 

— Pentagonul a început să conceapă acest plan încă de când Leonov a fost fugărit 
din Moscova, a spus Tarrant. Se pleacă de la faptul că trebuie să intervenim în Kola pentru 
a stopa lansarea de ICBM de către submarinele ruseşti. Ei o descriu ca fiind o operaţiune a 
ONU de menținere a păcii. La dracu’, probabil se așteaptă ca ruşii să nu lupte cu prea 
multă convingere. 

Şi-a golit paharul şi l-a repus pe birou cu o mișcare rapidă. 

— Dar luptă sau nu, e copilasu’ nostru. V-am chemat aici ca să spun să puneţi osul la 
treabă imediat. White Storm este o Alpha Strike cu adevărat totală asupra tuturor pozițiilor 
cunoscute de pe uscat, baterii SAM, stații radar, poziţii defensive, instalații portuare. Vom 

acorda o atenţie deosebită bazelor de submarine din Golful Kola. Luaţi legătura cu echipa 
mea de la Informaţii pentru a vă procura orice fel de hărţi si fotografii luate din satelit de 
care aveți nevoie. 

— Am înțeles, domnule. 

— Nu avem prea mult timp la dispoziție. Acum este duminică. Washington vrea să 
ne trimitem puscasii marini pe țărm marti dimineaţă. Nu prea e suficient timp pentru a 
asambla o operațiune atât de complexă. 

— Am mai făcut-o cu doar o scurtă notificare înainte, Admiral. Ne vom descurca. 
Dar, ce e cu UNREP?? Zilele aste am consumat o grămadă de chestii. Cum ar fi AIM-54. 

— Ne-am ocupat de asta, CAG, a răspuns Brandt de pe canapea. O navă cu muniții, 
Santa Barbara, va sosi mâine. Ar trebui să ne aducă toată munitia de care avem nevoie. 

Tombstone sa întors către Tarrant. 

— Mie şi frică să întreb până când trebuie să-mi finalizez planul operaţional. 

— Îmi pare rău, Stoney. Mâine dimineaţă, la prima oră. 

Mormăi. Atât timp îi trebuia doar pentru a analiza ordinele operaționale. 

— Admiral, n-am dormit mai mult de cinci ore în ultimele... 

— Las-o jos. O singură chestiune, totuşi. Ar fi o idee să revezi programul de CAP. 
Lasă-le oamenilor tăi ceva timp de odihnă, ca să se refacă. 

— Sau măcar să se poată deplasa singuri până la avioane. OK, Admiral. Mă ocup 
imediat. 

— Multam, Stoney. Stiam că pot sa contez pe tine. Asta e tot. 

Tombstone a dat sa se ridice. 

— Stoney? L-a oprit Tarrant. Încă un lucru. Moralul... 

— Da, sir? 

— Cum se prezintă? Vreau să spun, după... 

Tombstone a dat din cap, a înțelegere. 

— Zvonul despre Pellet se pare că s-a răspândit pe navă, Admiral. Toţi oamenii mei 
știu despre asta. Sunt... coplesiti, cred. Dar nu pot spune că le afectează moralul chiar atât 
de rău. Cel puţin, nu încă. 

Dar cum îi va afecta atunci când vor avea destul timp ca să se gândească la asta? 

În această după amiază, cadavrul lui Pellet a fost găsit de către colegii săi în 
compartimentul de cusete. Folosise o frânghie de nailon pentru a se spânzura de 
structurile neonului din tavan. 

Cel putin, se presupunea că s-a sinucis. Existau semne de încăierare, pături ravasite 
pe paturi, un vestiar cu ușa îndoită de lovituri. Exista posibilitatea ca Pellet să fi fost ucis... 
dar, cu siguranţă, un ucigaș ar fi aranjat, cel puţin, mobila, după aceea. Mai curând, Pellet 
a făcut chiar el dezordine în timpul agoniei. Evident, moartea nu a fost instantanee prin 


+ Underway replenishment (UNREP) — aprovizionarea cu „consumabile” (combustibil, muniţie) din mers, în largul mării. 

ruperea coloanei cervicale, ci prin sufocare în urma strangulării. Aparent, i-a trebuit ceva 
timp până să moară si poate că s-a răzgândit si a încercat sa se salveze. 

— Moartea sa va fi investigată de CID, desigur, a spus Tarrant. Simultan cu 
incidentul Dikinson. Situaţia este regretabilă, desigur. Dar sunt îngrijorat de modul cum va 
reacționa echipajul. Mai ales acum. 

— Vor face ceea ce trebuie să facă, Admiral. Ca întotdeauna. 

Se întoarse și ieși din încăpere. 


CAPITOLUL 20 


Luni, 16 martie 


1430 Zulu +2 
Bear Station 
Marea Barents 


În această după amiază, rușii au lansat alt atac aerian împotriva armadei americane 
ce se aduna la Bear Station. Alcătuită în cea mai mare parte din bombardiere cu rază lungă 
de acţiune dotate cu rachete aer-suprafata, forța de atac includea avioane de tip Tu-22 
Blinder-B si Tu-26 Backfire-B, aparținând de Flota de Nord Aviatsiya Voenno-Morskoyo 
Flota — sau de Grupurile Aviației Navale. 

Backfire erau mortale, suple, cu aripile în săgeată, supersonice proiectate special 
pentru misiuni împotriva țintelor navale. Pentru că atacul trebuia dat relativ aproape, iar 
cantitatea de combustibil nu era o problemă, fiecare Tu-26 era dotat cu trei AS-4 Kitchens, 
rachete de croazieră cu o tonă de explozibil și o autonomie de 170 mile nautice. 

Bombardierele erau escortate de formații compacte de MiG-25 Foxbat, Su-21 Flagon 
și MiG-29 Fulcrum, unele având însemne ale Aviației Navale, altele aparținând de 
Frontovaya Aviatsiya. 

Apărarea americană era mai dură acum, dar si ţinte, dintre care să alegi, erau mai 
multe. În ultimele ore tot mai multe nave soseau dinspre vest în zona Bear Station: nave 
amfibii pentru debarcare si escortele lor din II MEF, o escadră mixtă anglo-norvegiana de 
distrugătoare si fregate purtătoare de rachete ghidate, nave de aprovizionare şi escorte ale 
unui convoi american de reaprovizionare. 

In total, se aflau in zona cam treizeci de nave, fara a mai socoti submarinele care 
bantuiau adancurile dintre coasta ruseasca de nord si banchiza arctica. Si mai multe nave, 
CBG Nimitz, erau programate să sosească în ziua următoare. 

Într-o confruntare sălbatică, ce a durat doar o oră, nouăzeci și două de rachete de 
croazieră au fost lansate asupra forței de intervenţie de la Bear Station, dar apărarea 
antiaeriană americană, şi mai precisă după atacurile de vineri, a neutralizat fiecare asalt cu 
o eficiență maximă. 

Supravegheate din Combat Direction Center de pe Shiloh si vectorizate de Centrul de 
Control aeropurtat de pe E-2C Hawkeye, rachetele Kitchen au fost doborâte aproape 
imediat ce erau locate pe radar. 

Totuși, o rachetă, zburând la rasul valurilor, a penetrat apărarea americană şi a lovit 
distrugătorul de Clasă Spruance, John Worden, distrugându-i total prova până la nivelul 
lansatoarelor de rachete din fata punţii de comandă. 

Uşile etanşe si profesionalismul cu care s-a manageriat situația de avarie au salvat 
nava, cel putin pentru moment, dar Worden a rămas în derivă pe ape, neajutorata până 
când fregata Talbot a remorcat-o. 

Cincisprezece minute mai târziu, un al doilea distrugător din componența CBG 
Eisenhower, J.L. Davis, a încasat o AS-4 drept în mijlocul bordului, s-a rupt în două și s-a 
scufundat cu tot cu cei 364 de oameni de la bord, în mai puţin de opt minute. 

Aproape în același timp, la 250 mile spre sud est, un SSN american, Scranton, a fost 
depistat de rețeaua de sonare pe când se apropia de Marea Albă, la câteva mile de 
Grimika. Vânat de o flotilă de fregate Krivak II ieșite din Arhanghelsk si de elicoptere 
ASW, Ka-27 Helix-A decolate de pe baze terestre, a fost forțat să iasă la suprafață după trei 
ore de hăituială care la mânat în ape putin adânci, apoi a fost torpilat de crucișătorul de 
Clasa Kynda, Groznâi. 

Între timp, escadrilele de interceptie decolate de pe cele trei portavioane duceau o 
luptă disperată deasupra Mării Barents. 


1445 Zulu 
Tomcat 202 
Deasupra Mării Barents 


Batman s-a rotit într-un S-accentuat, a cabrat puternic Tomcat-ul și i-a extins aripile, 
reducând deliberat viteza pentru a-și aduce F-14 la limita portantei. MiG-29 Fulcrum care 
îl talona în coadă, a trecut pe lângă el cu patru sute de noduri, incapabil să contracareze 
brusca manevră de frânare a lui Batman. Apoi a fost prea târziu, pentru că Batman a 
împins maneta de gaze direct în zona 5, a pliat aripile ca un vultur și s-a postat direct pe 
sasele lui Fulcrum. 

Neasteptatul schimb de roluri l-a luat pe rus complet prin surprindere. De la mai 
putin de treizeci de metri in spatele celuilalt avion, Batman putea vedea casca alba a 
pilotului cum se agita frenetic sub canopia MiG ului, pe măsură ce pilotul se răsucea in 
scaun încercând să vadă unde este Tomcat şi săi ghicească următoarea manevră. 

— Prea aproape pentru rachete, i-a spus Batman lui Malibu. 

La această distanţă, chiar și o Sidewinder ar fi trecut pe lângă ţintă înainte de a se 
loca pe emisia de căldură a ajutajului, iar dacă ar fi pierdut timpul cu diverse manevre care 
să-l aducă într-o poziţie mai buna, Fulcrm — mai bun manevrier — ar fi putut scăpa. 

— Tunul! 

O comutare pe selector, şi HUD a trecut pe configurația GUN. 

Reticulul de ochire a alunecat peste fuselajul lui MiG-29 si Batman a zdrobit trăgaciul. 
Tunul Vulcan a urlat... dar Fulcrum virase deja din cale globurilor de foc ce au trecut la 
doar câţiva centimetri de ampenajele duble si de vârful aripii. Apoi MiG a degajat într-un 
picaj către apa mării aflată la 4000 de metri mai jos. Batman s-a luat după el. 

— Striker! Batman! a strigat pe canalul tactic. 

Dacă wingman-ul său se apropia, ar fi putut să-l încolțească amândoi pe gagiu, un 
Tomcat de aproape, iar celălalt să asigure spatele. 

— Unde dracu’ esti, băiete? 

— La patrul tău, la o milă, a replicat vocea lui Striker. 

Strickland si RIO său, K-Bar°, se separaseră de Batman si Malibu cu câteva minute 
mai înainte, când au fost atacați de o pereche de Fulcrum. 

— Sunt liber şi vin imediat! 

— Vezi dacă-l poţi arde pe ăsta. Treci la stânga, eu rămân în dreapta. 

— Rog. 

La o jumătate de milă înainte și mai jos, Fulcrum a oprit picajul şi a virat brusc la 
dreapta. Batman a înclinat manșa complet la dreapta, încercând să se plaseze în interiorul 
cercului descris de rus. La trei sute de metri de suprafaţa apei, Fulcrum a trecut pe lângă 
un portelicopter, uriașul LHA® Nassau. 

Batman tocmai comutase înapoi pe rachete, când interceptorul rusesc s-a dezintegrat 
în aer, mii de fragmente strălucitoare răspândindu-se ca un foc de artificii, apoi s-a 
transformat într-un ghem de flăcări portocalii. 

— Poţi să tai MiG-ul de pe listă, ia spus Malibu lui Batman. Cred că a fost ras de 
CIWS de pe Nassau. 

— Ai dreptate. 

A tras F-14 într-un cabraj accentuat. Phalanx avea uneori probleme în a deosebi 
prietenii de inamici, iar Batman nu avea nici un chef să pătrundă în zona mortală de 
acțiune a acestuia. 


5 KABAR (KA-BAR, K-BAR) — numele uzual dat pumnalului de luptă adoptat de US Marine Corps în noiembrie 1942. 
6 LHA (for "Landing Helicopter Assault") — în clasificarea US Navy, navă amfibie de asalt dotată cu elicoptere. 


VP MAGAZIN 


Keith Douglass COUNTDOWN 


A stabilizat nivelul de zbor la 2000 m si si-a verificat munitia ramasa. La decolarea 
aveau patru Phoenix, două AMRAAM si o pereche de Sidewinder. Acum îi mai 
rămăseseră două AIM-54 şi cele două Sidewinder. 

— Zi ceva, Malibu. N-ai nici o ţintă? Vreau să dau nişte suturi. 

— Nimic pe aproape. Cred că toți băgăreții au luato pe cocoaşă. Să vad dacă 
Hawkeye îmi poate da ceva. 

Tomcat-ul lui Strickland era aliniat în partea stângă. Privind peste distanța ce-i 
separa, Batman putea desluși clar pe Striker în scaunul din fata, K-Bar în spate si 
indicativul 211 de pe partea laterala părții frontale a avionului. 

— Carei scorul, Batman? a întrebat Striker. 

— Am patru, dar doi dintre ei i-am luat cu Phoenix de la distanța maximă, deci s-ar 
putea să nu ne fie confirmat. 

Cu atâtea rachete aflate în aer în acelaşi timp, era cam dificil de stabilit a cui AIM-54 
a doborât un anume avion inamic. 

— Nu știu ce a făcut Brewer. 

— Şi de ce n-o întrebi? sa auzit vocea lui Brewer. Tomcat 218 pe care-l pilota ea se 
aliniase la dreapta. Ce’ntampla, Batman? Doar două lovituri confirmate? Ai adormit. Pogie 
și cu mine avem patru deja! Toate cu Fox 3! 

— Lansate de aproape şi fără alţii prin preajmă, a adăugat Damiano. Deci ştim exact 
care ne este scorul. 

— Norocul pepitelor, a spus Malibu. 

— Yeah, a adăugat Batman. La cât s-a ridicat acum, Brewer? Nouă la opt? 

— Vezi să nu! Contează numai loviturile confirmate. E nouă la șase! 

— Ce dracu’, Batman! a spus Malibu pe un ton rănit. Nu putem lăsa două pustoaice 
slăbănoage să ne facă! 

— Slăbănog eşti tu, Mal. 

— Gee’, nu ştiu, Batman, răspunse Malibu. Ce crezi? Nu cred ca cele doborâte cu 
Phoenix ar trebui puse la socoteală, nu? Adică, John Wayne isi impusca adversarii de la o 
sută de mile? Ar trebui să ținem scorul numai la cei cu care am luptat unu la unu! 

— Sezi blând, a ripostat Brewer, iar Batman a auzit o cum chicotea. Nici o schimbare 
la pariu. Scorul e nouă la şase, avantaj femeile. 

— Cred că ne-au luat, Malibu. Femeile din ziua de azi... Nu poți... 

— Gold Eagles, Gold Eagles, aici Eagle 201, a intervenit vocea lui Coyote. Adunarea, 
puişori. E timpul să mergem acasă. 

— 201, 202, a chemat Batman. Hey, Coyote! Care-i treaba? 

— Batman, Coyote. Ne întoarcem, pe escadrile, pentru realimentare, dar mai întâi 
intrăm în Marshall Stack. 

— Am înțeles. Băieții răi au plecat? 


7 Jeez - Jesus - Prescurtare utilizată datorită pronuntiei asemănătoare a sunetelor G si J. 


VP MAGAZIN 


Keith Douglass COUNTDOWN 


— Majoritatea. Dar mai sunt unii care s-au luat de Ike si Nimitz. Dar noi mai avem 
ceva pesti de prajit. 

— 201, 211, a chemat Strickland. La care pesti te gandesti? 

— Skipper-ul are o treabă pentru noi, Striker, răspunse Coyote. Şi... oameni buni, 
dacă ziceti că până acu’ v-aţi distrat, să vedeţi ce o să vă placă asta! 


1535 Zulu 
Viper ready room 
USS Thomas Jefferson 


Lieutenant Chris Hanson s-a lăsat pe spate în fotoliul din VE 95 ready room, conștientă 
de forfoteala celorlalți NFO prezenţi, de murmurul conversatiilor lor, dar, mai ales, 
conștientă de cât de obosită era. Parcă erau în alarmă de câţiva ani. Fusese în CAP toată 
noapte până la ora 0730 dimineaţa şi abia a reuşit să adoarmă, când alarma a sunat, apoi a 
încercat iar să doarmă dar ruşii au lansat atacul. Ea si cu RIO, lieutenant McVey, s-au 
catapultat de pe puntea lui Jefferson, şi au fost pe sus mai bine de o oră. Au înregistrat două 
lovituri cu Phoenix, apoi au avut o ciocnire de aproape cu un Fulcrum deasupra coastei 
norvegiene. Pe cursul de întoarcere au folosit si ultimele două Phoenix pentru a dobori un 
cuplu de rachete de croazieră. 

Doamne, ce obosită era! 

L-a privit pe tânărul brunet ce şedea lângă ea. Roy G. McVey părea la fel de tânăr și 
nesigur ca atunci când a venit la bord. Nu se ştie de ce, dar toţi începuseră să-l numească 
„Vader%”, pornind de la numele de familie. Avea capul lăsat pe spate, ochii închiși, buzele 
întredeschise. Se părea că doarme. 

— Hey, Lobo! 

A privit în sus. Striker stătea în spatele ei, cu mâinile pe spătarul fotoliului. 

— Hello, Steve. 

El sa aplecat la urechea ei. 

— Ascultă, i-a șoptit încet. Mă gândeam că la noapte... 

— Eh... dacă mă lasă, am să dorm vreo cinci sute de ani. Sună-mă în anul 2500. 

El zambi. 

— De fapt, ma gandeam si eu la acelasi lucru. Programul asta e... 

— Attention on deck! 

Toti cei din sala sau ridicat cand a intrat Tombstone, cu Coyote langa el. 

— Repaus. 

Si a luat locul in spatele pupitrului din partea din fata a sălii. 


8 Vader — un dildo cu „ciuperca” supradimensionata. 

— Stati jos şi ascultați. Nu avem prea mult timp. 

În spatele lui, Coyote desfăşura o hartă la scară mare a peninsulei Kola. Linii roşii 
groase erau trasate pe ea, pornind de la Bear Station şi desemnând diverse traiectorii ce se 
terminau în puncte diferite din interiorul teritoriului. 

— Doamnelor si domnilor, a spus Tombstone. Faza aeriană a Operațiunii White 
Storm. 

Epuizarea lui Chris a dispărut instantaneu, lăsând loc unei intense stări de excitație. 
Un atac alpha, un asalt cu toate mijloacele din dotare împotriva țintelor rusești din 
peninsula Kola! 

Iar cei din Viper vor fi implicaţi până la gât! 

— Principalele elemente ale atacului vor fi VAQ-143 de pe Jefferson şi VAQ-132 de pe 
Eisenhower. Vor pleca primele si vor folosi HARM? pentru a distruge radarele de la Ozerko, 
Titovka si Port Vladimir. Imediat după ele vor fi escadrilele noastre de atac, VA-89 și VFA- 
161, plus VA-66 de pe Eisenhower. Tinta lor o vor reprezenta lansatoarele de SAM si 
instalaţiile de radar desemnate de Hawkeye, plus instalaţiile navale din golful Kola. VF-95 
va fi escortă pentru Intruder. 

Sau auzit câteva mormăituri prin sală. 

— Au, CAG! a sărit Arrenberger din spate. De ce noi? Am fost în plin timp de 
patruzeci şi opt de ore! 

Se auzeau și alte voci ce vociferau aprobator. 

Tombstone l-a atintit pe Slider cu o căutătură lungă, întunecată. 

— Ai vreo problemă, mister? 

— Da, am o problemă! Cat o sa mai actionam în ritmul asta? 

— Nu putem continua asa, CAG, interveni Mustang Davis. Să fim mereu la bătaie. 

Chris sia ţinut respiraţia, întrebându-se cât de aproape de o rebeliune se afla 
escadrila. Dacă cineva dintre ei ar refuza să zboare... 

Tombstone continua să-l privească pe Slider. 

— Vrei să abandonezi, Slider? Să renunti la aripi? 

Slider păli. 

— Nu, CAG. 

— Nu vreau sus nici un barbat sau femeie care nu poate suporta tensiunea. Daca nu 
poti rezista, Arrenberger, vreau sa stiu. 

— Ma descurc eu. 

— Dar voi, ceilalti? Voi zbura eu insumi daca e necesar. 

Chris se alătură corului de voci care umplu sala. 

— Putem s-o facem, CAG. Suntem OK, CAG. Mergem împreună, CAG. 

Tombstone a aşteptat un moment, cu mâinile pe buze. Apoi a clătinat din cap. 


9 AGM-88 High-speed Anti-Radiation Missile (HARM) - rachetă tactică, aer-sol, auto-orientată către o tinta-sursa de radiaţii 
electromagnetice. 


VP MAGAZIN 


Keith Douglass COUNTDOWN 


— OK. Asta e maniera profesională de a acționa. Știu că sunteți obosiţi. Toţi suntem 
obosiţi, la limită. Dar Washington crede că treaba asta e teribil de importantă. Astăzi, e 
misiunea noastră să începem să ciocănim apărarea din nordul peninsulei Kola. Mâine 
dimineaţă le vine rândul pușcașilor marini. 

Informaţia le-a captat atenţia. Nu se mai auzea nici un sunet în sală. 

— Deci, să analizăm profilul misiunii, a continuat Tombstone. Vă puteți aştepta la un 
baraj masiv Triple-A! şi SAM. Hornet vor avea misiunea de a deschide un coridor pentru 
Intruder, dar stim cu toţii că vor scăpa neatinse multe dintre ele. Rușii isi tin multe dintre 
jucărioare în rezervă ca să ne poată surprinde mai târziu. Cu ceva noroc, totuși, apărarea lor 
aeriană ar trebui să fie diminuată după acțiunile din ultimele două zile. Sateliții nostri de 
recunoaştere arată că bazele lor mai au relativ puţine avioane. Dar nu vă culcati peo 
ureche. În mod sigur mai sunt pe acolo nişte unități din Frontovaya Aviatsiya, pitite în 
hangare camuflate si vă puteți aștepta să arunce în noi cu tot ce au. Prima mișcare ne 
aparţine. Mâine dimineaţă cei din Marines vor debarca. Vor fi acoperiți de escadrilele de 
Tomcat de pe Nimitz ca si de propriile lor Harrier!!. Atunci veți avea ceva timp de odihnă, 
sau cel putin, un răgaz ca să vă trageţi răsuflarea. 

A ezitat un moment, apoi a zâmbit palid. 

— Cel putin, asa sperăm să fie. 

Chris nu la mai văzut niciodată pe CAG atât de obosit. Judecând după aspectul 
uniformei sale, probabil că a stat treaz toată noaptea... si alte câteva nopți mai înainte. 
Oare avea şi el o limită la care putea să cedeze? 

Tombstone continua informarea, detaliind amănuntele misiunii ce trebuia 
îndeplinită de VF-95. Primele elemente ale raidului vor începe să fie lansate peste o oră, iar 
avioanele Prowler din VAQ-143, armate cu HARM și rachete antiradar Tacit Rainbow”, isi 
vor incepe atacul asupra coastei rusesti la ora 1715, lansand de la distanta optima, pentru a 
netezi drumul escadrilelor următoare. 

Formatiile mixte de Tomcat, Hornet si Intruder vor zbura prin coridorul de radare 
orbite, însoţite Prowler ce vor asigura protecția ECM, zburând cât mai jos cu putinţă, la 
spuma valurilor — după cum s-a exprimat Tombstone. Fiecare formaţie va fi monitorizată de 
Hawkeye aflate mult deasupra mării, care vor avea și grija de a da alarma dacă apare în 
zonă vreun avion inamic. 

Combat. Lobo a scuturat capul. Va zbura într-o misiune de luptă. 

Oh, a zburat deja în CAP deasupra CBG pe durata ultimelor zile. Toţi au zburat. 
Totuși, ideea de a zbura către inamic, de a-l ataca deasupra propriului teritoriu, era 
suficient de excitantă încât să-i înlăture oboseala printr-un flux masiv de adrenalină. 


10 AAA (Triple-A) - Anti-aircraft artillery — apărare antiaeriană. 

1 Hawker Siddeley Harrier McDonnell Douglas AV8B Harrier II — avion de atac la sol cu decolare/aterizare verticală. 

2 Un sistem „ieftin” antiradar. Combină elemente de rachetă de croazieră si drona si poate fi lansate în număr mare de pe 
bombardiere grele, avioane de atac, sau chiar de pe lansatoare plasate la sol. 

Ambele sale victorii aeriene au fost obținute de la distanța de nouăzeci de mile; la 
dracu’, ea nici macar nu apasase pe buton. Vader McVey a facut-o, a locat tinta si a lansat 
racheta Phoenix. 

Apoi confruntare cu Fulcrum... a fost groaznica, dar dezamagitoare; un MiG tocmai 
o locase cu radarul, cand Slider si Blue Grass au picat pe şasele lui. Au urmat câteva 
momente confuze, manevre la multi G... apoi MiG-ul a murit, iar ea si McVey erau liberi. 

Iar racheta de croazieră pe care au doborât o nu putea trage asupra lor. 


Lui Chris îi plăcea pericolul, totuși isi ascundea cu grijă sentimentul, pentru a-și 
proteja cariera în Navy. Cascadorii (hotdogs) şi dependentii de sporturi extreme (thrill- 
seekers) nu aveau nici un viitor ca aviatori. Dar — acum putea să recunoască — pericolul a 
determinat-o să practice bungee jumping si alpinismul în adolescență, apoi zborul si 
parasutismul. S-a înrolat în Navy când a auzit că Marina acceptă femei aviator. Ca să 
învețe să zboare pe jeturi... 

Acum pilota jeturi, F-14 Tomcat, și-i plăcea să facă asta. Dar gândul de a-i lovi pe ruşi 
în interiorul propriului teritoriu, făcea să-i bată inima-n piept ca un ciocan. Pentru asta a 
muncit, s-a antrenat și s-a luptat să ajungă aviator în Navy! 


— OK, oameni buni, a spus Tombstone, în încheierea informării. Vă cunoaşteţi 
meseria. Zburati în siguranţă, stati aproape de wingman si nu vă dati eroi. Nu ne pasă de 
voi, dar avioanele sunt piese de inventar foarte scumpe. Capitanii vostri de avioane or sa 
vă ceară capul dacă le aduceţi înapoi sifonate. Care va să zică, aduceti-le înapoi in bună 
stare! Şi Dumnezeu să zboare cu voi! Asta e tot! 

— Attention on deck! 

A păşit afară din sală, iar Chris se întreba de ce arăta atât de groaznic. Doar pentru 
aşa ceva, s-a antrenat fiecare pilot. 

S-a alăturat celorlalți care se îngrămădeau în fata sălii să examineze harta și să-i pună 
întrebări lui Coyote. După cum a observat imediat, avionul ei trebuia să asigure protecție 
unor Intruder ce vor ataca baterii de SAM aflate imediat la vest de Polyarny. 


Va urma... 

Episodul 3 


CAPITOLUL VI 
AFLAM PENTRU CINE ERA PREGĂTIT STREANGUL DE LA 
SISKADEE 


Când ajunseră pe culmea dealului la picioarele căruia se întindea Sweet 
Clearwater Springs, drumul forțat parcurs călare, îi preschimbase pe toți in 
nişte vedenii alcătuite din sudoare, praf şi osteneală. 

Caii erau terminati în aşa hal, încât bărbaţii trebuiră să parcurgă pe jos, 
poticnindu-se, ultimele trei mile, încercând să nu-şi nenorocească definitiv 
animalele. 

— Pe Satana, mârâi Tom Morrison cu o voce care incetase de mult să fie 
una, n-o să uit atât de repede călăritul ăsta infernal. 

Din strafundul sufletului lor, toţi cei şase fură de acord cu asta... 

— Haide Tom! Încă o jumătate de oră şi... sheriff-ul Blaine nu mai continuă, 
fiindcă nu numai că era frânt de oboseală şi epuizat până în măduva oaselor, 
dar mai avea şi beregata înfundată de pulbere şi de nisip. 

Il întâlniseră pe bătrânul indian la marginea platoului desertic, pe unde se 
tot învârtiseră pentru a-l culege pe Sibley care, după opinia lor, trebuia — 
aproape mort de sete — să se ivească prin paraginile acestea. Zile întregi n- 
avuseseră parte decât de câteva ore de somn şi de drumul epuizant prin iadul 
de flăcări şi de nisip al Staked Plain-ului. Şi toate astea datorită unui ticălos 
de bandit care nu le făcea hatârul să se predea de bună voie şi, în aceeaşi 
măsură, din pricina unui nemernic uns cu toate unsorile, care se numea 
Sycamore. 

Blaine nu avea nici cea mai mica nadejde ca l-ar mai putea, gasi... Daca 
flăcăul tot se mai afla pe cuprinsul ranch-ului Sutter, însemna că nu măi era 
in toate mintile... 

Asta nu-l împiedica pe sheriff — si nici pe oamenii sai — ca, atât în gând cat 
şi înjurând în gura mare, să-l taie în milioane de bucățele mărunte, pe care 
după aceea le mai dădeau şi pradă focului. 

Nu era într-adevăr o imagine prea inaltatoare să vezi cum cei opt bărbați, 
împleticindu-se, apărură în curtea, ranch-ului, cu genunchii moi, cu mutrele 
jigărite şi acoperite, de praf, trăgând după ei nişte cai care de-abia mai puteau 
aşeza o copită înaintea celeilalte. 

Se opriră în fata clădirii principale. Erau sfarsiti. 

Doar în corpul uriaş al lui Howard Blaine mai păreau a fi nişte rezerve. Fu 
primul care păşi spre uşă. Ba mai mult, izbuti chiar, cu o mişcare moale, să 
extragă revolverul. Apoi se opri prag şi începu să adulmece ca un tap însetat. 

Din casă însă nu răzbătea nici un sunet. 

Auzi în urmă-i paşii tarsiti ai bărbaţilor care se apropiau. 

Prudent, dădu la o parte perdeaua de la uşa bolnavului. 

O privire fu suficientă ca, în penumbră, să distingă corpul de pe pat. 

De-abia următoarea îl făcu să înțeleagă cu cine avea de-a face. 

Privirea a treia avu însă rezultatul că ochii i se măriră de uimire, în măsura 
în care crusta de praf o mai îngăduia. 

Fiindcă pe culcuşul de lângă Sutter se mai afla încă persoană, pe care o 
recunoscu abia după ce se mai apropie cu un pas. 

Soarele aproape că se ascunsese în spatele dealului şi camera era 
cufundată acum în lumina incertă a crepusculului roşu-violet. 

— Aprindeti lumina! hârâi vocea lui. Ajunsese acum lângă Sutter, iar halul 
în care arăta chipul acestuia îl făcuse să se sufoce. 

Îi prinse grăbit încheietura mâinii. Omul mai trăia. 

Lampa pâlpâi, apoi camera se cufundă într-o lumină puternică. Acum se 
observa clar că Sycamore era grav rănit şi că Sutter era alb ca un perete 
văruit de curând. 

— By Gosh! gemu careva ragusit. 

Cu revolverul având piedica trasă în mână, Blaine îşi luă timp să examineze 
temeinic încăperea. 

— Centura lui e agatata aici, spuse unul dintre cei din spate. Şi-n revolver 
nu mai sunt gloanţe. lată locul unde ele au pătruns în perete. 

Blaine îl zgudui pe Sycamore. 

Dar acesta nu reacţiona, dormea ca un mort. Nu izbutiră să-l trezească nici 
pe Sutter. 

— Dati-le apa! 

Încercară, dar numai Sutter înghiți mecanic de câteva ori. Sycamore respira 
acum agitat. 

— Are fierbinteala, spuse Blaine care îi pipăise fata. Să-i lăsam să doarmă. 

În jumătatea de oră care urmă oamenii îşi dădură hainele jos, apoi se 

aruncara in apa lacului din apropiere si, dupa ce se ingrijira de cai, se lasara 
pe data prada somnului acolo unde se aflau, langa peretele casei, pe banca 
din fata ei, ori direct pe podea. 

Doar Blaine, cu ochii injectati, căuta în sertarul mesei de lucru o anumită 
cheie pe care o şi găsi. Apoi îl luă în spate pe Sycamore şi-l duse la hambarul 
cel mic, magazia care atrasese nu de mult şi atenţia lui Jude - cea cu 
fereastra zăbrelită. După ce-l vari în ea, nu uită să se asigure ca a închis bine 
uşa. Dar cu asta, ultimele sale rezerve de energie fură epuizate. Cu un căscat 
care aproape că se transformase în sforăit, pică lângă prag şi se întinse acolo. 
Adormise încă mai înainte de a fi atins pământul bătătorit. 


Sycamore se trezi când soarele era destul de sus. Îi era sete şi umărul îl 
durea. Limba i se păru a-i fi de iască. Gâtlejul suferea din pricina uscăciunii. 
Apoi auzi vocile şi îşi dădu seama că se află întins pe nişte saci burdusiti, 
înconjurat de lăzi şi harnaşamente, de butoaie şi de tot soiul de vechituri şi 
mai văzu şi fereastra cu gratii şi uşa cea zdravana. Mirosea puternic a 
păstramă şi a fructe uscate. 

După ce se ridica, rana începu să zvâcnească nebuneşte. Îşi dădu seama că 
febra era de vină. 

Fereastra era cam la înălțimea umerilor săi. După ce îşi îndepărtă o suvita 
de păr de pe frunte, se apropie de ea observă un personaj scund şi grăsuliu ce 
stătea în fata unei găleți şi, care, cu chipul schimonosit şi iritat, încerca să se 
barbiereasca. 

Într-un ciob de oglindă cu mai multe muchii îşi vedea atât fata cât si 
imaginea soarelui. Ba mai mult, tot acolo aparuse acum si mutra nedumerita 
a lui Sycamore care, in spatele gratiilor, se chinuia zadarnic să-şi amintească 
ultimele douăzeci şi patru de ore. 

Cine oare era scundacul? De fapt, nu putea fi decât medicul, dar ce era cu 
vocile care se auzeau peste tot? Atât în casă, cât şi la colțul şopronului, ba 
altele răsunau tocmai de la marginea lacului! În fata clădirii principale erau 
aşezate opt şei. 

Văzu cum bărbatul tresare, cum se holbează în oglindă şi cum se întoarce 
încet spre el, cu fata pe jumătate săpunit, cu briciul în mână. 

— Ah! exclamă rotofeiul şi se apropie cu paşi stângaci la magazioara. Hey, 
boys!! S-a trezit! 

Se auziră voci care-l strigau pe sheriff-ul Blaine şi din ce în ce mai mulți 
bărbaţi intrară în raza vizuală a lui Sycamore. 

Acum tăceau. Se multumeau să-i fixeze chipul, posomorati. 

— Ei, băiete spuse tipul durduliu, când ne-am văzut ultima oară arătai mai 
bine. la priveşte-l, Howard. Cred că acum nu va mai încerca s-o facă pe 
„nevinovatul”... 


1 Hey, boys! — Hei băieţi! 

Howard Blaine arăta ca un taur care ieşise de curând din apă. Îi aruncă 
tânărului o privire scurtă şi descuie uşa. Apoi intră. 

— Vino, Sycamore! 

Altceva nu-i mai spuse, dar chipul său, ochii mai ales, vorbiră cu atât mai 
mult. 

Tânărul îl urmă în curte. 

Între timp se adunasem toţi membrii poterii. 

— Mi-e sete. 

Vocea lui Sycamore era abia perceptibilă. 

Blaine făcu un semn cuiva. Omul se îndrepta spre clădirea principală, intră, 
şi, când reveni; ţinea în mână o cană mai mare şi un pahar, iar dintr-un 
buzunar al pantalonului răsărea gâtul unei sticle. 

Sycamore bău mai întâi un pahar de apă. 

— la, bea şi whisky! Blaine, cu aceeaşi expresie ostilă pe chip, îi întinse 
sticla. 

Alcoolul curse ca un foc lichid prin beregată. După încă un pahar de apă, 
tânărul se simți ceva mai bine, dar în ciuda acestui fapt era totuşi atât de 
obosit şi fără vlagă, că fu silit să se aşeze pe banca din faimoasei. 

— Cum se mai simte Sutter? întrebă el cu glas scăzut. 

Oamenii alcătuiseră un semicerc larg şi-l priveau cu atenție. 

Blaine ridică din umeri. 

— S-ar putea ca medicul din Siskadee să ajungă astăzi aici. Well, băiete... 
de fapt, nici n-aş avea nevoie să-ţi ascult cantecelul, dar chiar aşa: de ce i-ai 
spart, lui Scuter capul? Înainte de a răspunde, să ştii că nu te poţi bizui pe 
nici un fel de subterfugii sau răstălmăciri. Situaţia este foarte clară şi fără 
echivoc. Ghinionul tău e că amicul Sibley te-a lăsat în plata Domnului. Şi mai 
e ceva, băiete — iti dai seama, cred de situația ta: eşti acuzat de crimă. Deci, 
dă-i drumul! 

În capul lui Sycamore bubuia acum un fel de tobă indiană. Dar tânărul îşi 
veni în fire repede, strânse din ochi şi privi apoi țintă, când pe sheriff, cand pe 
oamenii acestuia. Apoi izbucni într-un râs ciudat care era mai degrabă un 
scâncet. Dar asta păru că-i stârneşte din nou durerile. Dintr-odată redeveni 
grav. De-abia, acum înţelese tâlcul celor afirmate de Blaine. 

— „Acuzat de crimă”? Pesemne că ati înnebunit! 

Bărbaţii stăteau neclintiti, de parcă ar fi fost nişte statui lucrate din ghips. 

— Trebuie să mă corectez. Deocamdată, învinuirea nu are în vedere decât 
vătămare corporală gravă şi complicitate la două atacuri banditeşti asupra 
unor bănci. Dar, după câte îmi dau seama, foarte curând acuzaţiile astea vor 
suna altfel. Şi anume: jaf şi crimă. Streangul te aşteaptă la Siskadee, băiete! 

— Sunt nevinovat, sheriff! Sycamore tintui disperat steaua care strălucea în 
bătaia soarelui, pe pieptul namilei. Nu sunt de fel amestecat — nici în jafurile 
de care vorbeşti, nici în aşa-zisa crimă! 

— Sigur că nu, îl ironiză Blaine reținut. Sutter a vrut doar să încerce dacă 
nu cumva teasta lui poate zdrobi peretele, iar tu ţi-ai găurit umărul cu un 

glonț din revolverul său, aşa, ca să te amuzi! lar în ce-l priveşte pe amicul 
Sibley, mărinimos cum eşti, l-ai lăsat să plece în bună pace... 

— La naiba, mr. sheriff, n-am nimic de-a face cu toate treburile astea! Nu eu 
l-am rănit pe Sutter. 

— Zău?! Deci vrei să dai vina pe Sibley, nu? 

Chipul lui Sycamore se preschimbă într-o mască. 

— Nu cunosc nici un fel de Sibley, sau cum i-o zice. De fapt, despre cine e 
vorba? 

— Păi, dacă nu eşti autorul fărădelegilor. Înseamnă că trebuie să fie 
altcineva, ce părere ai? 

— Aşa este. Dar nu-l cunosc pe omul de care vorbiti. 

— Mai bine zis nu-l cunoşteai, accentuă Blaine. Şi nici nu l-ai întâlnit, aşa, 
întâmplător, la izvoarele care se găsesc la miazăzi de Lumas Well? 

— L-am întâlnit chiar din întâmplare, ăsta-i adevărul! 

— Şi eu trebuie să cred aşa ceva? 

— Mi-e totuna ce crezi dumneata, mr. sheriff, se recită tânărul. Eu doar 
spun cum s-a întâmplat. Până în clipa aceea nu-l cunoscusem pe omul de 
care vorbiti, iar numele lui nu-l ştiu nici măcar acum. 

Un zdrahon tuciuriu, cu umerii largi şi barbă stufoasă se vari în fata. 

— Jigodie nenorocită, tot tu eşti cu gura mare, tot tu...? 

— Dă-i pace, Beckett, îl admonesta Blaine fără a se răsuci, eu iau 
interogatoriul aici, s-a înțeles? 

Oamenii bombăniră. 

— Văd că vrei să-l acoperi pe Sibley. Asta-i curată prostie, Sycamore! Poate 
că frigurile ti-au încâlcit gândurile. Uite, încerc să te scutesc de asemenea 
minciuni. Iti spun eu care este adevărul şi tu n-ai altceva de făcut decât să 
recunosti. Nu-ţi dai seama că ai pierdut bătălia? Fii bărbat pana la capăt! 

— Dar de ce să nu mă întrebaţi şi în continuare, de ce... 

— Mai târziu, îl întrerupse Blaine cu un gest scurt al mâinii. Despre jefuirea 
băncii din Santa Fe nu vreau să vorbesc, fiindcă pe mine mă priveşte doar 
ceea ce s-a întâmplat la Siskadee. Deci, ati fost trei - Hopkins, Sibley şi tu, 
Sycamore. Fiindcă ai o mutră inofensivă, ţi-a revenit misiunea să intri în oraş 
înaintea celorlalți, pentru a iscodi. După ce ai făcut această recunoaştere, 
folosindu-se de informaţiile tale, cei doi au atacat si au jefuit banca. Tu ţi-ai 
continuat drumul spre miazănoapte, făcând - pentru a deruta urmăritorii — 
un ocol mare, iar Hopkins şi Sibley s-au despărțit imediat. Sibley a avut 
ghinion, gloantele noastre i-au găurit burduful de apa. Necazul însă nu a fost 
prea mare, fiindcă oricum urma sa vă întâlniți la puturile din preajma 
munților Lumas Well. Si cum tu aveai un burduf intact, v-aţi hotărât să 
traversaţi împreună Llanos-ul. Zis şi făcut! Greşeala pe care ati făcut-o, cea de 
a nu ocoli Clearwater Springs, avea să vă coste. Să te coste! 

— Chiar aşa, mr. Sheriff, fiindcă spuneţi că mă costă: şi cu partea mea de 
pradă, cum stau lucrurile? Ati mai întâlnit vreodată un bandit care sa 
renunțe la dolarii obținuți cu atâtea spaime şi să dea aceşti bani altuia? Ba 

mai mult, ii dă aceluiaşi posibilitatea si să spele putina? 

— Dar e la mintea cocoşului, băiete! Întrucât nu erai cunoscut, n-aveai de 
ce să te temi de noi. Ştiai că întâlnirea cu potera era aproape inevitabilă. 
Singura ta, şansă de a trece prin „plasa” noastră era aceea ca în clipa 
respectivă să nu ai banii asupra-ti. 

— Unul dintre noi doi este nebun, gâfâii Sycamore îndârjit. Şi Daniel Morris 
pe care l-am întâlnit la izvoarele South Cimarron-ului? Tot minciuni, tot 
închipuiri, nu? Te pomenesti că l-am visat?! 

— Usurel, tinere! Felul în care te-ai hotărât să te aperi nu face nici doi bani. 
Nu doar noi; ci toată lumea din Siskadee ştia că trader-ul voia să ajungă la un 
trib de indieni navaho?. Astfel ţi-ai aranjat şi tu un alibi provizoriu. Destul de 
bunicel, dacă te gândeşti că Morris nu revine înainte de cinci, şase luni. Şi 
doar pentru nişte bănuieli, nimeni nu poate fi închis atâta vreme. Well! Dar 
ati făcut după aceea greşeala de neiertat de a alege drumul care trece pe aici. 
Pesemne voiati să cumpăraţi nişte cai de la Sutter si să va reimprospatati 
proviziile de apa. Poate ati fost si martorii, faptului ca flacaii ranch-ului au 
plecat — cine ştie? N-aveati însă habar ca Sutter este U.S. Marshall. Şi că astfel 
este şi in posesia anunţului de punere sub urmărire a lui Sibley. Nu i-a fost 
deci greu sa-l identifice pe infractor si cum il stiu eu pe Sutter, sunt convins 
ca a incercat sa va aresteze. Ceea ce pentru o persoana singura, confruntata 
cu niste raufacatori de teapa voastra, s-a dovedit a fi, totusi o nerozie. Sibley a 
reusit sa dispara cu banii, avand insa timp sa observe ca glontul marshall- 
ului ţi-a sfârtecat umărul: Si asta i-a convenit! Ştia că-l vei ucide pe Sutter. 
Nu era exclus ca rana ta să fie gravă: dacă mureai, cu atât mai bine...! Ţi-ai 
ieşit din minţi şi l-ai doborât pe marshall, lovindu-l în cap cu crosa 
revolverului tău. 

— Ce scorneli tâmpite! exclamă tânărul disperat. 

— Dar Sutter are o teasta tare ca fierul. N-a murit imediat. Primul lucru pe 
care l-ai făcut apoi a fost să-ţi legi rana. Mai târziu, ţi-a venit ideea că flăcăii 
ranch-ului se pot reîntoarce înainte ca tu să fi în stare să pleci. Era nevoie de 
o poveste pe care s-o poată crede. Pericolul ca Sutter să-şi revină şi să 
dezvăluie adevărul despre cele întâmplate nu era prea mare. N-aveai, asupra- 
ti nici un cent din banii furati, iar mutra ta inspiră încredere. Temeiuri 
suficiente, credeai tu ca să-i poţi duce de nas pe ortacii lui Sutter. Era riscant, 
dar şansa nu trebuia neglijată. 

— Daca ar fi fost aşa, de ce l-aş fi îngrijit atunci pe marshall ca pe un copil 
de tata? 

— Fiindca si asta ar fi contribuit la buna impresie pe care urma s-o produci 
flacailor. Ehei, băiete, esti într-adevăr dat naibii! Dar pe mine nu mă duci! N- 
am vazut pana acum un bandit care s-o faca pe infirmierul cu unicul martor 
al ticăloşiei sale, astfel încât acesta să-l dea prada streangului. Asa ceva nu 


2 Navaho — Trib din familia nadenă New Mexico, Arizona (vezi si cap. I). 
3 Cent - Monedă subdivizionară americană, a suta parte dintr-un dolar. 

exista. Oamenii lui Sutter, care nu stiu despre tine toate celelalte amanunte 
pe care le cunosteam noi, te-ar fi crezut. Ti-ar fi sorbit spusele — aşa cum se 
face cu un gin bun şi vechi. Şi toate astea le-ai plănuit gandindu-te că nu e 
posibil ca marshall-ul să poată supravieţui peste trei zile. 

— Ti-am mai spus d-le sheriff: eşti smintitul cel mai mare cu care am avut 
de-a face! 

— Se poate să fiu, dar m-am împăcat de mult cu asta, rânji omul legii. 

— Poate aflu de la dumneata şi de ce i-am dat bătrânei piei-roşii zece dolari 
ca să-l trimită pe medic încoace? ţipă Sycamore mintos. Voiam neapărat sa 
nu scap ocazia asta unică în viața unui om, cea de a afla cum e când te 
spânzură cineva şi când tu eşti de fapt nevinovat?! 

— No! rânji Blaine atât de crancen, de-ai fi zis că e un grizzly? chinuit de 
crampe abdominale. No, într-un timp incepusesi să simți efectul frigurilor. 
Ştiai că rişti să pieri ucis de febră traumatică dacă un medic nu-şi făcea rapid 
apariţia. 

— Ei drăcie! Dar când au trecut indienii pe aici nu eram rănit defel. Ei pot 
să depună mărturie. Delirul fierbinteli l-a facut pe Sutter să pună mana pe 
revolverul meu şi să tragă în mine. Şi asta s-a întâmplat a doua zi după ce au 
plecat indienii. 

— Urma unei impuscaturi la umăr poate fi ascunsă cu destulă uşurinţă. lar 
bătrânul a spus că ei n-au zăbovit aici decât cel mult zece minute şi că n-a 
schimbat cu tine decât vreo zece-douăsprezece vorbe. Şi mai e ceva, 
Sycamore! Mai e o gaură pe care n-ai cum s-o astupi. L-ai rugat să-l trimită 
încoace pe doc. Doar pe doc. Un nevinovat ar fi cerut ca în acelaşi timp să fie 
anunțat si sheriff-ul. Dar tu n-ai făcut-o. Ei, ce mai zici? 

— Pentru Sutter cel mai important lucru era medicul şi din cauza asta nu 
m-am gândit la altceva. Cred că în sinea mea chiar contam ca bătrânul să 
bată toba în Siskadee, astfel încât s-o afle toată lumea, deci sa veniți incoa’, 
mr. Sheriff. 

Blaine dădu din cap aprobând. 

— Sigur că trebuia să iei şi asta în calcul. Ce vrei, loc de noroc, nu alta. În 
definitiv, febra traumatica te poate curăța uneori mai repede decât o face 
ştreangul. Dar a doua oară nu mai reuşeşti să mă duci de nas. De fapt, nici 
prima oară n-ai reuşit de-a binelea. Cred că te va bucura să afli că am 
descoperit urmele focului vostru de tabără din preajma izvorului. Aşa ca mai 
bine ar fi să renunti! Vezi doar că nu mai are rost. 

— Bine, mr. Blaine, spuse Sycamore după câtva timp. Să lăsăm 
deocamdată lucrurile aşa cum sunt. Alaltăieri, Sutter şi-a revenit un moment, 
ba chiar a vrut să şi mănânce dar în vreme ce i-am pregătit ceva a leşinat din 
nou. Dacă vine medicul azi sau mâine, o să-l readucă el in simtiri. Şi atunci, 
oricum, iese totul la iveala. 


+ Grizzly — Urs cenuşiu din America de Nord (Ursus horribilis). 

Blaine se uita la el ca la o faptura ciudata. 

În mintea tânărului răsunau iarăşi cuvintele lui Jude. Era într-adevăr un 
idiot. Totul se întâmplase chiar cum profetise acesta. Ba mai rau, parcă. Nu 
existau decât doi martori. Unul se afla de mult în Noul Mexic şi în siguranţă. 
Nimeni nu va reuşi să-l găsească vreodată. Celalalt zăcea ca o arătare 
inconştientă în pat şi lupta cu moartea. Nu prea era probabil cu va scăpa cu 
viață. Fără mărturia lui Sutter lucrurile stăteau foarte prost pentru Sycamore. 

Desigur, nimeni n-avea cum proba cu tânărul ar fi implicat în furtul la care 
se ştia că participase Sibley. Mai mult, el putea chiar dovedi că nici nu avea 
cum să fie la Siskadee atunci când se produsese hold-up-ul. Dar o privire 
aruncată chipurilor sumbre ale bărbaţilor, arătă că nici unul dintre ei n-avea 
chef să aştepte o jumătate de an până când Morris va reveni şi va putea să 
confirme spusele sale. 

Îi ştia pe aceşti texani impulsivi. Sentința lor era repede rostită. 

— Cum, tot nu-ţi dai seama că în zadar mai nădăjduieşti ceva? întrebă 
Blaine. 

— Văd doar că aparențele sunt împotriva mea. Şi nu vă iau, asta în nume 
de rău, fiindcă imi dau seama ca nu mă puteţi crede. Nu cer decât dreptul pe 
care îl are orice cetățean american, cel de a-mi dovedi nevinovăția. 

— Sigur, că ai dreptul ăsta, Sycamore. Cel puţin din parte-mi. Dar nu ştiu 
dacă voi izbuti să-i fac pe flăcăii lui Sutter să fie de aceeaşi părere cu mine. Ei 
tin la rancher ca la propriul lor tata. 

Tânărul răsuflă cu greutate. 

— Ei, nimic, nici o mărturisire, Sycamore? întreba Blaine după câteva 
minute, aşa ca şi cum nici n-ar fi aşteptat altceva. 

— Ati recunoaşte ca ati doborât un bărbat, dacă adevărul ar fi totuşi altul? 
se înfurie tânărul. 

Ofițerul de poliție se răsuci şi plecă. La uşă se întoarse iar. 

— Nu te închid fiindcă eşti rănit şi nu ai armă. Privirea lui căzu asupra 
oamenilor. lar voi, vegheati asupra lui! De îndată ce pare a fi gata să pună 
mana pe vreuna, trageţi! 

— Tare aş vrea să ştiu de ce facem atâtea farafastâcuri cu ăsta, mârâi unul. 
Când întâlneşti şobolani, îi ucizi, nu te apuci să-i îngraşi. 

— Asta n-ai decât s-o gândeşti când nu sunt eu prin apropiere, Mac. 
Individul este un bandit şi un ucigaş, dar la spânzurătoare va ajunge numai 
dupa ce va fi condamnat conform legii. Să nu uiţi asta! 

Apoi dispăru în casă. 

Mac Pepper se mută de pe un picior pe celălalt, se uită ţintă în ochii arzând 
de febră ai lui Sycamore, apoi îşi privi tovarasii. 

— Pariez că în scurt timp guzganul ăsta va încerca să facă rost de o armă, 
spuse el sumbru. 

CAPITOLUL VII 
„ORICE OM ARE DREPTUL SĂ SE APERE!” 


După-amiaza, Blaine, împreună cu trei dintre oamenii săi stăteau la 
căpătâiul lui Sutter. Ranitul, care tot nu-şi revenise din leşinul prelungit, nu 
mai era decât o umbră a uriaşului de odinioară. Slăbise îngrozitor de mult şi 
avea o paloare anormală. Coloritul fetii sale ajunsese acum la un alb-cenusiu 
intens şi pielea părea un pergament subţire tras peste oasele craniului. 

— Tocmai a înghițit nişte zeamă de carne, şopti Jack Terance, să vedem 
dacă poate s-o tina în el. Ar fi foarte bine! 

Omusorul sheriff-ului se mişca spasmodic în sus şi în jos. 

Rămaseră multă vreme neclintiti, privindu-l ţintă pe bolnav. 

Maselele lui James Spiller, cel mai voinic dintre ei, mestecau în gol. Omul se 
răsuci şi plecă. După câtva timp, îl urmară şi ceilalți. În cameră nu rămăsese 
decât Adam Carter, care se aşeză pe un scăunel. Din când în când, ştergea 
măruntele broboane de sudoare de pe fata bolnavului. 

În vremea aceasta, James Spiller ajunsese în preajma lui Sycamore care se 
aşezase într-un loc umbrit. Bărbatul îl scuipă, rămase locului cu picioarele 
depărtate şi-l fixă cu privirea pe tânăr care, ridicându-se, îşi şterse chipul 
împietrit. 

Blaine şi ceilalți rămaseră locului. Sheriff-ul deschise gura să spună ceva, 
dar renunţă când văzu expresia din ochii celui astfel insultat. 

În vreme ce Sycamore - care era dezbrăcat până la brâu şi a cărui parte 
stângă era împodobită cu un bandaj ce-o înfăşură strâns - se apropie de 
James cu paşi foarte egali şi mişcându-şi picioarele într-un fel ciudat, rigid, 
iar brațele îi pendulau fără vlaga parcă, acesta îşi desprinse centura şi o lăsă 
să pice. Apoi încremeni ca o stană de piatră. 

Tânărul se opri chiar în fata lui. 

Privirea sa arzătoare se înfipse în ochii lui Spiller, oare simți că-l trece un 
fior. 

O mişcare care, din pricina repeziciunii cu care fusese făcută, aproape că 
scăpă privitorilor, propulsa în sus mâna dreaptă a lui Sycamore; tot atunci 
degetele se înfipseră, în chica adversarului, smucind în jos capul lui James. 
Concomitent, genunchiul drept al tânărului se inalta şi izbi năprasnic. 

Se auzi un fel de gâlgâit iar corpul adânc încovoiat al lui Spiller dădu 
înapoi, împleticindu-se. În aceeaşi clipă, un upercut îi trăsni bărbia îndoindu- 
i capul pe spate. Lovitura fu atât de puternică încât omul căzu la pământ cât 
era de lung. 

Că rana lui Sycamore se resimțea ca urmare a acestor mişcări rapide, se 
putea vedea limpede pe fata lui crispată. 

Dar această durere nu-l opri, nu-l paraliza, ci îi întărâtă şi mai mult mânia. 
De abia se redresase James, că pumnul explodă iar în bărbia lui. Pentru a se 
apăra, omul îşi inalta în grabă mâinile. Astfel îi rămase însă stomacul 

descoperit. Cu capul inainte, Sycamore facu un salt urias, iar izbitura 
aproape ca-l franse in doua pe individul imprudent. Socul il catapulta in 
peretele casei. Încet, trupul se nărui la pământ. 

Dar şi Sycamore căzu. Şi anume pe partea stângă. Suferinta cumplită ce 
izvora acum din umărul rănit îl aduse aproape în pragul nebuniei. 

Cu gura larg deschisă şi cu respirația tăiată, izbuti să se ridice, dar durerea 
îl făcu să-şi muşte până la sânge buzele. Fără voie, chinul insuportabil îi 
smulse un geamăt. 

Căscă ochii mari, îi strânse iar, dar nu reuşi să zărească altceva decât o 
ceață care se unduia. În auz îi stăruia un vuiet şi genunchii-i tremurau atât 
de tare, încât mersul său nu mai era altceva decât o inlantuire de mişcări 
frânte. 

Între timp, James se adunase de pe jos, fără ca să-l slăbească din ochi pe 
cel care stătea acum iarăşi în apropierea sa, vădit marcat si cu brațele 
spânzurând. 

Mâna dreaptă a combatantului mai vârstnic pendula înapoi, îşi luă elan, 
zvâcni in fata şi, zburând apoi de jos in sus, se îngropă în pantecul lui 
Sycamore. 

Tanarul ajunse astfel involuntar in pozitia unui briceag pe jumatate inchis, 
dar un upercut de stanga il dezdoi iarasi, ca dupa aceea o directa de dreapta 
să-i demoleze umărul rănit. 

Geamătul lui Sycamore suna aidoma celui unui cal muribund. 

Pata de sânge din bandaj se latea văzând cu ochi. Dar omul nu mai simțea 
NIMIC. 

Când James dădu semne că vrea iarăşi să se năpustească împotriva lui, 
vocea aspră a sherijf-ului se făcu auzită: 

— Stop, ajunge, James! 

Nimeni nu încercă să-l ajute pe Sycamore. Priviră în tăcere la Spiller care, 
după ce îşi luă centura de pe jos, se îndreptă clătinându-se spre malul 
lacului. Genunchii nu-l mai ascultau. 

— Dacă tânărul n-ar fi fost rănit, James ăsta al nostru, deşi tare ca un 
bizon, n-ar fi avut sorți de izbândă, îşi zise Howard Blaine. 

Şi ceilalți gândiră la fel. 

lar undeva în adâncul fiinţei lor îi încercă un fel de admiraţie fata de acest 
tânăr neînsemnat în aparenţă, care, deşi avea o rană inflamată pricinuită de 
glonț, deşi măcinat de friguri şi slăbit de sângele pierdut, reuşise, cu doar 
câteva lovituri ale dreptei sale, să-l incolteasca atât de tare pe James, cel 
voinic ca un urs. 

În ciuda oprobriului lor, în ciuda mâniei pe care le-o stârnise presupusa lui 
faptă, erau americani, erau texani - deci oameni care apreciază orice 
performanţă, indiferent dacă aparţine unui ucigaş sau unui sfânt. 

— Duceţi-l in casă, spuse Blaine. Şi vedeţi ce-i cu rana lui. Tu, Will, apucă- 
te şi fă ceva de mâncare. Nu cred că în următoarele douăzeci şi patru de ore 
se va pune pe picioare. 

Se inselase însă; de-abia căzuse amurgul ca Sycamore cobori din pat. 

Mai întâi sorbise o zeamă puternică de carne, apoi mâncă zdravăn. Acum se 
afla lângă casă şi aerul răcoros îi pria de minune. 

Blaine, care îl privea de la fereastra camerei de lucru a lui Sutter, îşi clătină 
capul a părere de rău. 

— Păcat, mare păcat de flăcăul ăsta, spuse el apoi lui Steve Beckett. 

Bărbatul, pe cat de scund pe atât de înfipt, cu mutra latareata ce semana 
cumva cu o clătită, îl privi mirat. 

— Păcat de un ucigaş? 

— Păcat de flăcăul asta, nu înţelegi? Are puteri mai ceva decât un taur. 
Pentru orice rancher un asemenea om este o comoară. Mare păcat! Colinda 
prin cameră, cu mâinile la spate. Sunt două soiuri de oameni cu care am de-a 
face. Unii sunt răufăcători din născare, „meseriaşii” cum le spun eu, de felul 
lui Isham Hopkins, care trebuie striviti aşa cum o faci cu ganganiile 
dăunătoare. Alţii însă au un fond bun - şi măcar la început sunt la fel ca 
oricare din noi. Dar o greşeală marunta îi face să-şi piardă minţile şi s-o ia la 
vale. Aceştia sunt de fapt cei mai primejdioşi; li se pare că au temeiuri, că 
sunt nedreptatiti. Şi asta îi transforma în nişte sălbăticiuni. Sycamore e unul 
dintre ei. lar Jude Michael Sibley este şi mai. Ei, dar mi-aş fi dorit ca până la 
ora asta doc să fi venit deja. Cred că va trebui să mai avem răbdare până 
mâine dimineaţă. 

— Pe mine mă interesează cu totul altceva acum, Ward... 

— Şi anume ce? 

— Suntem plecaţi de acasă de aproape douăsprezece zile. Prăvălia aia a 
mea, negotul... Şi ceilalți tot aşa: nu numai că-şi pierd timpul, dar şi o groază 
de bani, dacă vom continua să zăcem aşa, fără să facem ceva. Nu ne putem 
îngădui asta. Maggy a mea se descurcă ea vreo câteva zile, dar după aceea... 
Trebuie să ne întoarcem acasă, Ward. Ce părere ai? 

— Mda, cam ai dreptate. Dar trebuie să vedem si ce spune doc Ellsworth. 

— Păi de ce? 

— În primul rând pentru că Sycamore nu e în stare să suporte un 
asemenea drum - nu poate călări în halul în care este... 

— N-avem decât sa injghebam un travoiss, ce naiba! 

— Da, dar mai întâi trebuie ca doc Ellsworth să-i extragă glontul. Şi cred că 
nici atunci n-o să fie posibil. lar va pierde sânge şi asta o să-l slăbească şi mai 
mult. 

— Am priceput, deci cu alte cuvinte trebuie să ramii aici până când flăcăul 
va fi iar — cât de cât — în măsura să se tina-n şa. Dar pentru asta nu cred ca-ti 
trebuie şapte oameni? 

— Aşa-i! Mai întâi aş vrea să ştiu însă părerea lui Ellsworth despre Sutter. 
După aceea văd eu ce facem... 


5 Travois — Vehicul primitiv folosit de indieni (ceva intermediar între targa şi sania noastră). 

— Sutter nu-si va mai reveni, treaba asta o vede si-un orb. De opt zile zace 
cufundat in leşinul ăsta. Iti dai seama, opt zile! Doar ai văzut si tu rana. Nu 
mai exista nici o nadejde, Ward! Ce te tot complici atata cu Sycamore asta? Ce 
rost are ca doc sa-i mai coase rana, daca si asa individul va fi spanzurat? N- 
are nici o noima? 

— S-ar putea sa fie asa, vezi tu, datoria mea este să aplic legea — eu n-am 
cum s-o schimb. O aplic si basta! Si nu uita ca i-am garantat lui Sycamore 
dreptul de a se putea apara. Orice om trebuie sa aiba acest drept, intelegi? 

Steve scoase un sunet care semana cu o mârâitură, după care spuse: 

— Faptul că trebuie să spanzuram pe cineva nu înseamnă o distracție — cel 
putin pentru mine, unul — dar în cazul ăsta nu mai există nici cea mai mică 
îndoială. Pe tine nu te lasă steaua, dar noi nu purtăm aşa ceva, deci... 

— Nu uita că atunci cand am constituit potera asta, ati depus un jurământ. 

— Pshaw!® Am jurat ca în timpul urmăririi vom respecta întocmai ordinele 
tale. Dar „vânătoarea” s-a încheiat. Sutter trage să moară şi asta din pricina... 
Nu, să ştii că eu unul m-am săturat. Merg să discut şi cu ceilalți. Trebuie să 
ajungem la o înțelegere cu tine şi vom ajunge. 

— Nici vorbă de înțelegere, accentua Blaine cuvântul. N-ai decât să vorbeşti 
cu ei, dar nu se face nimic până când nu se iveşte medicul aici. Aveţi cuvântul 
meu! 


CAPITOLUL VIII 
ÎL AŞTEPTĂM PE ELLSWORTH ȘI CONSTATĂM CĂ NU VINE SINGUR 


A doua zi, venind dinspre răsărit, din direcţia lanţului de dealuri, apărură 
nişte puncte mişcătoare care se apropiau acum statornic de lac. 

Sycamore, care şedea pe mal cu picioarele spânzurând în apă, le observă 
primul. Avea ochii ageri. Numără trei puncte: două mari şi unul mic. Deci doi 
călăreţi şi un animal de povară. 

Nu putea fi decât medicul, fiindcă „trupa” lui Sutter era compusă din cinci 
persoane. 

Şi ei trebuiau să revină curând acasă! Săptămâna lor, din Mesilla se 
terminase de mult! 

În mod curios, febra sa traumatică slăbise dintr-odată, cam de la miezul 
nopții. Dar rana începuse să colecteze. Ea pulsa — de fapt zvacnea — atât de 
puternic, încât toată partea lui stângă - de la gat până la şold — era mai 
fierbinte decât restul capului, de parcă ar fi fost pradă focului îl îngrijora şi 
faptul că de la o zi la alta puterile bolnavului scădeau. Felul cum se sfârşea 
marshall-ul era o lovitură pentru tânăr. De când potera se afla acolo, nu mai 


6 Pshaw! —Interjectie care exprimă dezgust, dispreț. 

avusese voie să-l vada. 

— Îi merge prost, răspunsese aseară Blaine întrebării sale, dacă vrei să-l 
vezi — n-am nimic împotrivă, în vocea lui nu se simțea nici cea mai mică urmă 
de compătimire. Cândva Sutter i-a salvat viata lui James. La viata lui, 
marshall-ul a fost om odată! 

Apoi se răsuci. Lui Sycamore i se păru că o face fiindcă încerca să-şi 
ascundă astfel chipul desfigurat de mânie. Dar nici nu era nevoie. Oricum, 
tonul cu care vorbea spunea destule. 

Toată noaptea, tânărul nu izbuti să adoarmă, căutând zadarnic o cale de a 
ieşi din încurcătură. Dar aşa ceva părea că nu există. 

Doar dacă Sutter şi-ar redobândi cunoştinţa şi le-ar spune cum s-au 
petrecut lucrurile. Dar cu fiecare oră ce trecea, şansa asta devenea mal 
măruntă. 

De când febra propriu-zisă îi trecuse şi îşi regăsise judecata, lui Sycamore îi 
devenise limpede că n-aveau cum să răspundă în acelaşi fel urii, urii oarbe cu 
care-l copleşeau oamenii aceştia, cu toate că ar fi avut destule temeiuri. 

Vazuse că are de-a face cu nişte indivizi în fond foarte de treabă. Poate aspri 
în aparenţă, dar de fapt cumsecade, ba chiar de înţeles. Ura lor firească nu se 
îndrepta împotriva sa, ci împotriva lui Jude Sibley. Împotriva ucigaşului 
rancher-ului Sutter. Fiindcă asta era clar acum, rănitul va muri. Leşinul nu 
era altceva decât o comă prelungită. lar omul odată mort, Sibley era un 
ucigaş! Dar membrii poterii îl considerau pe el drept făptaş şi n-avea cum să-i 
convingă că nu-i asa. 

Dimineaţa se regăsiseră iarăşi cu toţii la marginea lacului. Tânărul se 
aşezase la nici zece yarzi de ei, la umbra unui înalt prairie-schooner pe care-l 
trăseseră acolo din motive care îi scăpau. 

Fără să se sinchisească de prezența sa, se intelesesera să respecte dorința 
lui Blaine ca să fie aşteptată sosirea medicului, înainte de a isprăvi cu 
Sycamore Şi-acum doc se afla la mai puţin de o milă”! 

Sycamore îşi muşcă buzele. 

Ce trebuia să facă? În ce fel se putea apăra? Blaine probabil că nu se va 
opune oamenilor dacă aceştia vor voi să-l linşeze. Şi o voiau! 

Nici măcar în clipa aceea tânărul nu-l considera pe Jude drept ucigaş. 
Lovise într-adevăr prea tare, iar Sutter avusese neşansa de a se mai şi izbi în 
cădere. 

Acum observaseră şi ceilalți călăreți care se apropiau. 

Începură să strige aprinşi, să se agite. 

Câţiva dintre ei îşi goliră revolverele în cerul care radia albastru şi nevinovat 
şi se grăbiră în întâmpinarea medicului. 

Zece minute mai târziu, Will Coster alerga spre casa în pragul căreia Blaine, 


7 Yard — Unitate de lungime egală cu 0,9144 m. 
8 Prairie-schooner — Corabie a preeriilor, chervan, cai coviltir. 
9 Mila — Unitate de măsură pentru lungime, folosită în Anglia şi SUA, egală cu 1 609,3 m. 

cu mâna făcută straşină, se trudea sa desluseasca identitatea calaretilor. 

— A... a adus-o si pe Dee, Blaine — pesemne ca doc a înnebunit. Cred ca 
fata nu mai poate... 

— Doc n-a avut o idee proasta. De cele mai multe ori femeile se descurca 
mai bine cu doi bolnavi decât ar face-o un bărbat, mormăi Blaine, dar nici lui 
nu-i convenea ca Philip Ellsworth era insotit si de fiica sa, Doreen. Lucrurile 
urmau să se complice. O ştia pe fată. Cei doi Ellsworth veniseră de vreo câțiva 
ani din Est. lar cu moravurile texane — desigur, destul de aspre — nu reusisera 
încă să se împrietenească. 

Sperantele lui Sycamore însă renăscură. Prezența unei femei putea 
constitui cea mai bună piedică în calea urii bărbaților. 

Având pe fata semnele unei aşteptări, unei speranţe încordate, privea către 
micul grup care se apropia rapid. Acum reuşi să-i distingă cu claritate. Mai 
întâi medicul, care arăta ca un nobil scoţian care fusese surprins de o furtună 
de nisip. Era un personaj înalt, zvelt şi foarte distins. Ce-i drept, felul cum 
şedea in şa putea să-ți provoace compatimirea. Nu oricine era născut pentru 
aşa ceva. În schimb, fiica lui, îmbrăcată în nişte veşminte bărbăteşti practice, 
făcea o figură mult mai bună. Nu era de mirare. Cum avea să afle mai târziu, 
călăria era pasiunea Doreenei. 

Când ajunseră în curte, Sycamore o privi cu şi mai multă atenție. 

Infatisarea ei era cumva fără cusur, deşi... Fata era ovală şi regulată. Gura, 
poate un pic cam mare. Dar buzele pline înlăturau această impresie. Avea un 
năsuc cârn şi o mulțime de pistrui. 

Dar, în mod curios, aceste detalii nu-i alterau imaginea. Pistruii, nasul cârn 
şi părul blond-pai care era strâns într-un coc greu aparțineau acestei fete, pe 
care nu ţi-o puteai închipui altfel. Nu era o frumusețe, dar în felul ei era 
extrem de atrăgătoare. 

Privirea pe care i-o aruncă lui Sycamore, după zâmbetul prietenos adresat 
lui Blaine, cuprindea, pe lângă o curiozitate evidentă şi ceva care semăna cu 
un dezgust profund la care se adăuga şi teama, o teamă de care ţi-e cumva 
ciudă. 

O găleată cu apă rece nu l-ar fi putut dezmetici mai rapid... 

Desigur, mutra lui puternic tumefiată de lovituri şi care bătea acum în toate 
culorile, putea să-ți stârnească frica. 

Tatăl ei nu-l măsură decât fugitiv cu o privire ce trăda interesul profesional 
al medicului şi atâta tot. 

Cu paşii gravi, care aminteau de cei ai unui preşedinte de tribunal, intră în 
casă. Pur şi simplu nu-ți puteai închipui ca în viata lui ar exista şi situații 
care să-l determine să umble mai repede. lar gândul ca omul ar putea 
eventual să şi fugă sau, Doamne fereşte, chiar să alerge, nu putea să mai 
treacă prin mintea cuiva care, anterior, îl privise măcar o clipă. 

Trecând pragul în urma tatălui ei, fata mai privi o dată nedumerită spre 
Sycamore, de parcă s-ar fi întrebat cum un individ atât de primejdios ca el 
poate fi lăsat aşa, în stare de libertate. 

Apoi disparu. Imediat dupa ea intrara şi ceilalți. Doar Adam şi Steve mai 
întârziară o clipă pentru a deşeua caii si pentru a desprinde din legăturile 
care o fixau de animalul de povară, cutia de lemn destul de mare, 
asemănătoare poate cu sicriul unui copil. Duseră îndată obiectul în casă. 

Sycamore iubea caii. Se îndreptă către cele trei animale istovite, care erau 
acoperite cu un strat gros de praf şi care stăteau acum cu capul spânzurând 
în jos. 

Unul dintre ei era un ponei baltat în alb-negru, mărunt şi rezistent. Fusese 
călărit de medic. Avea un piept lat şi capul mic. Fornăi uşurel când tânărul îşi 
trecu degetele peste nările-i catifelate. 

Fata folosise un animal sur. Trebui mai întâi să îndepărteze praful, pentru a 
constata asta. Era o iapă tânără şi rezistentă, o tretină cu picioare lungi. 
Puteai să-ți închipui ca era şi foarte rapidă. 

Tocmai voia să bată grumazul calului de povară, când îl săgetă un fior. 

Coburul! 

Între clapă şi tocul de piele propriu-zis se căsca o deschizătură. lar prin 
aceasta răzbătea licărul crosei unui revolver. 

Încă mai înainte de a realiza pe deplin constatarea, avea deja în mână six- 
sooter-ul!° argintat, calibru 38. Aruncă o privire rapidă în magaziile de 
gloanţe. Plumbii luceau mat. Erau încărcate. 

Vâri arma în buzunar. 

Dar astfel ar fi atras atenţia. 

Păşi grăbit spre casă. Îşi aminti că oamenii îi azvârliseră cizmele în magazia 
de materiale. Ajunse neobservat acolo şi, cum uşa era deschisă, intră, găsi 
îndată incaltarile şi, suflecându-şi pantalonii şi le trase pe picioare, îşi vari 
apoi arma în carâmbul drept, după care aduse veşmântul în poziția inițială. 

Pintenii îl încurcau însă. Îi desprinse. 


CAPITOLUL IX 
ȚAPUL ISPASITOR 


După o jumătate de ceas în pragul casei se ivi Jack Terrame. 

— Să vii şi tu, spuse el morocănos. 

Aşteptă până când tânărul trecu pe lângă el, apoi îi urmă. 

Il ridicaseră pe Sutter. Câteva perne îl propteau, asigurându-i stabilitatea. 

Când îl zări, Sycamore tresări speriat. 

Fata de imaginea pe care o oferea acum, Sutter cel pe care-l văzuse cu câte 
zile în urmă arătase înfloritor. 

Palmele mari ale lui James sprijineau un cap de mort! Privirea cruntă cu 
care Spiller îl măsură pe tânăr, îl făcu pe acesta să frisoneze. Apoi observă ca 
parul fusese îndepărtat din jurul rănii de-un lat de palma. Plaga în sine se 


10 Six-shooter — Revolver cu şase focuri. 

infatisa ca o crăpătură adâncă. 

La început i se păru ca Doreen pregăteşte nişte fase pentru... un cadavru! 
De-abia putin mai târziu baga de seamă zvacnetul spasmodic al mâinii drepte 
a rănitului, o biată mână palidă şi străvezie, care zăcea pe pătură. 

Ellsworth îl observă pe Sycamore cu un calm bine cumpănit, apoi împinse 
către acesta un scăunel. 

— Aşează-te! spuse el complet neutru şi destul de obosit. 

Tânărul o făcu, îi surprinse privirea scurta, cercetătoare. Şi simți căutătura 
sumbră a oamenilor stăruind asupra sa. Chiar şi Blaine se uita la el de parcă 
ar fi vrut să-l rupă în bucăți. 

Medicul desfăcu bandajul lui Sycamore, apoi examina atent locul pe unde 
intrase proiectilul. Degetele sale fine o făcură cu atâta blandete, că rănitul nu 
simți nici cea mai mică durere. 

Părul său castaniu deschis, grizonat de acuma, mirosea a răşină de pin, 
constată el - dar probabil sa înşelase. În tot vestul Texasului nu existau 
conifere. 

— Regret, dar trebuie să deschidem iarăşi rana, spuse el, este aproape 
vindecată, dar sub ea... N-avem încotro, se cere ca glontul să fie extras. 

— Nu prea cred că e nevoie, mârâi James ragusit. 

Ellsworth nu-şi ridică privirea. 

— Asta vă rog s-o lăsați în seama mea, domnule Spiller! N-o spusese 
nepoliticos, dar oricum, foarte precis. 

— Când ţi-a scăzut febra? Mi s-a spus că ai avut febră, nu? 

— Da, azi noapte s-a muiat dintr-odată. 

— Deci de vreo douăsprezece ore. Şi mai-nainte de asta. A fost tot timpul 
prezentă? 

— Da. 

— Asta înseamnă că glontul trebuie scos. Şi încă repede. Febra va reveni. 
Să ştii însă că n-am anestezic. Voi încerca să lucrez cât se poate de rapid. 

Sycamore dădu din cap în semn că era de acord. 

Medicul se ridică. 

— Aduceti o masă — şi prosoape sau cearşafuri. 

Adam şi Mac dispărură. Cu vădită neplăcere, însă. 

— E foarte important să nu te mişti. Din cauza asta va trebui să fi 
imobilizat. 

— Nu-i nevoie, doc - nu le fac eu o asemenea plăcere neghiobilor astora. N-o 
să zic nici pâs. 

— Asta nu contează. Dinspre parte-mi poţi să şi urli. N-ai voie însă să te 
mişti. Şi încă un lucru: asta cu scosul glontului depinde doar de dumneata, 
înţelegi? 

Sycamore intelesese foarte bine. Doc voia să spună că, oricum, extragerea 
glontului nu va influenţa soarta viitoare a tânărului. Scoase un mârâit care ar 
fi făcut cinste unui dog matur. 

— Dati-i drumul! Se lungi pe masa care fusese între timp adusă. Avu însă 

grija ca nu cumva cracul drept al pantalonului sa lunece in sus. 

„N-am voie sa leşin acum”, gândi el înfocat, „dacă vor da peste revolver s-a 
dus şi ultima şansă”. Că Sutter nu se va mai trezi era clar văzându-i 
înfăţişarea — limpede ca lumina zilei, aşa ca nici nu-l mai intrebase pe medic. 

Doreen terminase cu bandajatul. Sutter zăcea încremenit în pat. Fata se 
apropie de masă. 

Două cute verticale îi brăzdau fruntea. Când privirea ei cobori asupra lui 
Sycamore, fata i se posomori. 

Că şi fiica medicului îl privea cu un dispreț atât de evident, îl lovi pe tânăr 
ca o tasnitura de apă fierbinte. Ştia ca fata nu putea gândi altfel. Totuşi, acest 
chip încremenit îi arăta că nimeni, dar absolut nimeni nu credea defel în 
nevinovăția lui. Îşi inclesta dinţii. 

Apoi bisturiul cel lung se cufundă în carnea lui. Îl simţea ca pe o lance 
incandescentă. 

Ellsworth se întrerupse şi-l privi. 

— Mai departe! Sycamore avu un rictus ca unul căruia, din greşeală, îi cade 
o nicovală pe vârful cizmelor. 

Modicul continuă să caute proiectilul. 

Simtamantul unei dureri nebunesti, imposibil de asemuit cu ceva, îi aduse 
lacrimi în ochi. Dintr-odată urmă o smucitură şi instrumentul de tortură fu 
scos. 

Toţi tăceau. Oamenii stăteau în cameră de parcă nu i-ar fi interesat nimic, 
dar nici unul dintre ei nu pierdea vreun amănunt. 

Sycamore văzu deasupră-i chipul fetii. Părea cu o zăreşte printr-o pânză de 
apă. Tampona sângele care izvora grăbit. 

În cele din urmă glontul ieşi iarăşi la lumina zilei. 

Când îl văzu prins de fălcile cleştelui îngust — o moviliţă de plumb sangerie — 
îşi aduse fulgerător aminte că-şi cumpărase la Carson gloanţe din cele noi, de 
plumb aliat cu antimoniu şi cu înveliş de zinc. Keeper-ul!! spuse că atunci 
fuseseră scoase pe piaţă. 

Dar Sutter afirmase cu nu părăsise ranch-ul de aproape un an. Avea 
desigur o anumită rezervă de muniție în casă, dar aceasta nu putea să fie 
alcătuită decât de obişnuitele gloanţe de plumb nealiat. 

Acest gând îl insufleti atât de mult încât, luptându-se cu trambele de ceață 
ale slăbiciunii ce amenințau să se transforme în leşin, se săltă totuşi repede. 

— Glontul, doc — dati-mi glontul! 

Cu o uimire stăpânită, Ellsworth lăsă proiectilul să cadă in palma făcută 
căuş a lui Sycamore. 

— Blaine, adu Coltul lui Sutter şi centura mea! 

— Ce înseamnă asta? mormăi omul. 

— Cred ca-ti pot dovedi ceva. 


11 Keeper — Aici in sens de comerciant, patronul magazinului. 

Blaine facu un semn lui Mac Pepper. 

Acesta aduse ambele centuri de arme. 

— Scoate un glonţ din centura mea si altul din cea a lui Sutter! spuse 
Sycamore, privind la chipul concentrat al fetii, care se apropiase acum foarte 
mult. 

Gâfâitul dispretuitor al lui James Spiller puncta tăcerea cu semne de 
întrebare. Blaine se uită mai întâi la el, dar extrase apoi câte un proiectil din 
fiecare centură. 

— Da, si? 

— Pune gloantele unul lângă celălalt si cerceteaza-le cu atenţie! Există vreo 
deosebire între ele? 

Tacere. 

— Da, Sutter are gloante de plumb moale, nealiat, pe cand tu... da... ia sa 
vedem... Scoase încetişor un briceag din buzunar, il desfacu şi încercă sa 
cresteze glontul cu taisul, dar nu reusi... pe cand tu ai deja gloante din cele 
noi, cu cămaşă in zinc. Si ce-i cu asta? 

— Mai uită-te şi la glontul pe care tocmai l-a scos doc din pielea mea. 

Blaine îşi îngădui un răgaz pentru a privi nemultumii în juru-i. După asta 
luă totuşi proiectilul muiat în sânge şi-l studie cu băgare de seamă. 

— Phiu, fluieră el printre dinţi, asta e... ăsta e un glonţ cu camasuiala de 
zinc. 

— ... din Coltul meu, completa Sycamore. 

Linistea cobori peste incapere. 

Blaine isi reaminti fulgerator ca, de fapt, Sycamore afirmase de la bun 
început ca Sutter trăsese asupra lui la trei zile dupa ce fusese rănit! Si ca o 
făcuse când delira. Cu revolverul tânărului! La trei zile după... 

— la spuneți, mr. Ellsworth, puteţi constata cand a fost provocată aceasta 
rană? 

— Asta n-o pot spune decât destul de aproximativ. Poate să fie veche de 
şase zile, dar poate să aibă chiar mai mult. Nu se închisese prea bine. Înclin 
să o consider ca datând de şase-şapte zile, mă pot însă şi înşela. 

— Nu zece zile? întrebă Blaine cu vocea înecată. 

— Posibil. Dar în situația asta — având in vedere constituția lui fizică 
excelentă — rana ar fi trebuit să fie aproape vindecata. 

— Eu i-am deschis-o iarăşi, cu câteva lovituri de pumn, hârâi James Spiller 
şi se alese cu o privire îngrozită a fetii, ceea ce nu-l deranjă defel. 

Ellsworth nu clipi. 

— Atunci, e posibil. Când s-a întâmplat asta? 

— Ieri de dimineaţă. Individul a devenit obraznic şi... 

— Nu mă interesează, se apără medicul cu un gest demn de un grande de 
Spania şi îl privi iarăşi pe Blaine. Mda, este, cum am mai spus, greu de 
estimat. Oamenii de aici trebuie apreciaţi după cu totul alte criterii decât se 
face îndeobşte. Nu mă mai miră nimic. Ambele termene despre care s-a vorbit 
sunt deci posibile. 

— Mr. Sheriff, ai văzut că am avut în umăr unul din propriile mele gloanţe. 
Crezi că aşa, neavând ce face, am început să-mi găuresc corpul? Ti-am mai 
spus cum s-a întâmplat: Sutter — aiurind din pricina frigurilor, a tras asupra 
mea la trei zile după ce a fost rănit. Şi asta a făcut-o cu revolverul meu, pe 
care îl lasasem aici. Dovada ca este aşa e chiar glontul! 

— Glontul nu dovedeşte decât faptul că rănitul a folosit Coltul tău, atâta 
tot. Asta nu înseamnă că Sutter a tras asupra ta când delira şi nici că 
trecuseră trei zile de când era rănit. 

— Nu vrei să accepti nici un motiv, oricât ar fi el de întemeiat, spuse 
Sycamore mânios. Tii mortis la ideea că eu i-am spart capul marshall-ului si 
nimic nu te poate convinge că nu-i aşa, strigă el acum, tintuindu-l pe Blaine 
cu ochi scăpărători. Ai nevoie cu orice pret de un tap ispăşitor şi, cum n-ai 
găsit altul, înseamnă, după judecata dumitale strâmbă, că eu sunt acela. Ce 
dracu”! Nu pricepi că nu m-am atins de Sutter? A vrut să scoată revolverul şi 
să-l aresteze pe Sibley. Dar acesta a fost mai rapid şi l-a lovit în cap cu crosa 
armei sale. N-a vrut să-l ucidă, altminteri ar fi tras. Nu? 

Suflul fierbinte al respirației sale încingea obrajii omului legii. Bărbaţii 
încremeniseră. Nimeni nu observase că sângele şiroia fără contenire din rana 
deschisă, prelungindu-se apoi pe piept şi, luând-o pe corp la vale. Năclăia 
cracul stâng al pantalonului şi cizmele, pentru a se aduna în cele din urmă pe 
podea, într-o băltoacă. Chiar şi Ellsworth şi fiica lui, fascinati, îl priveau ţintă 
pe tânărul care se dezlantuise. 

— Apoi, între mine şi Sibley se iscă o ceartă. Mi-a spus că aş fi idiot dacă nu 
l-aş însoţi. Ca voi fi bănuit. Ca voi fi băgat până-n gat în rahatul ăsta. 
Doamne şi câtă dreptate a avut! Dar nu aveam cum să-l părăsesc pe Sutter, 
n-aveam cum să părăsesc un rănit. Asta chiar ar fi însemnat moarte de om, 
nebun de trei ori afurisit ce eşti! urlă el la Blaine, fulgerându-l pe omul cu un 
cap mai înalt decât el şi care-l privea cu chipul împietrit. Sunt mai nevinovat 
decât nasul dumitale borcănat! Întâmplarea a făcut să-l întâlnesc pe Sibley. 
Omul a vrut să tragă asupra mea fiindcă avea nevoie de apă, dar eu am fost 
mai repede şi... 

— În sfârşit, te-am prins! şuieră Blaine triumfător. Dă-mi centura ta, 
James, scoate gloantele din Colt, dar repede. 

James îi azvârli centura lui Sycamore. Cu chipul schimonosit, tânărul o 
încinse. 

Nu dădu atenţie ciudatelor scântei care-i jucară în ochi, dar care dispărură 
rapid şi făcu doi paşi îndărăt. 

— Numara, James! ordonă Blaine cu chipul crispat. 

James numără. 

Ochii celor de fata priveau fascinati la cei doi, care se infruntau. 

Marshall-ul adoptase poziția caracteristică pentru asemenea cazuri: spatele 
putin curbat şi picioarele depărtate, iar mâna — cu degetele desfăcute, plutea 
deasupra crosei revolverului. Sycamore era însă şi în asta un neconformist: 
drept ca o lumânare, aşteptă cu degetul gros al mâinii vârât în spatele 

cataramei. 

La „trei”, un zvacnet le animă brațele. 

Tânărul îşi mişcă atât de rapid revolverul, încât mai târziu nimeni n-a putut 
să descrie exact felul în care făcuse aceasta. 

Cocoşul tacani şi gura ţevii arăta spre pantecul lui Blaine, în vreme ce 
acesta reuşise de-abia să-şi extragă arma pe jumătate. 

Mâna lui rămase în poziția în care o surprinsese clinchetul. 

Fața marshall-ului prinsese o culoare cenuşie asemănătoare cu cea a 
plumbului. Tăcerea copleşise odaia. 

— Şi ăsta nu-i revolverul meu, Blaine, mai izbuti să şoptească Sycamore, 
căruia începuseră din nou să-i joace în fata ochilor trambele de pâclă cenusii 
ale leşinului, iar tocul armei e plasat ceva mai sus decât la centura mea. Şi-n 
afară de asta sunt fără vlagă, sunt stors. 

Reprezentantul legii continua să tacă. 

Sosise însă clipa când şi „Indian-Alb” trebui să cedeze. Revolverul se 
rostogoli cu zgomot pe podea. Dădu ochii peste cap. 

Dacă prezența de spirit nu l-ar fi făcut pe Blaine să-l prindă în brațe, 
tânărul s-ar fi prăbuşit. 

Printre oamenii care alcătuiau potera nu era nici unul care să nu ştie că 
sheriff-ul (cum îl alintau ei, deşi funcţia sa oficială era de marshall) Howard 
Blaine era unul din cei mai rapizi trăgători din County/?. Şi cam aceeaşi faimă 
îl precedase şi pe Jude Michael Sibley. 

lar spectacolul de care avuseseră acum parte fusese de-a dreptul fantastic. 
Flăcăul acesta, al cărui corp istovit tocmai îl aşezau din nou pe masa şi care 
acum era bandajat cu bagare de seamă de Doreen - oare de ce rosise ea atât 
de ciudat? — era probabil cel mai rapid pistolar pe care-l vazusera vreodată. Ti 
se zbârleau perii de pe ceafă dacă te gândeai la faptul că întâmplarea te-ar fi 
putut pune în fața unui Sycamore sănătos şi „proaspăt”, care ar mai fi avut 
asupră-i şi propriul său revolver. 

— Pesemne ca Sutter îi retinuse revolverul mai înainte. Aruncând o privire 
vădit impresionată băltoacei de sânge, Spiller îşi ridică revolverul şi-l vâri între 
pantalon şi corp. Centura voia să şi-o ia de-abia după ce se termina cu 
îngrijirile care se dădeau tânărului. 

Ridicându-se, văzu în ochii Deei o expresie pe care nu reuşi s-o înțeleagă. 
Acelaşi lucru îl pati şi Blaine împreună cu alti câțiva. 

Marshall-ul dădu aprobator din cap. 

— Yea. Aşa va fi fost. Sigur că aşa a fost! Doar îl cunoaştem pe Sutter. 
Prudent cum îl ştim, i-a luat Coltul lui Sycamore - probabil când acesta 
dormea şi, în dimineața următoare, i l-a ţinut lui Sibley, sub nas, fără să-i 
mai acorde atenţie flăcăului, ştiindu-l dezarmat. 

Iar întrebarea cu privire la obiectul cu care, de fapt, îl doborase Sycamore 

pe rancher, ramase deschisa. 

După aceasta îl transportară pe Sycamore în odaia lui. Între timp, mai 
goliseră o cameră, în care, după aceea, montară două paturi de campanie. 

Pentru Ellsworth şi pentru fiica lui. 

Ambii erau franti de oboseală. 

Medicul rugă să fie îndată trezit dacă s-ar întâmpla ceva cu Sutter sau 
Sycamore. Până acum nu avusese nici o reacție emoţională. Dar din felul cum 
rosti cel de-al doilea nume, Blaine îşi dădu seama că Ellsworth începuse să 
nutrească o anumită simpatie față de tânăr. 

Şi cu atât mai putin îi conveni marshall-ului când văzu ceva asemănător şi 
în ochii obosiţi ai Deei. 


Va urma... 

CONTEMPORANE. EROII SUNT CĂ PITA NII 

INTERVEN ŢII ÎN FOR JA, TERORISM... 


KANDAHAR.. TOM NOLANE, JESSICA NATE ŞI 
PRIETENII LOR DIN ESCADRILA 1/7 PROVENCE AU 
CĂZUT IN CAPCANĂ, NU E NICI O ÎNDOIALĂ CĂ VOR 
SCĂPA, DAR CU CE PRET? ŞI CE ESTE MISTERIOASA 
UNITATE DE COMMANDO 801 CARE OPEREAZĂ ÎN 


APROPIEREA FRONTIEREI AFGANE? AU CEI ŞASE 

CLAR FAPTUL CA TALIBANII AU RECUPERAT 

CONFRUNTA LA VITEZE DE 1,6 MACH DEASUPRA 
MUNȚILOR AFGANI PÂNĂ LA MARGINEA DESERTULUI 
IRANIAN.. 

Nic Dobre - Caldura ghetarilor 


„Cartea lui Nic Dobre vorbește, printre multe altele, despre o anume 
chemare a instinctelor omenești, despre dorul de casă (dacă această 
sintagmă nu s-a prăbușit deja în desuetudine, sub presiunea implacabilă a 
unui alt ’ghetar” — globalizarea), despre eternul balans între nerabdarea 
marilor explorări și revenirea perpetuă la insula de baștină.” 

Opt autori exploreaza pragurile lumii de dincolo, intr-o calatorie 

tristete si insingurare. 

